ישיבת מליאה, כנסת 24, פרוטוקול מספר 109, 2022-02-07 00:00

מיקי לוי: היום ו' באדר א' התשפ"ב, 7 בפברואר 2022.

מיקי לוי: אני מתכבד לפתוח את מליאת הכנסת.

מיקי לוי: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק האזרחות והכניסה לישראל (הוראת שעה), התשפ"ב–2022.

ירדנה מלר-הורוביץ: לדיון מוקדם – החל בהצעת חוק פ/3183/24 וכלה בהצעת חוק פ/3237/24: חוק לביטול אזרחותו או תושבותו של פעיל טרור שמקבל תגמול עבור ביצוע מעשה הטרור (תיקוני חקיקה), התשפ"ב–2022, מאת חברת הכנסת אורית מלכה סטרוק; הצעת חוק הפעלת תחבורה ציבורית ביום המנוחה השבועי, התשפ"ב–2022, מאת חברת הכנסת גבי לסקי; הצעת חוק התכנון והבנייה (תיקון – מכירה ישירה של תוצרת חקלאית), התשפ"ב–2022, מאת חברי הכנסת מיכאל מרדכי ביטון ומופיד מרעי; הצעת חוק-יסוד: ההתגברות (תיקוני חקיקה), מאת חבר הכנסת שמחה רוטמן; הצעת חוק-יסוד: העדה הדרוזית, מאת חבר הכנסת מופיד מרעי; הצעת חוק הסנגוריה הציבורית (תיקון – ליווי משפטי בשפת חשוד שהוא קטין), התשפ"ב–2022, מאת חברת הכנסת אמילי חיה מואטי; הצעת חוק העדה הדרוזית, התשפ"ב–2022, מאת חבר הכנסת מופיד מרעי; הצעת חוק משק החשמל (תיקון – איסור ניתוק חשמל), התשפ"ב–2022, מאת חבר הכנסת דסטה גדי יברקן; הצעת חוק לתיקון פקודת בתי הסוהר (תוכניות שיקום בערבית ומידע בשפה הערבית), התשפ"ב–2022, מאת חברת הכנסת אבתיסאם מראענה; הצעת חוק הגבלת כהונה בשירות הציבורי לבעלי תפקידים בכירים, התשפ"ב–2022, מאת חבר הכנסת דוד אמסלם; הצעת חוק הגנת הצרכן (תיקון – החלת חובת הודעה על סיום עסקה מתמשכת על תאגידים בנקאיים ופיננסיים), התשפ"ב–2022, מאת חברי הכנסת משה אבוטבול, יוסף טייב, ינון אזולאי, יריב לוין, עאידה תומא סלימאן, איימן עודה, יצחק פינדרוס, שלמה קרעי, מיכל וולדיגר ויעקב אשר; הצעת חוק הכניסה לישראל (תיקון – הארכת רישיון לישיבת ביקור לעובד זר המועסק במתן טיפול סיעודי), התשפ"ב–2022, מאת חברת הכנסת אבתיסאם מראענה; הצעת חוק חינוך ממלכתי (תיקון – תוכנית ללימוד ערבית בערים מעורבות) (הוראת שעה), התשפ"ב–2022, מאת חברי הכנסת רות וסרמן לנדה, אלון טל, טטיאנה מזרסקי, ענבר בזק, יסמין פרידמן, מופיד מרעי, זאב בנימין בגין, יום טוב חי כלפון, יעל רון בן משה ומשה טור פז; הצעת חוק איסור לשון הרע (תיקון – הגברת ההגנה על שיח מכבד), התשפ"ב–2022, מאת חברות הכנסת ענבר בזק וטטיאנה מזרסקי;

ירדנה מלר-הורוביץ: הצעת חוק הדיינים (תיקון – ביטול כהונת נשיא מועצת הרבנות הראשית כדיין בבית הדין הרבני הגדול), התשפ"ב–2022, מאת חבר הכנסת גלעד קריב; הצעת חוק המועצה להשכלה גבוהה (תיקון – ביטול חובת דרישות מבחני כניסה וציון פסיכומטרי), התשפ"ב–2022, מאת חברי הכנסת פטין מולא ומשה אבוטבול; הצעת חוק להקמת אוניברסיטה ערבית ביישוב ערבי, התשפ"ב–2022, מאת חברת הכנסת אמילי חיה מואטי; הצעת חוק למניעת התעמרות בעבודה, התשפ"ב–2022, מאת חברי הכנסת נעמה לזימי, יוראי להב הרצנו, מוסי רז, גבי לסקי, משה ארבל, יוסף טייב ועופר כסיף; הצעת חוק המועצה להשכלה גבוהה (תיקון – הקמת מוסדות להשכלה גבוהה), התשפ"ב–2022, מאת חברת הכנסת אמילי חיה מואטי; הצעת חוק העונשין (תיקון – ביטול עבירת מרמה והפרת אמונים), התשפ"ב–2022, מאת חבר הכנסת דוד אמסלם; הצעת חוק החברות הממשלתיות (תיקון – ייצוג הולם בתאגידים ממשלתיים וגופים סטטוטוריים), התשפ"ב–2022, מאת חברי הכנסת אחמד טיבי ואוסאמה סעדי; הצעת חוק שפות רשמיות, התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הבטחת מסגרת השמה חוץ-ביתית לקטינים נזקקים, התשפ"ב–2022, מאת חברי הכנסת איתמר בן גביר, מיכל וולדיגר, בצלאל סמוטריץ', פטין מולא ומאי גולן; הצעת חוק משק החשמל (תיקון – תשלומי חשמל מופחתים בשל ילד עם מוגבלות), התשפ"ב–2022, מאת חברי הכנסת איתמר בן גביר, מיכל וולדיגר, פטין מולא ומאי גולן; הצעת חוק סיוע לצעירים חסרי עורף משפחתי, התשפ"ב–2022, מאת חברת הכנסת מירי מרים רגב; הצעת חוק לשכת עורכי הדין (תיקון – קורס הכנה למבחני הלשכה), התשפ"ב–2022, מאת חברי הכנסת פטין מולא, קטי קטרין שטרית, משה אבוטבול ומיכאל מלכיאלי; הצעת חוק שכר מינימום (תיקון – העלאת שכר המינימום), התשפ"ב–2022, מאת חברי הכנסת נעמה לזימי, גבי לסקי, מוסי רז, משה ארבל, איימן עודה, אימאן ח'טיב יאסין, יעקב אשר, עאידה תומא סלימאן ואופיר כץ; הצעת חוק סיוע למשפחות שבראשן הורה עצמאי (תיקון – הגנה מפני עיקול של כספי סיוע), התשפ"ב–2022, מאת חברת הכנסת אמילי חיה מואטי;

ירדנה מלר-הורוביץ: הצעת חוק שוויון ההזדמנויות בעבודה (תיקון – פרסום שכר במודעה בדבר הצעת עבודה), התשפ"ב–2022, מאת חברת הכנסת לימור מגן תלם; הצעת חוק בתי המשפט (תיקון – קציבת זמן למתן פסק דין בבית המשפט העליון), התשפ"ב–2022, מאת חבר הכנסת דוד אמסלם; הצעת חוק קיום בדיקת פוליגרף תקופתית לעובדי מערכת אכיפת החוק, התשפ"ב–2022, מאת חבר הכנסת שלמה קרעי; הצעת חוק משק החשמל (תיקון – איסור ניתוק חשמל), התשפ"ב–2022, מאת חברי הכנסת פטין מולא, קטי קטרין שטרית ומשה אבוטבול; הצעת חוק הגנת הצרכן (תיקון – החלת חובת ההודעה על סיום עסקה מתמשכת על תאגידים בנקאיים ופיננסיים), התשפ"ב–2022, מאת חברי הכנסת פטין מולא, משה אבוטבול וקטי קטרין שטרית; הצעת חוק שירות המדינה (מינויים) (תיקון – העדפת מועמדים תושבי פריפריה), התשפ"ב–2022, מאת חברת הכנסת מירי מרים רגב; הצעת חוק העונשין (תיקון – החמרת ענישה במקרי אונס ותקיפה מינית), התשפ"ב–2022, מאת חברת הכנסת מירי מרים רגב; הצעת חוק-יסוד: קביעת פסילה לצמיתות לנבחרי ציבור בשל עבירות שיש עימן קלון (תיקוני חקיקה), מאת חברת הכנסת מיכל שיר סגמן; הצעת חוק לתיקון פקודת המשטרה (השעיית שוטר בגין תלונה על אלימות), התשפ"ב–2022, מאת חברי הכנסת גבי לסקי, משה ארבל, עופר כסיף, מוסי רז, יוראי להב הרצנו, ג'ידא רינאוי זועבי, עלי סלאלחה, מיכל רוזין, יעקב מרגי ואוסאמה סעדי; הצעת חוק העונשין (תיקון – עבירות מין בנסיבות של יחסי מטופלת ורופא נשים), התשפ"ב–2022, מאת חבר הכנסת רון כץ; הצעת חוק משק החשמל (תיקון – איסור ניתוק חשמל לצרכן ביתי), התשפ"ב–2022, מאת חבר הכנסת מיכאל מרדכי ביטון; הצעת חוק בתי דין רבניים (קיום פסקי דין של גירושין) (תיקון – הגבלת שימוש בכרטיסי אשראי לסרבני גט), התשפ"ב–2022, מאת חברי הכנסת אורי מקלב, משה גפני, יעקב אשר, יצחק פינדרוס ובצלאל סמוטריץ'; הצעת חוק המים (תיקון – הנחות לבתי תפילה), התשפ"ב–2022, מאת חברי הכנסת פטין מולא, קטי קטרין שטרית ומשה אבוטבול; הצעת חוק לתיקון פקודת התעבורה (ריבית פיגורים בשל אי-תשלום קנס על עבירת חניה),

ירדנה מלר-הורוביץ: התשפ"ב–2022, מאת חברי הכנסת פטין מולא, משה אבוטבול וקטי קטרין שטרית; הצעת חוק לעיגון מעמדה של העדה הדרוזית, התשפ"ב–2022, מאת חברי הכנסת מופיד מרעי, מיכאל מרדכי ביטון ואלון טל; הצעת חוק הביטוח הלאומי (תיקון – דמי אבטלה בעד חופשה נצרכת ללא תשלום), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק לתיקון סדרי המינהל (החלטות והנמקות) (תיקון – תוצאות אי-מילוי הוראות החוק), התשפ"ב–2022, מאת חברי הכנסת לימור מגן תלם, יבגני סובה, יוליה מלינובסקי, אלכס קושניר, יוסף שיין, אלינה ברדץ' יאלוב ושרון רופא אופיר; הצעת חוק קרן סיוע לקורבנות טרור במימוש פסקי דין, התשפ"ב–2022, מאת חברי הכנסת רות וסרמן לנדה, רם בן ברק ועידית סילמן; הצעת חוק לתיקון סדרי המינהל (החלטות והנמקות) (תיקון – השהיית תוקפן וביטולן של פעולה או החלטה מינהלית שהתקבלו בניגוד להוראות החוק), התשפ"ב–2022, מאת חברי הכנסת לימור מגן תלם, יבגני סובה, יוליה מלינובסקי, אלכס קושניר, יוסף שיין, אלינה ברדץ' יאלוב ושרון רופא אופיר; הצעת חוק רשות מקרקעי ישראל (תיקון – שימוש בקרקע חקלאית לייצור אנרגיה מתחדשת ביישובי עדיפות לאומית), התשפ"ב–2022, מאת חברת הכנסת מירי מרים רגב; הצעת חוק המים (תיקון – מניעת זיהום מקור מים), התשפ"ב–2022, מאת חברי הכנסת גבי לסקי, משה גפני, מוסי רז ויוראי להב הרצנו; הצעת חוק לצמצום השימוש בשקיות נשיאה חד-פעמיות (תיקון – היטל על שקית נשיאה חד-פעמית), התשפ"ב–2022, מאת חברת הכנסת גילה גמליאל; הצעת חוק המאבק בשחיתות הציבורית – הרשעה בעבירה שיש עימה קלון (תיקוני חקיקה), התשפ"ב–2022, מאת חברי הכנסת בועז טופורובסקי, ענבר בזק, יסמין פרידמן, טטיאנה מזרסקי, משה טור פז, סימון דוידסון, יוראי להב הרצנו, נירה שפק, ולדימיר בליאק, רם בן ברק, מירב בן ארי ורון כץ; הצעת חוק הכנסת (תיקון – בחירת יושב-ראש הכנסת לאחר כינון ממשלה בהצבעת אי-אמון), התשפ"ב–2022, מאת חברי הכנסת בצלאל סמוטריץ', שמחה רוטמן, אופיר סופר, אורית מלכה סטרוק,

ירדנה מלר-הורוביץ: מיכל וולדיגר, איתמר בן גביר, אבי מעוז, משה ארבל, ינון אזולאי, יעקב אשר, אוריאל בוסו, אופיר כץ, חוה אתי עטייה, גלית דיסטל אטבריאן, דוד אמסלם, יואב גלנט, אלי כהן, ישראל כץ, אמיר אוחנה, יואב קיש, משה אבוטבול, קטי קטרין שטרית, קרן ברק, אורלי לוי אבקסיס, אבי דיכטר, ישראל אייכלר, אורי מקלב, יצחק פינדרוס ואופיר אקוניס; הצעת חוק הרבנות הראשית לישראל (תיקון – ייצוג הציבור באספה הבוחרת), התשפ"ב–2022, מאת חבר הכנסת משה טור פז; הצעת חוק צער בעלי חיים (הגנה על בעלי חיים) (תיקון – איסור ביצוע פעולות השחתה וריסון בבהמות), התשפ"ב–2022, מאת חברת הכנסת יסמין פרידמן; הצעת חוק צער בעלי חיים (הגנה על בעלי חיים) (תיקון – איסור יצוא בעלי חיים לשחיטה לשם שימוש בעורותיהם לתעשיית הקוסמטיקה), התשפ"ב–2022, מאת חברת הכנסת לימור מגן תלם.

ירדנה מלר-הורוביץ: דוח ביקורת מיוחדת של מבקר המדינה בנושא הגנה על קטינים במרחב המקוון.

ירדנה מלר-הורוביץ: מסקנות ועדת הפנים והגנת הסביבה בעקבות דיון מהיר בהצעתם של חברי הכנסת לימור מגן תלם ואלון טל בנושא: זיהום הנחלים, הים והחופים משפכים נגר עירוני מזוהם.

ירדנה מלר-הורוביץ: תודה, אדוני.

מיקי לוי: תודה.

מיקי לוי: הסעיף הבא – נאומים בני דקה.

מיקי לוי: כל מי שמעוניין, בבקשה להצביע.

מיקי לוי: עד שהרשימה תונח – חבר הכנסת מעוז, אתה לחצת?

מיקי לוי: אז בבקשה, תהיה ראשון.

אבי מעוז: תודה, אדוני היושב-ראש.

אבי מעוז: נאום הנדסת תודעה מס' 45, והפעם על דפים ריקים.

אבי מעוז: היום השקנו את השדולה לחיזוק ושימור הזהות היהודית.

אבי מעוז: אחת הדוברות הייתה רוני ססובר, שהייתה מועמדת ברשימת ימינה בבחירות האחרונות.

אבי מעוז: רוני סיפרה על טקס קבלת חומש בבית הספר של ילדיה, שם קיבלו ילדי כיתה ב' חוברת במקום חומש.

אבי מעוז: אבל גם בחוברת הזאת לא היו בפנים פסוקים, אפילו לא ציורי קומיקס – בפנים היו דפים ריקים.

אבי מעוז: מהנדסי תודעה דאגו למחוק את האותיות הקדושות, כדי שחס וחלילה הילדים לא ייפגשו עם תוכן יהודי מקורי, ממש כמו בשיר "הקלריקל הקטן" של אלתרמן.

אבי מעוז: לא ייתכן, אמרה רוני בכנס, שילדי עם הספר לא מכירים מה כתוב בחומש.

אבי מעוז: אני ממליץ לאזרחי ישראל לבדוק היטב היטב כיצד מהנדסים לילדיהם את התודעה במערכת החינוך.

אבי מעוז: תודה.

מיקי לוי: תודה רבה.

מיקי לוי: חבר הכנסת ארבל, בבקשה.

משה ארבל: מכובדי היושב-ראש, כבוד השר, חבריי חברי הכנסת, אנחנו מחר – נמצאים אומנם בחודש אדר א' – אבל ז' באדר.

משה ארבל: ז' באדר הוא יום לידתו ופטירתו של משה רבנו, מנהיג האומה הישראלית, שהמאפיין המרכזי שלו היה "וירא בסבלתם".

משה ארבל: הוא יצא לראות את סבלם של אחיו, את הקושי, את המשבר הגדול שעובר עליהם בעבודת הפרך במצרים.

משה ארבל: הוא הולך, והקדוש ברוך הוא מתגלה אליו בסנה.

משה ארבל: במשבר הגדול הזה הוא הולך, רץ ומתרוצץ כרועה צאן לראות איזה טלה שהיה צמא למים.

משה ארבל: אותם רחמים, אותה חמלה שהייתה לו על אותו טלה, הביאו אותו להיות מנהיג בעל חמלה על כלל עם ישראל.

משה ארבל: כל כך אנחנו זקוקים למנהיגות עם חמלה בימים הללו.

משה ארבל: תודה רבה.

מיקי לוי: תודה רבה.

מיקי לוי: חבר הכנסת טופורובסקי, בבקשה.

בועז טופורובסקי: תודה, אדוני היושב-ראש.

בועז טופורובסקי: חברות וחברי הכנסת, גם השבוע אקריא את שמות ההרוגים ואת תאונות הדרכים הקטלניות שקרו בשבוע האחרון.

בועז טופורובסקי: ביום שני, 31 בינואר, נהרגה מדיחה ג'בארין, בת 38 מאום אל-פחם, בתאונה בכביש 6 סמוך למחלף באקה אל-גרבייה.

בועז טופורובסקי: למוחרת, 1 בפברואר, נהרגה הולכת הרגל פרחאנה אבו זאיד, בת 62, בתאונה בשוק העירוני.

בועז טופורובסקי: אתמול, 6 בפברואר, נהרגה סגן עמית איטח, קצינה מצטיינת בצה"ל, בת 20, מקיבוץ אדמית, בתאונת דרכים בין שני כלי רכב סמוך ליישוב יערה שבגליל.

בועז טופורובסקי: היום לפנות בוקר נהרג מוחמד חסן אלסאנע, בן 30 מהיישוב לקיה, בתאונת דרכים בכביש 6, סמוך לקריית גת.

בועז טופורובסקי: ארבעה הרוגים השבוע.

בועז טופורובסקי: עשרה מתוך ההרוגים מתחילת השנה – יותר ממחצית – הם הולכי רגל.

בועז טופורובסקי: זה הזמן להגיד לכולם, לכל מי שמשתמש בדרכים, גם ברכב, גם באופניים וגם ברגל: שימו לב, סעו בזהירות ושמרו על עצמכם.

בועז טופורובסקי: תודה רבה.

מיקי לוי: תודה רבה.

מיקי לוי: אנחנו ניגשים לסעיף הבא בסדר-היום: חוסר המנהיגות ואובדן השליטה של ראש הממשלה מול מגפת הקורונה (דלתא/אומיקרון) מסכנים את חייהם של אזרחי ישראל ומאיימים על יציבות המשק.

מיקי לוי: יציג – מי?

מיקי לוי: חבר הכנסת אשר, אתה?

קריאה: צריך להגיע ראש הממשלה.

מיקי לוי: ראש הממשלה עולה?

קריאה: בדרך.

מיקי לוי: טוב.

מיקי לוי: מישהו דואג גם לראש האופוזיציה שיגיע?

מיקי לוי: תודה רבה.

אדוני יעשה הפסקה חמש דקות?

מיקי לוי: אמרו לי שהם במדרגות כבר.

מיקי לוי: אני מכריז על הפסקה בין חמש לעשר דקות, בהתאם להגעתם של ראש האופוזיציה וראש הממשלה.

מיקי לוי: תודה רבה, ואני מתנצל.

בשעה 16: << נושא >> חוסר המנהיגות ואובדן השליטה של ראש הממשלה מול מגפת הקורונה (דלתא/אומיקרון) מסכנים את חייהם של אזרחי ישראל ומאיימים על יציבות המשק << נושא >> [לפי סעיף 45 לתקנון הכנסת.

בשעה 16: ]

מיקי לוי: אני מתכבד לחדש את ישיבת המליאה.

מיקי לוי: חבר הכנסת אשר, בבקשה.

ברוך אתה ה' אלוהינו מלך העולם שהכול נהיה בדברו.

מיקי לוי: אמן.

נתחיל?

מיקי לוי: בבקשה, תתחיל.

אדוני היושב-ראש, חבריי חברי הכנסת, אדוני ראש הממשלה – אדוני ראש הממשלה.

מיקי לוי: הוא מקשיב לך.

הוא לא מקשיב לי.

מיקי לוי: הוא יש לו שמיעה, הוא יכול לעסוק בכמה דברים בבת אחת.

לא.

אני רציתי להגיד לו שאני לא בקואליציה שלו, ברוך השם, ואני לא נפגש איתו – אדוני ראש הממשלה – והיום מעל בימת הכנסת, אני זימנתי אותך לפגישה ציבורית.

אני מאוד מבקש מכל המתנדבים, השר טרופר ואחרים, שלא יבואו להפריע לך.

אבל כנראה שזו שיטה, אז אני אמשיך הלאה.

בוא נדבר, אדוני ראש הממשלה, על מנהיגות.

אמרת השבוע באיזה ריאיון שאתה אוהב לשמוע דעות נוספות, אז בוא נראה איך אתה אוהב לשמוע את זה.

מנהיגים, אדוני היושב-ראש, נמדדים בזמן משבר.

למשל, בזמן מגפה, כמו שאנחנו מצויים בו כעת, שבו המנהיג נדרש להתמודד עם דילמה קשה ומייסרת – מצד אחד לשמור על שגרת חיים, על מערכת חינוך פתוחה, לא לפגוע בכלכלה.

ומצד שני ומאוד לא פשוט, כמה זה עולה בחיי אדם, אדוני ראש הממשלה.

אתה מתגאה מעל כל במה שבתקופתך לא היו סגרים, לא הוטלו הגבלות ושהצלת – אפשר שקט, אדוני?

מיקי לוי: אפשר שקט שם בתא הליכוד?

מיקי לוי: תודה.

תזכור לי את כמה השניות האלה.

אתה מתגאה מעל כל במה שבתקופתך לא היו סגרים, לא היו הגבלות, ושהצלת את הכלכלה.

ואתה לא שוכח אף להטיח בראש הממשלה הקודם שבתקופתו היו שלושה סגרים.

בוא נעזוב רגע את זה שאתה מתעלם – בין מדינה לא מחוסנת לבין מדינה בתחילת מגפה.

במשך שנה וחצי שבה אנחנו ניהלנו את הקורונה בשלושה גלים קשים שבהם עוד לא היו חיסונים – שהגיעו רק באמצע הגל השלישי, הראשונים בעולם – נפטרו לצערנו, אדוני ראש הממשלה, 6,200 איש, שהם ממוצע של 344 בחודש.

ואילו מאז שאתה על הכיסא – לא תוכל להתחבא, גם עם השר טרופר, לא תוכל להתחמק – נפטרו בשבעת החודשים האחרונים 3,000 איש, ממוצע של כמעט 430 נפטרים בחודש, והקצב קטלני ומטורף.

רק בשבוע האחרון, אדוני, נהרגו מקורונה יותר קורבנות ממה שנהרגו בתאונות דרכים בשנה שלמה, וכל זה קורה כשהמדינה מחוסנת, ואחרי שהודעת לאזרחי ישראל שקנית זמן כדי להיערך לגל האומיקרון שמכה בנו ללא רחם.

אתה יודע היטב שבלי ההגבלות שהיו פה בגלים הראשונים, כשעוד לא היו החיסונים, היינו עלולים להגיע לעשרות אלפי מתים, כמו באיטליה.

אם נתניהו היה מנהל את האירוע אז כפי שאתה מנהל אותו היום, היינו מגיעים ל-20,000 או 30,000 מתים, רחמנא ליצלן.

איך אתה, אדוני ראש הממשלה, עוד מעז להתרברב נגד הפעולות שהיו הכרחיות לשעתן והצילו חיים רבים, כשבתקופה שלך, בגלל אפס המעש והכחשת הקורונה של חלק גדול משרי ממשלתך, נפטרו יותר אנשים באופן יחסי ממה שנפטרו אז.

זה פשוט אבסורד נורא ואיום.

במקום לנהל את המגפה – השלת מעצמך כל אחריות והטלת אותה על הציבור שאתה מבקש מכל אחד להיות אחראי לעצמו.

וכדי לחפות על חוסר התפקוד שלך ושל ממשלתך אתה מנופף בסיסמה: לחיות לצד הקורונה.

אבל לדאבון לב, לשלושת אלפי הקורבנות שנפטרו מקורונה בתקופה הזו הסיסמה הזו כבר לא תועיל.

הם כבר לא יוכלו לחיות לצד הקורונה.

הם גם לא יכולים להפגין נגדך, ומשפחותיהם יכאבו את הכאב הזה ואת האובדן כל ימי חייהן.

אדוני היושב-ראש, העם היהודי הצטיין לאורך כל הדורות בהצבת ערך קדושת החיים מעל כל הערכים.

"חיים לפני הכול".

פרנסה זה חשוב, אבל גם בתפילה, אנחנו מקדימים קודם כול רפואה ואחר כך פרנסה.

שגרת חיים זה חשוב, אבל לא בכל מחיר.

ומה אתה עשית, אדוני ראש הממשלה?

אז ככה, ליברמן החליט שהכול יימדד דרך החור שבגרוש וזו הפכה להיות מדיניות האי-הגבלות שלך.

הפקרתם את האזרחים על מזבח הכסף.

השארתם את בתי החולים להתמודד לבד עם ההשלכות של ההפקרות הזאת.

הרופאים והאחיות קורסים, ואתה אתמול בפתח ישיבת הממשלה אפילו לא מזכיר את זה.

נכון, זה לא פופולרי להטיל הגבלות, זה גם עולה כסף למדינה, אבל יותר קשה לספור מתים.

כאן נבחן מנהיג, ובמבחן הזה כשלת.

אתה יכול להגיד אלף פעמים – "אבל ביבי", "אבל ביבי", ו"ביבי", אבל האמת היא שהוא ניהל את האירוע.

הוא לא התכופף תחת לחצי שרים או דעת קהל.

הוא נהג בסמכות ולקח אחריות.

בממשלה הקודמת כולם ידעו מי מנהל את האירוע, מי הקובע, ואת ההבדל הדרמטי רואים היום.

הגיע הזמן, אדוני ראש הממשלה, שתדע, מנהיג עושה מה שצריך, לא מה שנחמד, לא מה ששר האוצר שלו מחליט, וגם לא מה שקובעים לו באולפני התקשורת.

כולנו זוכרים שהתגאית שהיית הראשון שזיהה את האומיקרון וקנית זמן – מה עשית בזמן הזה?

איך הגענו לכאלה שיאי תחלואה?

למעלה משבעה חודשים אתה מנהל את האירוע, ואנחנו בשיא של הדבקות, שיא של חולים קשה, שיא של נפטרים, וכל זה במדינה מחוסנת ברובה, ובנגיף הרבה פחות קטלני.

עיתון הטלגרף הבריטי, רק אתמול אמר שהפעם הם מבקשים איך לא ללמוד מישראל.

איך שגלגל מתהפך לו.

בממשלה הקודמת הם ביקשו, כל העולם, ללמוד מישראל, והיום הם אומרים – בוא נלמד מה לא לעשות.

עזוב את הביזיון, אדוני ראש הממשלה, אבל זו טרגדיה לאומית.

איך זה קרה?

אני אסביר לך.

הממשלה שלך זו כיתה של בינוניים, אוסף של אנשים חסרי חזון ויכולות, והאיש החלש ביותר בכיתה הוא המורה עצמו.

כן, אתה, ראש הממשלה, שמאחוריך עומדים הכי פחות מנדטים.

ובכיתה הזו יש כמה ילדים בריונים שמכתיבים לך את סדר-היום.

אתה מספר להם שיש מגפה והתלמיד איווט אומר: זו שפעת.

אתה אומר – צריך פיצויים, הוא עונה לך – נייט.

אתה מכריז על חיסונים בבתי ספר, ואמרים לך במקהלה השרים – לא בבית ספרנו.

לדאבוננו, אתה לא מנהיג – אתה מונהג.

לא מנהל אלא מנוהל.

ועכשיו ברשותך נעבור משיעור בריאות לשיעור בכלכלה.

נפתלי, המורה של כיתת הבינוניים, ידוע כליברל כלכלי שחלם בקול רם על סינגפור, שנאם בלהט על יוקר המחיה, ויצא בשצף קצף נגד העלאות מיסים.

אבל אז מגיע הילד הגברתן בכיתה ומחליט: אין סינגפור ואין בטיח.

יש מס גודש, מס משקאות, מס מטרו, מס על כלים חד-פעמיים, העלאת ארנונה, העלאת מס רכישה, מס שמנים שיעלה את מחירי התחבורה הציבורית, מס פחמן שמעלה את מחיר החשמל, ובנוסף לא נשכח את מחירי הדלק המאמירים.

והמורה הליברל מסינגפור משותק עד אימה.

אם רק היית טורח להגיע לכנסת, לפני שלושה חודשים היה פה דיון שדיברנו על כך שהממשלה היא זאת שמתדלקת את יוקר המחיה במו ידיה.

מה אתה מצפה מהחברות הגדולות כשהן רואות שהממשלה עצמה מעלה מיסים ומתעמרת בחלשים, למה שהן לא יעשו את זה?

כלכלה מונעת גם מאווירה, בטח כשהיא באה מהממשלה.

כבר כמה שבועות שקטסטרופת יוקר המחיה משתוללת ואתה דיברת על זה רק לראשונה רק אתמול.

אם זה לא מספיק, אתמול זכינו לראות, חבר הכנסת דוד ביטן, אתמול ראינו תרגיל מנהיגותי מדהים, הפגנת כוח בקנה מידה שגם קים ג'ונג און לא היה יודע לעשות.

ראש הממשלה צועד למשרד האוצר ומבקש להצטרף לישיבת חירום עם שר האוצר.

איזו מנהיגות.

איזה מחווה לשר האוצר ולפקידים שלו, שמבינים מייד מי בעל הבית.

אני שואל אותך: נראה לך שאריק שרון או נתניהו היו רצים אחרי פקידי האוצר?

הרי כל ראש ממשלה היה מזמן אצלו בלשכתו מייד אחרי ההתפרצות ולא עכשיו.

אבל אתה באת וביקשת יפה להיכנס.

כך לדאבונך אתה מגלה, אדוני, שבינך וליברמן ולפיד יש חלוקת עבודה טרגית של סמכות ואחריות.

הסמכות היא שלהם, ואילו אתה נותר בודד רק עם האחריות.

מיקי לוי: משפט לסיכום, בבקשה.

והאחרית היא כולה שלך, גם בקריסה הבריאותית וגם בקריסה הכלכלית.

תודה רבה.

מיקי לוי: תודה רבה.

מיקי לוי: חבר הכנסת ביטן.

דוד ביטן: כבוד היושב-ראש, כנסת נכבדה, טוב, האמת שראש הממשלה וכל חברי הקואליציה המציאו פטנט: כשלא מסתדר להם משהו הם משנים את התקנות.

דוד ביטן: עושים שזה יהיה בסדר.

דוד ביטן: הפטנט הזה צריך לרשום עליו פטנט בין-לאומי.

דוד ביטן: לא מסתדר עניין מסוים בקורונה – מתקנים את התקנות כדי שיסתדר.

דוד ביטן: כדי שבסופו של דבר יגידו: הינה פתרנו את הבעיה.

דוד ביטן: לא פותרים את הבעיה בזה שמשנים את התקנות.

דוד ביטן: פותרים את הבעיה בזה שנלחמים בבעיה ומנסים לטפל בה.

דוד ביטן: ראש המשלה אמר במסיבת עיתונאים: אנחנו גילינו את האומיקרון ראשונים והתכוננו.

דוד ביטן: אז תסבירו לי, למה הם התכוננו, כבוד היושב-ראש?

דוד ביטן: על מה הם התכוננו?

דוד ביטן: לא הכינו מקומות על מנת לעשות את הבדיקות, הנושא הזה נכשל באופן טוטלי.

דוד ביטן: אז הפסיקו עם ה-PCR, עבדו לבדיקה השנייה הקלה יותר.

דוד ביטן: לא הסתדר להם הנושאים במערכת החינוך – עוד פעם עשו תיקונים על תיקונים על מנת שזה כן יסתדר.

דוד ביטן: דבר אחד הם לא מצליחים לסדר כי זה עולה כסף, זה הנושא של הפיצויים לעסקים.

דוד ביטן: לבוא ולהגיד שאין סגר זה לא נכון, מכיוון שבסופו של דבר יש סגר בפועל.

דוד ביטן: בסגר הזה, אנשים – הוא מכורח – אנשים לא מגיעים לשום מקום, לא יוצאים מהבית, מכיוון שההדבקה היא הדבקה מהירה, בלתי אפשרית, ובסופו של עניין אנשים זקוקים לפיצוי.

דוד ביטן: אבל כיוון שמי שקובע בכל תחום זה ראש הממשלה של אותו תחום – בביטחון זה גנץ, בבריאות זה שר הבריאות, באוצר זה שר האוצר, אז ראש הממשלה לא יכול לקבל החלטות לבד, גם לא במסגרת הקבינט.

דוד ביטן: אז עד שיואיל בטובו שר האוצר ויסכים לתת פיצוי לעסקים, לא יהיה פיצוי לעסקים.

דוד ביטן: עכשיו, אחרי חודשיים או שלושה מאז הדלתא עד עכשיו, שבאים ואומרים: אין ברירה, אומרים: אוקיי, אנחנו ניתן משהו ונתחיל עוד פעם לתקן את התקנות על מנת שזה יהיה אפשרי.

דוד ביטן: ככה לא מטפלים במגפה, ככה לא מטפלים בבעיות אנושיות של עסקים ושל נפטרים.

דוד ביטן: ככה לא מטפלים בחולים.

דוד ביטן: אמרו, עשו עוד פעם מסיבת עיתונאים, ומה הם אמרו?

דוד ביטן: אמרו: אנחנו נגביר את התרומה לבתי החולים.

דוד ביטן: מה עשו?

דוד ביטן: עכשיו קיבלו החלטה להגדיל את מיטות הטיפול הנמרץ, נדמה לי באיזה 40.

דוד ביטן: מתי ייתנו אותן?

דוד ביטן: מתי?

דוד ביטן: בעוד חצי שנה, בעוד שנה?

דוד ביטן: כשבסוף יצטרכו לתת אותן, יגידו: לא צריך, כי אין מגפה.

דוד ביטן: מספיק לעשות את הדברים האלה.

דוד ביטן: רוצים לטפל בבעיה – שיטפלו בה.

דוד ביטן: לא רוצים לטפל – שיבואו ויגידו לאנשים: אין לנו יכולת לטפל.

דוד ביטן: הם כמעט אמרו את זה אבל אנחנו רואים את הנפטרים, רואים את החולים.

דוד ביטן: זה קופץ מיום ליום.

דוד ביטן: בסופו של עניין אנחנו לאט לאט עולים בממדים של המגפה, ושינינו את העקומה במובן הזה שאנחנו כבר מתחרים בכל העולם להיות הראשונים בתור גם מבחינת החולים, גם מבחינת הנפטרים.

דוד ביטן: אנחנו לא יכולים להמשיך, ופה הממשלה נכשלה באופן ברור.

דוד ביטן: אז תתעשתו ותתחילו לטפל בבעיות.

דוד ביטן: תודה רבה.

מיקי לוי: תודה רבה.

מיקי לוי: חבר הכנסת ארבל, בבקשה.

משה ארבל: מכובדי היושב-ראש, ראש הממשלה, אדוני השר, חבריי חברי הכנסת, אלו לא ימים רגילים.

משה ארבל: אומנם בממשלה עסקים כרגיל אבל מבחינת אזרחי המדינה זוהי שעת משבר לאומית.

משה ארבל: ההידרדרות שאין שני לה בתמותה, בתחלואה, ברמת החיים שהציבור יכול לאפשר לעצמו – חצי שנה של עליות מחירים ומיסים חדשים על החלשים ביותר בחברה, ממשלה של גזירות על הציבור, ובמקביל, ושאף אחד לא ישכח בטעות, עשרות מתים מקורונה מדי יום.

משה ארבל: 500 הרוגים בשבוע.

משה ארבל: ממשלה שאיבדה שליטה על המחלה.

משה ארבל: פעם אמרת כאן, בנט: לא קורונה – לא מעניין.

משה ארבל: עכשיו גם הקורונה לא מעניינת אותך.

משה ארבל: גם יוקר המחיה לא מעניין אותך.

משה ארבל: מחירים עולים, אנשים מתים, אבל בממשלה דממה, הכול גן עדן.

משה ארבל: 50,000 חולים חדשים מדי יום, 60,000 חולים חדשים.

משה ארבל: במקביל 180 חולים קשים חדשים כל יום נכנסים לבתי החולים בישראל.

משה ארבל: 50% מהם לא חוזרים לבתיהם חלילה ומאבדים את חייהם מהמחלה הנוראית.

משה ארבל: נתונים שלא היו פה בשום שלב של המחלה, אפילו לא קרוב.

משה ארבל: זן האומיקרון, שבממשלה דאגו להבהיר שהוא פחות קטלני, אבל סירבו להבין שגם זן פחות קטלני יוביל למאות מתים ואלפי מתים אם הוא מידבק פי חמישה ויותר.

משה ארבל: במעין דוגמה לחוסר יכולת והיעדר שיקול דעת, דווקא עכשיו מצאת בממשלה את הזמן המתאים לבטל את התו הירוק.

משה ארבל: בכוח הממשלה מבקשת להחיות את גל האומיקרון, שכבר חשבנו שהתחיל אולי לרדת.

משה ארבל: בזמן שהמומחים ממשרד הבריאות פרסו את הנתונים ואת ההמלצות, אתה, ראש הממשלה, היית בתנומת צוהריים.

משה ארבל: היה לך קשה כי בירושלים אין לך מיטה, רק בלשכה בתל-אביב, אז בירושלים אתה ישן על הספה.

משה ארבל: את מרצך את משקיע בשימור הקואליציה הלא-טבעית הזאת ולא בהחלטות לטובת הציבור.

משה ארבל: במקום לדאוג לבריאות הציבור, לבריאות הכלכלית של העסקים בישראל שלא מקבלים פיצויים ואת התמיכה שמגיעה להם, אתה, בנט, דואג ששר האוצר שלך יהיה מרוצה.

משה ארבל: ארה"ב, ידידתה הגדולה של ישראל, שאתמול קיבלת שיחת טלפון מנשיאה, אחרי שלא דיברת איתו מאוגוסט, הוציאה אזהרת מסע לא להגיע לישראל שסובלת משיעורי התמותה הגבוהים בעולם; מהמדינה הראשונה להתחסן כמעט לגמרי, הממשלה בראשותך דרדרה אותנו לשיעורי התמותה הגבוהים בעולם.

משה ארבל: הישג כמעט בלתי אפשרי ברשלנות, בבורות, בגאוותנות שסירבה לשמוע למומחים, נכשלה הממשלה בחיסוני הילדים, נכשלה בחיסוני השפעת ונכשלה בהטלת מגבלות סבירות שיצמצמו את התפשטות האומיקרון.

משה ארבל: הממשלה בראשותך ויתרה על הציבור, ויתרה על בריאות הציבור, ויתרה על מצבו הכלכלי וויתרה על זכויותיו.

משה ארבל: המחירים היחידים שירדו בממשלה הזו הם המחירים של תוכנת פגסוס למשטרה בעקבות הנחת כמות.

משה ארבל: הממשלה הזו לא מגיעה לציבור, והציבור הטוב הזה לא מגיע לממשלה הרעה הזו.

משה ארבל: מותר לטעות לפעמים, מותר אחר כך גם לתקן, אבל לוותר על הציבור, לוותר על מלחמה במגפה, לוותר על החלשים, על הזקנים, על המשפחות המוחלשות, על המשפחות ברוכות הילדים – זה דבר שלא ייעשה.

משה ארבל: אחרי הממשלה הזו, הציבור יחפש אותנו לתקן את השברים.

משה ארבל: אני רק מבקש, אל תקשו עלינו את המשימה יותר מדי.

משה ארבל: תנסו אתם להציל עוד את מה שניתן.

משה ארבל: עוד לא מאוחר לשנות כיוון ולחנוק את גל הקורונה.

משה ארבל: עוד לא מאוחר לבטל את המיסים החדשים ולתת לציבור מרחב נשימה.

משה ארבל: לסיום דבריי, אני מבקש לצטט מדברים שאתה, המעתיק של הספר "איך לנצח מגפה", אמרת כאן, פה במליאת הכנסת: "תגידו, אתם השתגעתם?

משה ארבל: מה עוד אני צריך לעשות, מה?

משה ארבל: אלוקים שישמור - - - אתם צריכים לעבוד יומם ולילה.

משה ארבל: כשהייתי שר ביטחון עבדתי בשבת, חיללתי שבת כי זה פיקוח נפש.

משה ארבל: זה פיקוח נפש", צעקת עם פתוס.

משה ארבל: "אנשים מתים, מה אתם עושים?

משה ארבל: אתם השתגעתם?

משה ארבל: תתפסו את עצמכם בידיים.

משה ארבל: תבינו, יש לנו עם שהולך ומת.

משה ארבל: ושלא תעזו להאשים אף אחד אחר".

משה ארבל: כששרת הפנים שלך אומרת בשידור: "כן, במגפה אנחנו מכילים מתים", אז כן, אתה, ראש הממשלה, אשם.

משה ארבל: הדם על הידיים שלך.

משה ארבל: תודה רבה.

מיקי לוי: חברת הכנסת בן משה, בבקשה.

יעל רון בן משה: אדוני היושב-ראש, ראש הממשלה, כנסת נכבדה, אי-אפשר לנאום היום בבית המחוקקים בלי להתייחס לפרסום הבוקר בכלכליסט, אודות השימוש הנרחב בתוכנת ריגול אחרי אזרחים ישראלים שלא באמצעות צו בית משפט וכלל לא במסגרת חקירה.

יעל רון בן משה: כאשת הקהילה המודיעינית לשעבר, וגם אתה ודאי מכיר את זה בשנותיך במשטרה, אנחנו מכירים היטב את עוצמת הכלים הללו, ואת הזהירות שבה נקטו, לפחות בעבר, בשימוש בהם.

יעל רון בן משה: בעוד בתקופה שאותה אנחנו מכירים, השימוש בכלים האלה היה לטובת שמירה על הביטחון, על סמלי המדינה וגם על הדמוקרטיה – הגילוי הבוקר, אם הוא נכון ואם לא יטופל במיידי וביד קשה, יוביל לתוצאות הפוכות.

יעל רון בן משה: עתה אין עלינו לעסוק רק בחקר האמת, אלא בהשבת אמון הציבור במערכות החוק ואכיפת החוק.

יעל רון בן משה: זו הסכנה האמיתית.

יעל רון בן משה: וברשות

יעל רון בן משה: כם, לרעידת אדמה מסדר גודל אחר, אבל בהחלט רעידת אדמה שמעסיקה את האזרחים והאזרחיות לא פחות מהנושא הקודם – יוקר המחיה.

יעל רון בן משה: אני שמחה שאחרי שבועות ארוכים שחברי חבר הכנסת מיכאל ביטון, יושב-ראש ועדת הכלכלה בכנסת, מוביל את המאבק ומעלה את הנושא הזה בכל עת על סדר-היום הציבורי, בימים האחרונים גם שרי ממשלה הצטרפו.

יעל רון בן משה: אדוני ראש הממשלה, הנושא הוא יוקר המחיה, אני אשמח אם תהיה איתנו.

יעל רון בן משה: ועוד זה מדבר וזה בא.

יעל רון בן משה: כולנו מחכים בנשימה עצורה לראות מה יעלה בגורל החקלאות הישראלית.

יעל רון בן משה: כן, ממש כך.

יעל רון בן משה: כמה נוח בימים הללו להפיל את יוקר המחיה על הלולן מאביבים, על מגדל התפוחים בגולן, או מגדל תפוחי האדמה בעוטף עזה, כאילו אם ביום רביעי יובאו הצווים, אז נרגיש ירידה ביוקר המחיה.

יעל רון בן משה: אף אחד הרי לא מאמין לזה, למה אנחנו נותנים לזה להמשיך?

יעל רון בן משה: זהו שקר גמור ואנחנו לא ניתן לזה יד.

יעל רון בן משה: אנחנו נשמור על החקלאות ועל האדמות, ועל המשילות ועל ביטחון המזון, וגם נטפל ביוקר המחיה.

יעל רון בן משה: וכאילו לא קשור, אבל קשור גם קשור, הרפורמה בדואר, שעוד מלאה בפערים, אולי תשפר חלק מהשירות, אבל תשאיר מאחור את הנגב והגליל – כן, שוב את תושב אביבים ושוב את התושב בגולן ושוב את התושב בעוטף עזה.

יעל רון בן משה: גם כאן אני מודה לחברים מיכאל ביטון, יושב-ראש ועדת הכלכלה, שנרתם לטיפול בנושא הרפורמה בדואר.

יעל רון בן משה: ואנחנו נוודא שהיא מתקדמת בקצב הנכון, אחרי שיצומצמו כל הפערים, והשירות לאזרחים כולם, גם בגולן, גם בנגב, גם בבקעה, ישתפר, ולא אחד על חשבון השני.

יעל רון בן משה: תושבי הנגב והגליל לא יממנו את תל אביב ולא את גוש דן.

יעל רון בן משה: ונקודה חיובית היום, וגם בה יש עוד מקום לשיפור.

יעל רון בן משה: בהמשך הערב נאשר פה את הארכת הטבות המס לתושבי עוטף עזה היקרים.

יעל רון בן משה: וגם בהזדמנות זו אני שואלת, מה עם הטבות המס בצפון?

יעל רון בן משה: למה שוב לתושב אביבים גוזלים את מה שכבר הובטח לו?

יעל רון בן משה: למה שוב אין לי תשובות לשכנים היקרים שלי בגליל?

יעל רון בן משה: תודה.

מיקי לוי: תודה רבה.

מיקי לוי: חברת הכנסת פינטו קדוש, בבקשה.

שירלי פינטו קדוש: (אומרת דברים בשפת הסימנים, להלן תרגומם: אדוני יושב-ראש הכנסת, חבריי וחברותיי חברי הכנסת, אני מרגישה חובה מוסרית וציבורית להביא לידיעת

שירלי פינטו קדוש: כם מעל בימה זו מקרה מצמרר שקרה לפני כשבועיים.

שירלי פינטו קדוש: בתוך שלושה ימים נאנסו שתי נשים עם מוגבלות בשטח התחנה המרכזית בתל אביב.

שירלי פינטו קדוש: התבקשתי על ידי המשפחה של אחת הקורבנות לספר את הסיפור כאן, ללא פרטים מזהים, כי הזעזוע לא מספיק עמוק.

שירלי פינטו קדוש: אישה בת 39, עם מוגבלות, עצמאית ביכולת התנועה, הלכה למלא את כרטיס הרב-קו שלה בתחנה המרכזית בתל אביב.

שירלי פינטו קדוש: היא נתקלה באנשים שפלים, בזויים וחסרי לב, שבחרו לנצל את המוגבלות שלה על מנת לפגוע בה.

שירלי פינטו קדוש: בחור אחד ניגש אליה, והחל להטריד אותה מילולית ולאיים עליה.

שירלי פינטו קדוש: היא התעלמה ממנו, וניגשה לתא השירותים הקרוב על מנת לנתק מגע.

שירלי פינטו קדוש: כשיצאה ממנו, כבר חיכו לה עוד שני בחורים והחלו לגרור אותה לאחת הקומות התחתונות הנטושות, שבהן אין מצלמות או פיקוח, וביצעו בה את זממם.

שירלי פינטו קדוש: במשך כעשר דקות של גיהינום ותחת איומי סכין, היא נאלצה לעשות כרצונם, ונאמר לה בצורה חד משמעית שאם היא תצעק או תברח הם לא יהססו לדקור אותה.

שירלי פינטו קדוש: שלושה אנשים, בזה אחר זה, עשו בה מעשי סדום, ולה לא הייתה שום יכולת להתגונן בפניהם.

שירלי פינטו קדוש: מאז אותו מקרה מצמרר אותה אישה מטופלת על ידי פסיכיאטר בטיפול תרופתי.

שירלי פינטו קדוש: היא חסרת שקט ומנוחה, וחרדה מאוד.

שירלי פינטו קדוש: ואני שואלת, למה ואיך?

שירלי פינטו קדוש: למה מעשה נבלה שכזה צריך לקרות שוב ושוב לפני שננקוט במעשה?

שירלי פינטו קדוש: איך אנחנו מגיעים למצב שבו אישה עם מוגבלות מחוללת בברוטליות, בלב העיר המרכזית בישראל, ואין שום מענה מניעתי מצד הרשויות?

שירלי פינטו קדוש: שטח התחנה המרכזית וסביבתה הוא אקס-טריטוריה, שטח הפקר המועד לפורענות.

שירלי פינטו קדוש: הדבר מוכח לנו פעם אחר פעם, על חשבון אותן נפשות עדינות של עוברות אורח תמימות.

שירלי פינטו קדוש: ובמקרה הזה, קורבנות מחתך אוכלוסייה מוחלש, שאף לא לגמרי מודעות לחומרת העניין בשל מוגבלותן.

שירלי פינטו קדוש: זוהי חובתנו הציבורית והמוסרית כנבחרי ציבור וכאזרחים במדינה לעשות כל שניתן כדי להעלים תופעות אפלות ומטרידות מסוג זה.

שירלי פינטו קדוש: ואני רואה באופן מובהק שהמכנה המשותף של הרבה מן המקרים הללו הוא ההתנהלות המוסדית סביב שטח התחנה המרכזית.

שירלי פינטו קדוש: אני קוראת מכאן לשר לביטחון פנים, למשטרת ישראל ולעיריית תל אביב לנקוט לאלתר פעולות מיידיות ואפקטיביות כדי למגר את התופעה האכזרית הזו ולמנוע את ההרס והחורבן של הקורבנות הבאים: שיטור מוגבר, גלוי וסמוי, רישות האזור וכיסויו המרבי במצלמות אבטחה וכדומה.

שירלי פינטו קדוש: זו המשמרת שלנו, ואנו לא יכולים להפנות מבט כשהאדמה תחתנו רועדת.

שירלי פינטו קדוש: תודה.

שירלי פינטו קדוש: )

מיקי לוי: תודה רבה לחברת הכנסת שירלי פינטו.

מיקי לוי: חבר הכנסת פינדרוס, בבקשה.

יצחק פינדרוס: אדוני היושב-ראש, חבריי חברי הכנסת, בשלוש הדקות שניתנות לי, או ארבע הדקות, אני רוצה לדבר על שלושה פשעי ישראל.

יצחק פינדרוס: אמר ביום השפה הערבית – התלונן כאן בני בגין על שיבוש השפה העברית.

יצחק פינדרוס: לקרוא למה שקורה כאן "ממשלה" זה הדבר האחרון שאפשר לקרוא – שיש לו קשר למשילות.

יצחק פינדרוס: הדבר הכי בולט זה חוסר המשילות.

יצחק פינדרוס: אבל יש פה שלושה פשעי ישראל: צביעות, מרמה והפרת אמונים.

יצחק פינדרוס: אלה שלוש ההגדרות של מה שקורה כאן: צביעות, מרמה והפרת אמונים.

יצחק פינדרוס: אדוני היושב-ראש, ביום שני שעבר בשעות הלילה התחלתי עם תקציר הספר שכתבתי, על דברי מה היה כאן ומה הייתה שאלה של פוזיציה, איך אדם יכול להפוך את עורו.

יצחק פינדרוס: הזכיר מקודם משה ארבל את הפתוס – יש לנו עם שהולך ומת, מה עשיתם?

יצחק פינדרוס: איך פתחתם את הבדיקות?

יצחק פינדרוס: אנחנו מדברים על סדר גודל של 40, באוסף של דברים – ואני אתחיל, אתם יודעים מה?

יצחק פינדרוס: מיסים.

יצחק פינדרוס: תוכנית סינגפור, מי לא זוכר את הדבר הזה?

יצחק פינדרוס: מה חוסר המשילות עשו דבר ראשון באמצעות שר האוצר?

יצחק פינדרוס: שבוע אחרי שבוע, צווי מיסים חדשים.

יצחק פינדרוס: שבוע אחרי שבוע.

יצחק פינדרוס: וגם דאגו ליוקר המחיה – שלחו מכתב – שלחו מכתב לתאגידי המזון: אנא, הורידו מחירים.

יצחק פינדרוס: מעלים מיסים, אין פוצה פה ומצפצף, וכבר הזכירו לפניי את רשימת המיסים שהעלו.

יצחק פינדרוס: אתם זוכרים את תוכנית "היד החזקה"?

יצחק פינדרוס: מזכיר לכם משהו?

יצחק פינדרוס: היה אחד מימינה – ימינה מתחייבת עד סוף שנת הכהונה הראשונה לממשלה בראשות בנט שהחוק והסדר בנגב יהיו שווים לכל אחד אחר במדינת ישראל.

יצחק פינדרוס: אתם יודעים מה קרה מאז?

יצחק פינדרוס: חוק החשמל, ביטול הנטיעות של קק"ל, עם סיפורי הליבה – ואמרתי לכם, אני מחזיק פרוטוקול מ-16 ביוני עם התוכנית של קק"ל לנטיעות.

יצחק פינדרוס: מ-16 ביוני.

יצחק פינדרוס: ואמרתי, אני לא מדבר על שנת השמיטה.

יצחק פינדרוס: 16 ביוני.

יצחק פינדרוס: אמרו: לא, זו הייתה התוכנית המקורית.

יצחק פינדרוס: הסתובב כאן במין פתוס, "זו הייתה התוכנית המקורית".

יצחק פינדרוס: החלת ריבונות, אתם זוכרים?

יצחק פינדרוס: היה פה אחד, בנט, אתם זוכרים מה הוא אמר?

יצחק פינדרוס: אני רוצה לומר פה בקול הכי ברור: לא רק שאנחנו נחיל ריבונות, אנחנו נחזק את ההתיישבות.

יצחק פינדרוס: לעולם לא נמסור סנטימטר מארצנו לערבים.

יצחק פינדרוס: אל תבטיח לנו תיקים, במקום זה פשוט תחיל את הריבונות על כל ההתיישבות, מחברון עד אריאל, מבקעת הירדן עד מעלה אדומים, כפי שהתחייבת.

יצחק פינדרוס: המציאות היא תמורת תיק ראש ממשלה – אז כן, את עוז ציון ואת רמת מגרון ואת חומש, בדרך, את כולם מפנים תמורת תיק.

יצחק פינדרוס: תיק קטן.

יצחק פינדרוס: דרך אגב, התברר שזה תיק ריק מתוכן, אי-אפשר לעשות איתו כלום.

יצחק פינדרוס: כמה מנדטים, אתם זוכרים, צריך להיות ראש ממשלה?

יצחק פינדרוס: פרק 6 בספר.

יצחק פינדרוס: לא יהיה ראש ממשלה בעשרה מנדטים, זה לא דמוקרטי, צריך יותר.

יצחק פינדרוס: המציאות – צודק, לא בעשרה, בשישה.

יצחק פינדרוס: פנסיות תקציביות – למה ברגע זה המגזר הציבורי לא תרם שקל למגזר הפרטי?

יצחק פינדרוס: שקל למגזר הפרטי.

יצחק פינדרוס: בפטיש על ישראל כץ: מה היה קורה אם היינו נוגעים בפנסיות התקציביות, של שופטים למשל, 80,000 שקל בחודש, כדי לקיים 80 עסקים באותו זמן?

יצחק פינדרוס: מה קרה לכם?

יצחק פינדרוס: תתעוררו.

יצחק פינדרוס: המציאות – מההחלטות הראשונות של הממשלה הייתה הגדלת הפנסיות.

יצחק פינדרוס: ועצמאים – איך אמר שר האוצר שלהם?

יצחק פינדרוס: שיחליפו מקצוע.

יצחק פינדרוס: שיחפשו מקצוע אחר.

יצחק פינדרוס: היה אחד, בנט, אמר שייתנו להם ואוצ'רים ושנה דמי אבטלה בשביל להחליף מקצוע.

יצחק פינדרוס: מה קרה בפועל?

מיקי לוי: משפט לסיום.

יצחק פינדרוס: הספר יצא: בנט נגד בנט, אוסף השקרים והנוכלויות.

יצחק פינדרוס: עלילות מחבר רב-המכר "איך לא לנצח את המגפה".

יצחק פינדרוס: תודה רבה.

מיקי לוי: תודה רבה.

מיקי לוי: חבר הכנסת סמוטריץ', בבקשה.

בצלאל סמוטריץ': אדוני היושב-ראש, חבריי חברי הכנסת, שני מספרים אני רוצה לתת לכם: 4% תמיכה, 2,750 איש שקיפחו את חייהם בשבעה וחצי חודשים שהממשלה חסרת האחריות והמופקרת הזו מכהנת; שבעה חודשים של אין אסטרטגיה, של "איש הישר בעיניו יעשה"; שבעה חודשים של אובדן הסולידריות.

בצלאל סמוטריץ': 357 מתים בחודש, זה הממוצע.

בצלאל סמוטריץ': אצל ביבי היו 367 מתים בממוצע בחודש בלי חיסונים ובלי תרופות.

בצלאל סמוטריץ': רק כדי לתת מושג, לסבר את האוזן, בכל מלחמת יום הכיפורים נפלו 2,656 איש – קצת פחות ממה שנפלו כאן בשבעת החודשים של ההפקרות הממשלתית הזו.

בצלאל סמוטריץ': בשמונה השנים האחרונות מתו בתאונות דרכים במדינת ישראל 2,750 איש, נכון לאתמול – בדיוק המספר שאצלכם מתו מקורונה בפחות משמונה חודשים, לא שמונה שנים.

בצלאל סמוטריץ': מספר אחת בעולם בתחלואה ומספר אחת בעולם בתמותה לנפש, אין על זה ויכוח.

בצלאל סמוטריץ': בדיילי טלגרם אתמול פורסם שבכל העולם לומדים מה קורה בישראל כדי ללמוד מה לא לעשות, לא מה כן לעשות.

בצלאל סמוטריץ': בדצמבר 2020 למניינם הגיעו החיסונים.

בצלאל סמוטריץ': אזרחי ישראל נשמו לרווחה, נתנו אמון, התחסנו בהיקפים אדירים יחסית לתחילת המבצע.

בצלאל סמוטריץ': הייתה תחושה שחוזרים לחיים וזה מאחורינו.

בצלאל סמוטריץ': ואז באתם אתם, ובהפקרות, בחוסר יכולת לקבל החלטות, בחוסר רצון לקבל החלטות, בחוסר מנהיגות, כל אחד מושך לכיוון שלו, איבדתם את השליטה לחלוטין.

בצלאל סמוטריץ': וכן, מי שמשלם את המחיר אלה האוכלוסיות החלשות במדינת ישראל.

בצלאל סמוטריץ': ושוב, השמאל, שהוא כביכול חברתי, סוציאליסטי, הפקיר את הפריפריה.

בצלאל סמוטריץ': איזו אסטרטגיה זאת, לכל הרוחות, לא לעשות כלום ולשלוח את אזרחי ישראל לגורלם ואל מותם?

בצלאל סמוטריץ': איזו אסטרטגיה זו לשלוח את מערכת הבריאות לקריסה?

בצלאל סמוטריץ': וכן, בפריפריה המערכת בקריסה.

בצלאל סמוטריץ': יכול להיות שבתי החולים במרכז יחסית בסדר, אבל בפריפריה יש שיעורי התחסנות נמוכים יותר, שיעורי תחלואה גבוהים יותר, שיעורי אשפוז, תחלואה קשה ותמותה, וכן, קריסה.

בצלאל סמוטריץ': ככה נראית קריסה.

בצלאל סמוטריץ': אתם תמשיכו עם הזחיחות.

בצלאל סמוטריץ': שני שקרים סיפרת לנו, בנט: סיפרת שאתה איש ימין ערכי, שלעולם לא תבגוד בערכים, ושיקרת לעצמך שנועדת לגדולות ותנהיג את ישראל לפסגות חדשות.

בצלאל סמוטריץ': קצת יותר מחצי שנה כראש ממשלה, ומבלון הניסוי ששמו בנט לא נותרו לא ערכים ולא גדולה, לא דרך ולא מצוינות ביצועית; נותר רק אדם מבוהל ומבולבל ערכית ומנהיגותית - -

מיקי לוי: תודה.

בצלאל סמוטריץ': - - שמנסה לשרוד בתפקיד שענק עליו בכל מובן.

בצלאל סמוטריץ': אדוני היושב-ראש, את הייאוש והעייפות שלכם, אנחנו נחליף באמונה ותקווה גדולה.

מיקי לוי: תודה רבה.

בצלאל סמוטריץ': נפתלי, לך.

מיקי לוי: חבר הכנסת כסיף, בבקשה.

עופר כסיף: אדוני היושב-ראש, חבריי חברי הכנסת, זו לא ממשלת שינוי, זו ממשלת עינוי, ממשלה המפקירה את אזרחי המדינה לעליית מחירים פראית ולשחיקת שכר מטורפת.

עופר כסיף: זו ממשלה המצליחה להקצין אפילו את מדיניות ההפקרה וההפקרות של נתניהו.

עופר כסיף: בשנת 2011 התרחשה מחאה אדירה בכל רחבי הארץ כנגד יוקר המחיה, ומאז נראה שהמצב רק הידרדר; מחירי הדיור שהחלו את המחאה רק עלו מאז.

עופר כסיף: לפי דוח של מרכז המחקר והמידע של הכנסת, בין השנים 2007 ל-2021 עלה מדד מחירי דירות בבעלות ב-121.5%.

עופר כסיף: הגענו למצב שבו לזוגות צעירים שעובדים קשה, לעיתים בכמה משרות, אין סיכוי לרכוש דירה אפילו בחלומות, אלא אם כן התמזל מזלם ונולדו למשפחות אמידות.

עופר כסיף: במקום להשתמש במשאבי הטבע הרבים שישנם בישראל, ובראשם הגז, כדי להפחית את העלויות לציבור – כדוגמת מחירי החשמל והמים המאמירים – משתמשים בהם כדי לרפד את כיסא הטייקונים.

עופר כסיף: הארנונה עולה, המיסים שמשלמים משקי הבית הקטנים עולים, והשכר נשאר כשהיה.

עופר כסיף: ומה התשובה של ליברמן ובנט?

עופר כסיף: תחינה מעוררת רחמים בפני המונופולים שמנהלים את המשק הישראלי שלא יעלו מחירים.

עופר כסיף: בדיחה רעה.

עופר כסיף: כפי שדרשנו ב-2011, אנחנו חוזרים ודורשים גם ב-2022 צדק חברתי, חלוקת משאבים הוגנת.

עופר כסיף: אנו דורשים מממשלת ישראל יותר ממס שפתיים; מה שנדרש הוא טיפול שורש ביוקר המחיה ובשחיקת השכר.

עופר כסיף: אנו דורשים כניסה רצינית ואקטיבית של הממשלה לשוק הדיור והשקעה אמיתית בדיור ציבורי ובר-השגה באמת, כך שלאנשים העובדים יהיה בית ראוי ומכבד.

עופר כסיף: אנחנו דורשים העלאה של שכר המינימום, בשלב זה לפחות ל-40 שקלים לשעה, שהם 7,280 שקלים בחודש, כדי שהמשכורות יתחילו רק להשתוות למחירים העולים; אנחנו דורשים השקעה אמיתית בתחבורה ציבורית זולה ואיכותית, במקום להכריח אותנו לעמוד בפקקים ולדרוש מאיתנו מיסים מוגזמים על הדלק המיותר שאנחנו שורפים; אנחנו דורשים שהטייקונים יתחילו לשלם את חלקם.

עופר כסיף: המדינה ומשאביה אינן שלהם אלא שלנו, כלל הציבור בישראל.

עופר כסיף: המדיניות החברתית של הממשלה הזו היא ימנית קיצונית, כמעט כמו מדיניות הכיבוש והאפליה האתנית שלה - -

מיקי לוי: תודה.

עופר כסיף: - - כלפי האזרחים הערבים פלסטינים, כלפי החרדים וכלפי המעמדות העובדים בכלל.

עופר כסיף: עוד משפט אחד, ברשותך, אדוני.

עופר כסיף: לא נסכים להפלת נטל הקורונה על העובדים, על העסקים הקטנים, על מורי הדרך ועובדי התיירות הנכנסת, ההולכים מדחי אל בכי.

עופר כסיף: לא נסכים לחוק הסמכויות האנטי-דמוקרטי.

עופר כסיף: הציבור לא פראייר.

עופר כסיף: המחאה שמתחילה עכשיו ברשתות תגיע גם תגיע לרחובות.

מיקי לוי: תודה.

עופר כסיף: כי התשובה ליוקר המחיה היא מהפכה.

מיקי לוי: תודה רבה.

מיקי לוי: חברת הכנסת רוזין, בבקשה.

מיכל רוזין: תודה.

מיכל רוזין: כבוד יושב-ראש הכנסת, כבוד ראש הממשלה, כנסת נכבדה, אני שמחה, אומנם באיחור קל, אבל אני שמחה ומברכת על כך שהשר לביטחון פנים עמר בר לב החליט והצהיר על כך שהוא יקים ועדת חקירה, בדיקה, ממשלתית ממלכתית.

מיכל רוזין: אני רוצה לומר בצורה ברורה - - -

מיקי לוי: עם סמכויות חקירה.

מיכל רוזין: עם סמכויות חקירה, שזה דבר חשוב מאוד, ואני רוצה להגיד מה עוד חשוב בעניין הזה – קודם כול, ללמדנו שכל פעם שיש איזו התפוצצות של דבר כזה, קודם כול לנשום עמוק ולבדוק אם נכונים הדברים.

מיכל רוזין: לקפוץ ישר ולהגיד: לא קרה, לא היה וכדומה – זה הדבר הכי פחות נכון לעשות.

מיכל רוזין: אבל יותר מזה, כדי להחזיר את אמון הציבור, כבוד יושב-ראש הכנסת – אמון הציבור היום במערכות החוק, באכיפת החוק, במערכות המשפט, בנו, בנבחרי הציבור, חברי הכנסת, בכנסת, בממשלה, הוא נמוך.

מיכל רוזין: ולכן, כדי להשיב את אמון הציבור, כל הדיונים בכל הוועדות – גם ועדת החקירה הממלכתית בעניין הצוללות וגם ועדת החקירה הממלכתית – בדיקה ממשלתית, מה שיוחלט – בנושא של פגסוס, של הרוגלה – דרך אגב, זה לא חייב להיות רק פגסוס, יכול להיות גם של חברות אחרות – חייבת להיות שקיפות מוחלטת בנושא הזה.

מיכל רוזין: חייבת להיות שקיפות, בוודאי במקומות שהם לא סודיים.

מיכל רוזין: מה שסודי, אפשר להטיל עליו חיסיון; מה שלא, צריך להיות פתוח לציבור, צריך להיות שקוף לציבור.

מיכל רוזין: פומביות הדיון היא חשובה כדי שאף אחד לא יחשוב שעושים פה קומבינות ואף אחד לא יחשוב שמנסים להסתיר דברים.

מיכל רוזין: אנחנו בעד שאור השמש יחטא את הכול, ולכן צריך לפתוח את הדברים.

מיכל רוזין: אני הגשתי היום הצעת חוק שבעצם הופכת את ברירת המחדל, שכל ועדת חקירה – בין אם היא ממלכתית, ממשלתית ופרלמנטרית – קודם כול תהיה גלויה, פומבית, תהיה שקיפות מלאה.

מיכל רוזין: במידה שרוצים להסתיר – בין אם זה על הצוללות, בין אם זה על הרוגלה של פגסוס, של NSO – יצטרכו לבוא לוועדת החוץ והביטחון של הכנסת ולבקש חיסיון.

מיכל רוזין: אני כבר יודעת שחבר הכנסת יושב-ראש הוועדה רם בן ברק קבע דיון בנושא הצוללות לקבוע מה ייחסה ומה לא ייחסה, וכך אני מצפה שגם יהיה.

מיכל רוזין: גם השר עמר בר לב צריך לדאוג פה שתהיה שקיפות מלאה לדיונים, ומה שצריך להיות תחת חיסיון מפאת סודות מדינה וביטחון המדינה, אפשר לייצר מצב שבו הדברים האלה יהיו חסויים.

מיכל רוזין: אבל קודם כול, כדי להשיב את אמון הציבור חייב להיות הכול בשקיפות מלאה, ואני מציעה לממשלה הזאת ליישם זאת.

מיכל רוזין: תודה רבה.

מיקי לוי: תודה רבה.

מיקי לוי: חבר הכנסת אמסלם, בבקשה.

דוד אמסלם: אדוני היושב-ראש, חברי הכנסת, קודם כול, כשאני רואה את בנט אני לא יכול.

דוד אמסלם: השתגעת?

דוד אמסלם: השתגעת?

דוד אמסלם: אתה יודע, כל פעם אתה מזכיר לי את זה.

דוד אמסלם: אני רוצה לדבר על מה שקרה בימים האחרונים.

דוד אמסלם: אין לי הרבה זמן, אבל אני אבוא לעניין, סיפור פגסוס ו-NSO.

מיכל רוזין: זה לא כאן.

מיכל רוזין: זה לא כאן.

דוד אמסלם: שמענו אותך.

מיכל רוזין: זה לא כאן.

דוד אמסלם: שמענו אותך מספיק טוב.

דוד אמסלם: לא להפריע לנו.

מיכל רוזין: - - -

דוד אמסלם: עזבי, נורבגי.

דוד אמסלם: לא נבחרת לכנסת, סידרו לך עבודה, לא להפריע לי.

דוד אמסלם: אדוני היושב-ראש, היות שגם אתה היית ניצב במשטרה, נודע למשטרה שנעשתה עבירה פלילית או חשד, היא צריכה לפעול במעצרים.

דוד אמסלם: אני לא מבין איך יכול להיות שמר כוסברה, מר אלשיך, איך יכול להיות שמר מנדלבלוף, איך יכול להיות ששי ניצן – כל אלה לא במגרש הרוסים?

דוד אמסלם: הרי אם יש לנו מדינת חוק - -

גבי לסקי: - - -

דוד אמסלם: - - וכולם שווים בפני החוק, איך יכול להיות שכל אלה לא בחקירת משטרה?

דוד אמסלם: איך יכול להיות שכל אלה היום משבשים חקירה באופן מעשי?

דוד אמסלם: הרי אני נעצרתי על ידך במשטרה ב-2003, אתה היית מפקד המחוז, אני זוכר שבאת לוודא גם שיש מסיבות עיתונאים, בתוך בית המשפט – ערוץ 1, ערוץ 2 – הבאת לנו את דוברת המשטרה, זה שאנחנו אזוקים, במשמרת שלך, אתה היית מפקד המחוז, אני גם זוכר אותך שם.

מיקי לוי: מאיפה אתה זוכר אותי?

דוד אמסלם: אני זוכר אותך.

דוד אמסלם: ב-2003, כשעצרו אותי על לא עוול בכפי, עם הליכוד, אתה היית מפקד המחוז ואתה הפקת את האירוע.

דוד אמסלם: אבל בוא נעזוב את זה.

דוד אמסלם: הרי אתה איך זה עובד, אתה יודע שאם יש חשד, המשטרה באה ב-06:30 – היא באה לראשי עיר, היא באה לכולם.

דוד אמסלם: מה קרה?

דוד אמסלם: איך יכול להיות שאלשיך היום לא במעצר?

דוד אמסלם: איך יכול להיות שמנדלבליט לא במעצר?

דוד אמסלם: איך יכול להיות שליאת בן ארי לא במעצר?

דוד אמסלם: לחקירה, הרי ככה חוקרים חשודים.

דוד אמסלם: לא מאפשרים להם להסתובב, לתאם עמדות ולשבש חקירה ימים על גבי ימים.

דוד אמסלם: אני לא מדבר כרגע על החקירה, על הוועדה.

דוד אמסלם: בעצם זה לא קשור איך בודקים, זה לא סותר, לא שייך בכלל.

דוד אמסלם: נעשתה פה עבירה פלילית בוודאות – קודם כול מטפלים באנשים שעברו על החוק ועבריינים לכאורה.

מיקי לוי: לסיום, בבקשה.

דוד אמסלם: אנחנו בעצם נציע – הם יציעו ועדה מקובלת, ועדה האמיתית, שתבוא ותבחן את הפשע שנעשה מול אזרחי מדינת ישראל.

מיקי לוי: תודה.

דוד אמסלם: ואיך אמרנו?

דוד אמסלם: ראש ממשלה במדינת ישראל, מאזינים לו.

דוד אמסלם: אתם האמנתם?

מיקי לוי: תודה רבה.

דוד אמסלם: השטאזי לא עושים את זה - -

מיקי לוי: תודה רבה.

מיקי לוי: חבר הכנסת אמסלם - - -

דוד אמסלם: - - הקג"ב לא עושה את זה.

מיקי לוי: חבר הכנסת אמסלם, תודה רבה.

מיקי לוי: חבר הכנסת קיש, בבקשה.

יואב קיש: כבוד היושב-ראש, כנסת נכבדה, לפני שמונה חודשים אנחנו העברנו את המפתחות במדינה מחוסנת, נקייה מקורונה, שהייתה בחמישייה הראשונה בעולם איך להתמודד עם קורונה.

יואב קיש: לא ספר – מציאות.

יואב קיש: לא ספר וסיפורי סבתא, קיבלתם אותם כך.

יואב קיש: בגל הרביעי לא עשיתם דבר, וזה עלה לנו בקרוב ל-2,000 מתים.

יואב קיש: היום כולם רואים איך נכשלת ונכשלתם לחלוטין בהתמודדות עם האומיקרון.

יואב קיש: שמת אותנו, נפתלי בנט, מקום ראשון בעולם בתמותה לנפש, וזה בלי לדבר על החולים הקשים.

יואב קיש: מה קורה עכשיו בבתי החולים?

יואב קיש: הטיפול נפגע.

יואב קיש: האנשים היום במדינת ישראל, בגללך, נפתלי בנט, לא מקבלים טיפול הולם בבתי החולים.

יואב קיש: אבל מה הצלחתם לעשות?

יואב קיש: לימדתם את ישראל להכיל את המתים.

יואב קיש: מצוין.

יואב קיש: התקשורת בשקט, אתם כבר מנצלים את עייפות הציבור, ועל הגלים האלה אתם צולחים את הקורונה.

יואב קיש: אתה מתמודד עם אומיקרון עם חיסונים, זה כל כך יותר קל מלהתמודד עם קורונה בלי חיסונים.

יואב קיש: ואז תבוא ותגיד: כן, אבל אני לא עשיתי סגר.

יואב קיש: זה כמו – ניקח אותך לעולם של מתן כהנא ושלי – זה כמו שטייס יבוא ויגיד: חבר'ה, אני טס מתל אביב לניו יורק ב-11 שעות.

יואב קיש: אתם יודעים עם האוניות כמה זמן היה לוקח להם לעשות את זה?

יואב קיש: מה הקשר?

יואב קיש: לא היו חיסונים, בנט, אל תתבלבל.

יואב קיש: העולם מבין את זה, הציבור מבין את זה, תפסיק עם ההשוואות המגוחכות.

יואב קיש: קיבלת מדינה מחוסנת והבאת אלפי מתים.

יואב קיש: אבל מה?

יואב קיש: האמת, אני לא מאשים אותך.

יואב קיש: אין לך בעצם ממשלה.

יואב קיש: לפיד, ליברמן וסער שמו אותך לבד בקורונה, שתיכשל לבד – ונכשלת.

יואב קיש: הם לא מגיעים אפילו לקבינט הקורונה, ואתה גם לא מכנס אותו.

יואב קיש: פשוט אתה לא מעניין, אתה לא רלוונטי, אין לך כוח פוליטי.

יואב קיש: אני עושה פה נאום כאילו ב-40 חתימות – ראש הממשלה לא מעניין אותנו בכלל, כי לפיד עושה את מה שהוא רוצה בגזרה המדינית, והוא מתכנן כבר את אוסלו ג', וליברמן עושה בכלכלה מה שהוא רוצה.

- - - כל הכבוד.

יואב קיש: אתה יודע מה, אבל יש לו הישג אחד, לבנט; ההישג היחידי של בנט זה שהוא הצליח להדיח את אהוד ברק מהתואר של ראש הממשלה הכושל במדינת ישראל, וזה התואר שהוא זכה בו ביושר.

יואב קיש: בנט, אתה כישלון.

יואב קיש: לא סופרים אותך, ובאמת שאתה לא מעניין.

יואב קיש: וב-23 השניות האחרונות אני אגיד מילה על השערורייה הזו של NSO – זו טלטלה.

יואב קיש: אין פה ימין, אין פה שמאל, חייבים לחקור את כולם.

יואב קיש: ראיתי – איך קרא לו אמיר אוחנה – שהדחליל החלופי הציע לחקור את אמיר אוחנה.

יואב קיש: אדרבה, תחקרו את כל מי שאנחנו רוצים, צריכים להיחקר.

יואב קיש: אף אחד לא מסתיר כלום.

יואב קיש: אבל אני רוצה לראות את מנדלבליט, את שי ניצן – אותם אני רוצה לראות בוועדת החקירה, ואת אלשיך.

יואב קיש: ואותם, צריך ועדת חקירה - -

מיקי לוי: תודה.

יואב קיש: - - עם שיניים, ועדת חקירה ממלכתית, שיודעת לקבל גם ההחלטות פליליות, כי האנשים שאישרו את הדברים האלה צריכים להיכנס לכלא.

מיקי לוי: תודה רבה.

מיקי לוי: חברת הכנסת השכל – איננה.

מיקי לוי: חבר הכנסת שיין, בבקשה.

גלית דיסטל אטבריאן: למה הוא דילג עליי?

מיקי לוי: חכה רגע, אני דילגתי, אני מתנצל.

מיקי לוי: בבקשה, חברת הכנסת דיסטל.

מיקי לוי: סליחה.

גלית דיסטל אטבריאן: תודה רבה, אדוני היושב-ראש.

גלית דיסטל אטבריאן: אני מקווה שראש ממששת המנדטים שנץ היטב ואתה כרגע רענן.

גלית דיסטל אטבריאן: הבנו שאתה נוהג לישון בצוהריים בזמן שהמדינה פה נחרבת, אז אני מקווה שעכשיו, אחרי השינה, אתה מרגיש קצת רענן יותר.

גלית דיסטל אטבריאן: אני רק רוצה להבהיר לך, נפתלי, ולממשלה, בזכות מה אתם יושבים כאן, כי זה לא בזכות רצון הציבור, זה בטוח.

גלית דיסטל אטבריאן: אתם יושבים כאן בזכות תוכנת ריגול שמיועדת לגדולי אויבינו, ששומשה כדי לסחוט עדי מדינה אומללים תוך פשפוש בפרטים האינטימיים ביותר שלהם כדי לסחוט אותם, כדי שישקרו ויפלילו ראש ממשלה מכהן.

גלית דיסטל אטבריאן: זאת הסיבה היחידה שבגללה אתם כאן – בזכות סיכול פוליטי, בזכות הפיכה, בזכות בגידה בדמוקרטיה, בגידה באזרחים ובגידה במדינת ישראל.

גלית דיסטל אטבריאן: זאת הסיבה היחידה שאתם כאן.

גלית דיסטל אטבריאן: בטח לא בזכות תהליך דמוקרטי הוגן.

גלית דיסטל אטבריאן: מי אתם, מה אתם?

גלית דיסטל אטבריאן: אתם פליטי הריאליטי של תוכנית "הגדול שרואה הכול", תרתי משמע, בבימוים של מנדלבליט, אלשיך, בן ארי ושי ניצן.

גלית דיסטל אטבריאן: אתם הילדים הפריבילגים של אליטת חוק רקובה, שהגישה לכם את השלטון על מגש של כסף.

גלית דיסטל אטבריאן: כן, במיוחד לך, נפתלי, שלקחת את הדבר הזה, ובזכות הונאה שהוספת על הונאה אתה יושב על הכיסא הזה עם 4% תמיכה.

גלית דיסטל אטבריאן: 96% מהציבור ישראל לא רוצה לראות אותך יושב על הכיסא הזה, ואני דורשת כאן ועדת חקירה בראשות נשיא המדינה, כי רק הוא יכול לעשות את זה.

גלית דיסטל אטבריאן: אין לציבור אמון לא במשטרה, לא בפרקליטות ולא באלה שאוחזים בגרון אחד של השני.

גלית דיסטל אטבריאן: הריקבון הזה נמאס עלינו.

גלית דיסטל אטבריאן: רק ועדת חקירה בראשות הנשיא, שום דבר פחות מזה.

גלית דיסטל אטבריאן: אני רוצה להמשיך.

גלית דיסטל אטבריאן: תראה את עצמך, מר סינגפור בונפרטה, דוד המלך בגרסה הדלוזית, ששונ"ץ בצוהריים ומדמיין שהוא ממגר מגפות בארבעה שבועות.

גלית דיסטל אטבריאן: תראה איפה אנחנו נמצאים היום, תראה מי יושב לצידך – מפלגת המשטרה, שקרויה בטעות יש עתיד, שחלק מחבריה עכשיו בחדרי-חדרים מנסים למנוע ועדת חקירה, והם יודעים למה, וחלק מחברותיה סותמות את הפה בוועדה לבט"פ כי אסור לבקר את המשטרה, ומי שעומד בראשה – מר יאיר לפיד אפוד צהוב, ששאל איפה הכסף.

גלית דיסטל אטבריאן: איפה הכסף?

גלית דיסטל אטבריאן: בלשכות שאתה משפצים; ב-30,000 שקל כורסה לשרת הכלכלה, למען השם; במטוסים שיאיר לפיד חוכר באופן פרטי במאות אלפי שקלים – שם הכסף.

גלית דיסטל אטבריאן: בנפוטיזם, בג'ובים, בשחיתות – שם הכסף.

גלית דיסטל אטבריאן: ועל חשבון מי?

גלית דיסטל אטבריאן: על חשבון מי, נפתלי, במשמרת שלך?

מיקי לוי: תודה רבה.

גלית דיסטל אטבריאן: על חשבון יזמים צעירים שלא סוגרים את החודש, שסוגרים את העסקים שלהם.

גלית דיסטל אטבריאן: נפתלי, נכשלת.

גלית דיסטל אטבריאן: תתפטר.

מיקי לוי: חבר הכנסת שׇיין, בבקשה.

יוסף טייב: שֵיין.

מיקי לוי: שיין.

יעקב ליצמן: אל תיגעו - - -

יוסף טייב: חבריי חברי הכנסת, אדוני היושב-ראש, אדוני ראש הממשלה, אנחנו שומעים פה זעקות שבר ומניפולציות במילים באמת בצורה שאין לה גבולות.

שלמה קרעי: איזה מניפולציות?

שלמה קרעי: אזרחי ישראל מתים.

יוסף טייב: אני מבקש ממך, אל תפריע לי.

שלמה קרעי: מתים במאות, ואתה מדבר על מניפולציות?

שלמה קרעי: תתבייש.

יוסף טייב: אל תפריע לי.

יוסף טייב: זה לא יעזור לך.

יוסף טייב: מניפולציות במילים.

שלמה קרעי: אתם המניפולציה הכי גדולה.

יוסף טייב: עולה פה חבר הכנסת סמוטריץ' ומשווה את המצב למתים במלחמת יום הכיפורים – הבאתם עלינו את מלחמת יום הכיפורים; ועולה ומחרה אחריו חברו והפרטנר שלו להצבעה נגד חוק האזרחות, חבר הכנסת כסיף, ומוסיף ומביא את הכיבוש.

יוסף טייב: שניהם ביחד.

יוסף טייב: ולכן אתם ראויים אחד לשני, כסיף וסמוטריץ' וכל הדוברים האחרים.

גלית דיסטל אטבריאן: אבל מה עם המתים, פרופסור?

יוסף טייב: בלי שום קשר למציאות הישראלית, בלי שום קשר לכלכלה, בלי שום קשר למצב האומיקרון.

יוסף טייב: סיפורי בדים של חבר הכנסת קיש, מקום ראשון בעולם - - -

גלית דיסטל אטבריאן: מקום ראשון בתחלואה - - -

מיקי לוי: חברת הכנסת דיסטל, לא זכור לי שחבר הכנסת שיין הפריע לך.

יוסף טייב: אתם לא רוצים להקשיב, ולצעוק אתם יודעים טוב ממני, אבל אתם יודעים.

גלית דיסטל אטבריאן: להכיל מתים אתה יודע.

- - -

יוסף טייב: תסתכלו, רק היום מגיעה משלחת קרן המטבע הבין-לאומית ומגישה לנו דוח, ונותנת לישראל ציונים מעולים על ההתנהגות בשנה האחרונה בכלכלה.

גלית דיסטל אטבריאן: מקום ראשון בתחלואה ובתמותה.

מיקי לוי: חברת הכנסת דיסטל.

יוסף טייב: ואנחנו רואים, במחלה ובתחלואה, את השקר הגדול שלך.

יוסף טייב: השקר הגדול.

יוסף טייב: יש לי את המספרים.

מאי גולן: הוא צעק שאנשים מתים.

מאי גולן: הוא צעק שאנשים מתים.

מאי גולן: הם מתים במשמרת שלו.

מיקי לוי: חברת הכנסת גולן, חברת הכנסת גולן.

יוסף טייב: 900,000 מתים באמריקה, פי שלושה וחצי מישראל, פי שלושה וחצי ויותר בבריטניה ופי חמישה מצרפת.

תשווה אוכלוסיות.

יוסף טייב: עכשיו, עוד דבר, אנחנו לקחנו – וראש הממשלה יושב כאן – החלטות אמיצות על פתיחת המשק ולא ריסוקו, על התנהלות מופתית מול האומיקרון ואחרים, בלי להיכנס לפניקה ולשחק במילים כמוכם.

בראבו.

בראבו.

יוסף טייב: ולכן אני אומר לכם: גם בכלכלה וגם בנקודות אחרות – פניקות ראויות, אבל הן לא שיכתיבו לממשלה.

יוסף טייב: ובנושא החקירות, שמענו אותך, חבר הכנסת אמסלם – "מנדלבלוף" וכל אותן אמירות.

יוסף טייב: מי מינה אותם?

יוסף טייב: אני מיניתי אותם, ראש הממשלה בנט מינה אותם?

יוסף טייב: את אלשיך?

יוסף טייב: מי מינה את מנדלבליט?

יוסף טייב: מי מינה את ניצן?

מאי גולן: לא רלוונטי לתהליך השחיתות שהם עברו.

מיקי לוי: חברת הכנסת גולן, קריאה ראשונה.

יוסף טייב: אז חברים, תזכרו, יושבים פה באופוזיציה ויכולים לספר באמת פייק ניוז – פייק ניוז זה עובד – לספר לכולם איך המצב.

יוסף טייב: יש לנו נושאים קרדינליים לטפל בהם.

שלמה קרעי: אתם פייק חברי כנסת.

שלמה קרעי: אתה פייק חבר כנסת.

מיקי לוי: חבר הכנסת קרעי, מספיק.

מאי גולן: פייק ממשלה אתם.

מאי גולן: פייק ראש ממשלה יושב פה.

יוסף טייב: ומה שראוי לטפל בו יטופל באומץ לב - -

מיקי לוי: חברת הכנסת גולן.

יוסף טייב: - - ובלי שקר ובלי מניפולציה, ועוד דבר – בלי ריסוק המערכת הישראלית.

יוסף טייב: מדי פעם ממציאים המצאות – ועדת חקירה בראשות נשיא המדינה – הכול בשביל לרסק, כפי שריסקתם כל הזמן את מערכת שלטון החוק, ריסקתם את המערכת המשפטית באמירות נוראיות עליה.

יוסף טייב: כשיש מחלה צריך לטפל בה.

יוסף טייב: לא הממשלה הזאת יצרה אותה, אבל יהיה לה האומץ לטפל בה - -

מיכאל מלכיאלי: היא העצימה.

מיכאל מלכיאלי: הממשלה העצימה.

מיקי לוי: תודה רבה.

יוסף טייב: - - בצורה הכי אמיצה בדברים שאתם לא עשיתם.

מיקי לוי: תודה רבה.

יוסף טייב: תודה, אדוני.

מאי גולן: הוא צעק שאנשים מתים.

מאי גולן: הוא כל היום צעק: אנשים מתים.

מיקי לוי: חברת הכנסת גולן, הוא סיים.

מיקי לוי: הוא ירד.

מאי גולן: "אנשים מתים", הוא צעק.

מאי גולן: בינתיים הם מתים רק במשמרת שלו - - -

מיקי לוי: חבר הכנסת אוחנה, בבקשה.

מאי גולן: זו הממשלה של נפתלי בנט.

מיקי לוי: חברת הכנסת גולן, קריאה שנייה.

בראבו.

תשווה נתונים מול נתונים, אתה פרופסור.

יוסף טייב: אמרתם מקום ראשון, לא?

יוסף טייב: מה אתה מספר סיפורים?

יוסף טייב: אתה לא יודע לספור?

אתה לא יודע לספור?

לא למדת ליבה.

מיקי לוי: חבר הכנסת שיין, חבר הכנסת אשר, לא זכור לי שהפריעו לך.

אמיר אוחנה: תודה, אדוני היושב-ראש.

אמיר אוחנה: חברי הממשלה, חברי הכנסת, היום לפני 124 שנים עמד למשפט אמיל זולא על מאמרו "אני מאשים", J'accuse.

אמיר אוחנה: את המאמר הוא כתב לאחר שכל בדיקותיו העלו שדרייפוס, אלפרד דרייפוס, חף מפשע ונרדף על ידי החוקרים, התובעים והשופטים, שגזרו עליו הגליה ומאסר עולם באי השדים.

אמיר אוחנה: אמיל זולא חויב במשפט, וגם עליו הוטל עונש מאסר של שנה.

אמיר אוחנה: ההמון הריע, הן לטקס המשפיל שבו שברו את חרבו של הקצין דרייפוס ותלשו את דרגותיו של "הבוגד" על לא עוול בכפו, והן להרשעתו של זולא, שננטש על ידי רבים מקוראיו.

אמיר אוחנה: לימים ידע העולם כולו שזולא צדק, ודרייפוס ייזכר בהיסטוריה כקורבן של מערכת משפט מושחתת וכגיבור בעל כורחו.

גבי לסקי: נתניהו זה דרייפוס?

גבי לסקי: זה מה שאתה מנסה להגיד?

אמיר אוחנה: שאלתי את עצמי הבוקר: מה היה אומר אמיל זולא היום?

גבי לסקי: לא יהיה.

גבי לסקי: לא יהיה.

מיקי לוי: חברת הכנסת לסקי, תודה.

אמיר אוחנה: אני מאשים – הוא היה אומר – את רוני "יאח"ה יכולה להפיל ממשלות ויאח"ה יכולה להקים ממשלות" אלשיך; אני מאשים את הרקטור שי "לא ירתיעונו" ניצן; אני מאשים את אביחי "בלב כבד אך בלב שלם" מנדלבליט – לא בלב כבד ולא בלב שלם, בלב כוזב.

אמיר אוחנה: עכשיו, כולם מבינים מה היה למנדלבליט להסתיר כשאני התעקשתי כשר משפטים להקים ועדת בדיקה למח"ש.

אמיר אוחנה: ועדה עצמאית, ועדה חיצונית, ועדה בלתי תלויה - -

גבי לסקי: - - -

מיקי לוי: חברת הכנסת לסקי.

אמיר אוחנה: - - בראשות שופט שהוא מההגונים שהכרתי, השופט הרן פינשטיין.

אמיר אוחנה: מה שהפריע להם כנראה זה שהוא לא בכיס שלהם.

אמיר אוחנה: והוא, היועץ, נאבק ביוזמה בכל כוחו ונלחם בה מלחמת חורמה.

אמיר אוחנה: הוא ידע מה יש להם להסתיר.

אמיר אוחנה: לראשונה בתולדות המדינה ממשלת ישראל הצביעה בניגוד לעמדת היועץ המשפטי לממשלה, מהמהלכים שאני יותר גאה שהובלתי, לחרפתו של מנדלבליט.

אמיר אוחנה: חשבתם אז שהכול זה "רק ביבי" או "רק לא ביבי"; רציתם משטרה עצמאית, שהפוליטיקאים לא יתערבו בה.

אמיר אוחנה: הינה לכם, קיבלתם משטרה עצמאית.

אמיר אוחנה: אתם מרוצים?

אמיר אוחנה: אבל עוד "אני מאשים" אחד היה לו, לאמיל זולא, לו חי היום, והוא היה שמור לך, נפתלי בנט, שבהקמת הממשלה הזו נתת ידך לקושרי הקשר.

אמיר אוחנה: ובכל יום שהממשלה הזו עוד קיימת - -

גבי לסקי: קושרי הקשר עכשיו באופוזיציה.

מיקי לוי: תודה.

אמיר אוחנה: - - אתה הוא משרתם הנרצע.

מיקי לוי: תודה רבה.

אמיר אוחנה: אתם, חבריי לצד הזה של הבית, אדוני היושב-ראש – אני מדבר על חבריי לאופוזיציה –תיזכרו כאמיל זולא, כלוחמי צדק, שמקומם לאחר 120 יהיה בפנתיאון.

אמיר אוחנה: ואילו אתם, בצד הזה של הבית, אם בכלל תיזכרו - -

מיקי לוי: תודה רבה.

אמיר אוחנה: - - יהיה זה לחרפה ולדיראון עולם.

מיקי לוי: תודה רבה.

מיקי לוי: חברת הכנסת בן ארי, בבקשה.

מירב בן ארי: תודה רבה, אדוני היושב-ראש.

מירב בן ארי: אדוני ראש הממשלה, השרים, חבריי וחברותיי חברי הכנסת, אני ביקשתי לעלות לדוכן כי ראיתי שהדיון הוא על האומיקרון ועל הדלתא, ואז הבנתי שהוא בעצם על NSO, אבל ברשותכם אני אחזור לדיון, ואני רוצה – חבר הכנסת אורבך - - -

ניר אורבך: סליחה.

מירב בן ארי: לא, אני רוצה להגיד תודה פשוט.

מירב בן ארי: אני רוצה להגיד תודה לראש הממשלה.

אה, את זה הוא אוהב לשמוע.

ביקורת הוא לא אוהב, את זה הוא אוהב.

מירב בן ארי: אל תדאג, לא יצא לי מזה כלום.

מיקי לוי: חבר הכנסת אשר, לא זכור לי - - -

מירב בן ארי: יש לי ראש מפלגה אחר.

את זה הוא אוהב לשמוע - - -

מיקי לוי: רק שנייה.

מיקי לוי: חבר הכנסת אשר, חבר הכנסת אשר, תודה.

מירב בן ארי: אל תדאגו, לא יצא לי מזה כלום, יש לי ראש מפלגה.

שלמה קרעי: יש לכם ראש ממשלה אחר.

מיקי לוי: חבר הכנסת קרעי, מספיק.

מירב בן ארי: שאלתי את מנהלת הסיעה שלי: מי מדבר ב-40 חתימות?

מאי גולן: חבל שאפרת לא בשנ"ץ - - -

מירב בן ארי: היא אמרה לי – אל תפריעי לי.

מירב בן ארי: אל תפריעי לי.

מיקי לוי: חברת הכנסת גולן, את בשתי קריאות, חברת הכנסת גולן.

מירב בן ארי: אדוני ראש הממשלה, בזכות האומץ שלך הילדים הקטנים שלנו בגנים עכשיו ולא יושבים עוד יום בבית.

מירב בן ארי: אפילו הציעו לך לדחות בשבוע – אמרת: לא.

גלית דיסטל אטבריאן: הגנים ריקים.

גלית דיסטל אטבריאן: על מי את עובדת?

גלית דיסטל אטבריאן: יא דמגוגית, הגנים ריקים.

גלית דיסטל אטבריאן: דוברת המשטרה, הגנים ריקים.

מירב בן ארי: את אל תפריעי לי.

מירב בן ארי: הדיון הוא על הדלתא והאומיקרון.

מיקי לוי: חברת הכנסת דיסטל, לא זכור לי שחברת הכנסת הפריעה לך.

מירב בן ארי: לא הפרעתי לך לשום מילה, גם כשאמרת עליי - - -

גלית דיסטל אטבריאן: את רק מגרשת מהוועדות כשמבקרים את המשטרה.

מירב בן ארי: אם היא תפריע לי, אני לא מדברת.

מיקי לוי: חברת הכנסת דיסטל, מספיק.

גלית דיסטל אטבריאן: דוברת המשטרה.

שלמה קרעי: כמה מהם בבתי עלמין, מירב - - -

מירב בן ארי: היא דיברה דברים, כולל אמרה - -

מיקי לוי: תמשיכי, בבקשה.

מירב בן ארי: - - עליי דברי בלע, לא הפרעתי לה.

גלית דיסטל אטבריאן: דוברת המשטרה, שמסלקת מוועדות.

מיקי לוי: חברת הכנסת דיסטל, בבקשה ממך, מספיק, תודה.

מירב בן ארי: אני רוצה להגיד לך שבזכותך התלמידים שלנו בבית ספר.

שלמה קרעי: 500 מתים.

מירב בן ארי: מגפת הבדידות - -

מאי גולן: איזה מרגש.

מירב בן ארי: - - האלכוהול, הסמים, העבריינות, שבני הנוער שלנו הגיעו - - -

500 מתים.

מיקי לוי: חבר הכנסת אשר, קריאה ראשונה.

מירב בן ארי: דברים שהממשלות הקודמות בכלל לא ספרו אותם, לא ראו את הילדים.

מירב בן ארי: עוד שבוע בידוד, עוד שבוע, עוד עשרה ימים.

מאי גולן: - - - כל - - -

מירב בן ארי: מה זה משנה?

מירב בן ארי: שישבו בבית.

אופיר כץ: 500 מתים.

מיקי לוי: חברת הכנסת גולן, בבקשה.

מירב בן ארי: למי אכפת?

מיקי לוי: פעם אחרונה.

מירב בן ארי: אז תודה לך שאכפת לך.

מירב בן ארי: נמאס, נמאס מההתנהלות שהייתה כאן, תודה רבה על התיקון.

מיכאל מלכיאלי: 500 מתים.

מיקי לוי: חבר הכנסת מלכיאלי.

מירב בן ארי: אדוני חבר הכנסת מלכיאלי, זה לא שבממשלת נתניהו לא מתו אנשים מהקורונה, די עם הפופוליזם הזה.

שלמה קרעי: לא היו חיסונים.

מירב בן ארי: ההסתכלות - -

שלמה קרעי: מדינה מחוסנת.

מירב בן ארי: - - העקומה - - -

מיקי לוי: חבר הכנסת קרעי, מספיק.

מה את משווה - - -

מיקי לוי: חבר הכנסת אשר, מספיק.

מירב בן ארי: פעם אחת, וגם לכם יש ילדים קטנים - -

מיכאל מלכיאלי: איזה אומץ - - -

מירב בן ארי: - - ולהגיד תודה רבה שיש עוד שיקולים - -

מיכאל מלכיאלי: תודה רבה.

מירב בן ארי: - - כלכליים, חברתיים, התנהגותיים.

גלית דיסטל אטבריאן: המציאות קוראת לך, דוברת המשטרה, תתחברי למציאות.

מירב בן ארי: סופרים את הילדים, סופרים ומסתכלים עליהם.

גלית דיסטל אטבריאן: קטסטרופה - - -

מיכאל מלכיאלי: ביקרתם אותנו כשפתחנו מוסדות.

מירב בן ארי: אני רוצה להגיד משפט אחרון.

גלית דיסטל אטבריאן: גברתי דוברת המשטרה.

מיקי לוי: חברת הכנסת דיסטל, קריאה ראשונה.

מירב בן ארי: אני עוד פעם אגיד לך?

מירב בן ארי: עזבי, אני לא מתייחסת.

גלית דיסטל אטבריאן: דוברת.

מירב בן ארי: חבל על הזמן.

מירב בן ארי: אני באתי לדבר על התנהלות הממשלה בדלתא ובאומיקרון ולהגיד לך תודה בשם כל הורי ילדי הגנים, שחזרו לשפיות ולנורמליות - -

אופיר כץ: 500 מתים.

מירב בן ארי: - - וחזרו לעבוד.

מירב בן ארי: תודה רבה.

מאי גולן: תגידי תודה רבה לנתניהו, שהציל את הילדים - - -

מיקי לוי: תודה רבה - - -

שלמה קרעי: את יודעת בדיוק מה היית אומרת אם הייתם באופוזיציה היום.

מיקי לוי: חברת הכנסת גולן.

מאי גולן: די, באמת.

מיקי לוי: די.

מאי גולן: מה, לא הפרעתי לה, היא ירדה.

מיקי לוי: או-אה.

מאי גולן: גם זה מפריע?

מיקי לוי: די.

מיקי לוי: אדוני ראש הממשלה, בבקשה.

מיכאל מלכיאלי: - - - על 500 מתים, בושה.

מיקי לוי: תראו, אני מבקש מכם.

מיקי לוי: חברת הכנסת.

מיקי לוי: אני מבקש מכם להיות בשקט, אני לא אהיה סלחן, אתם תאפשרו לו להגיד את דברו, כמו שאאפשר גם לראש האופוזיציה להגיד את דברו.

שלמה קרעי: הלוואי שהיה לו מה להגיד - - -

מיקי לוי: אני אומר, חבר הכנסת קרעי - - -

שלמה קרעי: הלוואי שהיה לו מה לומר.

מיקי לוי: חבר הכנסת קרעי, בבקשה ממך.

שלמה קרעי: שידבר לאזרחי ישראל המסכנים.

מיקי לוי: הבנתי אותך.

מיכאל מלכיאלי: אדוני היושב-ראש, קריאות ביניים לראש הממשלה, התייחסות ל-500 מתים.

מיקי לוי: לא, אתה, תאמין לי, אני לא מאפשר גם כשחבר הכנסת נתניהו נואם, אני לא מאפשר.

מיכאל מלכיאלי: לא, שיגיד לנו מה דעתו.

מיכאל מלכיאלי: סתם, חשוב.

מיקי לוי: מלכיאלי, תודה לך.

מיקי לוי: בבקשה.

נפתלי בנט: אדוני היושב-ראש, חבריי חברי הכנסת, אני התבקשתי להשיב בנושא תפקוד הממשלה בגל האחרון של הקורונה, זן האומיקרון.

נפתלי בנט: אני רוצה לחזור על המדיניות שלנו:

נפתלי בנט: המדיניות שלנו היא באמת שונה ממה שהיה בממשלה הקודמת – כלכלה פתוחה ונלחמים במגפה.

נפתלי בנט: אנחנו, מצד אחד, לא מכחישים את הקורונה.

נפתלי בנט: אנחנו מחסנים ראשונים בעולם בבוסטר, ראשונים בעולם בבוסטר השני - - -

קריאה: ראשונים בעולם בכמות הנפטרים.

נפתלי בנט: ראשונים בעולם בתרופות.

אופיר כץ: ראשונים בעולם בכמות הנפטרים - - -

מיקי לוי: חבר הכנסת כץ, קריאה ראשונה.

אופיר כץ: נפטרים - - -

נפתלי בנט: מצד שני - - -

מיקי לוי: חבר הכנסת כץ, קריאה ראשונה.

נפתלי בנט: מצד שני, אנשים – אם תוציאו את הראש מהכנסת אתם תראו שאנשים הולכים לעבודה, החיים ממשיכים, ילדים קמים בבוקר לבית הספר.

נפתלי בנט: אני יודע, אני שולח את ילדיי שלי.

מיכאל מלכיאלי: בתי העלמין מלאים באנשים.

מיכאל מלכיאלי: איזה אומץ יש לך, תתבייש.

מיקי לוי: מלכיאלי, ראשונה.

מיכאל מלכיאלי: בתי העלמין מלאים.

מיכאל מלכיאלי: יש חיסונים.

מיקי לוי: חבר הכנסת מלכיאלי, קריאה ראשונה.

שלמה קרעי: בזכות החיסונים, בזכות מה הם יוצאים?

שלמה קרעי: בזכות החיסונים שביבי הביא לך.

נפתלי בנט: אנחנו לא נוקטים את הגישה הפניקיסטית ואנחנו לא חושבים שהקורונה היא סוף האנושות, כפי שהיה מי שאמר.

משה ארבל: אנשים מתים, אתם השתגעתם?

משה ארבל: אנשים מתים.

נפתלי בנט: עכשיו, הדבר הכי קל - - -

אופיר כץ: סוף העולם - - -

נפתלי בנט: הדבר הכי קל, חברים - - -

גלית דיסטל אטבריאן: אז - - - זה לא חשוב - - -

אופיר כץ: - - - משפחות - - -

מיקי לוי: אופיר כץ, קריאה שנייה.

נפתלי בנט: הדבר הכי קל בשבילי, האמינו לי, זה ללחוץ על כפתור הסגר, לשפוך 60 מיליארדי שקלים - - -

גלית דיסטל אטבריאן: אבל לא היו חיסונים - - -

מיקי לוי: חברת הכנסת דיסטל, קריאה שנייה.

נפתלי בנט: וזה קל, זה קל, כי אף אחד לא יבוא בטענות.

אופיר אקוניס: אתה היית שר בממשלה.

נפתלי בנט: הרי מה יותר נוח - - -

אופיר אקוניס: אתה היית שר בממשלה.

נפתלי בנט: מה יותר נוח מלשבת בבית, בחל"ת, במשך שנה.

נפתלי בנט: אבל מי - - -

אופיר אקוניס: אתה היית חלק מזה.

נפתלי בנט: אבל מי שיושב בבית, בחל"ת - - -

אופיר אקוניס: זה דבר לא יאומן, הבן אדם הזה.

נפתלי בנט: ההבדל ביני לבינך שניהלתי עסק, ואתה בחיים לא, אז אתה לא יודע על מה אני מדבר.

אופיר אקוניס: מה קשור?

אופיר אקוניס: מה הקשר?

גלית דיסטל אטבריאן: - - -

אופיר אקוניס: איזה קשר יש בכלל?

נפתלי בנט: הקשר הוא בדיוק זה.

גלית דיסטל אטבריאן: המלך דוד, המלך דוד, המלך דוד - - -

נפתלי בנט: זה הכי קל.

נפתלי בנט: הרי - - -

גלית דיסטל אטבריאן: המלך, לא היו חיסונים, לא היו חיסונים - - -

מיקי לוי: חברת הכנסת דיסטל, החוצה, בבקשה.

גלית דיסטל אטבריאן: אני מוציאה את עצמי.

גלית דיסטל אטבריאן: (חברת הכנסת גלית דיסטל אטבריאן יוצאת מאולם המליאה.)

אופיר אקוניס: מה הקשר, איזה דבר - - -

נפתלי בנט: אני התחייבתי - -

שלמה קרעי: - - - שהייתה הממשלה הכושלת - - -

נפתלי בנט: - - שאנחנו נילחם להשאיר את הכלכלה פתוחה.

נפתלי בנט: אני רואה שכואב לכם, לא יודע למה כל כך כואב לכם.

קריאה: כואב לאזרחים.

שלמה קרעי: כואב לעם ישראל - - -

מיקי לוי: חבר הכנסת קרעי, ראשונה - - -

נפתלי בנט: כואב לכם שלא ריסקנו את הכלכלה עוד פעמיים אחרי שלוש התרסקויות?

משה ארבל: 500 מתים בשבוע, 500 מתים.

מיקי לוי: חבר הכנסת ארבל, קריאה ראשונה.

נפתלי בנט: כואב לכם - - -

כמה מתו - - -

משה ארבל: אנשים מתים, השתגעתם?

מיקי לוי: חבר הכנסת ארבל, קריאה שנייה.

משה ארבל: לוויות, כל יום לוויות, אנשים מתים.

משה ארבל: אין לך רחמים?

נפתלי בנט: - - - שואל את עצמי - - -

מיקי לוי: חבר הכנסת ארבל, החוצה, קריאה שלישית.

נפתלי בנט: אני רוצה לספר לכם: ראיתי, אתמול הראו לי את הנתונים של חמשת הגלים - -

דוד אמסלם: אתה בדיחה.

דוד אמסלם: אתה יודע שאתה בדיחה?

נפתלי בנט: - - והשימוש בכרטיסי האשראי - -

דוד אמסלם: אפילו הילדים, אתה יודע שאתה בדיחה - -

נפתלי בנט: - - למסעדות.

נפתלי בנט: תבינו, בגל הראשון - - -

דוד אמסלם: - - בדיחה עלובה, אתה יודע.

מיקי לוי: חבר הכנסת אמסלם, קריאה ראשונה.

נפתלי בנט: בגל הראשון, בגל הראשון - - -

דוד אמסלם: עזוב, הוא יודע שהוא בדיחה.

נפתלי בנט: שוב, לכם זה לא משנה.

נפתלי בנט: אתם מקבלים משכורות, זה לא משנה, תעבדו או לא תעבדו.

דוד אמסלם: עזוב, ילד קטן, עזוב.

נפתלי בנט: יש אנשים אמיתיים בחוץ - -

דוד אמסלם: גנב את המדינה.

נפתלי בנט: - - שלא רוצים שהילדים יימקו בבית - -

דוד אמסלם: ילד, לא מבין כלום.

מיקי לוי: חבר הכנסת אמסלם, שנייה.

נפתלי בנט: - - שלא רוצים להגיע לגל של צרות נפשיות בגלל - -

דוד אמסלם: למה, כי קשה לו לשמוע את זה?

נפתלי בנט: - - פניקה שאתם מנחילים.

אופיר כץ: - - - יותר יקרות, זה לא מעניין אותך.

נפתלי בנט: רוצים לחיות.

נפתלי בנט: נכון, התפיסה שלנו היא לתת את הכלים לציבור להגן על עצמו, לדחוף.

נפתלי בנט: ובהצלחה גדולה מאוד מעל 600,000 מבוגרים וזקנים התחסנו, זה יפה מאוד.

דוד אמסלם: ספר שנחטף - - -

נפתלי בנט: אבל בסוף התפיסה שלי היא תפיסה שאנחנו כמדינה לא יכולים – גם אם אתם תצעקו 20 פעם - -

דוד אמסלם: זה לא משנה, פינוקיו, אתה פינוקיו.

נפתלי בנט: - - אנחנו לא נטיל את הסגרים שאתם הטלתם.

נפתלי בנט: אני לא מבין מה כואב, כואב לכם - - -

דוד אמסלם: אתה פינוקיו.

נפתלי בנט: אני רוצה להבין, מה - - -

מירב בן ארי: מה, אין לכם ילדים?

דוד אמסלם: אתה כמו פינוקיו - - -

מירב בן ארי: - - -

מיקי לוי: חברת הכנסת בן ארי, תודה.

מירב בן ארי: שום דבר לא מעניין אתכם?

מיקי לוי: חברת הכנסת בן ארי.

נפתלי בנט: כואב לכם שהפסקתי את מזוודות המזומנים לחמאס, שאתם התחלתם?

קריאה: איזה - - -

נפתלי בנט: כואב לכם?

נפתלי בנט: כואב לכם?

דוד אמסלם: - - - מדינת ישראל, זה מה שכואב לנו.

מיקי לוי: חבר הכנסת אמסלם, אתה בשנייה, חבל.

אופיר אקוניס: אתה היית שר ביטחון - - -

דוד אמסלם: - - -

נפתלי בנט: כואב לכם שמנענו בחירות חמישיות - -

אופיר אקוניס: היית שר הביטחון.

נפתלי בנט: - - ושישיות, ושביעיות ושמיניות – זה היה החזון שלכם.

נפתלי בנט: החזון שלנו זה להחזיר את המדינה לתלם.

איתמר בן גביר: - - -

מיקי לוי: חבר הכנסת בן גביר, ראשונה.

נפתלי בנט: אני יודע שאתם רוצים להמשיך את מזוודות המזומנים.

איתמר בן גביר: על זה כואב לנו - - -

נפתלי בנט: כואב לכם שפתחנו תחרות בכשרות - -

איתמר בן גביר: - - -

מיקי לוי: חבר הכנסת בן גביר, מספיק.

נפתלי בנט: - - ושברנו את המונופול של השחיתות הזאת?

איתמר בן גביר: - - -

מיקי לוי: חבר הכנסת בן גביר, שנייה.

נפתלי בנט: מה כואב, אני מנסה באמת להבין, מה כואב?

אופיר כץ: כואב - - -

מיקי לוי: חבר הכנסת כץ, מספיק, אני אוציא אותך.

נפתלי בנט: או שאולי כואב לכם - - -

אופיר כץ: תשמע את האזרחים - - -

נפתלי בנט: אדוני היושב-ראש, אולי כואב לידידיי בליכוד שהגדלנו את שכר הלוחמים ב-50%?

דוד אמסלם: אנחנו לא ידידים שלך, אתה גנבת את אזרחי מדינת ישראל.

נפתלי בנט: אולי זה כואב לכם.

נפתלי בנט: אולי כואב לכם שהגדלנו את שכר המשרתות בשירות הלאומי ב-50%, אולי זה מה שכואב, אולי בגלל זה אתם צועקים.

איתמר בן גביר: - - -

מיקי לוי: חבר הכנסת בן גביר, מספיק.

דוד אמסלם: שיפצנו לך גם את הבית.

נפתלי בנט: או שמא אתם צועקים בגלל שאנחנו דאגנו להגדיל, ולסייע לנכים במיליארד שקלים בשנה במסגרת רפורמת נפש אחת?

נפתלי בנט: מה הבעיה, מה כל כך רע?

נפתלי בנט: אולי הצמיחה - - -

דוד אמסלם: אתה הבעיה.

נפתלי בנט: - - של 7% בכלכלה, אחרי שהקרסתם את הכלכלה עם כל הסגרים שלכם.

נפתלי בנט: אני לא מבין.

שלמה קרעי: אתה באמת לא מבין.

דוד אמסלם: אתה לא מבין בכלום, אתה צודק.

יצחק פינדרוס: - - -

מיקי לוי: חבר הכנסת פינדרוס, ראשונה.

שלמה קרעי: יש משהו שאתה כן מבין, בנט?

אוריאל בוסו: הוא צוחק.

נפתלי בנט: החזון שלכם - -

אוריאל בוסו: 500 מתים בשבוע והוא צוחק, 500 מתים.

נפתלי בנט: - - זה בחירות, זה קיטוב - -

אוריאל בוסו: 500 מתים בשבוע ואתה צוחק.

נפתלי בנט: - - זה סגרים, זה כאוס.

קריאה: 500 מתים.

נפתלי בנט: החזון שלנו זה מדינה צומחת, מערכת ביטחון שחזרה לתפקד.

אוריאל בוסו: 500 מתים.

נפתלי בנט: אולי השקט הביטחוני.

אוריאל בוסו: תתבייש לך.

מיקי לוי: חבר הכנסת בוסו, ראשונה.

נפתלי בנט: אני מנסה להבין על מה אתם קובלים.

קריאה: אתה לא תצליח להבין, גולם.

מיקי לוי: חבר כנסת בוסו, שנייה.

אוריאל בוסו: 500 מתים - - - צוחק.

נפתלי בנט: אני יכול להבין, אולי – ואני באמת, בהן צדקי, לא מבין איפה הקושי של חברי הכנסת החרדים, אני באמת שואל, בזה שאנחנו מורידים את גיל הפטור מגיל 24 לגיל 21.

אוריאל בוסו: מה הקשר - - -

מיקי לוי: חבר כנסת בוסו, שנייה.

נפתלי בנט: מה הבעיה בזה?

נפתלי בנט: מה הבעיה?

נפתלי בנט: למה אתם כל כך נגד הורדת גיל הפטור.

אוריאל בוסו: - - -

נפתלי בנט: אנחנו לא לוקחים לכם כלום, בסך הכול – אבל הצבעתם - - -

יצחק פינדרוס: - - -

מיקי לוי: חבר הכנסת פינדרוס, שלישית, בבקשה, החוצה.

נפתלי בנט: הרי אנחנו לא באים ואומרים - - -

יצחק פינדרוס: - - -

מיקי לוי: חבר הכנסת פינדרוס, החוצה.

קריאות: - - -

נפתלי בנט: אנחנו לא באים ואומרים - -

אוריאל בוסו: מתעסק בשטויות.

נפתלי בנט: - - נכניס טנקים לבני ברק.

אוריאל בוסו: אל תסיט את הדיון.

מיקי לוי: חבר הכנסת כץ, שלישית, החוצה.

אוריאל בוסו: אל תסיט את הדיון.

יצחק פינדרוס: אמרת שנייה, ואני יוצא.

יצחק פינדרוס: (חבר הכנסת יצחק פינדרוס יוצא מאולם המליאה.

יצחק פינדרוס: )

מיקי לוי: חבר הכנסת כץ, החוצה, בבקשה.

מיקי לוי: תודה.

אופיר כץ: אנשים מתים והוא עומד פה וצוחק, ראש ממשלת ישראל.

מיקי לוי: תודה.

מיקי לוי: (חבר הכנסת אופיר כץ יוצא מאולם המליאה.

מיקי לוי: )

נפתלי בנט: לכן, חבריי, כשאני מסתכל במאזן, מה אתם מציגים ומה החזון של אופוזיציית ביבי-טיבי, אופוזיציית סמוטריץ'-כסיף, איזו אופוזיציה זאת?

נפתלי בנט: אתם יחד עם המשותפת – פשוט שני הצדדים מנסים לקרוע את - - -

קריאות: - - -

נפתלי בנט: אתם אופוזיציית ביבי-טיבי.

אורלי לוי אבקסיס: אופוזיציה לא צריכה להיות - - -

קריאות: - - -

נפתלי בנט: סמוטריץ'-כסיף, הינה, מי רוצה?

נפתלי בנט: מי רוצה?

קטי קטרין שטרית: לא, אתה רציני?

קטי קטרין שטרית: אתה רציני?

נפתלי בנט: איימן עודה ודודי אמסלם ביחד באיזו אופוזיציה מאוחדת.

קריאה: מנסור עבאס.

קטי קטרין שטרית: לא, אתה נמצא – עם מי אתה?

קטי קטרין שטרית: אתה עם מלכת אנגליה.

דוד אמסלם: פינוקיו, אתה לא מבין כלום, פינוקיו.

קטי קטרין שטרית: אתה, מלכת אנגליה שותפה שלך.

דוד אמסלם: אתה משקר גם כששואלים אותך מה השעה.

מיקי לוי: שבי, חברת הכנסת שטרית, שבי, בבקשה.

מיקי לוי: שבי.

מיקי לוי: חברת הכנסת קטי שטרית, שבי.

קטי קטרין שטרית: שהוא לא יכתוב ספר על יוקר המחיה.

מיקי לוי: אבל שבי, בבקשה.

קטי קטרין שטרית: שלא יכתוב ספר.

מיקי לוי: אני מבקש מכל חברי הכנסת לשבת.

מיקי לוי: אני לא רוצה לבקש להוציא את מי שלא יושב.

מיקי לוי: כל אחד שישמור על מקומו עכשיו.

מיקי לוי: תודה.

מיקי לוי: בבקשה, אדוני ראש הממשלה.

נפתלי בנט: בואו אני אגלה לכם עוד סוד.

אוריאל בוסו: איך לנצח מגפה.

אוריאל בוסו: איך מנצחים מגפה.

נפתלי בנט: בואו אני אגלה לכם עוד סוד שאתם מתקשים להפנים.

נפתלי בנט: הסיבה, הסיבה שאתם לא בממשלה היום היא כי לא הצלחתם להקים ממשלה.

נפתלי בנט: לא מערכת המשפט, שצריך לתקן אותה, בהחלט צריך לתקן אותה, ולא כל הקונספירציות, אלא משהו הרבה יותר פשוט.

נפתלי בנט: ארבע פעמים כשלתם בניסיון להקים ממשלה.

נפתלי בנט: זאת הסיבה היחידה.

נפתלי בנט: לכן הדמוקרטיה ולא הקונספירציה - -

מיקי לוי: ששש.

נפתלי בנט: - - העבירה אתכם לאופוזיציה.

נפתלי בנט: חברים, רוב אזרחי ישראל מזדעזעים מהרעיון לחזור - -

מיקי לוי: תושיבי בבקשה כאן את כל - - -

נפתלי בנט: - - לסחרור הבחירות, כי זה החזון שלכם, לחזור לסחרור הסגרים האוטומטיים, לפניקה, לכאוס, לריסוק הכלכלי, ומה לעשות, אנחנו מציעים דרך של צמיחה - -

שלמה קרעי: מה עם מחירי התרופות?

שלמה קרעי: למה העליתם את מחירי התרופות?

נפתלי בנט: - - של התעצמות ביטחונית, של מאבק בפשיעה הערבית שהזנחתם, פשוט הזנחתם.

שלמה קרעי: למה העליתם מיסים?

מיקי לוי: חבר הכנסת קרעי, ראשונה.

נפתלי בנט: ואין לי ספק שהדרך הזאת, הדרך הטובה, תנצח.

נפתלי בנט: תודה רבה.

מיקי לוי: תודה רבה.

מיקי לוי: אני מבקש מכולם לשבת, בבקשה.

מיקי לוי: חבר הכנסת נתניהו, ראש האופוזיציה, בבקשה.

מיכאל מלכיאלי: 500 מתים, העיקר.

מיכאל מלכיאלי: 500 מתים.

מיקי לוי: חבר הכנסת מלכיאלי, מספיק.

מאי גולן: - - -

שלמה קרעי: 500 מתים ואתה ישן צוהריים.

מיקי לוי: חברת הכנסת גולן, את רוצה לצאת ברגע הזה?

מאי גולן: - - -

מיקי לוי: ברגע הזה?

מאי גולן: אבל אני לא מפריעה.

מאי גולן: אבל לא הפרעתי, למה לצאת?

מיקי לוי: את רוצה לצאת?

מיקי לוי: את מפריעה לחבר הכנסת נתניהו.

מיקי לוי: בבקשה לשבת.

מיקי לוי: אני מבקש מכל חברי הכנסת לשבת.

מיקי לוי: תודה רבה.

מיקי לוי: בבקשה, אדוני.

מיקי לוי: ששש, שקט, בבקשה.

אופיר אקוניס: אדוני היושב-ראש, ראש הממשלה החליפי – זה לא עובד ככה, שישב.

מיקי לוי: אני מבקש מהסדרנים להושיב את כל מי שעומד, בבקשה.

מיקי לוי: מי שעומד ולא רוצה לשבת, שיצא בבקשה החוצה.

מיקי לוי: תודה.

בנימין נתניהו: אדוני היושב-ראש, חברי הכנסת, זהו יום שחור למדינת ישראל.

בנימין נתניהו: בלי להתייחס לעניין שלי, שיש לו כמובן השלכות רחבות, אני חושב שהעניין הזה נוגע לכל אזרחי המדינה, לא לימין, לא לשמאל – כל אזרחי המדינה בלי יוצא מן הכלל.

בנימין נתניהו: קרה כאן דבר שאי-אפשר בכלל להעלות על הדעת.

בנימין נתניהו: גורמים במשטרה ריגלו באופן בלתי חוקי בכלים הכי אגרסיביים שיש בעולם - -

קריאה: - - -

בנימין נתניהו: - - אחרי אין-ספור אזרחים, עיתונאים, פעילים חברתיים מימין ומשמאל, ראשי ערים, אנשי עסקים, פוליטיקאים, בני משפחותיהם, מי לא.

בנימין נתניהו: הפשיטו כאן אזרחים עירום ועריה, עקבו אחריהם, האזינו להם, נכנסו אליהם לסודות הכי כמוסים, ומי יודע איזה שימוש פסול עשו בריגול זה – תוכנות ריגול שנועדו לסכל - - -

יוראי להב-הרצנו: מי היה ראש הממשלה?

בנימין נתניהו: אתה אומר, הייתי ראש ממשלה.

בנימין נתניהו: אני מיניתי אותם, נכון?

יוראי להב-הרצנו: נכון.

בנימין נתניהו: רפול מינה את גונן שגב, אז רפול אחראי לגונן שגב?

בנימין נתניהו: מה זו השטות הזו?

ולדימיר בליאק: אתה אחראי.

יוראי להב-הרצנו: אתה היית ראש הממשלה.

יוראי להב-הרצנו: אתה אחראי ואתה אשם.

בנימין נתניהו: תפסיקו להתחמק.

ולדימיר בליאק: אתה אחראי.

בנימין נתניהו: תוכנות ריגול שנועדו לסכל טרור - - -

אמיר אוחנה: תגידו, אתם מוכנים להתנתק - - -

מיקי לוי: חבר הכנסת אוחנה.

בנימין נתניהו: תוכנות ריגול שנועדו - - -

קטי קטרין שטרית: לא, כי הם מפריעים, הם מפריעים.

קטי קטרין שטרית: הוא עונה להם, מיקי.

מיקי לוי: ששש, תאמיני לי, חברת הכנסת שטרית - -

קטי קטרין שטרית: הוא עונה להם.

קטי קטרין שטרית: קצת הגינות.

מיקי לוי: - - אני משתיק - - -

קטי קטרין שטרית: גם פה קצת הגינות.

מיקי לוי: חברת הכנסת שטרית.

קטי קטרין שטרית: קצת הגינות.

מיקי לוי: חברת הכנסת שטרית, יש הגינות לשני הצדדים.

מיקי לוי: אם אני אצטרך - - -

קטי קטרין שטרית: לא, בינתיים הוא מעיר להם.

מיקי לוי: חברת הכנסת שטרית, אם אני צריך, אני אוציא גם מהצד השני, תסמכי עליי.

קטי קטרין שטרית: אני סומכת עליך, אתה לא - - -

מיקי לוי: בבקשה.

בנימין נתניהו: תוכנות ריגול שנועדו לסכל טרור ולהילחם באויבינו הפכו לכלי יום-יומי בידי גורמים במשטרה לריגול אחר אזרחים, בניגוד לכל נורמה, בניגוד לכל חוק.

בנימין נתניהו: הדבר דומה לכך שצה"ל ישתמש במטוסי F-35, שאנחנו משתמשים בהם נגד איראן, חיזבאללה, חמאס, כדי להפציץ את אזרחי ישראל.

בנימין נתניהו: לא היה דבר כזה, ובשום פנים ואופן אסור לעבור על כך לסדר-היום.

בנימין נתניהו: יש רק דרך אחת לטפל בזה, רק דרך אחת.

בנימין נתניהו: לא בתמרונים ולא בתמרוצים, ולא בכל מיני דרכים שלא יהיו מקובלות על כל יושבי הבית הזה, או על מרביתם.

בנימין נתניהו: הדרך לעשות זאת זה באמצעות חקירה עצמאית, חקירה חזקה ובלתי תלויה שתהיה מקובלת על שני צידי הבית הזה.

בנימין נתניהו: לא צד אחד, לא הממשלה, על שני צידי הבית הזה.

בנימין נתניהו: רק כך נשקם את אמון הציבור במדינה שלנו ובדמוקרטיה שלנו.

בנימין נתניהו: אדוני היושב-ראש, חברי הכנסת, נפתלי שאל מה כואב לנו.

בנימין נתניהו: אני אגיד לך מה כואב לנו.

בנימין נתניהו: כואב לנו שבתוך חודשים ספורים אתה והממשלה הכושלת שלך הרסתם את כל ההישגים שאנחנו הבאנו למדינת ישראל ולאזרחי ישראל.

מירי רגב: 3,000 מתים.

בנימין נתניהו: לפני שמונה חודשים - - -

מירי רגב: 3,000 מתים.

בנימין נתניהו: לפני שמונה חודשים העברנו לכם את המדינה הראשונה בעולם שיצאה בשלום מהקורונה.

בנימין נתניהו: דורגנו אז בחמישייה הראשונה בעולם בהצלחה בהתמודדות עם המגפה.

בנימין נתניהו: היו כמעט אפס חולים, אפס נדבקים, אפס מתים.

בנימין נתניהו: והיום הספרון החדש שבנט – רציתי להגיד חייב לכתוב, אבל אני אגיד חייב להעתיק – הוא איך לא לנצח את המגפה, איך להיכנע למגפה, כי זה בדיוק מה שעשיתם.

בנימין נתניהו: בחודשים האחרונים נפטרו בישראל מהקורונה כמעט 3,000 ישראלים.

בנימין נתניהו: לצערי, רובם מתו לשווא, כי יש לנו היום חיסונים, זה מצב אחר לגמרי.

בנימין נתניהו: יש לנו חיסונים.

בנימין נתניהו: הבאנו מיליוני חיסונים.

בנימין נתניהו: אנחנו, אני וחבריי כאן.

בנימין נתניהו: ולכן, בנט שמשתמש כל הזמן בדחליל הסגר – כבר לא היה סגר.

בנימין נתניהו: חודש לפני שהעברנו לכם, חודש לפני הבחירות כבר לא היה סגר.

בנימין נתניהו: אין צורך בסגר כשיש חיסונים.

בנימין נתניהו: אבל יש צורך בדברים אחרים, לפעמים להגביל התקהלויות, לחבוש מסכות, להעצים את החיסונים, השלישי והרביעי.

בנימין נתניהו: השלישי בכלל היה לכם.

בנימין נתניהו: 1,000 איש מתו כי החיסון השלישי שחיכה, חיכה בקונטיינרים באירופה.

בנימין נתניהו: כל מה שהייתם צריכים לעשות זה לשלוח מטוס.

בנימין נתניהו: חיכיתם חודש – 1,000 איש מתו.

בנימין נתניהו: ואחר כך עם האחרים לא עשיתם דבר.

בנימין נתניהו: דבר.

בנימין נתניהו: ועוד 2,000 איש מתים.

בנימין נתניהו: והמחלקות עמוסות.

בנימין נתניהו: המחלקות עמוסות.

בנימין נתניהו: הייתי עכשיו בבית חולים הדסה, ראיתי את זה, המחלקות עמוסות, חולים קשים, דוחים ניתוחים, דוחים טיפולים מצילי חיים בכל מיני תחומים.

בנימין נתניהו: ואנחנו עם 1,200 חולים קשים – מעולם לא הגענו לזה – כשיש חיסונים, כשהיינו המדינה הראשונה בעולם.

בנימין נתניהו: איזה כישלון.

בנימין נתניהו: איך הוא עומד פה ומתפאר בכישלונות האלה שכל אזרחי ישראל מבינים.

אורלי לוי אבקסיס: ועוד וריאנט קל יחסית.

בנימין נתניהו: כל אזרחי ישראל.

בנימין נתניהו: בנט יכול היה לצמצם את הדברים הללו.

בנימין נתניהו: לצמצם התקהלויות, לעשות צעדים אחרים, להשקיע מאמץ אמיתי בחיסון השלישי והרביעי.

בנימין נתניהו: אבל במקום לעשות משהו הוא עמד חסר אונים מול מכחישת הקורונה שהוא מינה לשרת החינוך, שחיבלה בזדון ובמוצהר במבצע החיסונים.

בנימין נתניהו: תגידו לי, בבקשה, מה חשבתם שיקרה?

בנימין נתניהו: מה אתם אומרים?

בנימין נתניהו: אה, בא האומיקרון, לא ראינו את זה, לא הכרנו את זה?

בנימין נתניהו: ואתם חושבים שאנחנו הכרנו את הקורונה כשהיא באה?

בנימין נתניהו: 100 שנים לא היה דבר כזה.

בנימין נתניהו: אנחנו עמדנו מול הדבר הזה, אבל פעלנו, למדנו, עשינו, אכפנו ודיברנו כאיש אחד.

בנימין נתניהו: עשינו דברים בישיבות ליליות – חבריי היו כאן, קיבלנו החלטות וביצענו.

בנימין נתניהו: אתה, בנט, לא עשית כלום.

בנימין נתניהו: ולחוסר המעש הזה ולאימפוטנטיות הזאת אתה קורא מדיניות.

בנימין נתניהו: ובכן, זה לא רק בקורונה.

בנימין נתניהו: אני יכול להגיד דבר אחד: בעזרת השם נצא מהגל הזה, כל העולם יצא מהגל הזה, אבל כשזה יקרה, זה יקרה לא בזכות בנט אלא למרות בנט.

בנימין נתניהו: וזה יקרה, בגלל בנט, במחיר יציאה מהגל הנוכחי שיהיה גבוה – והוא כבר גבוה בהרבה – מיתר המדינות.

בנימין נתניהו: ובכן, בזמן שהממשלה הזאת מכילה את המתים – מכילה, איזו אמירה מפלצתית – מכילה את המתים, כלומר מאפשרת את המתים, נותנת להם למות, נותנת לעם שלי למות – כדברי בנט, כן?

בנימין נתניהו: נותנת לעם שלנו למות, היא גם מתעלמת ודורסת את העצמאים.

בנימין נתניהו: היא דורסת את בעלי העסקים העצמאים ובעלי העסקים שנפגעו מהקורונה.

בנימין נתניהו: הממשלה שולחת אותם להחליף מקצוע.

בנימין נתניהו: לא רק שאתם לא נותנים לאזרחים שום סיוע כלכלי, אפס ביצועים, אפס תמיכה, אתם גם מעלים מחירים בכל התחומים.

בנימין נתניהו: אתם מעלים את מחירי הדלק, מעלים את מחירי החשמל, מעלים את מחיר המים, מעלים את הארנונה.

בנימין נתניהו: ירון לונדון כתב פעם שיר על אליעזר בן יהודה: "מילים מילים, מילים מילים, הוא בדה ממוחו הקודח"; אצלכם זה: מיסים מיסים, מיסים מיסים – אתה, בנט, בדית ממוחך הקודח, אולי ליברמן, ויחד, יחד הפרתם את כל ההבטחות שלכם, גם את ההבטחה הזאת שתורידו מיסים, שתביאו לנו סינגפור.

בנימין נתניהו: סינגפור הבאתם לנו?

בנימין נתניהו: אני רוצה להגיד: קדחת הבאתם לנו, אבל קדחת כלכלית.

קטי קטרין שטרית: - - - זה הכול.

בנימין נתניהו: אתם מעלים את מחירי המוצרים, הכול עולה, הכול מתייקר, והכול כדי לממן את העסקה האפלה שעשיתם עם רע"מ, מס עבאס – צריך לומר מיסי עבאס – ואתם לא עושים כלום, ואפילו לא אכפת לכם.

בנימין נתניהו: יש לכם רק שיטה אחת: להאשים את כולם חוץ מעצמכם.

בנימין נתניהו: אתם נוהגים ברכב, אתם מפילים את הרכב של המדינה לתוך התהום הכלכלית, ואתם אומרים: הנהג לא אשם.

בנימין נתניהו: אתם נוהגים בהגה הזה.

בנימין נתניהו: יותר נכון, אתם לא נוהגים, אתם מידרדרים לתהום ומדרדרים את כולנו יחד איתכם.

בנימין נתניהו: אזרחי ישראל מסתכלים על הממשלה – אני שומע אותם, אני רואה אותם, אני מדבר איתם, אפילו פה במסדרונות – הם לא מבינים מדוע הפקירו אותם לגורלם.

בנימין נתניהו: אף אחד מכם לא מנסה להציל חיים, אף אחד מכם לא מנסה לתמוך באזרחים, בעסקים ובעצמאים.

בנימין נתניהו: אזרחים פושטים רגל, עסקים נסגרים - -

קריאה: - - -

בנימין נתניהו: - - מאות אלפי ישראלים נמצאים בבידוד בלי שום עזרה, ואתם – אפילו לא אכפת לכם.

בנימין נתניהו: מעולם לא הייתה כאן ממשלה כל כך כושלת, כל כך אטומה, כל כך צבועה וכל כך יהירה.

קטי קטרין שטרית: אדוני היושב-ראש, יש רעש.

בנימין נתניהו: מעולם גם לא הייתה כאן - - -

מכלוף מיקי זוהר: נראה לי שאף אחד לא מפריע לו, חברת הכנסת שטרית.

קריאות: - - -

מכלוף מיקי זוהר: חברת הכנסת שטרית, אל תפריעי לי.

מכלוף מיקי זוהר: הבנתי אותך, את מפריעה.

מכלוף מיקי זוהר: חברת הכנסת בן ארי, תודה.

מכלוף מיקי זוהר: חברת הכנסת בן ארי, תודה.

מכלוף מיקי זוהר: בבקשה להמשיך.

מירב בן ארי: כל השקרים, אנחנו לא מפריעים לו במילה.

מירב בן ארי: לא מפריעים לו.

קריאה: השקרים והכזבים.

בנימין נתניהו: אדוני היושב-ראש, חברי הכנסת, מעולם גם לא הייתה כאן ממשלה כל כך מסוכנת.

בנימין נתניהו: איראן מנהלת בימים אלה משא ומתן מתקדם לחזרה להסכם הגרעין.

בנימין נתניהו: באופן מדהים עמדתה של ישראל לא נשמעת בעניין הזה.

בנימין נתניהו: בנט לא נלחם נגד חזרת איראן להסכם - -

מירב בן ארי: - - -

בנימין נתניהו: - - ושר החוץ לפיד שותק כמו דג.

בנימין נתניהו: השבוע החליט הממשל האמריקני להסיר חלק מהסנקציות נגד איראן בלי שום תמורה מצד משטר האייתולות.

בנימין נתניהו: ארצות הברית ומדינות המערב ממשיכות לחלק לאיראן מתנות חינם בזמן שאיראן והם דוהרים להסכם שיאפשר לאיראן להמשיך להעשיר אורניום.

בנימין נתניהו: זה לא בהכרח מפתיע.

בנימין נתניהו: מה שכן מפתיע זו השתיקה הרועמת והמחפירה של בנט ולפיד.

בנימין נתניהו: אתם זוכרים איך אנחנו נלחמנו נגד חזרת ארצות הברית להסכם הגרעין עם איראן?

גלעד קריב: כן, ברעש וצלצולים.

בנימין נתניהו: במשמרת שלנו, כשארצות הברית דהרה לחתום על הסכם עם איראן, נלחמתי נגד המעשה המסוכן הזה מעל כל במה, מעל כל פורום.

בנימין נתניהו: יצאתי לקונגרס, דיברתי נגד ההסכם הזה, בזמן שכאן בארץ היו מי שתמכו בו, וחלקם יושבים היום בממשלה.

גלעד קריב: כי שכנעת אותם.

בנימין נתניהו: ואכן, שכנענו אותם, את הממשל הבא - -

אמילי חיה מואטי: מה שכנענו אותם - - -

בנימין נתניהו: - - לצאת מההסכם הזה, להטיל סנקציות על איראן.

מכלוף מיקי זוהר: חברת הכנסת מואטי, קריאה ראשונה.

בנימין נתניהו: עשינו זאת מתוך תחושה של שליחות עמוקה, מפני שהמשימה הראשונה של ראש ממשלה בישראל היא להבטיח את ביטחונה ועתידה של המדינה שלנו.

בנימין נתניהו: לראש ממשלה בישראל חייבת להיות יכולת אחת, ואם אין לו אותה הוא לא יכול להיות פה: הוא צריך להיות מסוגל להגיד מילה אחת לנשיא ארצות הברית, והמילה היא לא.

בנימין נתניהו: לא.

בנימין נתניהו: לא נסכים להסכם שיאפשר לאיראן להגיע לסף גרעיני של ארסנל של פצצות אטום; לא, לא נשתוק; לא, לא נפסיק את פעולותינו העצמאיות, ולעולם לא – לא נסכים לקבל את העיקרון של "אין הפתעות".

אורלי לוי אבקסיס: הם הסכימו.

בנימין נתניהו: את כל הלאווים האלה, שהם הכרחיים לראש ממשלה בישראל, אתם הפרתם.

בנימין נתניהו: אתם מרכינים ראש, אתם מתנהגים כמו מדינה וסלית כשיש לנו אחריות לדאוג כאן ל-3,000 שנות קיום שלנו שמאוימות היום על ידי משטר האייתולות שמכריז שהוא מתכוון להשמיד אותנו ופועל להשמיד אותנו, ואתם מרכיני ראש, מתחנחנים, מתחסדים, מתייפייפים.

בנימין נתניהו: אבל דבר אחד אינכם מסוגלים לעשות: אינכם מסוגלים לדאוג לבריאותם של אזרחי מדינת ישראל; אינכם יכולים לגרום – או יותר נכון, לדאוג לרווחתם וכלכלתם, ומעל הכול אינכם יכולים להבטיח את עתידה וביטחונה של מדינתם.

בנימין נתניהו: אני אומר זאת, אדוני, בצער עמוק, אני לא אומר זאת מתוך איזושהי הנאה.

בנימין נתניהו: אני אומר זאת כי אני רואה כאן כישלון מחפיר.

בנימין נתניהו: ואני רוצה להגיד לך משהו: לא רק אני רואה את זה – כל אזרחי ישראל רואים את זה, ואני חושב שהם מבינים – הם צריכים ללכת.

בנימין נתניהו: והם ילכו הרבה יותר מהר ממה שהם חושבים, כי אי-אפשר לעצור את הגל הנוסף.

בנימין נתניהו: לא את גל הקורונה – את הגל של מחאה אמיתית ועמוקה של אזרחי ישראל, שרוצים עתיד בטוח.

בנימין נתניהו: תודה רבה, אדוני.

מכלוף מיקי זוהר: תודה רבה.

מכלוף מיקי זוהר: אני מבקש מכל חברי הכנסת לשבת.

מכלוף מיקי זוהר: לפני ביצוע ההצבעה, אנחנו עוברים לדברים לזכרו של השר לשעבר וחבר הכנסת לשעבר מרדכי בן-פורת.

מכלוף מיקי זוהר: בבקשה לכבד את זכרו.

מכלוף מיקי זוהר: נא לעמוד.

מכלוף מיקי זוהר: (חברי הכנסת מכבדים בקימה את זכרו של חבר הכנסת מרדכי בן-פורת, זיכרונו לברכה.

מכלוף מיקי זוהר: )

מיקי לוי: אני מקדם בברכה את המשפחה, את משפחת בן-פורת, ברוכים הבאים.

מיקי לוי: חבריי חברי הכנסת, כנסת נכבדה, שרים, ראש הממשלה, לפני כחודש הלך לעולמו השר וחבר הכנסת לשעבר מרדכי בן-פורת.

מיקי לוי: בן-פורת, שנולד בבגדד, היה פעיל בתנועה הציונית שפעלה במחתרת, ועלה בשנת 1945 ארצה.

מיקי לוי: במלחמת העצמאות השתתף כבר כמפקד פלוגה, ולאחר המלחמה סייע בהעלאת יהודי עיראק לישראל.

מיקי לוי: בשנת 1955 כיהן כראש המועצה המקומית אור יהודה, ושימש בתפקיד עד שנת 1969.

מיקי לוי: בנובמבר 1965 נבחר בן-פורת לכנסת השישית מטעם סיעת רפ"י, וכיהן בכנסות השביעית והשמינית מטעם המערך.

מיקי לוי: הוא נבחר לכנסת העשירית עם התנועה להתחדשות ציונית חברתית, כחלק מרשימתו של משה דיין.

מיקי לוי: לאחר פטירתו של משה דיין כיהן בן-פורת כשר בממשלתם של מנחם בגין ויצחק שמיר.

מיקי לוי: בין יתר תפקידיו בכנסת כיהן בן-פורת כסגן יושב-ראש הכנסת והיה חבר בוועדת העבודה והרווחה.

מיקי לוי: מרדכי בן-פורת יסד בשנת 1975 את המרכז למורשת יהדות בבל, וכן סייע לעלייתם של יהודי איראן ארצה בשנת 1979, במסגרת הסוכנות היהודית.

מיקי לוי: הוא זכה לפרסים רבים בחייו כהוקרה על פעילותו.

מיקי לוי: בשנת 2001 אף הוענק לו פרס ישראל על מפעל חיים ותרומה מיוחדת לחברה ולמדינה.

מיקי לוי: מרדכי בן-פורת הלך לעולמו בחודש ינואר האחרון בביתו שברמת גן.

מיקי לוי: הותיר אחריו שלוש בנות ונכדים.

מיקי לוי: בן 98 היה במותו.

מיקי לוי: יהי זכרו ברוך.

מיקי לוי: אני מבקש להזמין את השר נחמן שי לשאת דברים.

מיקי לוי: בבקשה.

נחמן שי: תודה רבה, אדוני היושב-ראש.

נחמן שי: חבריי וחברותיי חברי הכנסת, השרים, ראש הממשלה, משפחת בן-פורת היקרה, שהצטרפה אלינו ויושבת ביציע, מרדכי בן-פורת היה שר, חבר כנסת, ראש המועצה אור יהודה, מייסד מרכז מורשת יהדות בבל, חתן פרס ישראל ועוד תארים רבים שנשא בכבוד בזכות עשייה מופלאה שעשה למען עם ישראל.

נחמן שי: הוא שייך לאותו דור – דור נדיר, שהולך ונכחד לצערנו – שהקים במו ידיו את מדינת ישראל.

נחמן שי: מן המנהיגים הנדירים שהיו עימנו מראשית ימיה של המדינה.

נחמן שי: דוגמה אולטימטיבית לציונות, להקרבה למען טובת הכלל ולאהבת הארץ.

נחמן שי: סיפור חייו, החל מילדותו בעיראק, פעילותו כנער בתנועת החלוץ, מסע העלייה שלו לארץ ישראל, התגייסותו לשורות ההגנה, מ"פ בצה"ל במלחמת העצמאות, כהונתו בממשלות ישראל לצד מנהיגים דוגמת דוד בן-גוריון ומשה דיין – כל אלו ראויים לשמש השראה לכל צעיר וצעירה במדינת ישראל.

נחמן שי: המפעל אשר מזוהה יותר מכול עם השר לשעבר בן-פורת, זיכרונו לברכה, הוא מבצע עלייתם של יהודי בבל לישראל.

נחמן שי: בן-פורת נשלח בשנת 1949 על ידי המדינה הצעירה הזו להוביל את מבצע עזרא ונחמיה, מבצע העלייה הגדול של יהודי עיראק, שהביא לעלייתם של 120,000 יהודים למדינת ישראל בתוך שנה אחת.

נחמן שי: יחד עם יושב-ראש הכנסת לשעבר שלמה הלל, זיכרונו לברכה, אשר מחר אנו מציינים שנה לפטירתו – הוא נפטר ב-8 בפברואר 2021 – ארגן והוביל את המבצע בתושייה גדולה, בנחרצות ובדבקות במטרה.

נחמן שי: הוא חירף את נפשו למען הצלחת המבצע, תוך סיכון אישי גדול.

נחמן שי: בן-פורת הצליח בתחבולות לחלץ יהודים רבים מכל רחבי עיראק לבריחה בנתיב הפרסי ולאחר מכן ברכבת אווירית לישראל.

נחמן שי: כך הוא היה אחד האישים בהיסטוריה היהודית, ובוודאי הישראלית, אשר שמם נקשר בהצלת יהודים, בהעלאתם ארצה ולאחר מכן בקליטתם בה.

נחמן שי: לימים, בזכות הניסיון המוצלח של בן-פורת, הביאו הסוכנות היהודית וממשלת ישראל לגייסו שוב למשימות של הצלת יהודים והבאתם ארצה.

נחמן שי: בשנת 1979, הרבה שנים אחר כך, עם עלייתו לשלטון של משטר חומייני באיראן וניתוק היחסים עם ישראל, נשלח בן-פורת שוב, בזכות הידע והניסיון והיכולות הנדירות שלו, לטהרן לסייע בהוצאתם של היהודים מהמדינה.

נחמן שי: מרדכי יישם את האמרה "דע מאין אתה בא ולאן אתה הולך".

נחמן שי: גולת הכותרת לפעילותו בארץ הייתה הקמת מרכז מורשת יהדות בבל, שאותו הוא ייסד וניהל במשך שנים רבות; מפעל מפואר להנצחה ולימוד המורשת של הקהילה היהודית העתיקה בגלויות, הקהילה היהודית בבבל.

נחמן שי: לפני כמה שבועות, בתוקף תפקידי, בעבודת משרדי, ביקרתי במרכז והתרשמתי מאוד מפועלו של מרדכי ומהפעילות הענפה למען הדורות הבאים המתקיימת במרכז הזה, ואני ממליץ לכל אחד לבוא, לראות ולהתרשם.

נחמן שי: זוהי צוואתו החיה, צוואתו האמיתית.

נחמן שי: כאמור, במעשיו ניתן למלא ימים שלמים.

נחמן שי: הוא היה ממייסדי העיר אור יהודה וראש המועצה הראשון; היה חבר כנסת פעיל, סגן מזכ"ל מפלגת העבודה, חבר משלחת ישראל לאו"ם, שר בממשלות ישראל; הוביל את המאבק למען שיפור מעמדם של העולים ממדינות ערב ובמיוחד יוצאי עיראק, וקידומם בחברה הישראלית.

נחמן שי: הוא תרם תרומה אדירה לשיפור מעמדם של העולים.

נחמן שי: בדיוק כמו בכל פעילויותיו בימי חייו, הוא הניח יסודות לחינוך הדורות הבאים לחברה ישראלית טובה יותר, וכך מורשת חייו המפוארת תישאר עימנו לשנים רבות.

נחמן שי: מרדכי בן-פורת זכה להכרה שלה היה ראוי, בדמות פרס ישראל על פועלו למען הקהילה העיראקית בישראל, ובכלל על עשייתו הרבה בתחום העלייה והקליטה.

נחמן שי: וכך נימקו זאת שופטי ועדת הפרס, הפרופ' אניטה שפירא, מר חיים ישראלי ומר אלי עמיר: "על מפעל חייו, על אומץ ליבו, על נכונותו להסתכן למען המדינה ועל מסירותו ללא גבול למפעל הציוני, לקהילתו ולכלל ישראל – מצאה ועדת השופטים את מר מרדכי בן-פורת ראוי לפרס ישראל על מפעל חיים, תרומה מיוחדת לחברה ולמדינה לשנת תשס"א".

נחמן שי: כשר התפוצות, כמי שעוסק שנים ארוכות כבר בשאלות העוסקות בעם היהודי, בקשר עם הקהילות היהודיות ובמורשת היהודית לדורות הבאים, אני מרשה לעצמי לקבוע כי מרדכי בן-פורת היה אחד מאבני היסוד של מדינת ישראל והחברה הישראלית, והבניין הזה, חברים וחברות, עומד יציב בין היתר בזכות תרומתו האדירה.

נחמן שי: לצערי לא הכרתי באופן אישי את מרדכי בן-פורת, אבל זכיתי להכיר את סיפורו האישי, את מורשתו, ואני מודה למשפחות על ההזדמנות שנתנה לי לשאת דברים אלה במליאת הכנסת.

נחמן שי: היום אנחנו זוכרים ומוקירים את החלוץ הצעיר שצעד מעיראק, את המפקד, את שליח הציבור, את השר בממשלות ישראל, את זוכה פרס ישראל.

נחמן שי: איש מסור, איש אהוב, איש חזון ומעשה.

נחמן שי: יהי זכרו ברוך.

נחמן שי: תודה לכם.

מיקי לוי: תודה רבה.

מיקי לוי: חבר הכנסת הנגבי, בבקשה.

צחי הנגבי: אדוני היושב-ראש, רבותיי חברי הכנסת, משפחת בן-פורת היקרה, ידידי יצחק חייק, מאז קום המדינה כיהנו בכנסת ישראל כ-1,000 חברי וחברות כנסת.

צחי הנגבי: רק ל-40 מתוכם העניקה מדינת ישראל את הפרס החשוב והיוקרתי ביותר, פרס ישראל על מפעל חיים, בזכות תרומתם המיוחדת לחברה ולמדינה.

צחי הנגבי: מרדכי בן-פורת כיהן 14 שנים בכנסת וכיהן גם כשר בממשלה, אבל את עיקר תרומתו הייחודית למדינת ישראל תרם כבר שנים רבות לפני כן.

צחי הנגבי: בגיל 22 יצא מרדכי מעיר הולדתו בגדד למסע רב סכנות שארך חודש ימים.

צחי הנגבי: מחופשים לבדואים, הצטרפו הוא וכמה חברים יהודים לקבוצת מבריחים עיראקים שחצו את המדבר לסוריה, חצו את סוריה ממזרח למערב, חצו את גבול סוריה-לבנון, ומביירות יצאו לארץ ישראל.

צחי הנגבי: וכעבור ארבע שנים, והוא בן 26 בלבד, כבר גויס בן-פורת על ידי ראש הממשלה של המדינה בת השנה, דוד בן-גוריון, למשימה נועזת וחסרת תקדים: חילוץ יהודי עיראק והבאתם לישראל.

צחי הנגבי: וכפי שהוזכר כאן, יחד עם שלמה הלל – לימים גם הוא חבר כנסת, שר וחתן פרס ישראל – חזר בן-פורת לעיראק וסיכן שוב ושוב את חייו על מנת לקדם את הצלת היהודים.

צחי הנגבי: ארבע פעמים נעצר בן-פורת על ידי המשטרה העיראקית, עבר עינויים קשים, ובדרך נס ניצל מגורלם המר של יהודים עיראקים אחרים, שהוצאו להורג בתלייה.

צחי הנגבי: למרות כל הקשיים והסכנות, מבצע עזרא ונחמיה הוכתר בהצלחה עצומה.

צחי הנגבי: בסיומו, כ-120,000 איש, הרוב המוחלט של יהדות עיראק, הגיע ארצה בין השנים 1949 ו-1951, ובנו בישראל קהילה חמה ומפוארת.

צחי הנגבי: בכך, אדוני היושב-ראש, לא הסתיימה התגייסותו של בן-פורת, תוך סכנת חיים מוחשית, להצלת יהודים.

צחי הנגבי: בשנת 1979, כשהמהפכה האסלאמית עמדה על סף השתלטות על איראן, הוזעק בן--פורת לסייע על ידי הסוכנות היהודית להצלת יהודים מתוך איראן, המשולהבת מקנאות ומשנאת הכופרים.

צחי הנגבי: כעבור ימים לא רבים, כשהוא וישראלים לכודים בטהראן, קרס משטרו של השאה.

צחי הנגבי: האייתולה חומייני נחת באיראן, מיליוני איראנים יצאו לרחובות, ו-34 ישראלים שנותרו בטהראן, ובן-פורת ביניהם, נאלצו למצוא מסתור עד שהוסדרה יציאתם מן המדינה.

צחי הנגבי: מרדכי בן-פורת שירת כל חייו את עמו, גם בעירו אור יהודה, כראש המועצה, גם בבית הזה, וגם כחבר הממשלה.

צחי הנגבי: זכיתי להכירו מקרוב כאשר הצטרף לליכוד בשנת 1992.

צחי הנגבי: לא בכל נושא עמדותינו המדיניות היו זהות, אבל תמיד, אדוני היושב-ראש, ידעתי, שבזכותו ובזכות מתי-מעט, אישים עתירי מעש כמוהו, זכתה ישראל להגיע לאין שהגיעה.

צחי הנגבי: יהי זכרו של מרדכי בן-פורת ברוך לעד.

מיקי לוי: אמן, תודה רבה.

מיקי לוי: חבר הכנסת כץ, בבקשה.

אופיר כץ: אדוני היושב-ראש, כנסת נכבדה, משפחת בן-פורת היקרה.

מיקי לוי: שקט בספסלים האחוריים, בבקשה.

אופיר כץ: ראשית, אני רוצה להגיד למשפחה תודה.

אופיר כץ: התרגשתי מאוד כשפניתם אליי וביקשתם ממני לשאת דברים לזכרו של יקירכם, מרדכי בן-פורת, זיכרונו לברכה.

אופיר כץ: אני מתכבד ונרגש שיש לי את הזכות לדבר על אדם כזה.

אופיר כץ: תודה.

אופיר כץ: יש ימין ויש שמאל שמלווים את הבית הזה בשגרה.

אופיר כץ: יש ויכוחים על אידיאולוגיה, יש מריבות, ויש את האנשים שעושים את הדברים שעולים על המחנות ומלכדים את העם, מלכדים את העם תחת מעטה אחד שבשמו כולנו נמצאים כאן, קיום מדינת ישראל; האנשים שבדמם זורם מימוש הרעיון הציוני והבטחת ההמשכיות של המקום שעליו נלחמו ונאבקו דורות שלמים במשך שנים רבות לפנינו.

אופיר כץ: מרדכי בן-פורת היה אחד מהאנשים האלו.

אופיר כץ: פעולותיו היו מעל המחנות, מעל הפילוג, מעל חילוקי הדעות.

אופיר כץ: איש אמיץ, שבניית הארץ והעלאת יהודים מתבל עמדו תמיד לנגד עיניו.

אופיר כץ: הוא לא הפסיק גם כאשר נשקפה סכנה לביטחונו האישי.

אופיר כץ: הוא פעל בתנועת המחתרת החלוץ בעיראק, עלה ארצה, גויס, יצא לקורס הקצינים הראשון בצה"ל ונלחם במלחמת העצמאות כמפקד פלוגה.

אופיר כץ: הוא לא עצר שם, והמשיך לפעול למען העלאת יהודי עיראק, למרות שנעצר ארבע פעמים על ידי השלטונות העיראקיים.

אופיר כץ: זה ממש לא מנע מבעדו להמשיך את השליחות שבערה בו.

אופיר כץ: ופה אני רוצה להגיד לו תודה, בתקווה שהוא שומע אותנו.

אופיר כץ: סבא שלי, ג'מיל עובדיה, זיכרונו לברכה, וסבתי, צ'חלה עובדיה, שתיבדל לחיים ארוכים, עלו במבצע עזרא ונחמיה, שאתה היית ממארגניו, יוזמיו ומבצעיו.

אופיר כץ: כמוהם, עוד מאות אלפי יהודי עיראק שעלו ארצה.

אופיר כץ: כולנו ביחד, העולים וצאצאיהם, אומרים לך תודה.

אופיר כץ: נפגשנו ביוני האחרון במרכז למורשת בבל באור יהודה.

אופיר כץ: מרכז שאתה יזמת את הקמתו ועמדת בראשו בהתנדבות.

אופיר כץ: רצית שניחשף ונזכור ונשמור את התרבות העשירה של יוצאי עיראק.

אופיר כץ: משימה כל כך חשובה, שלקחת על עצמך ופעלת למענה רבות במהלך חייך.

אופיר כץ: באותו היום הגעתי ליום ציון לאירועי הפרהוד, אותו חג שבועות ארור ב-1941, שבו ביצעו הפורעים המוסלמים טבח ביהודי בגדאד בחסות התעמולה הנאצית.

אופיר כץ: נרצחו 179 יהודים, 2,118 נפצעו, 242 ילדים נותרו יתומים ומעל 50,000 יהודים רכושם נבזז.

אופיר כץ: כנכד לניצולת פרהוד, התחייבתי שאעשה ככל שביכולתי בשביל שלא נשכח מה היה שם, שלא נשכח מה יהודי עיראק עברו שם.

אופיר כץ: ואני פועל בשביל לקיים.

אופיר כץ: הצעת החוק שלי לקביעת יום הזיכרון לפרהוד, שבו ילמדו בבתי הספר ויציינו את הפרהוד, נמצאת בשלבים מתקדמים, בתקווה גדולה שהממשלה והכנסת יתמכו והיא תעבור בזמן הקרוב.

אופיר כץ: חבל שאתה לא כאן בשביל לראות את זה קורה.

אופיר כץ: באותו הטקס ראיתי את ההתרגשות שלך.

אופיר כץ: התרגשת לראות את המורשת, התרגשת לראות באופן מוחשי לאן הוביל מעשה ידיך.

אופיר כץ: התרגשת כי הצלחת.

אופיר כץ: לשמחתי, היית עד לכך שהצלחתי להביא את זיכרון הפרהוד לכנסת, וציינו אותו לפני שנתיים בפעם הראשונה אי פעם בכנסת ישראל, ציון שהצלחתי לקיים גם בשנה הזאת, ואמשיך לפעול כדי שיתקיים בכל שנה.

אופיר כץ: אסיים ואומר כי אני מתחייב מעל במה זו, ביום זה, שאפעל להמשיך ולעשות את מה שאתה התחלת.

אופיר כץ: אמשיך לעשות את מה שאתה בנית – להשמיע את הסיפור הזה, להשמיע את קולם של יהודי עיראק.

אופיר כץ: יהי זכרו ברוך.

מיקי לוי: תודה רבה, אמן.

מיקי לוי: אני מודה למשפחה שהגעתם היום למליאת הכנסת.

מיקי לוי: חברי הכנסת, אנחנו ממשיכים בסדר-היום.

מיקי לוי: אנחנו חוזרים להצבעה על הסעיף הראשון, 40 חתימות.

מיקי לוי: על פי בקשת הממשלה – הצבעה שמית על עמדתו של ראש הממשלה.

מיקי לוי: בבקשה, מזכירת הכנסת.

ירדנה מלר-הורוביץ: (קוראת בשמות חברי הכנסת) משה אבוטבול – נגד סמי אבו שחאדה – נגד יולי יואל אדלשטיין – נגד אמיר אוחנה – נגד ניר אורבך – בעד ינון אזולאי – נגד ישראל אייכלר – נגד דוד אמסלם – נגד אופיר אקוניס – נגד משה ארבל – נגד יעקב אשר – נגד זאב בנימין בגין – בעד אוריאל בוסו – נגד ענבר בזק – בעד חיים ביטון – נגד מיכאל מרדכי ביטון – בעד דוד ביטן – נגד ולדימיר בליאק – בעד מירב בן ארי – בעד רם בן ברק – בעד איתמר בן גביר – נגד יואב בן צור – נגד נפתלי בנט – בעד אלינה ברדץ' יאלוב – בעד קרן ברק – אינה נוכחת ניר ברקת – נגד יאיר גולן – בעד מאי גולן – נגד איתן גינזבורג – בעד יואב גלנט – נגד גילה גמליאל – נגד מאזן גנאים – בעד בנימין גנץ – אינו נוכח משה גפני – אינו נוכח סימון דוידסון – בעד אבי דיכטר – נגד גלית דיסטל אטבריאן – נגד צבי האוזר – בעד צחי הנגבי – נגד שרן מרים השכל – אינה נוכחת מיכל וולדיגר – נגד רות וסרמן לנדה – בעד מכלוף מיקי זוהר – נגד אימאן ח'טיב יאסין – בעד ווליד טאהא – אינו נוכח בועז טופורובסקי – בעד משה טור פז – בעד אחמד טיבי – נגד יוסף טייב – נגד אלון טל – בעד דסטה גדי יברקן – נגד מאיר יצחק הלוי – בעד אלי כהן – נגד מאיר כהן – בעד יום טוב חי כלפון – בעד עופר כסיף – נגד אופיר כץ – נגד חיים כץ – נגד ישראל כץ – אינו נוכח רון כץ – בעד יוראי להב הרצנו – בעד מיקי לוי – בעד אורלי לוי אבקסיס – נגד יריב לוין – נגד נעמה לזימי – בעד יעקב ליצמן – נגד גבי לסקי – בעד יאיר לפיד – בעד לימור מגן תלם – בעד אמילי חיה מואטי – בעד פטין מולא – נגד טטיאנה מזרסקי – בעד מרב מיכאלי – אינה נוכחת יוליה מלינובסקי – בעד מיכאל מלכיאלי – נגד אבי מעוז – נגד אורי מקלב – נגד אבתיסאם מראענה – בעד יעקב מרגי – אינו נוכח מופיד מרעי – בעד בנימין נתניהו – נגד יואב סגלוביץ' – בעד יבגני סובה – בעד אופיר סופר – נגד אורית מלכה סטרוק – נגד עידית סילמן – בעד עלי סלאלחה – אינו נוכח בצלאל סמוטריץ' – נגד אוסאמה סעדי – נגד מנסור עבאס – בעד איימן עודה – נגד חוה אתי עטייה – נגד יצחק פינדרוס – נגד שירלי פינטו קדוש – בעד מאיר פרוש – נגד יסמין פרידמן – בעד אביר קארה – בעד אלכס קושניר – בעד יואב קיש – אינו משתתף גלעד קריב – בעד שלמה קרעי – נגד מירי מרים רגב –

ירדנה מלר-הורוביץ: אינה נוכחת מיכל רוזין – בעד שמחה רוטמן – נגד יעל רון בן משה – בעד שרון רופא אופיר – בעד מוסי רז – בעד אפרת רייטן מרום – בעד ג'ידא רינאוי זועבי – בעד יפעת שאשא ביטון – בעד אלון שוסטר – בעד יובל שטייניץ – נגד קטי קטרין שטרית – נגד אלעזר שטרן – אינו נוכח יוסף שיין – בעד עמיחי שיקלי – אינו נוכח מיכל שיר סגמן – אינה נוכחת רם שפע – בעד נירה שפק – בעד עאידה תומא סלימאן – אינה נוכחת

מיקי לוי: בבקשה לקרוא פעם נוספת.

ירדנה מלר-הורוביץ: (קוראת בשמות חברי הכנסת) קרן ברק – אינה נוכחת בנימין גנץ – אינו נוכח משה גפני – אינו נוכח שרן מרים השכל – בעד ווליד טאהא – אינו נוכח ישראל כץ – נגד מרב מיכאלי – אינה נוכחת יעקב מרגי – אינו נוכח עלי סלאלחה – אינו נוכח מירי מרים רגב – אינה נוכחת אלעזר שטרן – אינו נוכח עמיחי שיקלי – נגד מיכל שיר סגמן – אינה נוכחת עאידה תומא סלימאן – אינה נוכחת

מיקי לוי: האם יש מי מחברי הכנסת שנמצא במליאה ומזכירת הכנסת לא קראה בשמו, או לא הצביע?

מיקי לוי: אין אחד כזה.

מיקי לוי: הסתיימה ההצבעה, בבקשה לספור.

מיקי לוי: 53 נגד, 55 בעד.

מיקי לוי: עמדתו של ראש הממשלה התקבלה.

מיקי לוי: הודעה ליושב-ראש ועדת הכנסת חבר הכנסת אורבך.

מיקי לוי: אני מדגיש לכל חברי הכנסת שעל אחת מההודעות נדרשת הצבעה.

מיקי לוי: חבר הכנסת אורבך, בבקשה.

מיקי לוי: שתי הודעות, בבקשה.

קריאה: - - -

מיקי לוי: סליחה, נגד – 53, 55 בעד.

מיקי לוי: לפיכך, עמדתו של ראש הממשלה התקבלה.

מיקי לוי: בבקשה.

): אדוני היושב-ראש, כנסת נכבדה, יש לי שתי הודעות שלא דורשות הצבעה ועוד שלוש הודעות עם הצבעה.

): הכנסת החליטה בישיבתה ביום א' באדר א' התשפ"ב, 2 בפברואר 2022, להעביר את הצעת חוק להנצחת הרב אברהם יצחק הכהן קוק (ציון זכרו ופועלו), התשפ"ב–2021, פ/2253/24, של חבר הכנסת ניר אורבך, לדיון בוועדת החינוך, התרבות והספורט.

): ועדת הכנסת ממליצה לכנסת, בהסכמת יושבי-ראש הוועדות הרלוונטיות, להעביר את הצעת החוק האמורה מוועדת החינוך, התרבות והספורט לדיון בוועדת הכנסת לשם הכנתה לקריאה הראשונה.

): אבקש את אישורה של הכנסת להמלצה זו.

מיקי לוי: אנחנו ניגשים להצבעה.

): אני הולך להצביע ואני חוזר?

): אני יכול להישאר פה?

מיקי לוי: אני אוסיף אותך.

): תוסיף אותי.

): בסדר.

מיקי לוי: אנחנו ניגשים להצבעה על הצעת החוק של הרב - - -

קריאה: לא.

קריאה: הודעה, הודעה.

מיקי לוי: סליחה, על הודעה.

מיקי לוי: טעות שלי.

מיקי לוי: בנושא הרב קוק.

): החוק להנצחת הרב קוק.

מיקי לוי: אני ניגש להצבעה, חברי הכנסת, בבקשה לשבת.

מיקי לוי: נא להצביע.

): אני בעד.

): בעד הצעת ועדת הכנסת – 24

): נמנעים – אין

מיקי לוי: בעד – 24, נגד – ארבעה.

מיקי לוי: לפיכך, ההצעה עברה.

מיקי לוי: בבקשה לגשת להצעה הבאה.

): אדוני היושב-ראש, חברי הכנסת, הכנסת החליטה, בישיבתה ביום ג' בשבט התשפ"ב, 5 בינואר 2022, להעביר את הצעת חוק עבודת הנוער (תיקון – ליווי אפוטרופוס), התשפ"א–2021, פ/2046/24, של חבר הכנסת רון כץ לדיון בוועדת העבודה והרווחה.

): ועדת הכנסת ממליצה לכנסת, בהסכמת יושבי-ראש הוועדות הרלוונטיות, להעביר את הצעת החוק האמורה מוועדת העבודה והרווחה לדיון בוועדה המיוחדת לזכויות הילד, לשם הכנתה לקריאה הראשונה.

): אבקש את אישורה של הכנסת להמלצה זו.

מיקי לוי: תודה רבה.

מיקי לוי: לפיכך, הצבעה על העברתה לוועדה לזכויות הילד.

מיקי לוי: בבקשה, הצבעה.

): אני בעד.

יואב קיש: נגד.

מיקי לוי: למה נגד?

): אנחנו בעד.

): למה הם נגד?

מיקי לוי: כן.

): אני לא יודע למה.

): אני בעד.

מאי גולן: אני הייתי פה, היושב-ראש.

מיקי לוי: אני אוסיף אותך.

מיקי לוי: בעד הצעת ועדת הכנסת – 27

מיקי לוי: נמנעים – אין

מיקי לוי: נגד – 19, עם חברת הכנסת גולן, בעד – 28, עם חבר הכנסת אורבך.

מיקי לוי: בבקשה.

מיקי לוי: עוד הודעה נוספת.

מיקי לוי: עוד אחת.

מיקי לוי: עוד אחת להצבעה, בבקשה.

): אדוני היושב-ראש, חברי הכנסת, הכנסת החליטה, בישיבתה ביום ג' בשבט התשפ"ב, 5 בינואר 2022, להעביר את הצעת חוק עבודת הנוער (תיקון – עבודת נוער בהופעות וצילומים), התשפ"ב–2021, פ/2228/24, של חברת הכנסת לימור מגן תלם וקבוצת חברי הכנסת לדיון בוועדת העבודה והרווחה.

): ועדת הכנסת ממליצה לכנסת, בהסכמת יושבי-ראש הוועדות הרלוונטיות, להעביר את הצעת החוק האמורה מוועדת העבודה והרווחה לדיון בוועדה המיוחדת לזכויות הילד, לשם הכנתה לקריאה הראשונה.

): אבקש את אישורה של הכנסת להמלצה זו.

מיקי לוי: ובכן, אנחנו ניגשים להצבעה על חוק עבודת הנוער, בבקשה.

קריאה: על ההודעה - - -

מיקי לוי: על ההודעה, טעות שלי.

): בעד.

): אני בעד.

): בעד הצעת ועדת הכנסת – 27

): נמנעים – אין

מיקי לוי: בעד – 28 כולל חבר הכנסת אורבך, נגד – 16.

מיקי לוי: לפיכך, ההודעה על חוק עבודת הנוער הועברה בהסכמה, על פי ההצבעה, לוועדה לזכויות הילד.

מיקי לוי: בבקשה להמשיך.

): עוד שתי הודעות נוספות בלי הצבעה.

מיקי לוי: בבקשה, שתי הודעות.

): אדוני היושב-ראש, חבריי חברי הכנסת, ועדת הכנסת החליטה בישיבתה היום כי חבר הכנסת אלון טל יכהן כממלא מקום קבוע בוועדה המיוחדת לפניות הציבור מטעם סיעת כחול לבן.

): כמו כן, אבקש להודיע כי חברת הכנסת אימאן ח׳טיב יאסין תכהן בוועדה המיוחדת לענייני החברה הערבית על מכסת סיעת ישראל ביתנו.

): כמו כן, ועדת הכנסת החליטה בישיבתה היום כי הצעות החוק וההצעות לסדר-היום כמפורט להלן יועברו לדיון בוועדות הבאות: ועדת העבודה והרווחה תדון בהצעת חוק הביטוח הלאומי (תיקון מס׳ 230) (נגיף הקורונה החדש – הוראת שעה), התשפ"ב–2022, מ/1490.

): ועדת הכנסת תדון בהצעות החוק הבאות: 1.

): הצעת חוק ברל כצנלסון (ציון זכרו ופועלו), התשפ"א–2021, פ/1280/24, של חבר הכנסת גלעד קריב; 2.

): הצעת חוק הכנסת (תיקון – ציון מקור חקיקה פרטית), התשפ"א–2021, פ/475/24, של חבר הכנסת מוסי רז.

): ועדת הכספים תדון בהצעת חוק לתיקון פקודת מס הכנסה (אישור ועדת הכספים בקביעת מוסד ציבורי), התשפ"ב–2021, פ/2849/24 של חבר הכנסת ולדימיר בליאק וקבוצת חברי הכנסת.

): ועדת החוקה, חוק ומשפט תדון בהצעות הבאות: 1.

): הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – הסמכת בית משפט למתן צו מניעה או צו עשה), התשפ"ב–2021, פ/2855/24, של חבר הכנסת גלעד קריב; 2.

): הצעת חוק החברות הממשלתיות (תיקון – ייצוג הולם בתאגידים ממשלתיים וגופים סטטוטוריים), התשפ"ב–2021, פ/2688/24 של חברת הכנסת אימאן ח'טיב יאסין וקבוצת חברי הכנסת; 3.

): הצעת חוק העונשין (תיקון – חילוט רווחי סרסרות), התשפ"א–2021, פ/596/24, של חברת הכנסת מיכל רוזין; 4.

): הצעה לסדר-היום בנושא: ייצוג הולם לעולים בשירות המדינה, של חברי הכנסת נעמה לזימי ויום טוב חי כלפון.

): ועדת החוץ והביטחון תדון בהצעה לסדר-היום של חברת הכנסת אבתיסאם מראענה בנושא:

): תנאי שהייתם בישראל של להט"בים שנרדפו בשטחי הרשות הפלסטינית.

): תודה רבה, אדוני היושב-ראש.

מיקי לוי: תודה רבה ליושב-ראש ועדת הכנסת.

מיקי לוי: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – מסקנות ועדת הפנים והגנת הסביבה בעקבות דיון מהיר בהצעתה של חברת הכנסת שרון רופא אופיר בנושא:

ירדנה מלר-הורוביץ: הקמת קו חשמל ללא תיאום תוך פגיעה ביער חולדה ההיסטורי וסכנה אמיתית לבריאות התושבים; מסקנות ועדת הפנים והגנת הסביבה בעקבות דיון בהצעה לסדר-היום של חברת הכנסת גילה גמליאל בנושא: מדיניות לאומית לשמירה על שטחים פתוחים.

ירדנה מלר-הורוביץ: תודה.

מיקי לוי: תודה רבה.

מיקי לוי: [רשומות (הצעות חוק, חוב' מ/1509).

מיקי לוי: ]

מיקי לוי: אם כך, ממשיכים בסדר-היום – הצעת חוק האזרחות והכניסה לישראל (הוראת שעה), התשפ"ב–2022, קריאה ראשונה.

מיקי לוי: יציג את הצעת החוק השר מתן כהנא.

מיקי לוי: להצעת חוק זו הוצמדו עוד שלושה חוקים באותו נושא.

מיקי לוי: בבקשה.

מתן כהנא: אדוני היושב-ראש, חבריי חברי הכנסת, חבריי השרים.

מתן כהנא: יצאו.

מתן כהנא: רציתי לוודא שמי שיוצא בדרך כלל יוצא החוצה.

מיקי לוי: בבקשה.

מתן כהנא: בפנינו מונח היום חוק בעל חשיבות ביטחונית מהמעלה הראשונה.

מתן כהנא: חוק זה נחקק לאחר שהתברר כי פלסטינים שקיבלו מעמד בישראל מכוח איחוד משפחות היו מעורבים בביצוע פיגועים באינתיפאדה השנייה, ולאחר מכן היו מעורבים בפעולות טרור חמורות נגד אזרחי ישראל.

מתן כהנא: לפי נתוני השב"כ, משנת 2001 ועד יולי 2021 - -

סמי אבו שחאדה: האינתיפאדה השנייה נגמרה מזמן, וגם יודעים שהשב"כ - - -

מתן כהנא: - - היו מעורבים בפיגועים - - -

מיקי לוי: חבר הכנסת אבו שחאדה, תודה.

מיקי לוי: בבקשה להמשיך.

סמי אבו שחאדה: אדוני, אני אומר, האינתיפאדה השנייה נגמרה מזמן.

מיקי לוי: הוא יודע, תאמין לי.

מתן כהנא: היו מעורבים בפיגועים - - -

סמי אבו שחאדה: - - - השב"כ, הם מעידים שהוא משקר.

מיקי לוי: חבר הכנסת אבו שחאדה, תודה.

מיקי לוי: חבר הכנסת אבו שחאדה, תודה.

סמי אבו שחאדה: אז לעזוב אותו לשקר, אתה אומר?

סמי אבו שחאדה: תשקר כמו שבא לך.

מתן כהנא: היו מעורבים בפיגועים 165 פלסטינים שקיבלו מעמד בישראל מכוח איחוד משפחות או ילדים של פלסטינים שקיבלו מעמד מכוח הליך זה.

מתן כהנא: מאות המחבלים אשר קיבלו את מעמדם בישראל מכוח נישואים הם ההוכחה הניצחת לחשיבותו הביטחונית של החוק.

מתן כהנא: אין ספור המצבות הדוממות של יהודים אשר נרצחו אך בשל היותם יהודים הם ההוכחה האילמת לנחיצותו של החוק.

מתן כהנא: החוק האנושי הזה אינו מונע איחוד משפחות.

מתן כהנא: להפך.

סמי אבו שחאדה: חוק אנטי-אנושי.

סמי אבו שחאדה: מכבסת המילים לא תעזור לכם.

מתן כהנא: להפך, הוא מונע פירוק משפחות.

סמי אבו שחאדה: מכבסת המילים לא תעזור לך.

מתן כהנא: החוק הזה מונע פירוק משפחות.

סמי אבו שחאדה: זה חוק אנטי-אנושי.

סמי אבו שחאדה: זה חוק אנטי-אנושי, זה מה שזה.

קריאה: - - -

מתן כהנא: החוק הזה הוא חומת מגן עבור משפחות ישראליות רבות אשר שגרת חייהן, וחלילה חייהן עצמם, היו נגדעים באיבם ללא חקיקתו.

מתן כהנא: ייתכן שלו מדינת ישראל הייתה משכילה ומחוקקת את החוק הזה לפני כן, דם יהודי רב היה נחסך.

מתן כהנא: הסועדים במסעדת מצא בחיפה, הנוסעים בקו 6 בירושלים ואזרחים רבים אחרים לא היו נפצעים או מוצאים את מותם.

סמי אבו שחאדה: איפה הייתם?

מתן כהנא: לצערנו, רק באחרונה קיבלנו תזכורת כואבת ועדכנית עד כמה חוק זה הוא חוק חשוב ורלוונטי.

מתן כהנא: בעקבות אירועי האלימות האחרונים בנגב, שפרצו לאחר מבצע הנטיעות של קק"ל, נחשפנו לנתון מצמרר: 38% מהעצורים הם צאצאי פלסטינים השוהים בישראל מכוח איחוד משפחות.

מתן כהנא: על פי השב"כ, לאוכלוסייה זאת משקל מכריע בתהליך ההקצנה הלאומנית העובר על האוכלוסייה הבדואית.

מתן כהנא: אני רוצה להזכיר לכל חברי הכנסת כי מאז שהחוק נחקק לראשונה כהוראת שעה הוא הוארך בתמיכה של כמעט כל סיעות הבית הציוניות, כולל מרבית חברי הכנסת ממפלגות קדימה, יש עתיד והעבודה, הן כשהיו בקואליציה והן כשהיו באופוזיציה.

מתן כהנא: מפלגות הליכוד, ש"ס ויהדות התורה, אני רוצה להזכיר לכם שפחות מ-30 יום לפני פקיעת תוקף החוק הצבעתם בממשלה פה אחד בעד הארכת תוקף החוק בנוסח המונח בפניכם.

יוסף טייב: אנחנו הפקק שלך?

מתן כהנא: אני בטוח שהפעם אתם מבינים את גודל השעה ותצביעו בעד הנוסח המונח בפניכם.

מתן כהנא: זאת זכותה ואף חובתה של מדינת ישראל לעשות הכול כדי להגן על אזרחיה ולשמור על ביטחונם.

מתן כהנא: אני קורא לכל חברי הכנסת להצביע בעד חוק זה.

מתן כהנא: תודה.

איתן גינזבורג: תודה רבה לשר מתן כהנא.

איתן גינזבורג: אני מזמין את חבר הכנסת צבי האוזר להציג את הצעת חוק האזרחות והכניסה לישראל שהוצמדה להצעת החוק הזאת.

איתן גינזבורג: חבר הכנסת האוזר.

גבי לסקי: - - - יש לי טענה על ההצמדה.

גבי לסקי: אני רוצה לדבר נגד ההצמדה.

איתן גינזבורג: גברתי, זה לא עובד ככה.

איתן גינזבורג: את צריכה לפנות למזכירות ולבקש מה שאת רוצה.

איתן גינזבורג: בסדר?

איתן גינזבורג: אז לא בצעקות.

איתן גינזבורג: פשוט לפנות למזכירות ולדבר.

גבי לסקי: אני אפנה למזכירות.

איתן גינזבורג: חבר הכנסת האוזר נמצא?

איתן גינזבורג: לא נמצא.

אוסאמה סעדי: הוא ויתר על ההצמדה.

אוסאמה סעדי: [הצעת חוק פ/2276/24; נספחות.

אוסאמה סעדי: ]

איתן גינזבורג: חבר הכנסת רוטמן.

שמחה רוטמן: עכשיו?

איתן גינזבורג: כן.

שמחה רוטמן: אני עולה ראשון?

איתן גינזבורג: יש כמה הצמדות.

שמחה רוטמן: קודם מציגים?

איתן גינזבורג: קודם מציגים ואז יש דיון.

איתן גינזבורג: חבר הכנסת רוטמן, אנא, עלה בבקשה.

שמחה רוטמן: חשבתי שאני מציג אחרי שנואמים.

איתן גינזבורג: חבר הכנסת רוטמן יציג את הצעת החוק שלו, שמספרה 2276, שהוצמדה להצעת החוק הממשלתית.

איתן גינזבורג: בבקשה.

שמחה רוטמן: כמה זמן לרשותי, אדוני היושב-ראש?

איתן גינזבורג: עשר דקות לרשותך.

אוסאמה סעדי: שלוש דקות.

מתן כהנא: למה אתה מתקמצן?

מתן כהנא: לא ברור לי למה שלוש.

מתן כהנא: עשר, הוא נותן עשר.

תמר זנדברג: הצעה מוצמדת זה שלוש.

שמחה רוטמן: אני רואה שיש סיעות שעינן צרה.

תמר זנדברג: זה בתקנון.

שמחה רוטמן: עינן צרה, עם נ'.

איתן גינזבורג: זה שלוש דקות.

איתן גינזבורג: ועוד לא התחילו, קדימה, בבקשה.

מאיר פרוש: המרכזי לא לקח עשר דקות אז אפשר - - -

איתן גינזבורג: אדוני, תודה רבה על חישוב הזמנים, אני מבין שגם אתה סוחר בזמן.

איתן גינזבורג: אנחנו לא סוחרים בדקות במליאה.

איתן גינזבורג: אנחנו נעבוד על פי התקנון, אבל תודה רבה על ההצעה.

איתן גינזבורג: בבקשה, אדוני, שלוש דקות לרשותך.

שמחה רוטמן: אדוני היושב-ראש, כנסת נכבדה, חבריי חברי הכנסת, רבותיי השרים וגבירותיי – רבי וגברתי השרים, הצעת החוק - - -

קריאה: אין שר.

שמחה רוטמן: לא, לא, יש פה שר ושרה.

שמחה רוטמן: הם באו כי הם לא באותו צד.

שמחה רוטמן: הצעת חוק האזרחות (הוראת שעה) שעולה היום להצבעה ומוצמדת להצעת החוק הממשלתית היא תיקון – היא תיקון של עוול מאוד מאוד גדול שנעשה בתחילת ימיה של הממשלה הזאת.

שמחה רוטמן: אנחנו אמרנו מהיום הראשון שאנחנו רוצים שחוק האזרחות, שאומנם עבר כמה פעמים בהארכות במהלך הכנסות הקודמות, חייב לעבור התאמה לסיטואציה חסרת התקדים שקרתה במדינת ישראל.

שמחה רוטמן: לראשונה בתולדות מדינת ישראל יש בקואליציה, יש בממשלה, סיעות שאומרות בפה מלה, הן לא מתביישות לומר זאת, שהן רוצות איחודי משפחות, שהם מימוש שקט או רועש של זכות השיבה הפלסטינית הלא-קיימת לתוך מדינת ישראל.

שמחה רוטמן: לא הייתה סיטואציה כזאת מעולם, בוודאי לא מאז שנחקק חוק האזרחות (הוראת שעה) בפעם הראשונה בשנת 2003.

שמחה רוטמן: שינוי המציאות הזה דרש שינוי בנוסח החוק; לא במהות החוק, לא לשנות את הסטטוס קוו, אבל כן בהחלט לבוא ולומר מכסות ושקיפות.

שמחה רוטמן: אנחנו חייבים לוודא שעם החוק שאנחנו מצביעים בעדו לא ייכנסו מספרים – שפתאום ייפרץ השער; שלא ייכנסו מספרים שלא הכרנו ולא שיערנו.

שמחה רוטמן: שלא נמצא את עצמנו שאחרי שנה, שבה כביכול אנחנו נחים, שמחים שהעברנו את החוק, הש"ג – ממשלת ישראל, שבמשך 18 שנים שימשה כש"ג נאמן שלא ייכנס אפילו אדם אחד יותר ממה שצריך – פרץ את השער, והגענו לסיטואציה של אלפי אישורים.

שמחה רוטמן: כדי למנוע את המצב הזה אנחנו דורשים מכסות.

שמחה רוטמן: אנחנו דורשים שמה שהיה הוא מה שיהיה.

שמחה רוטמן: אנחנו דורשים שקיפות, דיווח קבוע לוועדה של הכנסת, כמה נכנסים.

שמחה רוטמן: להיות עם אצבע על הדופק, להתמודד עם המציאות חסרת התקדים שבהקמת הקואליציה הזאת, שבהקמת הממשלה הזאת.

שמחה רוטמן: אנחנו שמחים שאחרי שניסו את כל האופציות השגויות וניסו להגיע להסכמות עם סיעות אנטי-ציוניות, סוף-סוף הגורמים הציוניים שבתוך הקואליציה הגיעו להסכמה שנוכל לשמור על חומת המגן של מדינת ישראל ולדאוג שבאמת מה שהיה הוא מה שיהיה.

שמחה רוטמן: שיהיה סטטוס קוו, וחומת המגן של מדינת ישראל, בזכות שיתוף הפעולה שנראה פה, בעזרת השם תישמר היום, מה שלא היה קורה אם היינו מצביעים בעד החוק בפעם הקודמת.

שמחה רוטמן: תודה רבה, אדוני היושב-ראש.

איתן גינזבורג: תודה רבה, חבר הכנסת שמחה רוטמן.

איתן גינזבורג: [הצעת חוק פ/2997/24; נספחות.

איתן גינזבורג: ]

איתן גינזבורג: אני מזמין את חבר הכנסת אבי דיכטר להציג את הצעת החוק שלו, שגם היא הוצמדה להצעת החוק הממשלתית, הצעת חוק שמספרה 2997, הצעת חוק האזרחות והכניסה לישראל (הוראת שעה).

איתן גינזבורג: בבקשה, אדוני.

אבי דיכטר: שלום, תודה רבה.

אבי דיכטר: סליחה על הקול הצרוד, אבל זה מה שיש כרגע.

איתן גינזבורג: בבקשה, אדוני.

אבי דיכטר: הצעת החוק בעצם עוסקת בשלושה עוגנים שקיימים גם בהצעת החוק הממשלתית, גם בהצעת החוק של חבר הכנסת רוטמן, שהציג אותה הרגע, גם בהצעת החוק שעומד להציג צביקה האוזר, שפספס את התור שלו, מה שנקרא.

אבי דיכטר: אבל נדמה לי שעל חשיבות החוק הזה אין מחלוקת בבית הזה.

אבי דיכטר: אני מזכיר לכם, אדוני היושב-ראש, כשהובאה ההצעה כאן להאריך בשנה בפעם האחרונה, ההצבעה לא הייתה על החוק, ההצבעה, לבקשת ראש הממשלה, הייתה על אמון בממשלה או אי- אמון בממשלה, ולכן החוק נפל.

אבי דיכטר: ומשנפל החוק – בהחלט ראוי שחוק חדש, הצעת חוק חדשה, שעוברת את כל המסלול מקריאה טרומית או קריאה ראשונה ועד שנייה-שלישית – זו הזדמנות להכניס בה תיקונים והתאמות נדרשות הכרחיות.

אבי דיכטר: מעבר להצעת החוק הממשלתית, שהיא בעצם המשך החוק שנפל כאן בכנסת, ההצעה מדברת על תוספת של שקיפות שלא הייתה קיימת בחוק ההוא, על עיקרון של מכסות, שהיה קיים רק ברמה העקרונית, שמתירים לשר הפנים – ההרשאה לקבוע מכסה.

אבי דיכטר: אבל כאן, בהצעה שלי, הקריאה הזו, ההרשאה הזו של שר הפנים מחויבת לעבור באישור של ועדת הכנסת, זה לא רק עניין של השר ושל הממשלה.

אבי דיכטר: וכמובן, הדיווח, בבחינת שקיפות, הוא דיווח עיתי כפי שייקבע בהצעת החוק.

אבי דיכטר: מעבר לזה, בסופו של דבר, הנושא – המאבק בין דרישה לזכות שיבה גורפת של מיליוני פלסטינים, אם זה יינתן בידי הרשימות הערביות ואולי לא רק, לבין הקביעה שלנו, שישראל היא מדינת הלאום של העם היהודי.

אבי דיכטר: ולכן, בהצעת החוק שלי שר הפנים, בבואו לקבוע, והיה והוא מבקש לקבוע חריגים על פי מה שמותר לו בחוק, הוא צריך להביא בחשבון שני חוקי-יסוד – את חוק-יסוד: הלאום ואת חוק-יסוד: כבוד האדם וחירותו.

אבי דיכטר: תודה רבה.

איתן גינזבורג: תודה רבה לחבר הכנסת אבי דיכטר.

איתן גינזבורג: [הצעת חוק פ/1994/24; נספחות.

איתן גינזבורג: ]

איתן גינזבורג: אני מזמין את חבר הכנסת צבי האוזר לנמק את הצעת חוק האזרחות והכניסה לישראל שמספרה 1994, שגם היא הוצמדה להצעת החוק הממשלתית.

איתן גינזבורג: בבקשה.

קריאה: - - -

איתן גינזבורג: על פי התקנון.

איתן גינזבורג: על פי התקנון.

איתן גינזבורג: בבקשה, אדוני, שלוש דקות לרשותך.

צבי האוזר: אדוני יושב-הראש, כנסת נכבדה, מדינת ישראל נמצאת במצב ייחודי, שבו לא נמצאת אף מדינה אחרת בעולם, מצב הנובע משילוב של שלושה משתנים: סכסוך לאומי, פער כלכלי וסמיכות גבולית.

צבי האוזר: הראשון, סכסוך לאומי אתני אלים ומתמשך בין שתי קהילות.

צבי האוזר: בין ישראל לפלסטינים מתקיים עימות מזוין מזה שנים רבות, עימות אשר הוביל בין השאר לפיגועי טרור, פרצי אלימות שגבו חיים של רבים.

צבי האוזר: המרכיב השני הוא פער כלכלי.

צבי האוזר: בין האזורים הפלסטיניים ביהודה ושומרון ובעזה לבין ישראל קיים פער כלכלי עצום.

צבי האוזר: בעוד התמ"ג לנפש ברשות הפלסטינית עומד על סדר גודל של כ-5,000–6,000 דולר, הנתון בישראל הוא כמעט פי עשרה מכך, נושק ל-45,000 דולר.

צבי האוזר: השלישי, סמיכות גבול.

צבי האוזר: הקהילה הפלסטינית חיה משני צידי גבול, חלקה במדינת ישראל וחלקה בשטחי יהודה ושומרון ועזה.

צבי האוזר: זאת צמידות לאורך קו גבול המאפשרת זיקה ואינטראקציה כמעט יום-יומיות.

צבי האוזר: בין באקה אל-גרבייה, שהיא חלק ממדינה שבה עומד התל"ג על 50,000 דולר, ובין באקה א-שרקייה, שהיא חלק מישות שבה עומד התל"ג על 5,000 דולר, מפרידים אך ורק מטרים ספורים.

צבי האוזר: שלושת המאפיינים הללו מובילים למצב שבו ישראל מתמודדת עם לחצי הגירה חד-כיוונית מהרשות הפלסטינית לישראל.

סמי אבו שחאדה: - - -

צבי האוזר: הגירה על רקע כלכלי, עם השלכות ביטחוניות מרחיקות לכת.

סמי אבו שחאדה: - - -

איתן גינזבורג: חבר הכנסת אבו שחאדה, תודה רבה.

סמי אבו שחאדה: - - -

איתן גינזבורג: תודה רבה, אדוני.

איתן גינזבורג: אדוני, אנחנו לא מקיימים עכשיו שיח.

איתן גינזבורג: יש לך זמן דיבור, תשאל את מה שאתה רוצה בזמן הדיבור שלך.

איתן גינזבורג: תודה רבה על הערת הביניים.

איתן גינזבורג: תודה.

איתן גינזבורג: בבקשה, אדוני.

צבי האוזר: יש פשוט עוד זמן.

איתן גינזבורג: זה עוד 30 שניות.

איתן גינזבורג: כן.

איתן גינזבורג: בבקשה.

צבי האוזר: הגירה חד-כיוונית זו מהרש"פ, מסוכנת לישראל, בראש ובראשונה מסיבות ביטחוניות.

צבי האוזר: על פי נתוני השב"כ, ועמדו על כך חבריי לפני כן, מעורבים דור שני למשפחות שמעורבות בטרור ביחס בלתי פרופורציונלי להיקף האוכלוסייה.

צבי האוזר: ראינו את האחוז הגדול מהמתפרעים במהלך המהומות במהלך שומר החומות, דור שני לאותה הגירה.

צבי האוזר: אבל לצד השיקול הביטחוני, אדוני היושב-ראש, הגיעה העת גם להתייחסות כוללת בהפעלת שיקול הדעת של השר, זאת על פי הקונסטיטוציה הישראלית.

צבי האוזר: כבוד האדם מחירותו וחירותו מחד, וחוק-יסוד: ישראל מדינת הלאום של העם היהודי מאידך, אלה אבני ראשה של הקונסטיטוציה הישראלית.

צבי האוזר: בפסק הדין של בג"ץ, שניתן לפני שבעה חודשים, ברוב מכריע חסר תקדים של עשרה שופטים מול אחד, נקבע כי חוק-יסוד: ישראל מדינת הלאום של העם היהודי הינו מרכיב ליבה בקונסטיטוציה הישראלית, לצד, ובמעמד שווה לחוק-יסוד: כבוד האדם וחירותו.

צבי האוזר: ולצורך זה, אצטט רק דבריו הראויים של השופט מינץ, בפסק הדין, שאמר כך: יש "להוסיף לפרקי החוקה המתהווה של המדינה נדבך נוסף הנוגע לאופייה, סמליה וזהותה הלאומית.

צבי האוזר: מדובר בחוק-יסוד שהמטען הערכי שהוא טומן בחובו הוא בסיסי ומושתת על עקרונות איתנים ביותר".

איתן גינזבורג: תודה.

צבי האוזר: "חוק-יסוד המעגן נדבכים מהותיים של אחד המאפיינים העיקריים והגרעיניים של מדינת ישראל, והמעצב את דמותה וזהותה הלאומית".

צבי האוזר: אני אסיים במשפט אחרון.

צבי האוזר: בשאלה הכרוכה בעניינו של החוק הנדון בכנסת כרוכים שאלות נוספות.

צבי האוזר: הן אינן מפחיתות מהחשיבות של הסוגיה הביטחונית, אך לסוגיה זו, הרגישה והחשובה, יש היבטים נוספים שכנסת ישראל לא תוכל לאורך ימים להתעלם מהם.

איתן גינזבורג: תודה.

צבי האוזר: אשר על כן, אבקש להתאים את החקיקה המשמעותית של חוק האזרחות לרוח הפרשנית שניתנה לנו בבג"ץ חוק הלאום, בג"ץ שדחה 25 עתירות ושינה למעשה את המצב החוקתי בישראל שינוי ראוי ולטובה.

צבי האוזר: נלך בעקבות החלטת בג"ץ.

צבי האוזר: נלך בעקבות הקונסטיטוציה הישראלית.

צבי האוזר: אשר על כן, אבקש לאשר את החוק בנוסחו כפי שהצגתי בפני הבית הזה.

צבי האוזר: תודה רבה.

איתן גינזבורג: תודה רבה לחבר הכנסת צבי האוזר.

איתן גינזבורג: חברי הכנסת, אנחנו עוברים לדיון משולב בארבע הצעות חוק האזרחות והכניסה לישראל.

איתן גינזבורג: בזאת אני נועל את רשימת הדוברים.

איתן גינזבורג: אני מזמין את חבר הכנסת אוסאמה סעדי להיות ראשון הדוברים.

איתן גינזבורג: בבקשה, אדוני.

איתן גינזבורג: שלוש דקות.

איתן גינזבורג: בבקשה.

אוסאמה סעדי: כבוד היושב-ראש, חבריי חברי הכנסת, תראו, זה החוק הכי גזעני שנמצא בספר החוקים של מדינת ישראל.

אוסאמה סעדי: יש עוד הרבה חוקים, אבל החוק הזה, אפילו לבית המשפט העליון היה קושי רב אז, כשחוקק כהוראת שעה מאז 2003, ואז נחלקו דעות השופטים, וחמישה שופטים עליונים אמרו שזה חוק לא חוקתי.

אוסאמה סעדי: היה שופט אחד שהכריע את הכף, ואז הייתה התוצאה 5:6.

אוסאמה סעדי: הוא אמר: נכון שזה חוק לא חוקתי, אבל מכיוון שמדובר בהוראת שעה לשנה – מנימוקים ביטחוניים, ב-2003 עם האינתיפאדה – הוא אמר, אני אכשיר את זה.

אוסאמה סעדי: מאז עברו כמעט 20 שנה.

אוסאמה סעדי: אנחנו מדברים על 15,000 משפחות, אדוני היושב-ראש, וכמעט 50,000 אנשים שחיים בתוך מדינת ישראל.

אוסאמה סעדי: אבל חייהם הם גיהינום, הם לא חיים.

אוסאמה סעדי: אפרופו אלה שמחפשים איכות חיים פה ושם.

אוסאמה סעדי: המשפחות האלה נקרעות, יום-יום, שעה-שעה, בגלל החוק הזה.

אוסאמה סעדי: ועכשיו כשסוף-סוף אמרנו: ואללה, יש ממשלת שינוי, הממשלה הזאת תבטל את החוק הזה.

תמר זנדברג: אתה אמרת: סוף-סוף יש ממשלת שינוי?

אוסאמה סעדי: מה?

אוסאמה סעדי: אמרתם אתם.

אוסאמה סעדי: אתם, אלה שנכנסו.

אוסאמה סעדי: המשפחות שתלו תקוות ובאו אליכם, השרה זנדברג, יו"ר סיעת מרצ מיכל רוזין, גבי לסקי, באו אליכם המשפחות.

אוסאמה סעדי: הבטחתם להן.

אוסאמה סעדי: אני שמעתי אותך היום, תמר זנדברג, אני מסכים לכל מילה שאמרת.

אוסאמה סעדי: אבל מה היה לפני שבעה חודשים?

אוסאמה סעדי: איך אתם הרמתם את היד שלכם בעד חוק גזעני כזה?

אוסאמה סעדי: הם – כי היא פונה אליי.

אוסאמה סעדי: גם החברים מרע"מ (אומר בערבית: ) שאז הצביעו בעד.

אוסאמה סעדי: ולמה?

אוסאמה סעדי: כי הגעתם לפשרה עם אילת שקד.

אוסאמה סעדי: על 1,600.

אוסאמה סעדי: אותם 1,600 ששר הפנים הקודם דרעי אישר, אבל גם את ה-1,600 לא עשתה ולא כיבדה את ההסכם.

אוסאמה סעדי: ועכשיו מה, מיכל, את יודעת מה?

אוסאמה סעדי: עכשיו שקד אמרה בממשלה, עכשיו היא תתחיל לטפטף לכם את הבקשות.

אוסאמה סעדי: מגיע לכם.

אוסאמה סעדי: היא כנראה התאהבה כל כך, אילת שקד, פעם במסורה, בחוק החשמל, אני מזכיר לכם, שהיא תשתמש בסמכות שלה במשורה באל-קטארה ועכשיו גם (אומר דברים בשפה הערבית: ), גם בלטפטף.

אוסאמה סעדי: אנחנו לא רוצים טפטוף ולא רוצים במסורה.

אוסאמה סעדי: מגיע להם זכויות.

אוסאמה סעדי: זו זכות חוקתית של לחיות, להינשא, להתאהב, להקים משפחה.

אוסאמה סעדי: ואני אומר לכם, מיכל ותמר וחבריי ברע"מ, לא מספיק שהיום תתנגדו ותצביעו נגד.

אוסאמה סעדי: כי היום יש – שמענו שדיכטר ורוטמן וכולם עכשיו יצביעו בעד.

איתן גינזבורג: תודה.

אוסאמה סעדי: אתם צריכים להגיד לממשלה הזאת:

אוסאמה סעדי: אם החוק הזה עובר אז אין ממשלה.

איתן גינזבורג: תודה רבה לחבר הכנסת אוסאמה סעדי.

איתן גינזבורג: אני מזמין את חבר הכנסת מאיר פרוש.

איתן גינזבורג: על פי התקנון, הוא מדבר שלוש דקות.

מאיר פרוש: אדוני היושב-ראש, חבריי חברי הכנסת, אני מבקש לנצל את ההזדמנות כאשר הכנסת דנה בחוק האזרחות ומנסים גם לומר לחברים שהממשלה לא תאריך את זה משנה לשנה אלא זה רק לשנה ואחר כך יהיה כך וכך, אני רוצה לומר שזו הזדמנות עבורי לומר דברים באוזניו של שר התקשורת.

מאיר פרוש: אתמול הוא הזמין את העיתונאים שמכסים את העיתונות במגזר החרדי ודיבר על ההשקפה שלו ועל האמונה שלו ועל הדרך ועל מה שהוא חושב לעשות בכל מה שקשור לקומה הכשרה, ואני רוצה להקריא מה שפורסם היום ממבקר המדינה, שכותב כך: "היעדר מדיניות לאומית להגנה על ילדים ובני נוער ברשת, היעדר תמונת מצב על היקף הפשיעה במרחב המקוון, פערים בפעולות מוקד 105 בהיבט האזרחי והאכיפתי ופערים בטיפול תחנות המשטרה בעבירות המתבצעות במרחב המקוון, אלו חלק מהליקויים שעליהם אני מצביע".

מאיר פרוש: מתניהו אנגלמן, מבקר המדינה, בדוח מיוחד שהוא מפרסם היום בנושא של הגנה על קטינים במרחב המקוון.

מאיר פרוש: ואני שואל כאן את שר התקשורת, כאשר עומדים לפניך נציגי ציבור, רבנים, ופונים אליך ומבקשים: תשמור לנו על אותה קומה כשרה שמאפשרת לנו לתת לבני נוער אצלנו, לילדים, שצריכים לעיתים פלאפון נייד שהוא יהיה מסונן, שהוא יהיה מבלי היכולת שאפשר להעביר דרכו כל מיני תכנים שהם פוגעים בחינוך שאנחנו מאמינים, בחינוך שאנחנו מבקשים שכך נתנהל, כך נתנהג.

מאיר פרוש: ואתה טוען שלך יש אג'נדה ואתה יודע בדיוק מה לעשות ואתה יודע איך לחנך ואתה יודע איך לשמור בעוד הם מתחננים אליך ומבקשים ממך: תשנה את הדרך, תשנה את הכיוון.

מאיר פרוש: תאפשר לנו לשמור על מה שאנחנו, במשך שנים – מדובר כאן על ציבור של 500,000 מכשירי טלפון של כאלה שמבקשים ומשתמשים עם טלפון מה שקרוי כשר, מכיוון שהוא מסנן את הדברים המסוימים שאין לנו עניין לראות אותם.

מאיר פרוש: מבקר המדינה גם טוען שהוא בחן את נושא סינון התכנים הפוגעניים החינמי.

מאיר פרוש: הוראות החוק מחייבות את ספקיות הגלישה באינטרנט, ליידע את מנוייהם על אודות קיומם של אתרים ותכנים פוגעניים, ולהציע להם שירות סינון ללא עלות, פיקוח שערך משרד התקשורת – כותב המבקר – העלה כי במרבית המקרים, בין 80% ל-100% מהחברות לא עשו זאת, ובנוסף, סקר שערך משרד מבקר המדינה בקרב הורים ביולי 2021, דהיינו בערך תמוז, סיוון תשפ"א, העלה כי כשליש מההורים אינם מכירים את השירות האמור של החברות.

מאיר פרוש: אז איך אתה, שר התקשורת, לוקח על הכתפיים שלך להביא בכוח - -

איתן גינזבורג: תודה.

מאיר פרוש: - - לציבור החרדי, לילדים שלו, לנוער שלו, פלאפון מהסוג הזה שלא נוכל לשמור על החינוך שלנו כאשר התכנים הלא-כשרים יגיעו לאותם פלאפונים?

איתן גינזבורג: תודה רבה לחבר הכנסת מאיר פרוש.

איתן גינזבורג: אני מזמין את חבר הכנסת סמי אבו שחאדה, בבקשה.

איתן גינזבורג: אחריו – חבר הכנסת יואב קיש.

איתן גינזבורג: בבקשה, אדוני, שלוש דקות לרשותך.

סמי אבו שחאדה: תודה רבה, אדוני.

סמי אבו שחאדה: כבוד היושב-ראש, חברות וחברי הכנסת, אין המדובר כאן בחוק האזרחות אלא מדובר בחוק מניעת האזרחות מהערבים.

סמי אבו שחאדה: שום מכבסת מילים, לא משנה כמה מתוחכמת וגזענית היא תהיה, לא תנקה את החוק הזה מהלכלוך הגזעני שצמוד אליו ומהמנטליות הגזענית שמובילה אותו.

סמי אבו שחאדה: שום דבר לא יעזור, גם אם נקרא לו הוראת שעה.

סמי אבו שחאדה: שעה נגמרת ב-60 דקות.

סמי אבו שחאדה: כשזה בא לבית המשפט נאמר שנה.

סמי אבו שחאדה: 20 שנה זה לא שנה.

סמי אבו שחאדה: מ-2003 עד 2021 זה בטוח לא שנה.

סמי אבו שחאדה: והטיעונים האלה, שהם הוראת שעה, למה הם נעשים?

סמי אבו שחאדה: כי אפילו בית המשפט העליון במדינת היהודים חושב שזה חוק יהודי ודמוגרפי.

סמי אבו שחאדה: והוא חוק אנטי חוקתי.

סמי אבו שחאדה: והוא חוק גזעני.

סמי אבו שחאדה: ויש בו היגיון של עונש קולקטיבי.

סמי אבו שחאדה: ויש בו הרבה דברים שסותרים את החוק וסותרים בכלל איזושהי תפיסה חוקתית.

סמי אבו שחאדה: ולכן אמר: אפשר איכשהו, באיזושהי קומבינה גזענית ומודעת, להעביר אותו שנה.

סמי אבו שחאדה: להמשיך בו 20 שנה?

סמי אבו שחאדה: אני חושב שזה כבר מעל ומעבר.

סמי אבו שחאדה: אכן, הראש היהודי לא מפסיק להמציא לנו פטנטים.

סמי אבו שחאדה: רק שהפטנטים האלה הם גזעניים, והגיע הזמן שהראש היהודי יפסיק להמציא לנו את הפטנטים הגזעניים האלה.

סמי אבו שחאדה: ההיגיון מאחורי החוק הזה הוא היגיון דמוגרפי, כפי שאמרו אלה שהציגו אותו.

סמי אבו שחאדה: זה לא חוק לא ביטחוני ולא נעליים.

סמי אבו שחאדה: במספרים היה ברור שאין פה היבט ביטחוני.

סמי אבו שחאדה: ולכן הם גם לא רצו להציג את המספרים.

משה ארבל: סמי, תסביר לי איך מנסור עבאס - - -

סמי אבו שחאדה: הם לא רצו להציג את המספרים.

סמי אבו שחאדה: עכשיו, גם בתוך המספרים שלהם - - -

משה ארבל: - - -

איתן גינזבורג: תודה, חבר הכנסת ארבל.

איתן גינזבורג: תודה.

משה ארבל: שאלה תמימה.

איתן גינזבורג: אמרת, אמרת.

סמי אבו שחאדה: גם בתוך המספרים של השב"כ ושל המדינה מתברר, שחלק מהאנשים שהם מדברים עליהם בכלל היו משת"פים ודור שני של משת"פים.

סמי אבו שחאדה: כנראה שיש להם גם בעיה עם משת"פים.

סמי אבו שחאדה: הרסו את הדור הראשון מוסרית ויצרו לעצמם גם דור שני בעייתי.

סמי אבו שחאדה: הפתרון לדבר הזה זה להפסיק לדרדר אנשים להיות משת"פים.

סמי אבו שחאדה: זה הפתרון.

סמי אבו שחאדה: אין פה שום היגיון, לא של עניין ביטחוני ולא כלום.

סמי אבו שחאדה: לכן גם אין לארבעת המציגים של החוק מה לטעון חוץ מהטיעונים הדמוגרפיים, ואלה טיעונים גזעניים.

איתן גינזבורג: תודה.

סמי אבו שחאדה: אני רוצה לסכם, אדוני היושב-ראש.

איתן גינזבורג: בבקשה.

סמי אבו שחאדה: היהודים באירופה, במשך עשרות שנים, היו המובילים נגד המלחמה בגזענות, ויש להם היסטוריה מפוארת בעד צדק ושוויון בין בני אדם, בעד לראות בן אדם באשר הוא אדם, עד שהם הקימו את המדינה היהודית והדמוגרפית שלהם.

איתן גינזבורג: תודה רבה לחבר הכנסת סמי אבו שחאדה.

סמי אבו שחאדה: תודה לך.

איתן גינזבורג: אני מזמין את חבר הכנסת יואב קיש, בבקשה.

משה ארבל: למה מנסור עבאס הצביע בעד?

משה ארבל: למה?

משה ארבל: למה מנסור עבאס הצביע בעד?

איתן גינזבורג: בבקשה, חבר הכנסת קיש.

איתן גינזבורג: שלוש דקות לרשותך.

יואב קיש: כבוד היושב-ראש, כנסת נכבדה, אני פונה מעל הבמה הזו לצופה הנאמנה של ערוץ 99, השרה אילת שקד.

יואב קיש: אני זוכר איך לפני מספר חודשים הגעת לפה בשלוש בבוקר עם תיקון לאותה הצעת חוק, עם סיכומים מושחתים שהיו פוגעים בביטחון ישראל.

יואב קיש: ובגלל זה מנסור עבאס הצביע בעד, בגלל זה מרצ הצביעו בעד, ובגלל זה הליכוד התנגד לחוק האזרחות.

יואב קיש: הרי מה היא רצתה לעשות?

יואב קיש: סעיף 5, אני מקריא: על אף הוראות סעיף 2, שבו הסעיף שמונע את אותה סכנה ביטחונית, רשאי שר הפנים בהמלצת ועדה לעקוף את החוק.

יואב קיש: ודרך זה ניסית לרמות את כל הבית הזה ואת כל ארץ ישראל ועם ישראל, ואנחנו לא הסכמנו.

יואב קיש: ואת אמרת, מה פתאום, אתם פוגעים בביטחון ישראל.

יואב קיש: אז הינה היום רואים את האמת.

יואב קיש: את שיקרת לעם ישראל, והיום בחרת לתקן.

יואב קיש: אז קודם כול, אני מאחל לך החלמה מהירה, ואני שמח שבחרת לתקן ואת הולכת עם הימין.

יואב קיש: אבל זה רק לקריאה הראשונה.

יואב קיש: ואני אומר לך מפה, אנחנו לא נהיה פראיירים שלכם.

יואב קיש: אם לא יהיו שקיפות ומכסות אנחנו לא נעביר את החוק הזה.

יואב קיש: אם אתם תרצו את הישראבלוף ולפגוע בביטחון ישראל, זה על הראש שלך ועל הראש של הקואליציה.

יואב קיש: אנחנו ניתן יד לחוק אמיתי שבא לשמור על ביטחון ישראל.

יואב קיש: כן, הוא בא למנוע את אותם מחבלים שמגיעים ממקומות מסוכנים, ועושים איחוד משפחות ופוגעים בביטחון ישראל.

יואב קיש: ודיברו על זה גם כשהקריאו את החוק.

יואב קיש: ואני חושב שאולי במסגרת החקיקה צריך גם לצרף לזה את חוק הלאום ואת נושא המדינה היהודית הדמוקרטית.

יואב קיש: וכן, אין זכויות לבני לאום אחר שרוצים לבוא ולשנות את העובדה הזו שמדינת ישראל היא מדינת הלאום של העם היהודי.

יואב קיש: אבל זה לא קשור, כי החוק הזה באמת עוסק באירוע ביטחוני.

יואב קיש: אני מאוד שמח שאנחנו, כאופוזיציה אחראית, הפלנו את אותו ישראבלוף מסוכן של השרה שקד, של שקר מוחלט מעל הבמה הזו, שבאה ואמרה, החוק הוא אותו חוק.

יואב קיש: איך היא העזה לעשות את זה?

אוסאמה סעדי: אז זה היה אותו חוק - - -

יואב קיש: אז זה היה – היא הביאה את זה עם שינויים - -

אוסאמה סעדי: - - -

יואב קיש: - - עם קומבינה עם מרצ, עם קומבינה עם רע"מ, על הראש שלנו ושיקרה לכולנו.

יואב קיש: את זה – אנחנו לא ניתן לזה יד.

משה ארבל: אילת שקד?

משה ארבל: לא יכול להיות שהיא משקרת - - -

יואב קיש: קודם כול, אנחנו שולחים לה החלמה מהירה מהבית הזה.

משה ארבל: אמן.

יואב קיש: ואנחנו אומרים לה בצורה הכי ברורה, את השקרים שלך וכאבי הבטן שלך – איתנו לא יהיה.

יואב קיש: כשאת תשקרי לעם ישראל, אנחנו נחשוף את המסכה הזו מהפנים שלך.

יואב קיש: אם את תבואי ובאמת תובילי מהלך נכון, אמיתי, כמו שעכשיו בקריאה הראשונה, יהיה גיבוי מהאופוזיציה.

יואב קיש: אם תתהפכי עוד פעם, כמו שעשית בזה שהקמת את הממשלה, ממשלת השמד הזו – אם תתהפכי עוד פעם, אנחנו נצא נגדך ולא ניתן לחוק לעבור.

יואב קיש: תודה.

איתן גינזבורג: תודה רבה לחבר הכנסת יואב קיש.

איתן גינזבורג: אני מזמין את חבר הכנסת אחמד טיבי, בבקשה, אדוני, שלוש דקות לרשותך.

אחמד טיבי: מכובדי היושב בראש, עמיתי לסגנות, אני הייתי כאן, הייתי כאן ב-2004 כאשר עלה לכאן שר הפנים דאז אלי ישי - -

קריאה: השר שלפני גדעון סער.

אחמד טיבי: - - והציג את החוק, אחרי שהתקבלה החלטת ממשלה - - -

איתן גינזבורג: כזה בדיוק.

איתן גינזבורג: חוק כזה בדיוק.

אחמד טיבי: חוק כזה בדיוק.

אחמד טיבי: הוראת שעה.

אחמד טיבי: וכך הוא אמר – שכדי לבלום את שטף הפלסטינים הנכנסים לישראל, ושהמספר מבחינתו מספר גדול של פלסטינים נכנסים לישראל, חלקם באמצעות נישואים.

אחמד טיבי: ואז עלה, לאחר מכן, השר המקשר דאז גדעון עזרא, שאמר שהחוק הזה, מטרתו להיאבק בזכות השיבה של הפלסטינים, ושניהם הודו שהמניע הוא דמוגרפי, לא ביטחוני (אומר דברים בשפה הערבית: ).

דוד אמסלם: זכות השיבה.

דוד אמסלם: זכות השיבה זה דמוגרפי.

אחמד טיבי: דמוגרפי, כן.

דוד אמסלם: בוודאי.

דוד אמסלם: מה זה זכות השיבה?

אחמד טיבי: אז זה לא ביטחוני.

אחמד טיבי: זה פוליטי-מדיני.

דוד אמסלם: אין בעיה.

דוד אמסלם: אתה צודק.

אחמד טיבי: לא, לא.

אחמד טיבי: עכשיו אני אסביר לך.

אחמד טיבי: אתה תבין למה הזכרתי את זה.

דוד אמסלם: כשהוא התכוון זכות השיבה, למה הוא התייחס?

אחמד טיבי: ואז אמרו להם, בפרקליטות, בייעוץ המשפטי של הממשלה, שהטיעון הזה לא יחזיק בבג"ץ.

אחמד טיבי: ולכן, פתאום הגיע ראש השב"כ דאז לוועדת הפנים.

אחמד טיבי: קוראים לו אבי דיכטר.

אחמד טיבי: והסביר שיש איזה – אני זוכר את המספר, 26 מקרים של משפחות שהיו מעורבות בצורה זו או אחרת בפיגועים.

אחמד טיבי: עכשיו, כידוע לכם, כל מקרה שמוגש למשרד הפנים לאיחוד משפחות עובר בדיקה דקדקנית, גם בדיקה ביטחונית.

אחמד טיבי: אין מישהו שמדלג – קראו לזה אז, אוסאמה ומשה ארבל, טופס האיקסים.

אחמד טיבי: ההליך היה לוקח חמש שנים.

אחמד טיבי: את זה ביטלו והביאו חוק שימנע, שמתייחס אל כל נישואים בין פלסטינים משני עברי הקו הירוק – אזרח ערבי-ישראלי עם אישה פלסטינית או ההפך, מהגדה המערבית או מעזה, אחר כך הרחיבו לירדן – כאל פצצה מתקתקת.

אחמד טיבי: כל סיפור אהבה פלסטיני מקעקע את יסודות הציונות והמדינה so called יהודית.

אחמד טיבי: זה ציני.

אחמד טיבי: זה אכזרי.

אחמד טיבי: האנשים האלה נמצאים פה, המשפחות והילדים.

אחמד טיבי: אין להם ביטוח רפואי, הם לא יכולים לנהוג, חלקם לא יכולים לצאת מהבית, כי הם חוששים שהמשטרה תתפוס אותם.

אחמד טיבי: ואז הוא ייזרק - -

איתן גינזבורג: נא לסיים.

אחמד טיבי: - - ולא יוכל לראות את הילדים שלו.

משה ארבל: חבר הכנסת טיבי, למה מנסור עבאס הצביע בעד?

משה ארבל: אתה יכול להסביר לי?

אחמד טיבי: מכובדי היושב-ראש, משפט אחרון.

אחמד טיבי: לפני שבעה חודשים הצביעו ח"כים ערבים בעד חוק מניעת איחוד משפחות.

אחמד טיבי: ההצבעה הזאת היא פגיעה קשה בנרטיב הפלסטיני, בזכויות היסוד של העם הפלסטיני ושל המשפחה הפלסטינית.

אחמד טיבי: וההצבעה אז הייתה חטא פוליטי שלא יימחה.

איתן גינזבורג: תודה.

אחמד טיבי: ואני חוזר ואומר, גם ההצבעה היום נגד, של מרצ ושל רע"מ, היא לא לנקות את המצפון, כי כל הכנסת מצביעה בעד.

אחמד טיבי: אם ההצבעה נגד והעברת החוק תעבור ככה, בלי שנראה שמישהו באמת נוקט אמצעים נגד ממשלת השינוי לרעה - -

איתן גינזבורג: תודה.

אחמד טיבי: - - בכל מה שקשור למגזר הערבי, חוץ מהצהרות על תוכניות כלכליות, המצב הוא לאחור, לרבות בנגב.

אחמד טיבי: תודה רבה.

איתן גינזבורג: תודה רבה לחבר הכנסת אחמד טיבי.

איתן גינזבורג: חברת הכנסת לימור מגן תלם – אינה נוכחת.

איתן גינזבורג: חבר הכנסת עופר כסיף, בבקשה, שלוש דקות לרשותך.

עופר כסיף: אדוני היושב-ראש, חברי הכנסת, כמובן שאני מסכים עם מה שאמרו חבריי.

עופר כסיף: זה חוק גזעני, מביש, חוק שאם היו מחוקקים אותו במדינות אחרות כנגד יהודים, היו מכנים אותו – ובצדק – חוק אנטישמי.

עופר כסיף: אני לא רוצה לחזור על זה, אני רוצה להוסיף.

עופר כסיף: הזכרתי לא פעם ולא פעמיים בשנים הקצרות שאני כאן את הגותו של קרל שמיט.

עופר כסיף: לצערי, אני נזקק להגותו שוב ושוב.

עופר כסיף: אחד מהדברים החשובים שאותו קרל שמיט תרם לעולם המשפט ועולם הניתוח הפוליטי הוא מושג שנקרא תיאולוגיה פוליטית.

עופר כסיף: הטענה שלו היא שבמדינה המודרנית יש מה שהוא מכנה מושגים תיאולוגיים שעברו חילון.

עופר כסיף: אז למשל הוא טוען שהמדינה המודרנית למעשה ירשה את מקומו של האל בפוליטיקה של ימי הביניים.

עופר כסיף: הוא מתייחס לעוד כמה היבטים.

עופר כסיף: אחד מהדברים שהוא אומר זה שבפוליטיקה המושגים היסודיים הם ידיד ואויב.

עופר כסיף: אם באסתטיקה למשל כולנו יודעים שיש הבחנה בין היפה ללא יפה, ובאתיקה בין הטוב לרע, אומר שמיט שבפוליטיקה ההבחנה הבינארית היא בין ידיד לאויב.

עופר כסיף: במושגים תיאולוגיים, האויב לובש צורה של האנטי-כריסט, בלשון העולם הנוצרי.

עופר כסיף: ויש חשיבות לקיומו של אויב כדי לאחד – זו יכולה להיות קבוצה לאומית או אחרת.

עופר כסיף: זה התפקיד של החוק הנתעב הזה, מעבר למה שנאמר קודם, לא במקום.

עופר כסיף: הרצון פה הוא להשתמש שוב בערבים הפלסטינים במסגרת של דיון או של שיח תיאולוגי פוליטי בלשונו של שמיט, להציג את כלל הפלסטינים כאנטי-כריסט בשפה הימי-ביניימית הנוצרית, כאויב אינהרנטי שצריך להילחם בו עד חורמה.

עופר כסיף: גם שמענו את זה מכמה חברי כנסת פה.

עופר כסיף: ומה שמבטא את זה בחוק בצורה הברורה ביותר הוא סעיף 2, שאומר כך: שר הפנים לא יעניק לתושב אזור – וכו' וכו' – אזרחות לפי חוק האזרחות, ולא ייתן לו רישיון לישיבה בישראל לפי חוק הכניסה לישראל.

עופר כסיף: ברירת המחדל היא לא, במקום שזה יהיה הפוך.

עופר כסיף: בחברה דמוקרטית נקודת המוצא – ברירת המחדל היא כן, אלא אם.

עופר כסיף: כאן זה לא "אלא אם".

עופר כסיף: למה הדבר דומה?

עופר כסיף: למשטר רודני שבו במקום לומר שכל אדם הוא חף מפשע עד שהוכח ההפך, כל אדם הוא אשם עד שהוא הוכיח את חפותו.

עופר כסיף: כך מתייחסים לערבים הפלסטינים במדינה הזאת, בין אם הם מהשטחים הכבושים ובין אם אזרחי המדינה.

איתן גינזבורג: תודה.

עופר כסיף: זאת שפה של תיאולוגיה פוליטית, וזה לא מקרי שאותו שמיט תמך במנהיג מאוד מאוד מסוים בגרמניה של שנות השלושים.

איתן גינזבורג: תודה רבה לחבר הכנסת עופר כסיף.

איתן גינזבורג: חבר הכנסת אלכס קושניר – אינו נוכח.

איתן גינזבורג: חבר הכנסת אורי מקלב.

איתן גינזבורג: בבקשה, אדוני.

אורי מקלב: תודה רבה, אדוני היושב-ראש.

איתן גינזבורג: בבקשה, שלוש דקות.

אורי מקלב: מכובדי השר, חבריי חברי הכנסת, אני חושב שאחרי שגופי הביטחון כולם טוענים שהחוק הזה הוא חוק הכרחי, הוא חוק נצרך, אני לא חושב שצריך להיות על זה ויכוח.

אורי מקלב: אבל זה רק מעצים מה שקורה היום בקואליציה, שהקואליציה צריכה להעביר חוק כזה בעזרת האופוזיציה.

אורי מקלב: הקואליציה היא כל כך לא הומוגנית, כל כך לא אחידה, שאין לה את היכולת להעביר חוק שגופי הביטחון טוענים עכשיו ומייד ולמפרע, ואנחנו צריכים להיעזר לאחר דרך חתחתים ארוכה כדי להגיע היום לאיזה מתווה.

אורי מקלב: בסופו של דבר, אני שמח שהוא מוסכם.

אורי מקלב: בכל אופן, בשתי הדקות שנותרו לי אני הייתי מבקש ממך, אדוני היושב-ראש, להעלות נושא שאני מקווה ואני בטוח שיש בו אחדות.

אורי מקלב: אתה, גם כסגן יושב-ראש הכנסת וכחבר נשיאות, ודאי ידוע לך שמתארחת כאן משלחת של ממשלת ליטא.

אורי מקלב: הם באים לכאן להיות אורחים של הנשיאות, של הכנסת, של היושב-ראש.

אורי מקלב: יהדות ליטא הייתה יהדות מפוארת שנכחדה בין הראשונים בשואה בצורה אכזרית מאוד.

אורי מקלב: ממשלת ליטא היום מנהלת קשרים עם מדינת ישראל ועם היהודים, ויש מורשות שנשארו בליטא.

אורי מקלב: יש היום גם בארץ הרבה ישיבות, מרכזים וקהילות תורניות ויהודיות שהיו אז, שהם היום מונצחים בארץ ישראל וגם בחוץ לארץ בצורה מפוארת, זכר לאופן המפואר והיהדות המפוארת שהייתה שם, עם ראשי הישיבות, הרבנים והתלמידים והקהילות.

אורי מקלב: אבל נשאר שם דבר – מה שנשאר ודאי, גם אם לא שחזרנו שם במקום – בתי הקברות.

אורי מקלב: בתי קברות עתיקים, שם יהודי ורבני קהילת ליטא נקברו, והיום אנשים נוסעים מכאן, נצרים, נינים ובני נינים והרבה יותר מכך, באים לראות, להיאחז בשורשים, במורשת שלהם.

אורי מקלב: ולצערנו, בתי העלמין האלה נמצאים לא פעם בוויכוח על עתידם בעקבות שינויים שיש במקום, אולי בגלל חוסר החשיבות.

אורי מקלב: אז קודם כול, אנחנו באמת מעריכים את הנכונות לשמוע, אבל צריך גם להשמיע להם כאן, כשהם באים מחר, שצריך לשמוע לגופים שהם מייצגים את הציבור של יהודי ליטא.

אורי מקלב: נניח שיש באירופה ועידת רבני אירופה, שהם עם קונוטציה ליטאית מובהקת, שוודאי בחלק הזה אין ויכוח שהם מייצגים מאות רבנים, הם מייצגים מאות רבנים שהם השורשים שלהם וגם ממשיכים דרכם בנושא מורשת הפליטה.

אורי מקלב: הם מייצגים אותם לגבי המשך הנושא של ההתנהלות וההלכה מול בתי הקברות האלה, שהם חשובים מאוד לעם היהודי, ודאי לאלה שהם קרובים - -

איתן גינזבורג: משפט לסיום.

אורי מקלב: - - שמשפחתם נמצאת שם או המורשת שלהם נמצאת והקהילות שלהם נמצאות.

אורי מקלב: ולכן הם אלה שצריכים לייצג.

אורי מקלב: כפי שידוע, יכול לקרות שמגיע איזה ארגון ואומר:

אורי מקלב: אני אתן לכם פתרון כזה, אם להקים שם מוזיאון או לא להקים שם מוזיאון.

אורי מקלב: צריך לשמר את המקום הזה.

אורי מקלב: המסר מחר צריך גם כן לעבור.

אורי מקלב: אנחנו מכבדים את מה שמכבדים אותנו, אבל גם בהתנהלות אי-אפשר להתעלות על גופים שהם לא מייצגים, ודאי לא באופן הרחב והמלא - -

איתן גינזבורג: תודה.

אורי מקלב: אני מסיים.

אורי מקלב: - - של הציבור, ראשי העולם, ודאי העולם התורני וההלכתי, יש לו משמעות למה שהיה, יש לו משמעות למורשת.

אורי מקלב: אם רוצים לבדוק מי צריך לייצג אותם - -

איתן גינזבורג: תודה.

אורי מקלב: - - צריך לקחת את הגופים האלה ולשמוע מהם כדי לשמור על המורשת שכל כך כל כך חשובה וכל כך הכרחית לציבור הליטאי, שסבל מהכחדה בשואה.

איתן גינזבורג: תודה רבה לחבר הכנסת אורי מקלב.

איתן גינזבורג: אני מזמין את חבר הכנסת אמיר אוחנה, בבקשה.

אמיר אוחנה: תודה לך, אדוני היושב-ראש.

אמיר אוחנה: כנסת נכבדה, שמעתי היום שהדחליל החליפי הנבוב אמר בישיבת הסיעה שלו שבנושא ה-NSO צריך לקיים חקירה, והראשון להיחקר צריך להיות אמיר אוחנה.

אמיר אוחנה: לא נגיד יואב סגלוביץ', שיושב כאן, שהיה ראש להב 433, חבר מפלגתו; לא רוני אלשיך, שהיה מפכ"ל בזמן שהמערכת, לפי הפרסומים, נכנסה לשימוש; לא עמר בר לב, שהקשר שלו למערכת הוא בדיוק כמו הקשר שלי למערכת הזאת, אלא אמיר אוחנה.

אמיר אוחנה: אבל אתה יודע מה?

אמיר אוחנה: אמרתי לו: מאה אחוז, אני מוכן להיות הראשון.

אמיר אוחנה: אין לי שום דבר להסתיר.

אמיר אוחנה: אבל אם, יאיר לפיד, אתה לא מאמין לי, אז אני מציע לך מכאן, ממליאת הכנסת, בוא נלך שנינו לפוליגרף.

אמיר אוחנה: אני אענה על כל שאלה בנוגע ל-NSO, כל שאלה.

אמיר אוחנה: אתה רק תשיב על כמה שאלות בנוגע לפגישות שלך עם נוני מוזס שאתה השחרת ביומן כדי שאף אחד לא יראה אותן.

אמיר אוחנה: מקבל את הדיל, יאיר לפיד? תודה.

איתן גינזבורג: תודה רבה לחבר הכנסת אמיר אוחנה.

איתן גינזבורג: אני מזמין את חבר הכנסת דוד ביטן – אינו נוכח.

איתן גינזבורג: חבר הכנסת ישראל אייכלר, בבקשה.

ישראל אייכלר: אדוני היושב-ראש, חברי הכנסת, המדינה כולה סוערת היום מהפרסומים על תוכנת ריגול שחודרת לפרטיות של אזרחים, אישי ציבור וכל מי שמחזיק תעודת זהות או לא.

ישראל אייכלר: אני עומד משתאה מול התדהמה הציבורית, ואפילו משתעשע.

ישראל אייכלר: אני שואל: האם אתם אכן מופתעים?

ישראל אייכלר: מה, אתם עושים את עצמכם מופתעים?

ישראל אייכלר: אני רוצה להקריא לכם קטע מתוך ריאיון שלי לערוץ 7 לפני כמה שנים.

ישראל אייכלר: שאלו אותי, אז כבר דיברו על העניין הזה של התיקים שתופרים לאישי ציבור, אמרתי: יש מישהו שחושב שהמשטרה וגורמים שלטוניים לא אוספים עליו חומר?

ישראל אייכלר: יש איש ציבור אחד שחושב שאנחנו חיים במדינה דמוקרטית?

ישראל אייכלר: והכתב שואל: מה, אתה מודאג?

ישראל אייכלר: אמרתי: לא, אני מכיר את זה וחי במציאות הזאת.

ישראל אייכלר: במדינה דמוקרטית זה לא יכול לקרות אבל במדינת ישראל זה חייב לקרות, כי היא לא דמוקרטית.

ישראל אייכלר: ולדעתי זה קורה כבר מימי מפא"י הראשונים.

ישראל אייכלר: מדינת ישראל נבנתה כדיקטטורה של קבוצה קטנה ששולטת.

ישראל אייכלר: היופי של הדיקטטורה הישראלית לעומת דיקטטורות של אדם אחד, זה שזו לא דיקטטורה של אחד אלא של מיליה שלם.

ישראל אייכלר: כל פקיד או שוטר שנכנס למיליה הזה הוא חלק מהממסד הדיקטטורי, שתפקידו הוא דבר אחד: לשלוט בעם, להסיט אותם, בט', לנושאי דת ומדינה, ובלבד שאנשים לא יעסקו בבעיות של דיור, פרנסה, לחם, עבודה, חינוך, תחבורה וביטחון.

ישראל אייכלר: שרי הממשלה פוחדים על הראש של עצמם, כי כל אחד מהם יודע שיש עליו תיק תפור שישלפו אותו ברגע שהשלטון ירצה.

ישראל אייכלר: כל הרעיונות הקונספירטיביים, פה הם מציאות חיה.

ישראל אייכלר: ואני כבר שוב אומר, תעשו פרצוף מופתע, אתם מכירים את המשפט הזה מבית המשפט?

ישראל אייכלר: אבל מי שלא סגר את העיניים ראה טוב מאוד מה שקורה כאן, ולא מתמול-שלשום.

ישראל אייכלר: אדוני היושב-ראש, היום איווט ליברמן יצא בהאשמה נגד שופטי פאינה קירשנבאום במניעים פוליטיים ופסולים, מניעים פסולים ולא ענייניים.

ישראל אייכלר: אם מישהו אחר היה מאשים שופטים – שר אוצר מממשלה אחרת – הוא לא היה גומר את היום בלי התפטרות, אבל כדי להצדיק את התקפותיו נגד בית המשפט הוא מצא את קורבן הציבור הקבוע, היהודים החרדים.

ישראל אייכלר: הכה בחרדים והצל את רוסיה הצארית.

ישראל אייכלר: איווט ניסה למרר את חיי החרדים על ידי התייקרות קטנה של כלים חד-פעמיים ושתייה מתוקה, אבל הוא הוציא את השד מהבקבוק והייתה התייקרות בכל ענפי המשק, ומי שקרא לזרוק את החרדים במריצות למזבלה, מצא שוב אותם קורבנות.

ישראל אייכלר: היום הוא ממשיך להתיר את דמם של החרדים ולהסית את ההמונים לפרוע פרעות בישראל.

ישראל אייכלר: היום הוכה באכזריות יהודי בבני ברק על זה שלא הייתה לו מסכה.

ישראל אייכלר: ומי אשם בזה?

ישראל אייכלר: אלה שאמרו היהודים אסוננו ואלה שאומרים היום שהחרדים גורמים ליוקר המחיה, כך ליברמן אמר היום.

איתן גינזבורג: נא לסיים.

ישראל אייכלר: אדוני היושב-ראש, אני מסיים.

ישראל אייכלר: התופעה של מכות רצח ואלימות המשטרה נגד אזרחים חרדים, כפי שקרה בבני ברק היום וזה קורה בכל מפגש בין שוטרים לחרדים, זו תוצאה ישירה של הסתה של ליברמן וחבריו.

ישראל אייכלר: שומר ישראל ישמור שארית ישראל מידי האויבים מבחוץ ומידי האויבים שלנו מבית.

איתן גינזבורג: תודה רבה לחבר הכנסת ישראל אייכלר.

איתן גינזבורג: אני מזמין את חבר הכנסת דוד ביטן, בבקשה.

דוד ביטן: תודה, כבוד היושב-ראש.

איתן גינזבורג: בבקשה.

דוד ביטן: כבוד היושב-ראש, כנסת נכבדה, אנחנו זוכרים מה היה לפני חצי שנה, כשאנחנו התנגדנו לחוק ממספר שיקולים.

דוד ביטן: קודם כול, עשו תיקונים בהסכמה עם מרצ ומנסור עבאס, שאנחנו לא היינו מוכנים לתמוך בזה, ושימו לב שהליכוד עד הרגע האחרון לא הצהיר מה הוא מצביע.

דוד ביטן: חיכינו לראות האם ילכו להסכמות ויפרמו את החוק שנחקק כל שנה ושנה, או שיעבירו את החוק כפי שהוא, וזה לא מה שקרה.

דוד ביטן: דבר נוסף, לא הסכמנו בשום פנים ואופן שאנחנו נהיה עלה התאנה של הממשלה הזאת, במובן הזה שהשמאל יעביר את החוקים באמצעות ימינה, ישראל ביתנו וגדעון סער, ואחר כך כשיבואו חוקים שקשורים לימין אז אנחנו נתמוך בממשלה מהצד השני, והתוצאה היא שהממשלה הזאת תמשיך להתקיים כל הזמן, כשבפועל היא ממשלה מאוד מאוד גרועה למדינת ישראל, בכל התחומים – אם זה בקורונה, יהודה ושומרון, מלחמה על הדמוקרטיה - -

אלי כהן: יוקר המחיה.

דוד ביטן: - - יוקר המחיה, כל הדברים שישנם – העיקר שהם העבירו תקציב.

דוד ביטן: אתם זוכרים שכשהיה התקציב אמרתי במפורש שכל הרפורמות שיש בתקציב שוות לכלום, מכיוון שעושים תמיד רפורמות, קוראים לזה רפורמה, בפועל המחירים רק עולים, שום דבר לא יורד.

דוד ביטן: למה?

דוד ביטן: כי הממשלה לא מכניסה יד לכיס.

דוד ביטן: כשהממשלה תתרום את חלקה לגבי יוקר המחיה, תאמינו לי שהמחירים ירדו.

דוד ביטן: מה הם עושים?

דוד ביטן: הממשלה לא מוותרת על כלום – לא על המיסוי על הרכב, לא על המיסוי על הדלק, לא על החשמל, לא על המים, עכשיו רצו להעלות גם את התחבורה הציבורית – זאת אומרת, כשהממשלה רק מחוקקת חוקים שהיא טוענת שהם רפורמות ושהם יפחיתו את המחירים, בפועל היא לא תורמת את חלקה, מצפה שהתעשיינים, החקלאים וכולם, יתרמו את החלק שלהם להפחתת המחיר, אבל הממשלה תמשיך להטיל מיסים ולקחת את הכסף לכל מיני דברים שהיא רוצה, תכלס, לא להפחתה ולהורדת המחירים.

דוד ביטן: ולכן, במצב הזה, עצם העובדה שלא תמכנו בזמנו בחוק האזרחות, היה שיקול נכון.

דוד ביטן: דבר נוסף שאמרנו ואנחנו אומרים את זה גם עכשיו, שבעצם אפשר לקיים את החוק הזה גם בלי שהחוק הזה עובר, מכיוון שרק צריך להוציא נוהל מסוים ולקיים את הנוהל הזה בלי שום בעיה.

דוד ביטן: רק מה, שרת הפנים ואנשי משרד הפנים צריכים לעבוד קצת יותר קשה, לבדוק כל בקשה באופן ספציפי ולא ללכת על דברים כוללניים.

איתן גינזבורג: משפט אחרון.

דוד ביטן: את זה הם לא עשו.

דוד ביטן: סליחה?

איתן גינזבורג: משפט אחרון.

דוד ביטן: משפט אחרון, אין בעיה.

דוד ביטן: אז אני מוותר.

דוד ביטן: מכיוון שנתת לי, אני אעמוד בדיוק בזמן שלי.

דוד ביטן: תודה רבה.

איתן גינזבורג: תודה רבה לחבר הכנסת דוד ביטן.

איתן גינזבורג: אנחנו מקפידים על הזמנים, פשוט בגלל זה.

איתן גינזבורג: אני מזמין את חבר הכנסת איימן עודה.

איתן גינזבורג: בבקשה אדוני, שלוש דקות לרשותך.

איימן עודה: כבוד היושב-ראש, עמיתיי חברי הכנסת וחברות הכנסת, מכיוון שחבריי במשותפת כבר דיברו בעברית, אני מעוניין לדבר בערבית היישר למשפחות שנפגעות מהחוק הארור הזה.

איימן עודה: (אומר דברים בשפה הערבית).

איימן עודה: כמה שקרנים.

איימן עודה: השר לביטחון פנים עמר בר לב, אני באמת רוצה ממך תשובה.

איימן עודה: אם הטענה היא ביטחונית – ביטחונית – כלפי המשפחות הללו, האנשים הללו חיים פה במדינת ישראל.

איימן עודה: הם חיים פה, הם נמצאים היום פה – היום, היום – אתמול היו, לפני שנה, לפני חמש שנים, לפני 20 שנה.

איימן עודה: הם נמצאים, מנהלים חיים יום-יומיים בתוך תחום מדינת ישראל.

איתן גינזבורג: נא לסיים.

איימן עודה: פגעו במישהו?

איימן עודה: אז למה השקר?

איימן עודה: אז תגידו: זו דמוגרפיה.

איימן עודה: אנחנו רוצים כמה שפחות ערבים, זו הסיבה, לכן אנחנו מפרקים משפחות.

איימן עודה: זה חוק גרוע מכל החוקים הגזעניים בכל העולם.

איימן עודה: זו אמירת דברי אמת.

איימן עודה: אני מבקש תשובה בבקשה.

איתן גינזבורג: תודה רבה לחבר הכנסת עודה.

איתן גינזבורג: חברת הכנסת יעל רון בן משה – אינה נוכחת.

איתן גינזבורג: חבר הכנסת אלי כהן, בבקשה.

איתן גינזבורג: בבקשה, שלוש דקות לרשותך.

אלי כהן: אדוני היושב-ראש, חבריי חברי הכנסת, על ממשלת בנט-לפיד אפשר לומר: ממשלה רעה וחסרת חמלה.

אלי כהן: כולנו רואים מדי יום את עליות המחירים, כמו אש בשדה קוצים.

אלי כהן: אבל מי התחיל את כל אותן עליות המחירים?

אלי כהן: ממה הן נבעו?

אלי כהן: מי שהתחיל אותן זאת הממשלה הזאת.

אלי כהן: מי שהתחיל את עליות המחירים בחשמל, במים, בארנונה, בגז לבישול, בתרופות, בכלים החד-פעמיים, במשקאות הממותקים, הכול – מי שהתחיל את עליות המחירים זאת הממשלה עצמה.

אלי כהן: מה עושים שר האוצר ושרת הכלכלה?

אלי כהן: מוציאים מכתב.

אלי כהן: על זה נאמר:

אלי כהן: הגמל לא רואה את הדבשת.

אלי כהן: ממשלה מדושנת, ממשלה מנותקת, שצריכה היא קודם כול להודיע שהיא מפסיקה את העלאות המחירים.

אלי כהן: בעבר, אגב, בתקופתנו, כשרצו להעלות את מחיר החשמל, דאגנו להתכנס ולראות איך לא מעלים את אותו מחיר.

אלי כהן: אבל הממשלה הזאת מנותקת מהציבור ומחוברת לטייקונים עצמם.

אלי כהן: אני בהקשר הזה רוצה לספר לכם סיפור קצר על חברי מקק"ל ישראל גולדשטיין.

אלי כהן: הוא רצה להתמנות ליושב-ראש ועד העובדים, הלך לרבי דוד לקבל ברכה.

אלי כהן: בירך אותו רבי דוד שיצליח ואמר לו שייבחר.

אלי כהן: והינה היו הבחירות, וישראל לא נבחר.

אלי כהן: אחרי פחות משנה היו בחירות נוספות והוא נבחר.

אלי כהן: הלך ישראל לרבי דוד ואומר לו: אני חייב לומר לך משהו, עכשיו אני נבחרתי ליושב-ראש הוועד, אבל בפעם הראשונה שבירכת אותי אני לא הצלחתי.

אלי כהן: מה יש לכבוד הרב לומר בנושא הזה?

אלי כהן: אומר לו כבוד הרב רבי דוד: אלוקים נתן לנו את הרע כדי שנעריך את הטוב.

אלי כהן: אותו דבר – נתנו לנו את הממשלה הרעה וחסרת החמלה הזאת ככה שבעזרת ה' אנחנו נחזור בפעם הבאה חזקים וטובים יותר מתמיד.

אלי כהן: תודה רבה.

איתן גינזבורג: תודה רבה לחבר הכנסת כהן.

איתן גינזבורג: חבר הכנסת יוסף טייב, בבקשה.

איתן גינזבורג: בבקשה, אדוני, עד שלוש דקות לרשותך.

יוסף טייב: אדוני היושב-ראש, אדוני השר, מה שאנחנו רואים היום זה שוב ממשלה שלא מסוגלת להוביל קו.

יוסף טייב: אין מנהיג, אין משילות, אתם שוב בונים על האופוזיציה שנבוא ונציל אתכם מתי שאתם צריכים אותנו.

יוסף טייב: אנחנו היום לקחנו אחריות, אבל כמו שאמר חבר הכנסת יואב קיש מקודם, אנחנו נעביר את החוק היום בקריאה ראשונה, אבל אל תטעו – אנחנו נדאג לזה שגם בקריאה שנייה וגם בקריאה שלישית אנחנו לא נראה את אותה מצגת שהייתה פה בין אילת שקד למנסור עבאס.

יוסף טייב: איך אתם מסוגלים לשבת בממשלה עם גורמים פוסט-ציוניים ופוסט-יהודיים, שכל מה שיש לה זה להרוס כל ערך יהודי של מדינת ישראל?

יוסף טייב: ממשלה ללא חמלה, שבאה ומעלה מחירים מרגע לרגע.

יוסף טייב: אבל באמת מה שכואב זה שהבעיה הזאת והתופעה הזאת חוזרות בכל תחום.

יוסף טייב: ואדוני מנסור עבאס, היום אתה מצביע נגד חוק האזרחות, אבל תדע לך שאתה חלק מממשלה שבאה ופוגעת גם במגזר שלך.

יוסף טייב: כן, יוקר המחיה פוגע לא רק בחרדים, לא רק בשכבות החלשות ממגזר כזה או אחר, היא פוגעת גם במגזר הערבי, ואתה חלק ממנה.

יוסף טייב: אתם מזניחים את האזרחים, אין לכם טיפול בקורונה – מאות מתים, ואתם ממשיכים כאילו לא קרה כלום.

יוסף טייב: אז היום בחוק האזרחות מצאתם אנשים אחראים באופוזיציה כדי להעביר אותו, אבל מה יהיה עם השאר?

יוסף טייב: מה יהיה עם יוקר המחיה – התייקרות החשמל, הארנונה?

יוסף טייב: אני רואה עולים – הסתובבתי בשטח – אנשים ששוקלים לעזוב את מדינת ישראל כי אין להם איך לסיים את החודש.

יוסף טייב: אדוני חבר הכנסת יום טוב כלפון, איך אתה מסוגל לבוא ולתת יד לקואליציה ולממשלה שבאה ופוגעת בציבור שאתה אמור לייצג?

יוסף טייב: מנסור עבאס, אותו ציבור שאתה אמור לייצג נפגע מהדברים האלה.

יוסף טייב: כולנו נפגעים, אין הבדל בין יהודים לערבים, בין דתיים לשאינם.

יוסף טייב: הממשלה הזאת ממשלה מנותקת, חסרת חמלה.

יוסף טייב: הגיע הזמן שתלכו הביתה.

יוסף טייב: תודה רבה.

איתן גינזבורג: תודה רבה לחבר הכנסת טייב.

איתן גינזבורג: אני מזמין את חבר הכנסת יריב לוין, בבקשה.

איתן גינזבורג: בבקשה, שלוש דקות.

יריב לוין: אדוני היושב-ראש, כבוד השר, חברות וחברי הכנסת, אני הייתי רוצה לשאול משהו את השר, אבל זה נראה קצת קשה, כי הוא כל-כולו שקוע בטלפון.

איתן גינזבורג: היום טלפונים זה דבר שמושקעים בו.

יריב לוין: נחכה ונראה.

יריב לוין: נמתין.

מאי גולן: על פי התקנון זה לא מותר.

איתן גינזבורג: השר בר לב.

יריב לוין: נמתין.

יריב לוין: אדוני השר, אני רואה שאני טורד את מנוחתך ואני מתנצל, אבל אני פשוט מוכרח לשאול אותך - - -

עמר בר-לב: למדתי מכם, כשאתם הייתם יושבים כאן - - -

יריב לוין: לא, אני לא.

יריב לוין: אתה רואה, אני התנצלתי.

יריב לוין: אני לא במסע האשמות, אני מתנצל שאני טורד את מנוחתך, אבל אני - - -

מאי גולן: - - -

יריב לוין: אבל על דבר אחד אני לא טורד את מנוחתך סתם, מכיוון שאני מוכרח לומר שאני הייתי שמח להבין ממך – לא רק באופן אישי אלא גם כנציג הממשלה, ואני חושב שזה מאוד רלוונטי אליך באופן אישי – סערה ענקית מתחוללת בחוץ סביב הדבר המטורף, הנורא, המזעזע הזה, שהוא אגב לא עניין של ימין ולא שמאל, הוא עניין שנוגע לכל אזרח ולכל אדם באשר הוא, של השימוש בתוכנות ריגול אגרסיביות, פוגעניות, כדי לרגל אחרי אזרחים ללא סיבה, בניגוד לחוק, בלי שום דבר.

יריב לוין: ואני שומע, אדוני השר לביטחון פנים, שמה שאתה מציע זה להקים ועדת בדיקה ממשלתית.

יריב לוין: אני שואל אותך, ותענה לי בכנות, אדוני השר בר-לב: אם אתה לא היית יושב עכשיו בספסלי הממשלה, זה מה שאתה היית מציע – שהממשלה תבדוק את זה?

עמר בר-לב: אני יכול לענות לך?

יריב לוין: אתה חושב שמי שצריך לבדוק - - -

עמר בר-לב: אפשר לענות לך?

עמר בר-לב: שאלת אותי, אני מוכן לענות לך.

יריב לוין: כן, כן.

עמר בר-לב: ראשית, על החלק הראשון שדיברת, בוא נגיד "לכאורה", כי עוד לא הוכח.

יריב לוין: הכול לכאורה, תמיד לכאורה.

יריב לוין: כן.

יריב לוין: לכן כדאי שנדע את האמת כמה שיותר מהר.

משה ארבל: אלימות המתנחלים זה לכאורה?

משה ארבל: אלימות המתנחלים זה לכאורה?

יריב לוין: רגע, רגע, רגע, תן לו לענות.

משה ארבל: בושה וחרפה.

משה ארבל: אלימות המתנחלים - - -

איתן גינזבורג: חבר הכנסת ארבל.

איתן גינזבורג: חבר הכנסת ארבל.

משה ארבל: חצוף.

דוד אמסלם: הוא אמר בבוקר "לכאורה", עכשיו - - -

משה ארבל: - - - המתנחלים, הלך - - -

איתן גינזבורג: חבר הכנסת ארבל, אתה רוצה לדבר עם חבר הכנסת אמסלם?

איתן גינזבורג: תיגש אליו ותדבר.

איתן גינזבורג: למה לצעוק?

איתן גינזבורג: למה לצעוק, אדוני?

איתן גינזבורג: תודה רבה.

משה ארבל: לא, אני מדבר איתו.

דוד אמסלם: הוא לא מדבר איתי, הוא מדבר איתו.

דוד אמסלם: הוא מדבר עם בר לב.

עמר בר-לב: מי כמוך, חבר הכנסת לוין, יודע שיש שלוש רמות של ועדות בדיקה, והשתיים העליונות הן ועדת בדיקה ממשלתית, שזה בסמכותי, או ועדת בדיקה ממלכתית, שזה בסמכות הממשלה.

אוריאל בוסו: הוא כל שעה משנה גרסה.

עמר בר-לב: עכשיו, ייתכן שבסופו של דבר הממשלה תחליט להקים ועדת חקירה ממלכתית, שאין גבוה ממנה.

יריב לוין: אז אדוני השר, זה בדיוק מה שחששתי ממנו.

יריב לוין: אתה יודע למה?

יריב לוין: כי אני חושב שזה ליקוי מאורות ענק, ואני אגיד לך גם למה.

עמר בר-לב: אבל אין במדינת ישראל - - - ועדת חקירה ממלכתית - - -

יריב לוין: אז בוא נעשה.

יריב לוין: בוא נעשה.

יריב לוין: זה אירוע - - -

עמר בר-לב: מה "בוא נעשה"?

יריב לוין: זה אירוע שמצדיק לחוקק, ואפשר לעשות את זה בשבוע הבא, בשלוש קריאות, בהסכמה מקיר לקיר, לחוקק כאן חוק שיקבע את אופן הבדיקה בהסכמה כללית.

עמר בר-לב: יש לך בעיה עם ועדות חקירה ממלכתיות?

יריב לוין: בוודאי.

יריב לוין: בוודאי, ואני אסביר לך גם למה.

יריב לוין: קודם כול, צריך לומר, מי שקובע את המנדט של ועדת חקירה ממלכתית זה הממשלה.

עמר בר-לב: לא.

יריב לוין: מה לא?

יריב לוין: אתה קובע את נושא החקירה.

יריב לוין: מה לא?

עמר בר-לב: לא, מי שקובע את הוועדה זה נשיאת בית המשפט העליון.

איתן גינזבורג: רק את הרכב הוועדה, אדוני.

יריב לוין: לא, מי שקובע את המנדט זו הממשלה.

יריב לוין: המנדט יהיה רחב ככל האפשר.

יריב לוין: אז חבל שלא בדקת את הדברים, השר בר לב.

יריב לוין: מי שקובע את המנדט זה הממשלה.

יריב לוין: דבר כזה לא יכול להיחקר במעמד צד אחד, כשצד אחד מחליט וצד אחד קובע וצד אחד מגדיר מה בודקים ואיך, אלא זה דבר שנוגע לכולם, זה דבר שמחייב הסכמה רחבה בבית הזה.

יריב לוין: אם אתם רוצים לשקם את האמון - - -

עמר בר-לב: כמו למשל ועדת חקירה על הצוללות.

עמר בר-לב: אתם לא רציתם.

עמר בר-לב: ועדת חקירה על מירון – אתם פחדתם, אתם לא עשיתם.

יריב לוין: חבר הכנסת בר לב, השר בר לב, הבנתי.

יריב לוין: הבנתי, הבנתי, הבנתי, הבנתי, הבנתי.

עמר בר-לב: להפך, אנחנו ביקשנו מכם, סמכנו עליכם כממשלה שתקימו ועדת חקירה על מירון – לא עשיתם.

עמר בר-לב: על הצוללות – לא עשיתם.

יריב לוין: השר בר לב, עם כל הכבוד, עם כל הכבוד, קודם כול אני אזכיר לך - - -

עמר בר-לב: עכשיו אתה בא להטיף?

עמר בר-לב: לא מתאים לך, יריב.

יריב לוין: קודם כול אני אזכיר לך, השר בר לב, מה לעשות, שאתם הגשתם בכנסת הצעת חוק להקמת ועדת חקירה מיוחדת על הצוללות, כך שלא סמכתם על אף אחד, ואל תספר סיפורים.

יריב לוין: תבדוק את האמת לפני שאתה מעלה פה טענות שאין מאחוריהן כלום, כבר בפעם השנייה תוך דקה.

עמר בר-לב: רגע, מה זה האמת?

עמר בר-לב: אתם הקמתם ועדת חקירה על הצוללות?

עמר בר-לב: אתם הקמתם ועדת חקירה על מירון?

עמר בר-לב: בחייך.

עמר בר-לב: היית שר בממשלה, יכולת להקים, לא הקמת.

יריב לוין: עכשיו אני אומר לך: לא היה צריך להקים שום ועדת בדיקה לדבר שהוא פוליטי ולא שום דבר מעבר לו.

יריב לוין: ולא היה צריך, כי הדבר הזה נבדק על ידי רשויות אכיפת החוק לאורך ולרוחב, ואנחנו יודעים גם במה הבדיקה הסתיימה – בלא כלום.

עמר בר-לב: לא היה צריך - - -

יריב לוין: עכשיו תענה לי לעניין.

יוסף טייב: אבל אתה לא מאמין לאותן רשויות.

יריב לוין: עכשיו תענה לי - - -

איתן גינזבורג: חבר הכנסת לוין, אנחנו צריכים לסיים.

יריב לוין: חבר הכנסת שיין - - -

יוסף טייב: מה אמרת כרגע?

יוסף טייב: אמרת - - -

איתן גינזבורג: חבר הכנסת יוסי שיין, יש לך עוד מעט שלוש דקות תמימות לומר את כל אשר על ליבך.

יוסף טייב: סליחה, הוא עושה דיאלוג.

יוסף טייב: דיאלוג הוא עשה, ואסור להגיד לו כלום.

יריב לוין: אתה כנראה לא היית - - -

איתן גינזבורג: חבר הכנסת לוין, הזמן הסתיים, נתתי לך עוד דקה מעבר.

יריב לוין: היושב-ראש, הרי לא הצלחתי להגיד שני משפטים.

איתן גינזבורג: כשדיבר השר עצרתי את השעון.

איתן גינזבורג: רק שתכיר.

יוסף טייב: ואתה אמרת, חבר הכנסת לוין, שאתה לא מאמין לאותן רשויות.

איתן גינזבורג: חבר הכנסת שיין, חבר הכנסת שיין, חבר הכנסת לוין מסיים את דבריו, אז תן לו לסיים.

יריב לוין: היושב-ראש, מאחר שאני מאוד מכבד וגם מחבב את חבר הכנסת שיין, אני רוצה להזהיר אותו שהוא לא הקשיב מספיק טוב לדברים של יו"ר מפלגתו.

יוסף טייב: אז אני מוכן להקשיב שוב.

יריב לוין: לא הקשבת מספיק טוב לדברים של יו"ר מפלגתך היום.

יריב לוין: תקשיב לו, ואז תחזור – אתה יודע, לא טוב שתימצאו בחילוקי דעות, זה לא כל כך בריא אצלכם.

יוסף טייב: זה לא קשור ליו"ר מפלגתי.

יוסף טייב: יקירי, ההיגיון שלך – אתה אמרת - - -

יריב לוין: אבל אני אומר לשר לביטחון הפנים - -

איתן גינזבורג: משפט אחרון, בבקשה, אדוני.

יריב לוין: - - אני אומר לך דבר פשוט: מה שאתה ניסית לעשות זה לטייח את האירוע.

יריב לוין: ואנחנו לא ניתן לכם לטייח את האירוע הזה.

יריב לוין: זה דבר שחייב, חייב, חייב להדיר שינה מהעיניים של כולנו.

יריב לוין: זו האחריות שלנו כלפי כלל אזרחי ישראל.

איתן גינזבורג: תודה.

יריב לוין: וכאן צריך להקים מנגנון מיוחד, מוסכם על כולם.

יריב לוין: זו הדרך היחידה להגיע לחקר האמת.

איתן גינזבורג: תודה רבה לחבר הכנסת יריב לוין.

איתן גינזבורג: אני מזמין את חבר הכנסת יואב בן צור – אינו נוכח; חבר הכנסת אבי דיכטר – אינו נוכח.

איתן גינזבורג: חבר הכנסת יעקב ליצמן, בבקשה.

משה ארבל: היושב-ראש, אתה היית ראש רשות.

משה ארבל: אתה מבין כמה זה מסוכן להיות ראש רשות בישראל?

איתן גינזבורג: כשאני ארד מהמושב אני אספר לך משהו לגבי מה שפורסם היום.

משה ארבל: תספר לאזרחי ישראל, הם יותר ראויים ממני.

אוריאל בוסו: לך תדע, אולי בהמשך תדע שגם אתה בעיתון כלכליסט.

אוריאל בוסו: זו כבר פגיעה, מי שלא היה שם.

איתן גינזבורג: כן, בבקשה, אדוני, שלוש דקות.

איתן גינזבורג: אל תמשכו אותי בלשון.

יעקב ליצמן: אדוני היושב-ראש, יש לי שאלה לשר לביטחון הפנים.

יעקב ליצמן: אדוני, יש לי שאלה.

יעקב ליצמן: אני לא נכנס לכל הפוליטיקה הגדולה.

יעקב ליצמן: לא.

יעקב ליצמן: אני בטוח שיהיה בלגן, אני לא יודע, כל יום יש דברים חדשים.

יעקב ליצמן: מה שמפריע לי: איך יכול להיות שאנחנו כל יום רואים מצב חדש, ששוטר מכה חרדי?

יעקב ליצמן: היום בבני ברק, לפני שבוע כמה פעמים במקום אחר.

יעקב ליצמן: זה נורא ואיום.

יעקב ליצמן: אני לא ראיתי שמישהו – לפחות אתה אחראי לבדוק ולתת איזה דין וחשבון מה קרה עם השוטרים האלו.

מאי גולן: כי יש הוראה - - -

יעקב ליצמן: זה נורא ואיום.

יעקב ליצמן: אני אומר לך את זה כאזרח ולא כפוליטיקאי.

יעקב ליצמן: איך יכול להיות שבכל השבועות האחרונים, כל יום יש סיפור אחר שהמשטרה מרביצה לחרדי אחר?

יעקב ליצמן: היום, כשהוא לא הלך עם מסכה – הרביצו לו.

יעקב ליצמן: מה זה משנה מה הסיבה?

יעקב ליצמן: איך להרביץ?

עמר בר-לב: חבר הכנסת ליצמן, מה שאני מציע – שהבן אדם יגיש תלונה במח"ש.

יעקב ליצמן: בסדר.

יעקב ליצמן: לא, רגע, אדוני השר - -

עמר בר-לב: אם קרה - - -

יעקב ליצמן: - - לא, רגע, אני מכבד, אני לא מדבר כרגע אנטי.

יעקב ליצמן: את זה גם אנחנו יודעים, שיש מח"ש וכל אחד עושה.

יעקב ליצמן: יכול להיות שהוא הגיש, יכול להיות שהוא יגיש.

יעקב ליצמן: לא משנה, זה לא מעניין אותי אפילו.

יעקב ליצמן: תאמין לי, אני לא מכיר את הבן אדם.

יעקב ליצמן: אבל צריכה להיות איזו מדיניות ריסון אצל השוטרים, וזה לא נשמע, זה לא נשמע.

יעקב ליצמן: אני מתחנן, אני מבקש ממך, אדוני, צריך להפסיק את כל הדברים האלו.

יעקב ליצמן: תעזוב, פוליטיקה גדולה, מה שיהיה כאן עם החקירות, עם כל הדברים האלו, זה בין כך לא יעזור, זה שטויות.

יעקב ליצמן: בלי להיכנס לזה, אני לא רוצה להיכנס לזה.

יעקב ליצמן: לי מפריע למה אנחנו כל יום שומעים סיפור חדש, ואני לא שומע שום דבר מטעם המשטרה, להודיע שאתם מגנים את זה.

יעקב ליצמן: לא משנה אפילו מי אשם.

יעקב ליצמן: ששוטר ירביץ לאזרח, בחקירות אפילו – אסור לו לעשות את זה.

יעקב ליצמן: תודה רבה.

איתן גינזבורג: תודה רבה לחבר הכנסת ליצמן.

איתן גינזבורג: חבר הכנסת אבי מעוז, בבקשה.

איתן גינזבורג: בבקשה, שלוש דקות לרשותך.

אבי מעוז: אדוני היושב-ראש, כנסת נכבדה, היום ערכנו כנס השקה לשדולת הזהות היהודית.

אבי מעוז: בכנס השתתפו עשרות ח"כים מכל מפלגות המחנה היהודי-לאומי, שמייצגים את רוב הציבור היהודי בישראל, ונציגים של למעלה מעשרה ארגונים חרדים, דתיים, מסורתיים וכאלה שאינם שומרי תורה ומצוות.

אבי מעוז: מסר אחד שב ועלה אצל דוברים רבים: אנחנו צריכים לצבוט את עצמנו כדי להבין שאנחנו לא בחלום, ושבמדינה יהודית, מדינת ישראל, צריך להקים שדולה לחיזוק ושימור הזהות היהודית.

אבי מעוז: איזה אבסורד זה.

אבי מעוז: מועמדת ימינה לכנסת, רוני ססובר, שאיננה מגדירה את עצמה דתייה, דיברה על עבודה ארוכה של ארגונים פרוגרסיביים במימון ממשלות זרות, להדיר את היהדות מבתי הספר.

אבי מעוז: לא הדתה אלא הדברת היהדות.

אבי מעוז: עו"ד נעמה סלע מפורום הארגונים למען המשפחה, שאינה מגדירה את עצמה דתייה, דיברה על פירוק הזהויות וההיררכיות בחברה ואת כל מה שמדביק אותנו לעם אחד, ובמיוחד על פירוק לבנת היסוד של העם היהודי – המשפחה.

אבי מעוז: עו"ד אושרת לוי מאילת, שאיננה מגדירה את עצמה דתייה, אמרה שהנפגע העיקרי מהממשלה זה הציבור המסורתי והמכונה חילוני, שפוגעים בזהות היהודית שלו.

אבי מעוז: היא שיתפה סיפורים מזעזעים על לימודי נצרות בבתי ספר במקום מורשת ישראל, ועל ילדים שלמדו בתוכנית מסוימת גם דברים של הזמר האנטישמי תומך ה-BDS רוג'ר ווטרס.

אבי מעוז: חבר הכנסת יריב לוין, יושב-ראש סיעת הליכוד, הסביר שזו ליבת הוויכוח בכנסת, קו החלוקה האמיתי שכל המאבקים האחרים מתנקזים אליו – מדינה יהודית או מדינת כל אזרחיה.

אבי מעוז: חברת כנסת מאי גולן זעקה מנהמת ליבה על כך שאנחנו בנקודת אל-חזור קריטית, לדבריה.

אבי מעוז: היא אומנם איננה דתייה, אבל היהדות חשובה לה יותר מכל נשימה שלה, והגיע הזמן שנפסיק להתנצל על כך שאנחנו יהודים, גם אם יש מי שחושב שגזעני לומר זאת.

אבי מעוז: ראש הממשלה לשעבר – ובעזרת השם, גם בעתיד הקרוב – חבר הכנסת נתניהו דיבר על החיבור של כולנו לארץ הזאת, לאמונה שלנו וללאום שלנו ועל כך שאנחנו לא יכולים להיות בלי השורשים שלנו, אבן היסוד של קיומנו.

אבי מעוז: אתם מבינים – השרה שקד, השר כהנא, חבר הכנסת אורבך, חברת הכנסת סילמן, חבר הכנסת כלפון והשר סער – זה המקום שבו נמצא הרוב הבריא של העם היושב בציון, אבל אתם בחרתם בצד של הפרוגרסיביים, של הפוסט-מודרניים, של רודפי היהדות ושל התנועה האסלאמית.

אבי מעוז: גם היום שערי תשובה לא ננעלו, ואתם יכולים להיות שותפים להעברת הממשלה הזאת מן העולם, ויפה שעה אחת קודם.

אבי מעוז: תודה.

איתן גינזבורג: תודה רבה לחבר הכנסת מעוז.

איתן גינזבורג: אני מזמין את חבר הכנסת יעקב אשר – אינו נוכח.

איתן גינזבורג: חבר הכנסת יוסי שיין, בבקשה, שלוש דקות.

יוסף טייב: אדוני היושב-ראש, חבריי חברי הכנסת, שוב אנחנו רואים צביעות מה שמה ומה מעמדה.

יוסף טייב: ידידי, השר עמר בר לב, פנו אליך למה אתם לא מקימים ועדת חקירה ממלכתית, ואמרת: ועדת חקירה ממשלתית.

יוסף טייב: אמרו לך שזו בעצם בריחה ואסור לסמוך על המערכת המשפטית.

יוסף טייב: היום שמענו גם מילות גידוף נגד "מנדלבלוף" בעתירה שהגישה התנועה לאיכות השלטון.

מאי גולן: התנועה להחרבת השלטון.

יוסף טייב: תקשיב טוב, תקשיב טוב.

יוסף טייב: בבית המשפט, נגד החלטת היועץ המשפטי שלא לחקור את נושא הצוללות כי היועץ המשפטי ככה קיבל, אמר עורך הדין של נתניהו, ואני מצטט: ראש הממשלה סומך את ידיו על כל החלטותיו של היועץ המשפטי לממשלה.

יוסף טייב: אתה הבנת את זה?

יוסף טייב: אתה הבנת את זה?

יוסף טייב: זאת אומרת שהוא סומך את ידיו על החלטותיו של מנדלבליט כשזה לטובתו, וכאשר יש החלטה אחרת הוא שולח את הנובחים שקוראים לו "מנדלבלוף".

יוסף טייב: ועכשיו בלוף חדש: אין מקום לוועדת חקירה ממשלתית או ממלכתית, כי אף אחד לא אמין במערכת המשפט.

יוסף טייב: בכלל, אנחנו הולכים לרסק את הכול ונצביע תוך שבוע על מנגנון חדש ואמין – כל הבית הזה יצביע – בראשותו של נשיא המדינה, שתוך דקה יואשם שהוא גם כן בן ברית של מפלגתו לשעבר, וכן הלאה.

יוסף טייב: כל הטריקים האלה הם חלק מתוך ניסיון נואל לקעקע את המערכות.

יוסף טייב: דרושה חקירה יסודית בלי שום הנחה לאף אחד בתוך המערכת, דיברו על כך כל החברים.

יוסף טייב: במדינת ישראל יש מנגנונים מצוינים, נחקרו כאן בוועדת אגרנט, ועדת וינוגרד – כולם יודעים מה הן ועדות.

יוסף טייב: יושבים אנשים טובים ומצוינים לחקור, אי-אפשר להטביע בכולם חותם שהם מושחתים, זה לא עובד כך, העסק הזה לא עובד כך, ולכן אני קורא כאן לחבריי בתוך המערכת הזאת: אין ספק שראוי לחקור את כל הנושא, אני מקווה שמה שאנחנו רואים פה, כל האוולאנש הזה שמתרגש עלינו, אנחנו נדע בדיוק מה קורה, אבל אי-אפשר באותו רגע למרוח את כולם בזפת כשנוח לך ואחר כך לתת לך תשבחות כשזה עובד לטובתך.

יוסף טייב: זה פשוט לא עובד כך, זה ציני וזה תורם להרס המערכת.

יוסף טייב: תודה רבה.

איתן גינזבורג: תודה רבה לחבר הכנסת שיין.

איתן גינזבורג: חבר הכנסת יעקב מרגי – אינו נוכח.

אופיר אקוניס: כן, מה באמצע הישיבה?

איתן גינזבורג: כן, אלו באמת דברים לא מקובלים.

איתן גינזבורג: בבקשה, חברת הכנסת מאי גולן.

איתן גינזבורג: בבקשה, חברת הכנסת גולן.

איתן גינזבורג: היום אני נדיב, אחרי זה אני אינזף על ידי חבר הכנסת אופיר שאני נדיב.

אופיר אקוניס: הכול בסדר.

אופיר אקוניס: אצלנו זה "גאון ונדיב ואכזר".

איתן גינזבורג: אז מה היום, אני נדיב או אכזר?

אופיר אקוניס: אני אחשוב עד סוף הנאום.

מאי גולן: היום הוא נדיב.

איתן גינזבורג: בבקשה, גברתי, שלוש דקות לרשותך.

מאי גולן: תודה.

איתן גינזבורג: השאלה לגבי ה"גאון" הייתה רטורית, זה ברור.

אופיר אקוניס: אתה אומר שזה ברור.

איתן גינזבורג: זה ברור.

אופיר אקוניס: תשאל לגבי השניים האחרים.

איתן גינזבורג: בדיוק.

מאי גולן: אתה יודע, אדוני היושב-ראש, זה לא עולה להיות נדיב.

מאי גולן: זה כיף שאתה נדיב לפעמים, זה לא דבר רע.

איתן גינזבורג: בגלל זה אני נדיב, רק שאלתי את אופיר אקוניס מה דעתו.

מאי גולן: תודה.

מאי גולן: רק תחזיר לי את השניות שלי, כי אני רואה פה שכל שנייה היא קריטית.

איתן גינזבורג: תהיי נדיבה.

איתן גינזבורג: תהיי נדיבה גם בנאום, כמו שאר הנואמים.

מאי גולן: כלפיך לא.

מאי גולן: אדוני היושב-ראש, כנסת נכבדה, אז מה היה חדש השבוע בגזרת היפים והשקרנים מבית היוצר של משטרת השטאזי של אלשיך ומנדלבליט, וכמובן, איך לא, צוות האיפכא מסתברא – אתם זוכרים את צוות האיפכא מסתברא שהוקם לו אז, הקרם דה לה קרם של כנופיית שלטון החוק?

מאי גולן: חבורת הפלא הזו, מסתבר, חושבת שהמדינה שייכת לאימא ואבא שלהם.

מאי גולן: עושים כל מה שעולה על רוחם ללא שום מעצורים וגבולות.

מאי גולן: מאזינים ומרגלים לכל העולם ואשתו, מתחמנים שופטים לחתום על צווים, מענים נחקרים כאילו הם פצצה מתקתקת, מכשירים גנבה ופריצה של עיתונאים לטלפונים פרטיים שבמקרה גם יש להם חסיון עורך דין-לקוח, מספרים סיפורים על מעקבים אחרי חוקרי ראש הממשלה כדי ליצור אפקט של דרמטיות, משתיקים מה שנוח, בקיצור: ארץ נהדרת.

מאי גולן: עכשיו אתם, שמאבטחים את עצמכם לדעת – המאבטח של גיא פלג עבר לגליקמן, שעבר לאברמוביץ', שעבר לליאת בן ארי – אני שואלת: תגידו, כמה אם חושבים שאנחנו מטומטמים?

מאי גולן: באמת, כמה?

מאי גולן: הרי המדינה הייתה אמורה לרעוד היום, אבל כולם שותקים וממלאים את פיהם מים.

מאי גולן: מי אתם בכלל?

מאי גולן: מי אתם?

מאי גולן: שבע שנים אתם מחזיקים בגרון את אריה דרעי, על מה?

מאי גולן: על מה?

מאי גולן: שש שנים אתם מחזיקים את ליצמן, על מה?

מאי גולן: על מה?

מאי גולן: אף אחד לא יכול להגיד על מה.

מאי גולן: אולי על זה שהם שייכים לגוש של המחנה הלאומי, על זה שהם עומדים לצד נתניהו ולא נכנעים לתפירות התיקים האלה?

מאי גולן: הרי אם בחקירות לוקח שבע שנים, מה אתם עושים בתיקי רצח?

מאי גולן: מה אתם עושים על פרוטקשן?

מאי גולן: שבע שנים על תיקים שלא העלו כלום, כלום ושום דבר.

מאי גולן: עד כמה אתם חושבים שאנחנו מטומטמים?

מאי גולן: כל היום אתם מדברים על שחיתות.

מאי גולן: כל החונטות הברבריות שהשתלטו על השלטון במדינות דרום אמריקה במאות השנים האחרונות עשו זאת תמיד בשם המלחמה בשחיתות.

מאי גולן: אחרי כל מעשי הנבלה שעשיתם, מה הצלחתם לדוג, מה, סיקור אוהד?

מאי גולן: עבירות מס שבח?

מאי גולן: קנס של 2,000 שקלים לליצמן?

מאי גולן: מה הצלחתם, מה?

מאי גולן: שבע שנים, שבע שנים אתם והשופרות מדליפים להם רעל ושנאה, שבע שנים.

מאי גולן: תקימו לנו עכשיו כל מיני ועדות כסת"ח למיניהן בגיבוי מי.

מאי גולן: בגיבוי הנוכלים שהעליתם לשלטון.

מאי גולן: תמשיכו לפמפם לנו כל היום: "יש לנו משטרה אחת", "לא זורקים את התינוק עם המים" וכל הקלישאות הנבובות והעלובות שלכם שאתם חושבים שעובדות עלינו.

איתן גינזבורג: נא לסיים.

מאי גולן: אותו ניצב שחרש אולפנים נשמע בהקלטות מדבר במודע על ביצוע עבירה, והוא יושב באולפנים ומקריא דף מסרים וחושב שכולנו מדליפי בלפור.

מאי גולן: אבל יש לי עוד חצי דקה מההתחלה.

איתן גינזבורג: לא, כבר הוספתי לך.

מאי גולן: חצי דקה?

איתן גינזבורג: כבר הוספה.

מאי גולן: טוב, אני אסיים.

מאי גולן: תן לי עוד דקה.

איתן גינזבורג: לא.

מאי גולן: לא יקרה כלום.

איתן גינזבורג: לא.

מאי גולן: למה?

איתן גינזבורג: כי אנחנו עומדים בזמנים - - - כלום.

מאי גולן: למי זה מפריע שאני אדבר עוד דקה?

איתן גינזבורג: גברתי, אני נתתי לך - - -

מאי גולן: למי זה מפריע אבל?

איתן גינזבורג: גברתי, גברתי - - -

מאי גולן: אבל תן לי דקה, אני יכולה לקבל דקה משני נואמים.

איתן גינזבורג: הוויכוח הזה מיותר.

מאי גולן: אבל למה?

איתן גינזבורג: ככה.

מאי גולן: אבל למה?

מאי גולן: אם זה היה מישהו אחר היית נותן לו.

מאי גולן: תן לי עוד דקה בדברים שחשובים לי להגיד.

איתן גינזבורג: לכולנו חשוב.

איתן גינזבורג: אנחנו עומדים על זמנים, ואני אבקש לסיים.

מאי גולן: אבל גם ככה אני אמשיך את זה בנאום הבא, אז מה זה משנה אם תיתן לי עוד דקה?

איתן גינזבורג: אני מבקש לסיים.

מאי גולן: אבל עוד דקה.

איתן גינזבורג: לא.

מאי גולן: גם יושב-ראש הכנסת נותן עוד דקה.

איתן גינזבורג: תודה, גברתי, נאומך הסתיים.

מאי גולן: לא, אני רוצה עוד משפט.

איתן גינזבורג: אני מבקש לסיים את הדברים.

מאי גולן: אני רוצה עוד משפט.

איתן גינזבורג: לא, לא, לא.

איתן גינזבורג: מצטער, גברתי.

מאי גולן: אני רוצה עוד משפט.

איתן גינזבורג: גברתי, נאומך הסתיים.

מאי גולן: לא נכון, יש לי עוד זמן ואני רוצה עוד משפט.

איתן גינזבורג: הזמן הסתיים, ואני מבקש לרדת מהדוכן.

מאי גולן: לא נכון.

איתן גינזבורג: אני מבקש לרדת מהדוכן.

מאי גולן: אני דיברתי חצי דקה מההתחלה שלא התווספה לי.

איתן גינזבורג: אני הוספתי לך באמצע הנאום, אני יודע מה עשיתי.

איתן גינזבורג: התווספה לך ונאומך הסתיים.

איתן גינזבורג: תודה רבה.

מאי גולן: אני מודיעה שאני אמשיך את הדברים שלי בשלוש הדקות הבאות.

איתן גינזבורג: מצוין.

איתן גינזבורג: אני מזמין את חבר הכנסת אקוניס, בבקשה.

אופיר אקוניס: תודה, אדוני היושב-ראש.

אופיר אקוניס: חברות וחברי הכנסת, השר לביטחון פנים, הערב ראינו כאן, אדוני היושב-ראש, עוד הופעה היסטרית של בנט, חסרת ביטחון, תנועות גוף ותגובות שצריכות להדאיג כל אזרח ואזרחית במדינה, ודאי כלפי ראש האופוזיציה, אבל גם כלפי אחרים.

אופיר אקוניס: בנט מאבד שליטה, לא כשיר לתפקיד.

אופיר אקוניס: אגב, הוא בוחר לתקוף אישית כשאין לו תשובות, כמיטב התועמלנות הבולשביקית, חבר הכנסת כץ.

אופיר אקוניס: ככה הם בולשביקים, כשאין להם תשובות הם פונים להסתה אישית.

אופיר אקוניס: שמעתי, אדוני היושב-ראש, שבנט אמר שההבדל בינינו הוא שהוא ניהל עסק בחיים, ואני לא עשיתי כלום, לדבריו.

אופיר אקוניס: דבר אחד, לצערי, חבר הכנסת יברקן, באמת לא עשיתי.

אופיר אקוניס: תשמע את זה, אדוני היושב-ראש, הדבר שלא עשיתי, חבר הכנסת קרעי, הוא למנוע מנתניהו – למנוע מנתניהו למנות את הטיפוס הנכלולי, הלא-אמין והשקרן הזה להיות ראש המטה שלו בשנת 2006, כאשר אז הוא היה ראש האופוזיציה.

אופיר אקוניס: אני מודה, אדוני היושב-ראש, בזה לא הצלחתי.

דסטה גדי יברקן: קח אחריות.

אופיר אקוניס: אני לוקח אחריות על מדינה שלמה.

אופיר אקוניס: מדינה שלמה משלמת על חוסר ההצלחה הזה שלי לפני 15 שנה.

אופיר אקוניס: ולצערי, אדוני היושב-ראש, זה כולל 2,779 ישראלים שנפטרו בשבעת החודשים שבהם הוא מכהן, בתואר כמובן, בתואר ראש הממשלה.

אופיר אקוניס: אני הבטחתי כאן, כיוון שבכלי התקשורת פסקו מלתפקד, פסקו מלדווח – פעם בצד המסך הם היו כותבים כמה נפטרים, כמה חולים קשה – הבטחתי שאעשה את זה כאן מעל דוכן הכנסת.

אופיר אקוניס: והינה אני עושה, וזהו המספר.

אופיר אקוניס: אדוני היושב-ראש, בפחות מדקה שנותרה לי, השר לביטחון פנים, פרשת פגסוס והשימוש של משטרת ישראל נגד מאות אזרחים, ראשי ערים, מנכ"לים מקורביו של ראש ממשלה מכהן חמורה הרבה יותר מווטרגייט, הרבה יותר מפרשת השב"כ.

אופיר אקוניס: הייתה כאן, כך נדמה, אדוני היושב-ראש, תוכנית מסודרת להדחה של ראש ממשלה שנבחר על ידי מיליון ורבע ישראלים.

אופיר אקוניס: השר לביטחון הפנים, האירוע הזה, האירועים הללו של פגסוס – השימוש של משטרת ישראל בתוכנה הזאת היא פיגוע בדמוקרטיה הישראלית.

אופיר אקוניס: וכל מי שמעורב בפיגוע הזה, אולי הפיגוע הגדול ביותר בדמוקרטיה הישראלית, חייב לשלם את מלוא המחיר החוקי, אדוני היושב-ראש, על ביצוע הפיגוע הזה.

איתן גינזבורג: תודה רבה לחבר הכנסת אופיר אקוניס.

איתן גינזבורג: חבר הכנסת משה אבוטבול, בבקשה.

איתן גינזבורג: בבקשה, אדוני, שלוש דקות לרשותך.

משה אבוטבול: כבוד היושב-ראש, כנסת נכבדה, על מה נדבר הפעם?

משה אבוטבול: כל יום אנו שומעים ומתבשרים על חדשות רעות ועל גזרות רעות של אותה ממשלה קשה, שלא שמה לב, לא מתעניינת ולא שמה לב, כולל השר בר לב, שכעת ללא שימת לב לדבריי עסוק בטלפון, וחבל מאוד.

משה אבוטבול: אבל המצב הכלכלי איום ונורא.

משה אבוטבול: את מי זה מעניין אצלם?

משה אבוטבול: זה פשוט לא מעניין.

משה אבוטבול: הם מנפנפים את זה.

משה אבוטבול: אנחנו רואים, האזרחים בישראל רואים, ממשלה מנופחת.

משה אבוטבול: רואים את השרים הנורבגים, את ה-53 מיליארד שניתן למגזר ולחברה הערבית, ואת כל הדברים שכולם רואים, את הבזבוזים.

משה אבוטבול: אז מה מצפים?

משה אבוטבול: שהמצב הכלכלי יישאר אותו דבר?

משה אבוטבול: אין דבר כזה, חברים.

משה אבוטבול: זה כמו מקל כביסה: לוחצים למעלה, נפתח למטה.

משה אבוטבול: כאשר משחררים לדברים אחרים את הכסף, לא נשאר לעם היושב בציון.

משה אבוטבול: ואז מה אנחנו רואים?

משה אבוטבול: את כולם שואגים על המצב הכלכלי.

משה אבוטבול: אז זה בעצם – איך קראתי לזה באיזה פרוספקט שעשיתי?

משה אבוטבול: הצד השני של המטבע.

משה אבוטבול: אם בצד הזה בעבר אצלנו ידעו לחלק תלושים, היום אתם בממשלה הזו ממש תלושים, אין לכם שום קשר לכל מה שנעשה פה.

משה אבוטבול: אני רוצה רק לומר שמעגל העוני הזה רק ימשיך להתרחב, שאף אחד לא יחשוב על דברים אחרים.

משה אבוטבול: כולם היום מדברים על תוכנת הריגול, ובאמת שזה דבר קשה וחמור מאוד מאוד שקורה, אבל צריכים לדעת ולהבין שבדבר הזה, שבאמת עד כמה שהוא חמור, יש משהו יותר חמור – שאין מה לאכול.

משה אבוטבול: שאנשים מסתובבים – אנחנו יצאנו לשטח, יושב-ראש התנועה שלנו שלח אותנו, הרב אריה דרעי, לראות מה קורה באמת, וירדנו לדרום, לצפון, לכל המקומות, מה ראינו שם?

משה אבוטבול: אנשים ממורמרים, כך שהסרטון שהוציאו בהתחלה היה חיוור מול המציאות הקשה והמרה.

משה אבוטבול: ומה מספר לך שר האוצר במקום לבוא ולעשות צעדים דרסטיים?

משה אבוטבול: לא, זה בגלל שהחרדים לא עובדים.

משה אבוטבול: אה, מי שלא יודע לרקוד אומר: הרצפה עקומה.

משה אבוטבול: אנחנו מכירים את זה, שר האוצר.

משה אבוטבול: אני רק רוצה לומר שהסגנון האנטישמי הזה לבוא, לדבר, להאשים אחרים, סגנון ישן שנדע לעמוד מולו.

משה אבוטבול: אני רק רוצה לומר, היה כסף בקופה.

איתן גינזבורג: נא לסיים.

משה אבוטבול: הכסף נעלם.

משה אבוטבול: לסיום, אנחנו עכשיו בחוק האזרחות, אבל אני רוצה לומר לך, אדוני היושב-ראש, היות שבאמת כל פעם שיש משהו שמפריע לימין או כל משהו שקשור לדת ולדברים האלה, מייד שומעים את שרת הפנים הגברת שקד, מה אומרת?

משה אבוטבול: אוה, יש לי התפתלות, כאבי בטן, כל מיני כאבי בטן.

משה אבוטבול: אני החלטתי, אדוני היושב-ראש, להיות קצת אדיב, לחסוך לשרת הפנים את המהלך לקופת חולים, הבאתי לה ספסמלגין - -

איתן גינזבורג: תודה.

משה אבוטבול: - - שזאת תרופה מיוחדת.

משה אבוטבול: אשמח אם תהיה שליח להעביר לה את זה.

איתן גינזבורג: לא, אדוני, אדוני, אדוני.

משה אבוטבול: אדוני היושב-ראש.

איתן גינזבורג: אדוני, תודה רבה.

איתן גינזבורג: סיימת, נא לרדת מהדוכן.

משה אבוטבול: אבל לא, לתת לה את התרופה.

משה אבוטבול: לתת לה.

איתן גינזבורג: נא לרדת מהדוכן.

משה אבוטבול: אבל יש לה כאב בטן.

איתן גינזבורג: נא לרדת מהדוכן.

משה אבוטבול: אני יורד.

משה אבוטבול: אבל לכאבי בטן תיתן לה.

איתן גינזבורג: חוצפה שכזאת.

משה אבוטבול: יש לה כאב בטן כל פעם.

איתן גינזבורג: חוצפה שכזאת.

איתן גינזבורג: תצא, תצא מכאן.

מאי גולן: כאב בטן זה בלי מרשם.

משה אבוטבול: הינה, ספסמלגין.

איתן גינזבורג: חבר הכנסת, חבר הכנסת אבוטבול.

מאי גולן: זה בלי מרשם.

משה אבוטבול: בבקשה, כדור נגד כאבי בטן.

איתן גינזבורג: חבר הכנסת אבוטבול, אתה מוזמן גם לצאת מהמליאה.

משה אבוטבול: מה לעשות.

מאי גולן: למה?

איתן גינזבורג: אתה מוזמן לצאת מהמליאה.

מאי גולן: למה?

משה אבוטבול: למה לצאת?

איתן גינזבורג: ככה.

משה אבוטבול: לא אמרת שלוש פעמים.

משה אבוטבול: יש פעם שלישית.

איתן גינזבורג: אתה מוזמן לצאת מהמליאה.

איתן גינזבורג: יש מקרים כאלה שאתה מוזמן לצאת מהמליאה.

משה אבוטבול: מה המקרים?

איתן גינזבורג: נא לצאת מהמליאה, בבקשה.

משה אבוטבול: לצאת.

משה אבוטבול: אין בעיות, אני את שלי אמרתי.

משה אבוטבול: כאבי בטן.

איתן גינזבורג: חבר הכנסת אופיר סופר, בבקשה.

משה אבוטבול: זאת תשובה?

משה אבוטבול: כאבי בטן?

משה אבוטבול: תתחילי לטפל בימין, תעזרי לו.

משה אבוטבול: אני יוצא, אני יוצא, אדוני.

משה אבוטבול: סופר, צריך - - -

איתן גינזבורג: אדוני, תודה רבה.

משה אבוטבול: אני יוצא.

איתן גינזבורג: נא לצאת מהמליאה.

משה אבוטבול: אנחנו יוצאים.

איתן גינזבורג: את הבושה שלך כבר עשית היום.

שלמה קרעי: הבושות הן שלכם.

איתן גינזבורג: בבקשה, נא לצאת מהמליאה.

משה אבוטבול: תגיד לה שזה בושה להגיד "כאבי בטן" כל פעם.

איתן גינזבורג: נא לצאת מהמליאה.

משה אבוטבול: בלי תירוצים.

איתן גינזבורג: בושה וחרפה.

משה אבוטבול: להזיק לציבור, ולהגיד "כאבי בטן".

איתן גינזבורג: בבקשה, אדוני, שלוש דקות.

מאי גולן: ומה שהיא עושה זה לא בושה וחרפה?

משה אבוטבול: עכשיו היא כבר לא תגיד יותר "כאב בטן".

משה אבוטבול: אני מבטיח לך, היא תתבייש.

איתן גינזבורג: בבקשה, שלוש דקות, אדוני.

משה אבוטבול: היא תתבייש להגיד "כאבי בטן".

איתן גינזבורג: צא מהמליאה, בבקשה.

משה אבוטבול: גם יש כדורים אחרים, אם צריך.

איתן גינזבורג: תמשיך לצעוק בחוץ.

איתן גינזבורג: תודה.

איתן גינזבורג: בבקשה, אדוני.

איתן גינזבורג: (חבר הכנסת משה אבוטבול יוצא מאולם המליאה.)

דוד ביטן: אבל איזה כדור?

איתן גינזבורג: שאלה טובה, באיזה כדור.

איתן גינזבורג: אני לא יודע.

אופיר סופר: אדוני היושב-ראש, חבריי חברי הכנסת, אני רוצה לפנות מכאן למה שמכונה ההנהגה של ממשלת ישראל.

אופיר סופר: אני רוצה לפנות לאדוני ראש הממשלה, אדוני שר החוץ ואדוני השר לביטחון פנים, ואני רוצה לומר לכם שאתם לא באמת.

אופיר סופר: נפתלי בנט לא באמת ראש הממשלה, יאיר לפיד לא באמת שר החוץ, ומכובדי השר עמר בר לב, אתה לא באמת השר לביטחון הפנים.

אופיר סופר: אתם מתייחסים לתפקיד כאל צעצוע, וככה זה נראה.

אופיר סופר: ככה התפקיד מתייחס אליכם בחזרה.

אופיר סופר: אתם אולי עסוקים בגינונים, בשיירות, בטיסות, אתם נהנים מזה, אבל באמת באמת אפס ביצועים, אפס מנהיגות, אפס אחריות.

אופיר סופר: בכל פעם שאתם מגיעים למבחן האמת אתם נכשלים, בין אם זה היה המבחן בקורונה – נכשלתם בקורונה; בין אם זה בכלכלה – נכשלתם בכלכלה, נכשלתם ביוקר המחיה, ועכשיו בניהול משבר פגסוס אתם נכשלתם ואתם הולכים להיכשל.

אופיר סופר: ואתם הולכים להיכשל כי אתם באמת לא לוקחים שום אחריות ולא מגלים שום מנהיגות.

אופיר סופר: כששר החוץ לפיד אומר שהראשון שצריך להיחקר – זה המסר שלו לאומה, אחרי פרשה שכל כך מזעזעת את המדינה, רעידת אדמה אמיתית יש כאן, אז מה שיש לשר החוץ לפיד לומר זה שהראשון שצריך להיחקר זה אוחנה.

אופיר סופר: ולשר הממונה על ביטחון הפנים, שמה שיש לו לומר זה המקום הכי נמוך שהוא יכול לרדת אליו, שצריך לדבר על פרשיית הממד החמישי ומי פרץ.

אופיר סופר: זה מה שיש לו לומר.

אופיר סופר: אתם כנראה לא מבינים את גודל הזעזוע ואת גודל רעידת האדמה.

אופיר סופר: אתם לא מבינים מה נדרש מכם.

אופיר סופר: נדרשת מכם מעט מנהיגות להבין שבהיבטים מסוימים אזרחי ישראל, אדוני כבוד השר, איבדו הכול.

אופיר סופר: איבדו את כל האמון שיש להם במשטרה, בפרקליטות, במערכת המשפט.

אופיר סופר: אנשים מנסים לחשוב מכאן על דמויות שיכולות לשבת בוועדה הזאת, בוועדת החקירה הממלכתית שצריכה לקום כאן, אדוני היושב-ראש, ולא מצליחים לדמיין שמות של אנשים שהם כנראה לא נוגעים בדבר.

אופיר סופר: לא ממערכת המשפט ולא ממערכות המשטרה והחקירה והאחרות.

אופיר סופר: כולם כנראה איכשהו מעורבבים.

אופיר סופר: אנחנו מבינים שמדובר כאן ברעידת אדמה.

איתן גינזבורג: נא לסיים.

אופיר סופר: היה מצופה ממנהיגות שתתכנס, שתגלה אחריות.

אופיר סופר: ואני אומר לך, אדוני היושב-ראש – משפט אחרון לסיום – הפעם האחרונה שזכור לי שהנהגה שלמה, שרשרת של הנהגה, ששלושת המנהיגים הרלוונטיים היו לא רלוונטיים לאירוע, הייתה במלחמת לבנון השנייה: ראש הממשלה אולמרט, שר הביטחון עמיר פרץ ורמטכ"ל שאין לו מושג בתמרון.

אופיר סופר: כשהייתה לנו שרשרת כזאת, הגענו למבחן הביטחון בכישלון טוטלי.

אופיר סופר: כאן, באירוע הזה, שהוא אירוע שקשור מאוד לביטחון הפנים, למערכת אכיפת החוק, אני לא רואה אף מרכיב בשרשרת הזאת של ההנהגה שדיברתי עליה שיכול להציל את האירוע.

אופיר סופר: תודה רבה.

איתן גינזבורג: תודה רבה לחבר הכנסת סופר.

איתן גינזבורג: אני מזמין את חבר הכנסת משה גפני – אינו נוכח.

איתן גינזבורג: חבר הכנסת אוריאל בוסו, בבקשה, ואחריו – חבר הכנסת קרעי.

אוריאל בוסו: אדוני היושב-ראש, חבריי חברי הכנסת, קודם כול ברכות, השר לביטחון פנים – חשבנו שהוא נעדר, לא שמעו את קולו, הוא לא יודע מה קורה ברחובות בנושא התוכנה, הרוגלה; שמענו גרסה כל שעתיים – אז באמת, ברכות לכנסת.

מאי גולן: יש אלימות מתנחלים שצריך לטפל בה.

אוריאל בוסו: אבל אדוני היושב-ראש, כל כך הרבה דברים אתה רוצה לדבר, עד שאתה עומד פה ואתה רואה ראש ממשלה שיש לו 500 נפטרים בשבוע.

אוריאל בוסו: תקשיבו טוב, בתקופה הכי קשה, כשלא היו חיסונים בממשלה הקודמת, ועוד לא היינו בכלל במצב שאפשר להתמודד, המדינה המחוסנת מספר אחת בעולם, לא הגענו למצב של 500 נפטרים בשבוע, והאיש הזה עומד פה ומחייך: מה אתם רוצים?

אוריאל בוסו: הכול בסדר, העברנו תקציב.

אוריאל בוסו: עומד לך שר האוצר ואומר: מצאתי את האשמים, החרדים, בגללם הפריון של העבודה לא גדל.

אוריאל בוסו: איזה ניתוק.

אוריאל בוסו: אנחנו יודעים שעל בני התורה עומד העולם, אתה לא חידשת לנו כלום.

אוריאל בוסו: גם הכלכלה וגם העולם עומד עליהם.

אוריאל בוסו: אבל פעם בגרמניה היו אומרים: היהודים אשמים; היום מצאת את התורנים: החרדים אשמים.

אוריאל בוסו: תתבייש לך.

אוריאל בוסו: ראש ממשלה מנותק שלא יודע מה קורה לו בכלל.

אוריאל בוסו: תדברו עם מנהלי בתי חולים, תראו את הקריסה, והמספרים הרבה יותר גדולים ממה שאתם יודעים.

אוריאל בוסו: מאות נפטרים והרוגים מיותרים בממשלה שלכם.

אוריאל בוסו: קיבלתם מדינה מחוסנת, קיבלתם עבודה נפלאה – את הכול הפקרתם, מהחינוך עד התעשייה, באותה ממשלה קשה.

אוריאל בוסו: והוא לא מדבר מילה אחת על יוקר המחיה; על מה הוא מדבר?

אוריאל בוסו: מבטל את התו הירוק באותו שבוע שיש לו 500 נפטרים.

אוריאל בוסו: זו ממשלה מנותקת.

אוריאל בוסו: אדוני היושב-ראש, תנועת ש"ס הוציאה לפני שבוע סרטון נפלא שעורר את השיח הציבורי במדינת ישראל, שדיבר על יוקר המחיה הודות לפעולה המהירה של יושב-ראש תנועת ש"ס, הרב אריה דרעי.

אוריאל בוסו: לאחר מכן, כשהתחילו לדבר כן-לא, יצאו חברי הכנסת לגרסה האמיתית.

אוריאל בוסו: אני אומר לך, שום דבר לא מבוים.

אוריאל בוסו: יצאתי לשניים-שלושה מינימרקטים, דיברתי עם אנשים בלי לתכנן שום דבר.

אוריאל בוסו: לאנשים אין מה לאכול.

אוריאל בוסו: אתה רואה אישה מבוגרת שעומדת עם מעיל, היא אומרת: אני עם מעיל גם בבית, כי אם אני מדליקה את החימום לא יהיה לי כסף לתרופות.

אוריאל בוסו: תצאו לרחוב, מנותקים, אתם לא יודעים מה קורה.

אוריאל בוסו: מי מדבר על הפטל?

אוריאל בוסו: מי מדבר על השתייה המתוקה?

אוריאל בוסו: אנחנו מדברים על האוכל הבסיסי, אין לאנשים מה לאכול.

אוריאל בוסו: בעלי המכולות לא גומרים את החודש, כי כל הסחורה תקועה אצלם, והם אומרים: הינה, מצאנו את האשמים, החרדים.

אוריאל בוסו: אנחנו נביא תוכנית ביום רביעי.

אוריאל בוסו: אנשים בינתיים רעבים ללחם.

אוריאל בוסו: ממשלה מנותקת.

אוריאל בוסו: תצאו כבר מהחלונות שלכם, מהכורסאות, תצאו לרחוב ותבינו כמה שאין לכם תמיכה, ויפה שעה אחת קודם.

אוריאל בוסו: תודה רבה.

איתן גינזבורג: תודה רבה לחבר הכנסת בוסו.

איתן גינזבורג: חבר הכנסת קרעי, בבקשה.

איתן גינזבורג: בבקשה, שלוש דקות לרשותך.

שלמה קרעי: אדוני היושב-ראש, מכובדי השר, כנסת נכבדה, שבעה באדר הוא יום לידתו ויום פטירתו של משה רבנו, שמקום קבורתו לא נודע.

שלמה קרעי: בשנה מעוברת מציינים זאת באדר ב' יחד עם יום הזיכרון לחללי צה"ל שמקום קבורתם לא נודע.

שלמה קרעי: אבל השנה, הערב, אנחנו בשבעה באדר א', בתקופה שבה יש מאות הרוגים מדי שבוע.

שלמה קרעי: אני מציע לציין ביום זה, שבעה באדר א', את חללי הקורונה שסיבת קבורתם לא נודעה.

שלמה קרעי: קורבנות השינוי.

שלמה קרעי: מישהו יודע איך ממדינה ירוקה מחוסנת קיבלנו תוך שמונה חודשים קרוב ל-3,000 הרוגים, שהגענו לשיא של מספר החולים קשה מאז תחילת המגפה?

שלמה קרעי: מה הסיבה?

שלמה קרעי: טיפשות?

שלמה קרעי: הפקרות?

שלמה קרעי: חדלות אישים?

שלמה קרעי: יהירות?

שלמה קרעי: חוסר מעש?

שלמה קרעי: כל הסיבות יחד?

שלמה קרעי: לזה אתם קוראים מדיניות?

שלמה קרעי: אפשר גם לציין ביום הזה את אותם עשרות אלפי עסקים שמקום קבורתם לא נודע, שנקברו תחת החוצפה וההתנשאות של ליברמן, ששלח אותם להחליף מקצוע.

שלמה קרעי: היום הוא כבר בלי טיפת בושה משסה אותם בחרדים, שהם גורמים ליוקר המחיה.

שלמה קרעי: לשמוע אותו ולא להאמין שמדובר ביהודי, שר בממשלת ישראל, ולא בעוכר ישראל.

יעקב ליצמן: אנטישמי.

שלמה קרעי: על מה הוא בדיוק מבזבז את הכסף שמגיע להם?

שלמה קרעי: על מה, על השר בלי התיק שלו?

שלמה קרעי: על עשרות הנורבגים בקואליציה?

שלמה קרעי: אולי על הפנסיות התקציביות של גנץ, של החברים שלו?

שלמה קרעי: או על הכספים - - -

יעקב ליצמן: חתולים.

שלמה קרעי: חתולים.

שלמה קרעי: או על הכספים הקואליציוניים והלשכות המפוארות שראש הממשלה החלופי יאיר לפיד סידר לכל הממשלה המנופחת שלו על חשבון מעמד הביניים הקורס?

שלמה קרעי: על מה בזבזתם את הכסף?

שלמה קרעי: למה החלשים בחברה ומעמד הביניים צריכים לשלם את מחיר ההפקרות שלכם?

שלמה קרעי: העליתם מיסים, גרמתם לעליות מחירים.

שלמה קרעי: מי מבזבז את כל הכסף הזה?

שלמה קרעי: מי, למען השם?

שלמה קרעי: מי גוזר את כל הקופונים האלו על חשבון הציבור?

שלמה קרעי: למה שלא תחזירו משהו לעצמאים, למעמד הביניים, לחלשים בחברה?

שלמה קרעי: משהו קטן, קטנטן?

שלמה קרעי: תורידו קצת מיסים, תורידו את מס הבלו על הדלק, תורידו מע"מ, תבטלו על החשמל והמים, תעשו משהו.

שלמה קרעי: תפסיקו להיות בזבזנים על חשבון הציבור כשזה נוגע לג'ובים ולטיסות מסביב לעולם, וקמצנים כשזה נוגע לציבור.

שלמה קרעי: די, נמאסתם, דבר אחד ממה שהבטחתם לא קיימתם.

שלמה קרעי: ממשלת הונאה, שחיתות וטיפשות.

שלמה קרעי: אנחנו נשלח אתכם בעזרת השם לחור שחור בפוליטיקה הישראלית שמקומו לא נודע.

איתן גינזבורג: תודה רבה לחבר הכנסת שלמה קרעי.

איתן גינזבורג: חברת הכנסת גלית דיסטל אטבריאן – אינה נוכחת.

איתן גינזבורג: חברת הכנסת מירי רגב, בבקשה.

איתן גינזבורג: בבקשה.

מירי רגב: הלו, אימא, לא, לא, אני באמצע מליאה עכשיו.

מירי רגב: מה?

איתן גינזבורג: חברת הכנסת רגב, זה לא מקובל וזה אסור.

מירי רגב: מה?

מירי רגב: מה?

מירי רגב: לא, לא, לא.

איתן גינזבורג: חברת הכנסת מירי רגב - - -

מירי רגב: מה אני רוצה לאכול בשבת?

איתן גינזבורג: חברת הכנסת רגב, אני אעצור את הנאום שלך.

מירי רגב: בואי נשאל את אנשי NSO מה הם רוצים לאכול לשבת, נתאם איתם.

איתן גינזבורג: אני אעצור את הנאום שלך, חברת הכנסת רגב.

איתן גינזבורג: חברת הכנסת רגב, זה לא מקובל וזה אסור.

מירי רגב: סליחה, סליחה, זאת אימא שלי, בכל זאת.

איתן גינזבורג: זה אסור, אני מבקש ממך.

מירי רגב: בכל זאת, זאת אימא שלי.

מירי רגב: היא התקשרה אליי, שאלה מה אני רוצה לאכול לשבת – אמרתי: בואו נשאל את אנשי NSO.

מירי רגב: לא, כבוד השר?

מירי רגב: מה אתה אומר, השר לביטחון פנים?

מירי רגב: אולי תגיד משהו?

מירי רגב: תגיד משהו מעניין, תגיד משהו שירגיע את הציבור המוטרד, תגיד משהו.

מירי רגב: רק תגידו משהו, לעזאזל.

מירי רגב: תגידו משהו לאוכלוסייה, לאזרחים התמימים האלה שמבינים שיש כאן מדינת משטרה, שיש כאן שר שלא מסוגל לדפוק על השולחן ולהגיד שצריכה לקום כאן כמה שיותר מהר – מייד, אתמול – ועדת חקירה שתבחן ותחקור את אותם חוקרים, את אותם שוטרים, את אותו מפכ"ל, שקיבלו החלטה שהם מעל החוק.

מירי רגב: תסתכל עליי כשאני מדברת אליך, מר בר לב.

מירי רגב: לפחות עליי תסת

מירי רגב: כל אם אתה לא מסוגל להסתכל אל הציבור הרחב ולנסות להגיד לו שאתה כשר ממונה תעשה סדר במשטרה.

מירי רגב: אבל איזה סדר?

מירי רגב: אתה מסוגל לעשות סדר?

מירי רגב: זאת ממשלה שמסוגלת לעשות סדר?

מירי רגב: אפילו בהוליווד, ביטן, בהוליווד לא חשבו על סרט כזה.

מירי רגב: סרט עם דרמה ואקשן, תקציב ענק, כוכבים מהשורה הראשונה - -

מיכל רוזין: איך קוראים לו? איך קוראים לו?

מיכל רוזין: ההוא, ההוא, ההוא.

מירי רגב: - - ניצבים, אפקטים חדשניים, סרט תלת-ממד שבו כל צופה מרגיש שהוא חלק מהעלילה הזאת.

מירי רגב: הסרט הזה שובר קופות של כל הזמנים.

מירי רגב: פעם ראשונה יאחד גם מדינות דיקטטוריות וגם מדינות דמוקרטיות.

מירי רגב: הטריילרים של הסרט הזה כבר רצים.

מירי רגב: באתר כלכליסט, בערוץ 14, 13, בניו יורק טיימס, אל-ג'זירה.

מירי רגב: כולם מחכים לקנות כרטיס, ולא משנה מה מחירו.

מירי רגב: אתה יודע מה שם הסרט, השר בר לב?

מירי רגב: אתה יודע איך קוראים לסרט הזה?

מירי רגב: פוליסגייט.

מירי רגב: פוליסגייט, זה שם הסרט.

מירי רגב: הם ליהקו כוכבים לסרט ללא תשלום, כוכבים שלא ידעו שהם משתתפים בסרט: מומו פילבר, מרים פיירברג, שי באב"ד, טופז לוק, יונתן אוריך, יאיר כץ ועוד רשימה של כוכבים מהמדרגה הראשונה.

מירי רגב: חלק מהליהוקים היו ליהוקים טובים, נגיד מומו פילבר וניר חפץ.

איתן גינזבורג: נא לסיים.

מירי רגב: שניהם לוהקו לתפקיד עדי מדינה על ידי הפרקליטות והמשטרה.

מירי רגב: אבל הם תקעו לכם – איך אומרים?

מירי רגב: ברז.

מירי רגב: מעדי מדינה הם הפכו להיות עדי הגנה.

מירי רגב: וזה רק מה שאנחנו יודעים.

איתן גינזבורג: תודה.

מירי רגב: כמה עוד נפל על הרצפה?

מירי רגב: ולכן אנחנו מחויבים להקים ועדת חקירה – שאתה צריך להיות הראשון, השר בר לב, שקורא לה.

מירי רגב: ועדת חקירה ממלכתית, לא שיעמוד בראשה שופט שהחברים שלו שופטים.

איתן גינזבורג: תודה, חברת הכנסת רגב.

מירי רגב: ועדת חקירה, לא ימין ולא שמאל.

מירי רגב: ועדת חקירה שתיתן תשובות לציבור הישראלי.

מירי רגב: שלא תעשה הנחה לאף אחד.

מירי רגב: כי הגיע הזמן שבמדינת ישראל, במדינה דמוקרטית - -

איתן גינזבורג: תודה.

מירי רגב: - - אף אחד לא יפחד לדבר בטלפון שלו ואף אחד לא יחשוש ממה שהוא אומר.

מירי רגב: לא כי הוא מסתיר משהו – כי זו חדירה לפרטיות שלנו - -

איתן גינזבורג: תודה רבה.

מירי רגב: - - וכי כולנו רוצים שאף אחד לא יהיה מעל החוק – לא אתה, בר לב, לא המשטרה ולא הפרקליטות.

מירי רגב: תתביישו לכם.

איתן גינזבורג: תודה רבה לחברת הכנסת רגב.

איתן גינזבורג: חבר הכנסת ינון אזולאי – אינו נוכח.

איתן גינזבורג: חבר הכנסת גלנט, בבקשה.

איתן גינזבורג: שלוש דקות לרשותך.

יואב גלנט: ערב טוב, אדוני יושב-הראש, אדוני השר, חבריי חברי הכנסת.

יואב גלנט: אנחנו עוסקים עכשיו בחוק האזרחות, ואני מבקש לקרוא כאן למסר של אחדות כתוצאה מהזדמנות, ואני אסביר.

יואב גלנט: לפני כ-20 שנה, כאשר הייתי מזכיר צבאי לראש הממשלה, התברר היקף הנישואים המעורבים של בדואים מהנגב עם נשים ערביות שבאות אחריהם מדרום הר חברון, מחלחול, מחברון, מיטא, מדורא וגם מרצועת עזה בעת ההיא, וכתוצאה מכך החליט ראש הממשלה דאז שרון להביא את העניין הזה בחקיקה ולאסור עליו, והתהליך הזה החל.

יואב גלנט: אבל כאשר הגיע הייעוץ המשפטי לממשלה, הוא למעשה לא אפשר להעביר את הצעת החוק שהייתה ולהפוך אותה לחוק, וקבע שהיא תהיה בהוראת שעה בלבד, וכתוצאה מזה אנחנו מחדשים שנה אחר שנה את ההוראה הזאת, עד לדיון הזה שמתרחש כאן היום, ואני מקווה שאנחנו נגיע במסגרתו לתמיכה בהצעה כפי שהביא אותה חבר הכנסת רוטמן, ואולי אפילו להצעה של חבר הכנסת אבי דיכטר.

יואב גלנט: אבל יש לנו גם הזדמנות, וההזדמנות היא פשוטה.

יואב גלנט: יש רוב גדול בין חברי הכנסת שתומך בתפיסה ציונית יהודית, סדרי גודל של 80 או 90 חברי כנסת שיהיו מוכנים לקחת ולייסד את החוק הזה על בסיס קבוע.

יואב גלנט: כי אנחנו צריכים לשים את האמת לנגד עינינו.

יואב גלנט: והאמת, אדוני היושב-ראש, היא שהנושא הביטחוני הוא נושא חשוב, אבל משני לנושא העיקרי.

יואב גלנט: הנושא העיקרי כרוך בכך שמדינת ישראל, לצד היותה מדינה שוות זכויות לאזרחיה, מדינה דמוקרטית, היא מדינה יהודית, ככתוב וכמופיע בכל סעיף של מגילת העצמאות.

יואב גלנט: אם כך, יש לנו צורך וחיוניות לוודא שמי שלא נכנס הנה בדרך חוקית בתוקף חוק השבות או באישור המדינה לא יגיע לכאן, שמא יאבד הרוב היהודי במדינה היהודית היחידה בעולם.

יואב גלנט: ולכן חובתנו להעביר חוק-יסוד בנושא ההגירה ולהגיע לכך שאנחנו נהיה מסוגלים לשים על הפרק את העניין האמיתי, החשוב יותר אפילו מהנושא הביטחוני, וזה עתידה של מדינת ישראל כמדינה יהודית.

יואב גלנט: תודה רבה לכם.

איתן גינזבורג: תודה רבה לחבר הכנסת גלנט.

איתן גינזבורג: חבר הכנסת ישראל כץ – אינו נוכח.

איתן גינזבורג: חבר הכנסת עמיחי שיקלי.

איתן גינזבורג: חבר הכנסת שיקלי?

איתן גינזבורג: בבקשה.

איתן גינזבורג: בבקשה, שלוש דקות לרשותך.

עמיחי שיקלי: כבוד היושב-ראש, חבריי חברי הכנסת, ערב טוב.

עמיחי שיקלי: ראשית כול, לפני כמה חודשים הייתה כאן סאגה שלמה, לילה שלם של מרתונים, של ניסיונות לרקוח דילים עם מפלגות פוסט-ציוניות, עם מפלגות אנטי-ציוניות, ואני יותר משמח שהערב אנחנו זוכים להעביר בקריאה ראשונה את החוק החשוב הזה, חוק האזרחות, בלי דילים ובלי שטיקים.

עמיחי שיקלי: אי-אפשר בערב הזה שלא להתייחס לידיעות המרעישות על אותה תוכנת פגסוס שהופעלה כנגד אזרחים שומרי חוק.

עמיחי שיקלי: חבריי חברי הכנסת, נפל דבר בישראל: זכויות שראינו אותן כמובנות מאליהן, עקרונות המעוגנים הן במגילת העצמאות והן בחוקי-היסוד שלנו, חוללו ונרמסו ברגל גסה.

עמיחי שיקלי: זוהי איננה עוד פרשה, זוהי איננה עוד סערה, זוהי רעידת אדמה.

עמיחי שיקלי: הממצאים שפורסמו אודות השימוש הסיטונאי בתוכנות ריגול כנגד אזרחים שומרי חוק על ידי מי שהופקדו לאכוף את החוק, על ידי שומרי הכסף, מעלה סימני שאלה כבדים על טיבה של מערכת אכיפת החוק בישראל, על מחויבותם של חלקים ממנה לרעיון הדמוקרטי, לשלטון החוק, ועל מחויבותם לשרת את אזרחי מדינת ישראל ללא משוא פנים.

עמיחי שיקלי: המערכת שהופעלה כאן היא איננה האזנה שהחוק מתייחס אליה בדחילו ורחימו בחוק האזנות הסתר או בחוק נתוני מידע.

עמיחי שיקלי: המערכת שהופעלה כאן היא כלי נשק רב עוצמה; נשק סייבר, שנועד להגן על מדינת ישראל ועל אזרחיה מפני ארגוני טרור, מדינות אויב וארגוני פשיעה חמורה.

עמיחי שיקלי: אולם כלי הנשק הזה, מתברר לחרדתנו, הופעל באופן סיטונאי כנגד אזרחים תמימים, כנגד מפגינים, כנגד עיתונאים, כנגד נבחרי ציבור וכנגד בני משפחתם.

עמיחי שיקלי: הפעולות הללו נעשו תוך שימוש במשאבי עתק ציבוריים, על חשבון משלם המיסים, בשעה שפשיעה לאומנית חמורה עולה על גדותיה בגליל, בנגב, בלוד, ברמלה.

עמיחי שיקלי: תחשבו לרגע מה ניתן היה לעשות בכל המשאבים הללו לטובת ביטחונם האישי של אזרחי ישראל.

עמיחי שיקלי: חמור מכך, במידע, שהושג באופן עברייני - -

איתן גינזבורג: נא לסיים.

עמיחי שיקלי: - - תוך ביצוע עבירות פליליות, נעשה כפי הנראה שימוש לצורך סחיטת עדים.

עמיחי שיקלי: חייהם של אזרחים שנקלעו לכוונת אגף החקירות במשטרה הפכו לעיי חורבות.

עמיחי שיקלי: משפחות נהרסו, קריירות נהרסו, מינויים בכירים בשירות הציבורי, לרבות פיקוד המשטרה, סוכלו תוך גרימת עוגמת נפש אדירה.

עמיחי שיקלי: לא כל המשטרה אשמה.

עמיחי שיקלי: אל לנו לשפוך את התינוק עם המים.

עמיחי שיקלי: אשמים אותם בכירי אגף מודיעין וחקירות שעמדו מול ועדות הכנסת רק לפני שבוע, ומול אזרחי ישראל, ושיקרו במצח נחושה לחברי המשכן ולאזרחי ישראל כולם באומרם שלא היה ולא נברא.

עמיחי שיקלי: אשמים אותם בכירי פרקליטות שידעו, שתקו, נהנו מפירות העץ המורעל ודאגו שלא רק הם ייהנו, אלא כל האזרחים ייהנו גם הם, בפריים טיים, בערוצים הגדולים, בחשיפות דרמטיות.

איתן גינזבורג: נו מה, מה עכשיו?

עמיחי שיקלי: מהתכתבויות רומנטיות - -

איתן גינזבורג: תודה.

עמיחי שיקלי: - - ותמיד בעיתויים הפוליטיים הרגישים ביותר.

עמיחי שיקלי: אני מייד מסיים.

איתן גינזבורג: לא, לא, סיימת, אדוני.

עמיחי שיקלי: כוח נוטה להשחית, אמר ההיסטוריון הבריטי הלורד אקטון, וכוח מוחלט משחית באופן מוחלט.

איתן גינזבורג: תודה רבה.

עמיחי שיקלי: ומי יודע, ייתכן שצדק המפכ"ל לשעבר אלשיך, האיש שהכיר כל מילה בחקירות, באומרו שבכוחה של יאח"ה להקים ממשלות ולהפיל ממשלות.

עמיחי שיקלי: ייתכן מאוד שאלמלא האמצעים שהופעלו כאן היו נחסכות לנו כמה מערכות בחירות.

עמיחי שיקלי: ייתכן מאוד שאלמלא האמצעים שהופעלו כאן היו יושבים כאן במעגל הפנימי שרים אחרים.

איתן גינזבורג: תודה, אדוני.

עמיחי שיקלי: ייתכן מאוד שיש מי שמתוך תחושה שהמדינה בורחת להם, ומתוך דאגתם לדמוקרטיה המהותית - -

איתן גינזבורג: תודה.

עמיחי שיקלי: - - שכחו לחלוטין, כבוד היושב-ראש, מהי דמוקרטיה בסיסית.

איתן גינזבורג: תודה רבה לחבר הכנסת שיקלי.

איתן גינזבורג: חברת הכנסת אורלי לוי אבקסיס – אינה נוכחת; חבר הכנסת דוד אמסלם – אינו נוכח; חבר הכנסת משה ארבל – אינו נוכח; חברת הכנסת גילה גמליאל – אינה נוכחת; חבר הכנסת פטין מולא – אינו נוכח; חבר הכנסת חיים ביטון – אינו נוכח.

איתן גינזבורג: חבר הכנסת שמחה רוטמן, בבקשה.

איתן גינזבורג: חברי הכנסת, הזמן שהוקצב על ידי התקנון הוא זמן מחייב, הוא לא המלצה.

איתן גינזבורג: אנא הקפידו על הזמנים.

איתן גינזבורג: בבקשה, אדוני, שלוש דקות לרשותך.

שמחה רוטמן: כולל זמן ההגבהה של הדוכן?

איתן גינזבורג: לא.

איתן גינזבורג: אני אף פעם לא מתחיל את הזמן לפני שמתחילים לנאום.

שמחה רוטמן: טוב, אדוני היושב-ראש, כנסת נכבדה, חבריי חברי הכנסת, האירוע הזה של תמיכה – קואליציה ואופוזיציה – בחוק אזרחות עם מכסות ושקיפות הוא אירוע שמגיע אלינו באיחור של שבעה חודשים.

שמחה רוטמן: היה בהחלט צורך והיה גם רצון להגיע להסכמות שכאלו לפני הפעם הקודמת.

שמחה רוטמן: לצערנו, במקום לנהל משא ומתן עם הסיעות הציוניות, איך מעבירים חוק אזרחות שהוא טוב למדינת ישראל, שיניח את דעתן של הסיעות הציוניות באופוזיציה ובקואליציה, נעשתה בחירה מאוד מאוד אומללה בפעם הקודמת, והגיעו לסיכומים עם רע"מ ועם מרצ.

שמחה רוטמן: ואני חושב שההוכחה הטובה ביותר – במשך הרבה מאוד זמן אמרו, מה אתם רוצים?

שמחה רוטמן: מדובר בחוק שהוא אותו חוק, שהועבר ככתבו וכלשונו פעם אחר פעם 18 שנה; זה אותו חוק, מה פתאום תמכתם בעבר ופתאום אתם מתנגדים?

שמחה רוטמן: התשובה היא מאוד ברורה: איך ייתכן שבעבר, ממש לפני שבעה חודשים, מרצ התנגדו לחוק ועכשיו הם מתנגדים?

שמחה רוטמן: הרי זה אותו חוק, הוא עובר פעם אחר פעם, זה אותו טקסט, אין שינוי.

שמחה רוטמן: ולכן ההיתממות, לעסוק בטקסט של החוק, היא היתממות שאיננה במקומה.

שמחה רוטמן: כי מה שבטקסט של החוק לא מפריע לאף אחד; מה שמפריע זה מה ניתן לעשות עם החוק, ובפעם הקודמת שהחוק הזה עלה כאן על הדוכן, בנוסחו כמעט מילה במילה, היו מאחורי ההצבעה עליו סיכומים מופקרים עם רע"מ ומרצ.

שמחה רוטמן: זו הסיבה שהתנגדנו.

שמחה רוטמן: מה שיש עכשיו זה אותו חוק בדיוק, מילה במילה, מצד הממשלה; אותו חוק בדיוק, מילה במילה, עם תוספות של מכסות ושקיפות שנועדו לשמר את הסטטוס קוו מצד האופוזיציה.

שמחה רוטמן: והפלא ופלא, אפילו שהחוק הוא אותו חוק, פתאום מנסור עבאס יצביע היום נגד, ככל הנראה; מרצ יצביעו היום נגד, ככל הנראה.

שמחה רוטמן: כי הם יודעים שזה לא אותו חוק.

שמחה רוטמן: הם יודעים שמה שמעניין זה הסיכומים שמאחורי החוק, שפעם היו איתם ועכשיו, ברוך השם, אין איתם.

שמחה רוטמן: ואני מאוד מאוד מקווה שלא יהיו, כי מדינת ישראל וחומת המגן של מדינת ישראל אמורה להיות מעל השיקולים הפוליטיים הבעייתיים שהביאו להקמתה של הממשלה הזאת.

שמחה רוטמן: אני שמח שהסיעות הציוניות בקואליציה חזרו בהן, ואני מאוד מאוד מקווה שכשם שהן חזרו בהן ממה שקרה לפני שבעה חודשים, הן יחזרו בהן ממה שקרה לפני שמונה חודשים.

שמחה רוטמן: תודה רבה אדוני היושב-ראש.

איתן גינזבורג: תודה רבה לחבר הכנסת רוטמן.

איתן גינזבורג: חברת הכנסת אורלי לוי אבקסיס, בבקשה.

אורלי לוי אבקסיס: תודה רבה לך, אדוני היושב בראש.

איתן גינזבורג: בבקשה, שלוש דקות לרשותך.

אורלי לוי אבקסיס: גם על ההתחשבות.

אורלי לוי אבקסיס: אנחנו מצויים היום במציאות שאנחנו מתעוררים אליה.

אורלי לוי אבקסיס: טוב שנמצא פה השר לביטחון פנים, כי לרגע היה נדמה, ובטח ובטח כאשר ראינו את היציאה, אולי, של השר לביטחון פנים בהגנה שאפילו לא מעלה סימני שאלה לגבי החוקיות – ראיתי אותו לפני כשבועיים נותן גיבוי מלא לפקודים שלו, לרשויות המשטרה.

אורלי לוי אבקסיס: הדבר הראשון שעלה לי בראש הוא האם אנחנו, גם כממונים, צריכים לצאת במסע של עיוורון ממש ולהגיד עוד לפני בדיקה: קודם כול, בוא נגן על המערכת?

אורלי לוי אבקסיס: אני חושבת שאנחנו, כנבחרי ציבור, קודם כול צריכים לדאוג שאנחנו נעשה את הבדיקה המלאה לפני שנצא בריש גלי ונגיד שלא היו דברים מעולם.

אורלי לוי אבקסיס: כי זה חוסר אחריות, וזה גם משדר לציבור שאנחנו, לא רק שיש לנו נאמנות עיוורת בתשובות שאנחנו מקבלים מהפקידים אלא אנחנו נותנים להם גיבוי, לא רק דה פקטו, אנחנו נותנים להם גיבוי אחורנית, רטרואקטיבית, גם על דברים שהיו.

אורלי לוי אבקסיס: שמעתי גם את השר בר לב אומר – סליחה, את השר לפיד אומר שהראשון צריכים להביא אותו לחקירה הוא השר לביטחון הפנים לשעבר, אוחנה.

אורלי לוי אבקסיס: עכשיו, זה קצת הזוי בעיניי, כי בדרך כלל הנפגע, אין לו אינטרס להיות זה שיכשיר את הקרקע לפגיעה עצמית.

אורלי לוי אבקסיס: זה קורה בכל המקומות בעולם, הרי, אנחנו בדרך כלל נזהרים.

אורלי לוי אבקסיס: עכשיו, האשמת הקורבן הייתה לאורך שנים בכל מה שקשור גם בנושאים של הטרדות מיניות וכדומה; פה אנחנו עוד מאשימים את הקורבן באירוע שהצד שלו הוא הנפגע.

אורלי לוי אבקסיס: הרי אין בן אדם עם שכל בריא והיגיון שיכול לקבל את הטענה שראש הממשלה לשעבר בנימין נתניהו או השר לביטחון פנים שלו הכשירו את הכלי שבו נעשה שימוש, כמו במשטרים אפלים, של לזרוק רשתות באופן סיטונאי ולראות מה יעלה בחכה.

אורלי לוי אבקסיס: כשאנחנו מדברים על כך, כל אחד ואחד מאיתנו, מאזרחי המדינה, צריכים להיות חרדים שאירוע כזה בכלל יכול היה להתקיים במדינה דמוקרטית.

אורלי לוי אבקסיס: ואני שואלת את עצמי: מי היו האחראים?

אורלי לוי אבקסיס: מי אישר את הדבר הזה?

אורלי לוי אבקסיס: איפה אותם שומרי סף בתהליך, בשרשרת הפיקודית?

אורלי לוי אבקסיס: לא היה צדיק אחד בסדום שעלה ואמר: חבר'ה, הדבר הזה צריך להיות למלחמה בטרור, בפשיעה, בסכנה המיידית של האזרחים, ואנחנו רואים פה שימוש פוליטי לחיסולים פוליטיים?

אורלי לוי אבקסיס: השבוע, אדוני היושב-ראש, ראיתי את הסרט - - -

איתן גינזבורג: נא לסיים, בבקשה.

אורלי לוי אבקסיס: אני, באמת, בכמה משפטים קטנים.

איתן גינזבורג: לא, לא, משפט אחד, כי אני עמדתי עם כולם על הזמנים.

אורלי לוי אבקסיס: - - טיורינג, שפיצח את אניגמה במלחמת העולם השנייה, את כל הקוד הסודי של הריגול, שהוא המציא תורה שלמה.

אורלי לוי אבקסיס: קראו לזה היום – המחשבים הם המכונות של טיורינג.

אורלי לוי אבקסיס: הבן אדם היה הומוסקסואל שהחביא את נטיותיו.

אורלי לוי אבקסיס: אם היה יודע היום שאותן מכונות שלו משמשות משטרים ומשטרות כדי לרדוף אחרי העדפות מיניות של יריבים פוליטיים כאלה ואחרים – זה מזעזע.

אורלי לוי אבקסיס: בנו שם, כמו שיצחקי אז אמר - -

איתן גינזבורג: תודה.

אורלי לוי אבקסיס: - - בנו מערכת שלמה על כל אחד ואחד מחברי הכנסת, או על כל אחד ואחד גם דברים שהם לא עבירה על החוק, כדי שיהיה מנוע או מנוף להפעיל עליהם לחצים.

אורלי לוי אבקסיס: אני רוצה לדעת ואני חושבת כמו כל אזרח במדינה, מיהם נבחרי הציבור ואילו מנופים מופעלים עליהם.

אורלי לוי אבקסיס: כי אחרת אי-אפשר להבין את השקט ובאמת, את הנחבאות אל הכלים של ראשים של הממשלה הזאת, בין אם זה שר המשפטים ובין אם זה השרים האחרים, והשקט הזה מבהיל.

אורלי לוי אבקסיס: תודה.

איתן גינזבורג: תודה רבה לחברת הכנסת אורלי לוי אבקסיס.

איתן גינזבורג: חברת הכנסת עאידה תומא סלימאן – אינה נוכחת.

איתן גינזבורג: חברת הכנסת מיכל וולדיגר, בבקשה, שלוש דקות לרשותך.

מיכל מרים וולדיגר: כבוד היושב-ראש, כבוד השר, כנסת נכבדה.

מיכל מרים וולדיגר: אנחנו חיים במדינה, בתקופה האחרונה עוברים מפרשייה לפרשייה, מפרשייה לפרשייה.

מיכל מרים וולדיגר: הפרשייה הקודמת נשכחת עוד לפני שבכלל דנים בה ועוסקים בה.

מיכל מרים וולדיגר: אחת הפרשיות, שלצערי הרב שוב נדחקה לקרן זווית, אם בכלל מצאה אי אילו מישהו שיקשיב לה ויטפל בה, זו פרשייה מזעזעת, כן חברים, מזעזעת.

מיכל מרים וולדיגר: לפני יותר מחצי שנה, ביולי 2021, אושפז יחיאל – שם בדוי, כמובן – חייל משוחרר שהשתחרר מהצבא עקב פוסט-טראומה שהוא חווה בהיותו לוחם והוא אושפז בבית החולים הפסיכיאטרי כפר שאול.

מיכל מרים וולדיגר: הוא קיבל תרופות מאוד חזקות, הוא היה מאוד מטושטש, מצבו לא היה טוב.

מיכל מרים וולדיגר: במקביל, נעצר על ידי המשטרה פלסטיני בן 39 שזה המעצר ה-11 שלו.

מיכל מרים וולדיגר: תשעה מאסרים היו על כניסה בלתי חוקית למדינת ישראל והעשירי היה על ניסיון לרצוח מאבטח עם סכין.

מיכל מרים וולדיגר: ישב על כך 15 חודשים בכלא הישראלי ושוחרר ועכשיו שוב נתפס על כניסה בלתי חוקית לישראל.

מיכל מרים וולדיגר: הפרקליטות דרשה וקיבלה מעצר עד תום ההליכים בגלל רמת המסוכנות שלו.

מיכל מרים וולדיגר: הוא היה מאוד מאוד מסוכן ולכן השופט נענה לבקשת הפרקליטות.

מיכל מרים וולדיגר: אותו פלסטיני חזר כמו תמיד על הטענה של אי-שפיות, על כך שהוא לא כשיר לעמוד לדין.

מיכל מרים וולדיגר: כבוד השופט שלח אותו להסתכלות בכפר שאול והפלא ופלא, כן, כן, תקשיבו, הוא הוכנס לאותו חדר יחד עם החייל המשוחרר שלנו שקראנו לו יחיאל.

מיכל מרים וולדיגר: מעבר לכך שזה מחדל לא יתואר, למה ממשיכים לאשפז בבתי החולים הפסיכיאטריים אנשים חולים יחד עם אנשים שנעצרו בשל עבירה פלילית ומוכנסים לאותו מקום, אני לא יודעת, לא לי הפתרונים, וצריך לפתור את זה אחת ולתמיד.

מיכל מרים וולדיגר: אבל לא רק זה, אלא שהוא נכנס לאותו חדר בלי אזיקים, בלי פיקוח.

מיכל מרים וולדיגר: אני מזכירה לכם, הפרקליטות אמרה שמדובר בבן אדם מסוכן ולכן צריך לעצור אותו עד תום ההליכים.

מיכל מרים וולדיגר: הפלסטיני הזה אנס, פשוט אנס את החייל בתוך בית החולים, בתוך המקום שבו הוא היה אמור להיות הכי שמור.

מיכל מרים וולדיגר: החייל, בכוחותיו האחרונים, התלונן על כך ואכן, לשם שינוי, גם המשטרה וגם הפרקליטות עבדו מאוד מהר ותוך עשרה ימים כבר הוגש כתב אישום.

מיכל מרים וולדיגר: המחדל שאני רוצה לדבר עליו – אני מסיימת, אני מסיימת, כבוד היושב-ראש – זה לא על כתב האישום שהוגש ומטופל עכשיו בבתי המשפט, אלא על המחדל של מדינת ישראל.

מיכל מרים וולדיגר: עד היום לא נחקר המקרה הזה.

מיכל מרים וולדיגר: פניתי לשר, לשר הבריאות, הגשתי לו מכתב, ביקשתי שתוקם ועדה לפי סעיף 8 לחוק הממשלה.

מיכל מרים וולדיגר: איך זה קורה?

מיכל מרים וולדיגר: איך במדינת ישראל, בתוך בית החולים הפסיכיאטרי - -

איתן גינזבורג: תודה.

מיכל מרים וולדיגר: - - בן אדם נאנס.

מיכל מרים וולדיגר: ביקשתי בדיקה.

מיכל מרים וולדיגר: אני מזכירה לכם, האירוע קרה באוגוסט, כלומר ביולי ובאוגוסט הוגש כתב אישום.

מיכל מרים וולדיגר: שום דבר לא נע.

מיכל מרים וולדיגר: אני מנסה לברר ולקבל תשובות ולא קיבלתי תשובה.

מיכל מרים וולדיגר: חברים – אני מסיימת – אני לא יכולה, אני לא יכולה להשלים עם הדבר הזה, שהדבר הזה לא נחקר.

מיכל מרים וולדיגר: איך קרה ונפיק לקחים שלא יקרה עוד פעם.

איתן גינזבורג: תודה רבה.

מיכל מרים וולדיגר: אז אני קוראת מפה לשר הבריאות לתת לי תשובות ולמנות ועדה ציבורית שתחקור את האירוע.

מיכל מרים וולדיגר: תודה.

איתן גינזבורג: תודה רבה לחברת הכנסת וולדיגר.

איתן גינזבורג: חברת הכנסת אורית סטרוק, בבקשה.

איתן גינזבורג: אני מבקש מחברי הכנסת לעמוד בזמנים.

אורית סטרוק: ערב טוב, אדוני היושב-ראש, חבריי חברי הכנסת, מכובדי השר.

אורית סטרוק: מכובדי השר, השר לביטחון פנים, אני רוצה לנצל את ההזדמנות הזו שאתה יושב כאן במליאה כדי לדבר איתך על דבר חמור מאוד שקורה כרגע בתחום משרדך.

אורית סטרוק: שומע, אדוני השר?

אורית סטרוק: אוקיי.

אורית סטרוק: בקריית ארבע הייתה עד לפני ימים ספורים תחנת כיבוי אש.

אורית סטרוק: החליטו לשפץ אותה, אורך השיפוץ יהיה כחודשיים, כך לדברי האחראים לנושא, ולמשך הזמן הזה, שהוא לפחות חודשיים, ומי כמוך וכמוני יודעים ששום דבר אף פעם לא נגמר בדיוק בזמן במדינתו, העבירו את תחנת כיבוי האש לגוש עציון.

אורית סטרוק: עכשיו, אדוני השר, אני רוצה לשאול אותך אם זה נשמע לך סביר, אם זה נשמע לך סביר שבכל פעם שתהיה שרפה מסכנת חיים יצטרכו להזניק רכב כיבוי אש מגוש עציון לקריית ארבע.

אורית סטרוק: אני, אדוני השר, עושה את הדרך הזו יום-יום - - -

עמר בר-לב: - - -

אורית סטרוק: אז אני אומרת לך, אני עושה את הדרך הזו יום-יום בכביש שהוא חד-נתיבי.

אורית סטרוק: כשהכביש פנוי ואין פקקים ואין פיגועים ואין זריקות אבנים, אפשר לעשות את הדרך הזו בכחצי שעה, אולי 20 דקות, אבל אתה הרי יודע היטב ש-20 הדקות האלה הן יכולות להיות בדיוק ההבדל בין חיים ומוות.

אורית סטרוק: כשהכביש פקוק, וזה קורה הרבה, הדרך הזו יכולה להימשך לפעמים אפילו שעה, אני לא מגזימה.

אורית סטרוק: יש שם צמתים, לא מכבר דיברתי עם חברתך לסיעה, שרת התחבורה, על הפקקים שיש בקטע הדרך הקצרצר הזה בין גוש עציון לקריית ארבע.

אורית סטרוק: יש שם שני צמתים שאתה יכול להיתקע בכל צומת לפעמים חצי שעה – צומת העוקפים וצומת בית ענון.

אורית סטרוק: אנחנו מדברים על חיי אדם, אדוני השר, על חיי אדם.

אורית סטרוק: כל יום שבו אין תחנת כיבוי אש בקריית ארבע, כל יום שבו במקרה של שרפה רכב כיבוי אש צריך להגיע מגוש עציון, הוא יום, סליחה שאני אומרת את זה, הוא יום של הפקרות.

אורית סטרוק: הוא יום של סיכון חיים במודע.

מאי גולן: הם לא רוצים שהם יהיו שם, את רוצה - - -

אורית סטרוק: לא, אני לא מאמינה.

אורית סטרוק: זה לא נכון.

מאי גולן: אז את מאוד תמימה, חברת הכנסת סטרוק.

אורית סטרוק: אני לא מאמינה.

איתן גינזבורג: משפט אחרון.

איתן גינזבורג: נא לסיים.

אורית סטרוק: אני לא מאמינה.

מאי גולן: מבחינתו גם שיהיה להם נזק.

איתן גינזבורג: נא לסיים.

אורית סטרוק: אני לא מאמינה.

אורית סטרוק: אני חושבת שלא משנה מה דעותיו הפוליטיות - -

מאי גולן: נו, באמת.

אורית סטרוק: - - של השר עמר בר לב, הוא בוודאי לא רוצה לסכן את חייהם של תושבי קריית ארבע-חברון.

איתן גינזבורג: תודה.

אורית סטרוק: ואני מבקשת, אדוני השר, שלמרות שזה לא מעמד של שאילתה, שאתה תבדוק את הנושא עוד הערב ותטפל בו עוד הערב כדי להציל חיי אדם.

אורית סטרוק: תודה רבה.

איתן גינזבורג: תודה רבה לחברת הכנסת אורית סטרוק.

איתן גינזבורג: חבר הכנסת איתמר בן גביר.

איתמר בן גביר: אל תגזימי.

מאי גולן: כן, ממש עוד הערב.

מאי גולן: זה הדבר הראשון שהוא יעשה.

מאי גולן: להפך, הוא יוודא שלא יהיה שם.

איתמר בן גביר: איך הוא אמר לך עכשיו?

איתמר בן גביר: זה לא.

איתמר בן גביר: לבדוק הערב זה יותר מדי.

איתמר בן גביר: זה מתנחלים, זה לא – אפשר, דמנו מותר, זה לא.

איתמר בן גביר: יש משטרה בשביל הפורעים, יש שר לביטחון פנים בשביל הפורעים, בשביל מי שזורק אבנים.

איתן גינזבורג: שלוש דקות לרשותך.

איתמר בן גביר: אדוני היושב-ראש - -

מאי גולן: אלימות מתנחלים - - -

איתמר בן גביר: - - כנסת נכבדה, כבוד השר משלום עכשיו, שפועל במשטרה נגד עם ישראל, נגד המתיישבים ובעד כל מי שהוא אויב של מדינת ישראל, מצר את הידיים והרגליים של השוטרים.

מאי גולן: הוא עסוק בהסברה ודה-לגיטימציה למדינת ישראל.

איתמר בן גביר: נותן לגיטימציה לפגיעה בילדים אצלנו.

איתמר בן גביר: כן, זה השר לביטחון פנים.

איתמר בן גביר: נו, מה הפלא, כשממנים את האדם הכי קיצוני - -

מאי גולן: בושה וחרפה.

איתמר בן גביר: - - הכי קיצוני במפלגת העבודה - -

מאי גולן: זו המטרה של בנט.

איתמר בן גביר: - - להיות השר לביטחון פנים.

איתמר בן גביר: מה הפלא שבשמעון הצדיק תשע פעמים שורפים רכב ליהודי – אבל זה לא תג מחיר.

איתמר בן גביר: זה לא תג מחיר, זה לא מעניין אותו.

איתמר בן גביר: לא תג מחיר – לא מעניין.

איתמר בן גביר: מרביצים ליהודים, תוקפים יהודים.

איתמר בן גביר: עכשיו אני רוצה, לפני שנדבר על החוק, שגם לא נשאר יותר מדי זמן, אבל כמה משפטים על תוכנת הריגול של המשטרה.

איתמר בן גביר: אני אומר את זה בתור מי שלפני 20 שנה, 20 שנה, היה יעד של משטרת ישראל.

איתמר בן גביר: בתי משפט, כשנתנו לי לעיין בחומר, ראיתי איפה עקבו אחריי.

איתמר בן גביר: חנות כזאת, מסעדה כזאת, הלכו אחריי שם.

איתמר בן גביר: ואני, אדוני היושב-ראש, צעקתי ואמרתי: זו לא דמוקרטיה.

איתמר בן גביר: על כרוזים, על הפגנות, על צעקות, על זה רדפו אחריי.

איתמר בן גביר: וכשאני צעקתי השמאל שתק, כי זה איתמר בן גביר, כי זה ימין - - -

מאי גולן: יש דמוקרטיה ויש דמוקרטיה.

איתמר בן גביר: כן, כי זה לא אכפת להם.

מאי גולן: ברור.

איתמר בן גביר: זה לא איזה מחבל שמניף דגלי חמאס.

איתמר בן גביר: אדוני, מי ששתק אז חוטף היום.

איתמר בן גביר: מי ששתק אז חוטף היום.

איתמר בן גביר: אתם, בשמאל, צבועים.

איתמר בן גביר: שתקתם כשרדפו אותנו; שתקתם כשעצרו בנות בגוש קטיף; שתקתם כשהפשיטו נערים ונערות; שתקתם כשפגעו בדמוקרטיה.

איתמר בן גביר: השר יועז הנדל, שתקתם כשרדפו אותנו, ותראה מה קורה היום.

יועז הנדל: מי זה, אותך?

איתמר בן גביר: מסתבר – אותי זה עם ישראל, וזה החבר שלך משלום עכשיו.

איתמר בן גביר: אתה והשלום-עכשיוניק הזה.

איתמר בן גביר: הוא שלום-עכשיוניק.

קריאה: איתמר - - -

איתמר בן גביר: היה בצבא, זה חשוב מאוד, עשה דברים חשובים, אבל מאז נהיה שלום-עכשיוניק.

איתמר בן גביר: עכשיו צריך לומר: זה בא לכם וזה בא לכולנו וצריך לעצור את הדבר הזה.

איתמר בן גביר: מי ששתק אז לא יכול להתלונן, אבל אני, בתור מי שצעק וזעק – צועק.

איתמר בן גביר: עכשיו משפט אחד על החוק, לא נשאר יותר מדי, אבל רק נגיד דבר אחד.

איתמר בן גביר: ברוך השם, אילת שקד צריכה להודות לשמחה רוטמן, צריכה להודות לציונות הדתית שמגלה אחריות, יום טוב.

איתמר בן גביר: כן, מגלה אחריות.

איתמר בן גביר: שיש שקיפות ומכסות, כי בחוק שאתם רציתם להעביר התנועה האסלאמית הייתה מרוויחה.

איתן גינזבורג: תודה.

איתמר בן גביר: הגיע הזמן שתתפכחו, הגיע הזמן שתתעוררו.

איתמר בן גביר: תודה רבה.

איתן גינזבורג: תודה רבה לחבר הכנסת בן גביר.

איתן גינזבורג: חבר הכנסת יום טוב חי כלפון, בבקשה, אדוני, שלוש דקות.

יום טוב חי כלפון: אדוני היושב-ראש, אדוני השר, כנסת נכבדה, הערב לקראת ההצבעה על חוק האזרחות אני רוצה לדבר על אחריות ועל חוסר אחריות.

יום טוב חי כלפון: כן, חבר הכנסת בן גביר, הרמת לי להנחתה.

יום טוב חי כלפון: אחריות משמעותה לעשות מה שטוב ונכון לאזרחי המדינה, לביטחונה, בלי להתחשב - -

איתמר בן גביר: לשבת עם עבאס זה טוב?

יום טוב חי כלפון: - - בלי להתחשב באינטרס אישי, פוליטי או אחר.

איתמר בן גביר: אני יודע מאיפה אתה בא – לשבת איתם, לשבת איתם.

איתן גינזבורג: חבר הכנסת בן גביר, תודה.

יום טוב חי כלפון: נכון, נכון - - -

שלמה קרעי: 500 מתים זה טוב למדינת ישראל?

איתן גינזבורג: חבר הכנסת קרעי, תודה.

יום טוב חי כלפון: מי שפועל - - -

איתמר בן גביר: לשבת עם השר לשלום עכשיו - - -

איתן גינזבורג: חבר הכנסת בן גביר.

מיכל מרים וולדיגר: - - - זה לא חשוב.

איתמר בן גביר: יום טוב, יום טוב - - -

איתן גינזבורג: חבר הכנסת בן גביר, הרגע סיימת לדבר.

איתן גינזבורג: חבר הכנסת בן גביר, קריאת ביניים.

איתן גינזבורג: תודה.

איתן גינזבורג: חבר הכנסת קרעי, תודה.

איתן גינזבורג: בבקשה.

איתן גינזבורג: לא, אני מבקש מכם.

איתן גינזבורג: אני מבקש.

שלמה קרעי: 20 נורבגים זה טוב למדינת ישראל?

איתן גינזבורג: חבר הכנסת קרעי, נאמת.

איתן גינזבורג: תודה.

יום טוב חי כלפון: מי שפועל מתוך אחריות ושיקול דעת מקבל לרוב פחות יחסי ציבור ופחות תשומת לב תקשורתית, וזו הגדולה של לקיחת האחריות – לעשות מה שטוב ונכון בלי להתחשב בכל שיקול אחר.

מאי גולן: - - -

איתן גינזבורג: חברת הכנסת גולן, די.

יום טוב חי כלפון: ביולי האחרון חברי הבית הזה מהאופוזיציה – הציונית, כך אני מקווה – העדיפו לפעול בחוסר אחריות משווע ולהצביע נגד חוק האזרחות כדי ליהנות מרווח פוליטי, רווח פוליטי למעשה של איש אחד, הוא ראש האופוזיציה נתניהו - -

שלמה קרעי: אתם הקמתם את ממשלת האחים המוסלמים.

שלמה קרעי: אתם הקמתם ממשלה עם האחים המוסלמים.

איתן גינזבורג: חבר הכנסת קרעי.

איתן גינזבורג: חבר הכנסת קרעי.

יום טוב חי כלפון: - - על פני האחריות כלפי ביטחון אזרחי ישראל.

יום טוב חי כלפון: במקום להעביר את אותו חוק, שאותם חברי אופוזיציה הצביעו בעדו אך כמה שבועות לפני כן בישיבת הממשלה, כשהם עוד היו חברים בממשלה, וכפי שעשו כל סיעות הבית הציוניות - -

איתמר בן גביר: זה חוק אחר, זה לא אותו חוק.

יום טוב חי כלפון: - - משך 17 שנה.

יום טוב חי כלפון: הם העדיפו להביך את הקואליציה בכל מחיר, גם אם המחיר הוא מתן מעמד לפלסטינים - -

איתמר בן גביר: זה לא אותו חוק.

איתמר בן גביר: זה לא אותו דבר, יום טוב.

יום טוב חי כלפון: - - אשר עלולים לסכן את ביטחון ישראל.

יום טוב חי כלפון: אני יודע איזה סיפור הם מספרים לעצמם כדי לנקות את מצפונם.

יום טוב חי כלפון: חלק אמרו ואומרים: זו בעיה שלכם.

יום טוב חי כלפון: הקמתם ממשלה עם אלה ועם אלה, תשלמו את המחיר – טיעון שהוא כל כולו מבטא חוסר אחריות.

יום טוב חי כלפון: כי מי משלם את המחיר?

יום טוב חי כלפון: אזרחי ישראל משלמים.

יום טוב חי כלפון: כשיש מלחמה אנחנו בדרך כלל שומעים - -

שלמה קרעי: הם מתים.

יום טוב חי כלפון: - - אין אופוזיציה, אין קואליציה.

יום טוב חי כלפון: הרי תמיד שומעים את הקריאות האלה, מגבים את הממשלה, מגבים את כוחות הביטחון, וזו העמדה האחראית כשמדובר על ביטחון ישראל.

יום טוב חי כלפון: וכאן כוחות הביטחון - -

שמחה רוטמן: יום טוב, תיתן איזה נאום שאתה רוצה, העיקר שבסוף תצביע בעד החוק שלי.

יום טוב חי כלפון: - - ובמקרה הספציפי השב"כ, העבירו תגובה חד-משמעית, ולאחרונה שוב הוגשה חוות דעת בעניין, כי צריך להעביר את החוק הזה.

איתמר בן גביר: אז למה - - -

יום טוב חי כלפון: ואני שמח להיות חלק מהאנשים האחראים - - -

איתן גינזבורג: חבר הכנסת בן גביר, אי-אפשר.

איתן גינזבורג: ירדת עכשיו מהנאום, זה מה שקרה.

איתן גינזבורג: אז זה מה שקרה.

איתמר בן גביר: אז מה?

איתמר בן גביר: מותר לקרוא קריאות.

איתן גינזבורג: אל תפריע לו לנאום.

איתן גינזבורג: אפשר לקרוא קריאת ביניים אחת, לא להתפרץ כל הנאום.

איתן גינזבורג: מספיק.

איתמר בן גביר: גם בזה אתה רוצה לסתום את הפה?

איתמר בן גביר: לא מספיק עקבתם אחריי?

איתן גינזבורג: חבר הכנסת בן גביר.

יום טוב חי כלפון: אדוני היושב-ראש, אני כבר רגיל לזה.

יום טוב חי כלפון: כנראה שמה שאני אומר מפריע להם.

איתן גינזבורג: חבר הכנסת בן גביר.

יום טוב חי כלפון: אני מאוד שמח להיות חלק מחברי הכנסת האחראים בבית הזה, שפועלים מתוך שיקולי ביטחון.

מאי גולן: איפה האחריות שלכם בימינה?

מאי גולן: איפה האחריות שלך?

מאי גולן: אתה יודע כמה הציבור שלך - - -

יום טוב חי כלפון: ולאחר שהקפדתי – חברת הכנסת גולן - - -

איתן גינזבורג: חברת הכנסת מאי גולן, אני קורא אותך לסדר פעם ראשונה.

מאי גולן: - - -

איתן גינזבורג: חברת הכנסת מאי גולן, די.

יום טוב חי כלפון: לאחר שהקפדתי לתאר את חוסר האחריות של האופוזיציה, לא אחסוך גם מלתאר את חוסר האחריות גם של חבריי, חלק מחבריי לקואליציה, אלה שהולכים להתנגד לחוק הזה.

יום טוב חי כלפון: חברים – חברי מרצ, חברי רע"מ – אתם פועלים בחוסר אחריות.

יום טוב חי כלפון: ביטחון - - -

איתמר בן גביר: חברים שלך.

איתמר בן גביר: חברים שלך.

יום טוב חי כלפון: ביטחון הוא לא עניין של ימין ושמאל.

מאי גולן: רע"מ ומרצ חברים?

יום טוב חי כלפון: ביטחון הוא אפילו לא עניין של יהודים וערבים.

מאי גולן: באיזה עולם אתה חי שאתה חושב שהם חברים שלך?

יום טוב חי כלפון: כשמחבל מתפוצץ - -

מאי גולן: אתה כלי, הם משתמשים בך.

מאי גולן: הם יזרקו אותך דקה אחרי - - -

יום טוב חי כלפון: - - בלב ריכוז אוכלוסייה, המחבל לא מבחין בין יהודים לערבים ובין שמאל לימין.

מאי גולן: באיזה עולם רע"מ ומרצ הם חברים שלך?

מאי גולן: אני רוצה להבין, יום טוב.

איתן גינזבורג: חברת הכנסת גולן, די.

יום טוב חי כלפון: כשמתפרעים בנגב, כולם סובלים מזה.

איתמר בן גביר: אלה החברים שלך, יום טוב.

איתמר בן גביר: אלה החברים שלך.

איתן גינזבורג: חבר הכנסת בן גביר, מספיק.

יום טוב חי כלפון: לכן זהו חוק שמציל חיים, ומי שמתנגד לחוק הזה צריך להתבייש.

איתמר בן גביר: אלה החברים שלך.

יום טוב חי כלפון: ואם כבר מדברים - - -

איתן גינזבורג: חבר הכנסת בן גביר, אני קורא אותך לסדר פעם ראשונה.

יום טוב חי כלפון: אם כבר מדברים על אחריות – אדוני היושב-ראש, בגלל שהפריעו לי תיתן לי עוד כמה, קצת זמן - - -

איתן גינזבורג: 30 שניות.

מאי גולן: עוד 100 דקות.

איתמר בן גביר: עשר דקות.

יום טוב חי כלפון: רק להעלות עוד נושא של חוסר אחריות, חוסר אחריות של האופוזיציה הפעם.

איתמר בן גביר: זה לא יעזור, יום טוב.

יום טוב חי כלפון: זה שמונה חודשים לא הוקמה ועדת העלייה והקליטה כאן בבית הזה.

יום טוב חי כלפון: האופוזיציה קיבלה לידיה את הוועדה הזאת, אבל היא מחרימה אותה.

יום טוב חי כלפון: אני רואה את חבר הכנסת יוסף טייב שיושב כאן מש"ס.

יום טוב חי כלפון: המפלגה שלך מחרימה את ועדת העלייה והקליטה.

יום טוב חי כלפון: עד היום היא לא מוקמת בגלל פוליטיקה קטנה, בגלל פוליטיקה קטנה שלך - -

יוסף טייב: אתה אלוף בדיבורים, בוא נעבור למעשים.

איתן גינזבורג: לא להפריע לו.

יום טוב חי כלפון: - - ושלכם, ואתה עוד מעז לטעון שאתה בעד עולים.

יוסף טייב: תפסיק לקשקש.

יום טוב חי כלפון: אני הוצאתי מכתב ליושב-ראש הכנסת בעניין.

יום טוב חי כלפון: די עם הפוליטיקה הקטנה, כמו בחוק האזרחות, גם בעניין העלייה והקליטה תפעלו באחריות.

יום טוב חי כלפון: תודה רבה, אדוני היושב-ראש.

יוסף טייב: דיבורים כמו חול.

יוסף טייב: אתה לא מייצג אף אחד חוץ מעצמך.

איתן גינזבורג: תודה רבה לחבר הכנסת כלפון.

איתן גינזבורג: חברת הכנסת גבי לסקי – אינה נוכחת.

איתן גינזבורג: חבר הכנסת יצחק פינדרוס, בבקשה.

מאי גולן: - - -

איתמר בן גביר: אתה - - - אחריות.

קריאה: וגם לממשלה אין לה אחריות.

איתמר בן גביר: - - - עם הקיצוני הזה - - -

יצחק פינדרוס: אדוני היושב-ראש, חבריי חברי הכנסת - - -

מאי גולן: - - - זה שיסגרו את המדינה - - -

יצחק פינדרוס: חבר הכנסת יום טוב כלפון, נפל בחלקי לשמוע אותך, ויש לי שתי אופציות:

יצחק פינדרוס: או שלא קראת את שני החוקים או שלמדת מיושב-ראש המפלגה שלך לשקר.

יצחק פינדרוס: אני מקווה שהתשובה הראשונה נכונה.

יצחק פינדרוס: אני מציע לך לקרוא את ההבדל בין החוק שהבאתם היום לבין החוק שהבאתם פה לפני כמה חודשים בהקמת הממשלה.

יצחק פינדרוס: וכשאתה מדבר על אחריות, ואני רואה אותך מרים את האצבע נגד חשמל בהתייצבות הצעירה, אל תטיף לנו מוסר על אחריות.

יצחק פינדרוס: כשאתה מדבר איתנו על אחריות ואתה מצביע לפי מצפון - -

יום טוב חי כלפון: - - -

יצחק פינדרוס: - - אני רואה אותך פעם אחר פעם מצביע בניגוד לעמדה שלך.

מאי גולן: - - -

איתן גינזבורג: חברת הכנסת גולן.

יצחק פינדרוס: בניגוד לעמדה שלך.

איתן גינזבורג: חבר הכנסת טייב.

יצחק פינדרוס: אל תטיף מוסר.

איתן גינזבורג: חבר הכנסת כלפון.

יצחק פינדרוס: היום נצביע בעד.

מאי גולן: אל תטיף לנו מוסר.

איתן גינזבורג: חברת הכנסת גולן, אני קורא אותך לסדר פעם ראשונה.

יצחק פינדרוס: היום נצביע בעד כי בא חוק נכון.

מאי גולן: איזו אחריות?

מאי גולן: - - -

יצחק פינדרוס: כי בא חוק נכון - - - שיעבור.

איתן גינזבורג: חברת הכנסת גולן, אני קורא אותך לסדר פעם שנייה.

יצחק פינדרוס: בא החוק של שמחה רוטמן שבא להשלים את העניין.

יצחק פינדרוס: זאת הסיבה, כי אנחנו אחראים.

יצחק פינדרוס: ואני רוצה לדבר על ועדת העלייה והקליטה, ואני שמח שיושב-ראש הכנסת פה.

יצחק פינדרוס: היום הייתי בוועדת הכנסת על נושא שתמיד היה בוועדה למעמד האישה.

יצחק פינדרוס: הוא נמצא בסיעה שאני רחוק ממנה כמזרח ממערב, אני לא בקואליציה.

יצחק פינדרוס: העבירו לוועדת החוקה.

יצחק פינדרוס: בשביל מה יקימו את ועדת הקליטה?

יצחק פינדרוס: בשביל שאת הכול יעבירו עם רוב של שלושה בוועדת הכנסת לוועדות של הקואליציה?

יצחק פינדרוס: על מי אתה עובד?

יצחק פינדרוס: ידונו על הנושאים, ייתנו, יעבירו את זה לוועדת החוקה, יעבירו את זה לוועדת הרווחה, ואפילו לא לכלכלה, כי ספק כמה הוא יהיה נאמן לקואליציה.

יצחק פינדרוס: אתם לא מבינים איפה אתם נמצאים.

יצחק פינדרוס: מרמים את כולנו, ואתה חושב שהרמאות הזאת – תגיד אותה עוד הפעם – היא תועיל.

יצחק פינדרוס: תענו, תחלקו את הוועדות כמו שצריך.

יצחק פינדרוס: ואני פונה שוב ליושב-ראש הכנסת: עזוב אותי מהקואליציה–אופוזיציה.

יצחק פינדרוס: זו אחריות שלך.

יצחק פינדרוס: תקימו ועדות, תיתנו את היחס למספר ההוגן בוועדות, כמו שאמרתם בבית המשפט העליון שתעשו, שלהם אני בטח לא מאמין.

יצחק פינדרוס: תקימו את הוועדות לפי היחס האמיתי שיש פה בבית הזה.

מאי גולן: - - -

יצחק פינדרוס: תקימו את זה, כולנו נשתתף בכל הוועדות.

יצחק פינדרוס: תודה רבה.

איתן גינזבורג: תודה רבה לחבר הכנסת פינדרוס.

איתן גינזבורג: חבר הכנסת אופיר כץ, בבקשה.

שלמה קרעי: אם כבר דיברת על הוועדה למעמד האישה, תראה לאן הכנסת דוחפת את הסגניות שלה.

שלמה קרעי: כולם גברים עד 02:00 – מיקי, איתן, האוזר, מנסור עבאס.

שלמה קרעי: את ג'ידא ואת אמילי דחפו לפנות בוקר.

שלמה קרעי: מה קרה?

שלמה קרעי: איתן, מה זה?

שלמה קרעי: משהו.

שלמה קרעי: כל שבוע ככה.

שלמה קרעי: אתם ממשלה של נשים.

שלמה קרעי: העיקר הצטלמתם.

איתן גינזבורג: בבקשה.

שלמה קרעי: ממשלת נשים.

איתן גינזבורג: שלוש דקות לרשותך.

איתן גינזבורג: חבר הכנסת קרעי, תודה.

איתן גינזבורג: בבקשה, אדוני.

אופיר כץ: אדוני היושב-ראש, אדוני השר, חברי הכנסת, בדצמבר האחרון התראיין במלוא הגאווה שר האוצר ליברמס ואמר: האומיקרון לא משפיע יותר משפעת.

אופיר כץ: עד היום מתו 12 אנשים בעולם.

אופיר כץ: אתם מבינים?

אופיר כץ: לא יותר משפעת.

אופיר כץ: אתם קולטים אילו אנשים קובעים פה על החיים שלנו?

אופיר כץ: מה הפלא, מה הפלא בעצם שעם חובבנים כאלה, שבמדינה מחוסנת הפכנו ממדינה שהיא מודל לחיקוי במאבק בקורונה למדינת מחדל בכל מה שקשור לקורונה?

אופיר כץ: עם שרים כאלו שמזלזלים במומחי הבריאות וחושבים שיודעים הכול, מה הפלא שהגענו ל-3,000 מתים במספר חודשים?

אופיר כץ: מה הפלא שאנחנו מקום ראשון בעולם בכמות הנפטרים למיליון נפש?

אופיר כץ: אין פה שום מדיניות, שום קבלת החלטות.

אופיר כץ: מה שיש פה זה ממשלה שבמקום להיאבק בקורונה היא נאבקת באזרחים שלה.

אופיר כץ: מה שיש פה זה ראש ממשלה מוזר שבזמן שאנשים מתים פה הוא עומד פה במליאה ומדבר על הקורונה בזלזול, צוחק ומלגלג.

אופיר כץ: איזה מין ראש ממשלה זה?

אופיר כץ: גם בכלכלה הם לא סופרים את האזרחים, ובמקום לסייע בתקופה הקשה הזו, הם מעלים מיסים, מעלים מחירים.

אופיר כץ: איזו מדינה בעולם מתעללת ככה באזרחיה?

אופיר כץ: אתם הרי מפחדים.

אופיר כץ: אתם לא נמצאים בשטח, לא נמצאים עם אזרחים, כי אתם מפחדים מהבוז שאתם מקבלים מהם.

אופיר כץ: אתם מעדיפים להתחבא ולחשוב שהציבור מטומטם.

אופיר כץ: אבל אני אפתיע אתכם: הוא ממש לא מטומטם.

אופיר כץ: הוא רואה שאתם במקרה הטוב לא עושים שום דבר כדי לעזור לו, ובמקרה הגרוע הוא רואה שאתם מביאים לעליית המחירים הקיצונית שאנחנו רואים.

אופיר כץ: ולכן בסקר שנערך השבוע, חצי מאזרחי מדינת ישראל מאשימים אתכם בעליית המחירים.

אופיר כץ: 90% מאזרחי ישראל חושבים שאתם לא עושים מספיק בשביל להילחם בעליית המחירים – 90%, כמעט כל אזרחי מדינת ישראל.

אופיר כץ: זה ציון נכשל בוהק עבורכם.

אופיר כץ: אתם קולטים שכמעט כל אזרחי ישראל חושבים שאתם לא יכולים, לא מסוגלים, לא רוצים?

אופיר כץ: הם מאמינים שזה פשוט לא בשבילכם.

אופיר כץ: ועכשיו נחזור לתכשיט שאיתו התחלתי – אביגדור ליברמס.

אופיר כץ: 67% מאזרחי מדינת ישראל חושבים שהתפקוד שלו גרוע.

אופיר כץ: אז אם עדיין לא הבנת, אדון ליברמס, הציבור רואה אותך אשם בעליית המחירים.

אופיר כץ: הציבור יודע שאתה מפקיר אותו, והציבור צודק.

אופיר כץ: הוא ראה טוב מאוד איך שטפת את ועדת הכספים בהעלאות מיסים דרקוניות.

אופיר כץ: מהאמת, ליברמס, אתה לא תוכל לברוח.

אופיר כץ: תודה רבה.

מיקי לוי: תודה רבה.

מיקי לוי: חבר הכנסת סמוטריץ', בבקשה.

בצלאל סמוטריץ': אדוני היושב-ראש, חבריי השרים, חבריי חברי הכנסת, אחותי היקרה יסכה ברכה ובעלה אבנר, אפשר עוד להגיד לכם מזל טוב, נכון?

בצלאל סמוטריץ': עוד לא עברה שנה.

בצלאל סמוטריץ': שתזכו לבנות בית נאמן בישראל.

בצלאל סמוטריץ': אני רוצה לנצל את ההזדמנות הזו כדי להבהיר בצורה ברורה ושאיננה משתמעת לשתי פנים, מה שנקרא cut and clear, את עמדתנו ביחס לחוק החשוב אבל המורכב הזה, כדי שיהיה ברור לאן אנחנו מתקדמים איתו אחרי הקריאה הראשונה/ טרומית, שאני מקווה שנעביר היום יחדיו.

בצלאל סמוטריץ': ברור שבסיסו מדובר בחוק חשוב.

בצלאל סמוטריץ': הורתו בתכלית ביטחונית.

בצלאל סמוטריץ': לנו ברור היום שיש לו תכלית ציונית מאוד חשובה, שוב, של שמירה על ביטחון מדינת ישראל ואזרחיה, ולא פחות מזה – של שמירת הדמוגרפיה והרוב היהודי.

בצלאל סמוטריץ': ולא צריך להתבייש בזה, ולא צריך להחביא את זה כשבאים לבג"ץ.

בצלאל סמוטריץ': והחוק במהותו הקובע עיקרון שולל, עיקרון שקובע שמדינת ישראל לא תאפשר זכות שיבה שקטה בחסות איזו פיקציה כזאת של איחודי משפחות.

בצלאל סמוטריץ': אלא מה?

בצלאל סמוטריץ': מאחר שיש מורכבות ויש מקרים חריגים, אז החוק גם מאפשר פתח חריג.

בצלאל סמוטריץ': ובמתכונתו שעברה בכל השנים האחרונות כהוראת שעה, שיקול הדעת והסמכות הופקדו באופן בלעדי בידי שר הפנים.

בצלאל סמוטריץ': כן, הכלל הוא: אין איחוד משפחות במדינת ישראל בשל כל התכליות החשובות שהחוק הזה משרת.

בצלאל סמוטריץ': והחריג הוא סמכות של שר הפנים לסטות מהכלל ולאפשר, מסיבות הומניטריות ומסיבות נוספות שהחוק קובע, חריגים מצומצמים.

בצלאל סמוטריץ': עכשיו, תראו, בממשלה לאומית שיש בה שר פנים לאומי, אנחנו בהחלט יכולים להניח ששיקול הדעת של שר הפנים יופעל דרך הפריזמה היהודית, הלאומית, הציונית, ששוקלת את האינטרסים של מדינת ישראל, כפי שאמרתי קודם, בצד הביטחוני ובצד הדמוגרפי, והשר אכן יעשה שימוש בסמכותו במינימום ההכרחי במשקל, במידה ובמשורה.

בצלאל סמוטריץ': במצב כזה של ממשלה ציונית, יהודית לאומית, עם שר פנים כזה, אפשר בהחלט להפקיד את הסמכות ואת שיקול הדעת בידיו של שר הפנים.

בצלאל סמוטריץ': מדוע אנחנו הפלנו את החוק הזה לפני חצי שנה כאן במליאת הכנסת?

בצלאל סמוטריץ': מכיוון שזאת איננה ממשלה יהודית, לאומית וציונית.

בצלאל סמוטריץ': זו ממשלה שתלויה לצורך קיומה בתנועה האסלאמית, אותה תנועת אחות של חמאס, תנועה תומכת טרור ואנטי-ציונית שהאינטרסים שלה שונים לחלוטין מהאינטרסים הציוניים והיהודיים של מדינת ישראל.

בצלאל סמוטריץ': זאת ממשלה שנתונה לסחיטה מתמדת של התנועה האסלאמית, ולצערי היא מורכבת מגורמים שכבר הוכיחו שוב ושוב ושוב ששרידותה של הממשלה ושרידותה של הקריירה הפוליטית שלהם – לא שמתי לב שעבר הזמן, אני אזדרז, מאוד מהר – חשובה להם יותר מהאינטרסים הציוניים.

בצלאל סמוטריץ': לכן לא יכולנו להפקיד את שיקול הדעת באופן בלעדי בידיו של שר הפנים וממילא להפקיד את מפתחות זכות השיבה בידיו של מנסור עבאס.

בצלאל סמוטריץ': לכן דרשנו להוסיף מכסות ושקיפות.

בצלאל סמוטריץ': מכסות אומר – מה שהיה בעבר זה מה שיהיה עכשיו.

בצלאל סמוטריץ': שרת הפנים איננה לחיצה, היא איננה סחיטה.

בצלאל סמוטריץ': גם אם מנסור עבאס ידפוק בדלת, טוק-טוק-טוק, עם חבילת בקשות ויבקש וידרוש, יגיד: אם את לא מאשרת אני מפיל את הממשלה, היא לא יכולה, מפני שהחוק קובע מכסות; שקיפות – הכוונה שהכנסת תקבל על זה דיווח.

בצלאל סמוטריץ': זה מה שעובר כאן היום, על זה אנחנו מצביעים.

מיקי לוי: תודה.

בצלאל סמוטריץ': אני מודיע, אדוני היושב-ראש, ככל שהמרכיבים הללו – כפי שסוכם בין שרת הפנים לבין שמחה רוטמן, חברי, ידידי, חבר הכנסת, שההצעות ימוזגו ומרכיבי המכסות והשקיפות ייכנסו אל תוך החוק, נתמוך בו בשמחה גדולה ובאחריות גדולה לעתידה של מדינת ישראל בקריאה השנייה והשלישית.

בצלאל סמוטריץ': ככל ששרת הפנים תעשה עלינו תרגיל ומשתמשת בנו כמנוף ובסוף תסגור איזו עסקה אפלה עם רע"ם ומרצ, אנחנו נתנגד ונפיל את החוק הזה.

מיקי לוי: תודה.

בצלאל סמוטריץ': אני מקווה שלשם שינוי, בפעם הראשונה, היא תבחר בציונות לטובת מדינת ישראל, שלומה וביטחונה ולא באינטרסים הפוליטיים הקטנים.

מיקי לוי: תודה רבה.

משה ארבל: לסמוטריץ' תיתן רק שתי דקות דיבור.

משה ארבל: הוא מדבר מהר ויש יותר מילים.

מיקי לוי: ועוד בסוף אומר: לא שמתי לב, תן לי עוד דקה וחצי.

בצלאל סמוטריץ': היית בסדר איתי.

מיקי לוי: אני משתדל, אני משתדל.

בצלאל סמוטריץ': אבל דיברתי לעניין.

מאי גולן: ככה משתדלים - - -

מיקי לוי: חברת הכנסת שטרית, בבקשה.

מאי גולן: הם משתדלים למי שרוצים להשתדל.

מאי גולן: למי שלא רוצים להשתדל, זה לא מתאים - - - שבע שניות לפני הסוף הוא כבר מודיע לך שאתה צריך לרדת.

מיקי לוי: אין אחד – חברת הכנסת גולן, אני אף פעם - - -

קטי קטרין שטרית: בגלל זה צריך לדעת לנאום כשמיקי יושב פה.

מיקי לוי: אני אף פעם לא אומר אה, בה.

מיקי לוי: בניחותא.

מאי גולן: יועז, אני רואה את המבטים שלך.

מאי גולן: אתה שמח לאיד כי אתה, נותנים לך לדבר כמה שאתה רוצה.

מיקי לוי: לא, לא.

מיקי לוי: לא כמה, אבל – במשורה.

מיקי לוי: בבקשה, חברת הכנסת שטרית.

קטי קטרין שטרית: תודה רבה, אדוני היושב-ראש.

קטי קטרין שטרית: חברי הכנסת, שרים, היום זה אנחנו, אנשי הציבור, מחר זה יהיו אלה האזרחים.

קטי קטרין שטרית: כואב לי ברמה האישית לתת ביקורת על המשטרה, הגורם שבעצם שומר עלינו ועל מחוזות השלום ברחובותינו, אבל דברים צריכים להיאמר.

קטי קטרין שטרית: איך ציבור, הציבור שלנו, יכול לתת אמון במשטרה ובדמוקרטיה אחרי שנעשה מחדל ושימוש חריג בכלים שנועדו להגן עלינו?

קטי קטרין שטרית: לבלוש אחר אנשי הציבור זה מעשה צורם וחמור.

קטי קטרין שטרית: ריגול אחרי אויבים, לא אחרי ראשי ערים, אחרי ראשי ועדים, אחרי יועצים בכירים.

קטי קטרין שטרית: מרגלים אחרי אויבים, ריבונו של עולם, לא אחרי אנשי ציבור שעושים יום ולילה את מלאכתם ביושרה.

קטי קטרין שטרית: זה מחייב לא רק בדיקה יסודית, זה מחייב ועדת חקירה ממלכתית.

קטי קטרין שטרית: אז חברים יקרים שנמצאים בקואליציה, איך אומרים החבר'ה?

קטי קטרין שטרית: תתקדמו.

קטי קטרין שטרית: במקום להנהיג, במקום לשנות, הממשלה הזאת מפנה מבטה שוב ושוב לאחור.

קטי קטרין שטרית: איך מלמל בנט?

קטי קטרין שטרית: קשה לתקן את הנזק שנתניהו עשה, כאילו שהוא לא ישב כמעט בכל ממשלות נתניהו.

קטי קטרין שטרית: האזנות הסתר קרו במשמרת של נתניהו, התפייטה לה היום הגב' מיכאלי.

קטי קטרין שטרית: האחריות של אוחנה, מצא לו תרוץ מר לפיד.

קטי קטרין שטרית: ובכלל, חדי עין יבחינו כי מאז הקמת ממשלת השינוי, כל כתבה בעלת ביקורת בעיתון או על המרקע נפתחת במשפט "לאחר הזנחה של שנים".

קטי קטרין שטרית: רוצים לומר: זה לא אנחנו, זה הוא, הוא.

קטי קטרין שטרית: אז בסדר, בשבועיים הראשונים זרמנו; גם אחרי חודש זרמנו; גם אחרי שלושה חודשים זרמנו.

קטי קטרין שטרית: אז חברים, תגידו, מתי זה כבר אתם?

קטי קטרין שטרית: מתי כבר תשתחררו מהאובססיה הזאת ומהתירוצים האלה ותהדהדו קדימה בכוח ובנחישות?

קטי קטרין שטרית: מתי תנהיגו?

קטי קטרין שטרית: מתי תנקטו יוזמה?

קטי קטרין שטרית: מתי תעשו כבר משהו חיוני, חדשני, בעל השלכות אסטרטגיות מרחיקות לכת?

קטי קטרין שטרית: לא מתווה, לא תוכנית עבודה.

קטי קטרין שטרית: תעשו כבר.

קטי קטרין שטרית: מתי תעשו משהו מפתיע, משהו אחר?

קטי קטרין שטרית: מתי תפסיקו להכניס לכל תחילת פוסט או ריאיון "אבל נתניהו"?

קטי קטרין שטרית: כמה עוד תאכילו את הבוחרים שלכם בבשרו של ביבי?

קטי קטרין שטרית: לא הגיע הזמן להתבגר, לקחת אחריות?

קטי קטרין שטרית: האם בשביל זה נלחמתם כל כך הרבה, כל כך קשה – כדי להמשיך להגיד לנו כל יום, כל רגע, "ביבי", בכל רגע נתון?

קטי קטרין שטרית: לעיתים אני תוהה אם זו רק טקטיקה מכוונת או שזאת בעיה של אופי ומסוגלות.

קטי קטרין שטרית: הייתכן שפשוט אין לכם את זה?

קטי קטרין שטרית: שפשוט אין לכם מושג מה לעשות כשאתם השלטון?

קטי קטרין שטרית: כמה עוד נשמע "ירושה קשה", "שוקת שבורה" ושאר ביטויים של תבוסתנות?

קטי קטרין שטרית: האזרחים כאן יותר מבכל זמן אחר צריכים מנהיגים, מובילי דרך, אנשים בוגרים, למען השם.

קטי קטרין שטרית: אם במקום להתקדם אתם רק מביטים כל הזמן לאחור, על המנהיג האמיתי, ומייללים, אז אולי בכלל כדאי שהוא יחזור בחזרה ואז גם אתם תוכלו לחזור למקום הטבעי שלכם, למקום שהוא כלום ושום דבר.

קטי קטרין שטרית: שם אתם נמצאים.

קטי קטרין שטרית: תודה.

מיקי לוי: תודה רבה לחברת הכנסת שטרית.

מיקי לוי: השר יועז הנדל יעלה ויבוא.

משה ארבל: - - -

מיקי לוי: השר כהנא היה נציגה של השרה, שהיא חולת קורונה.

יועז הנדל: היא עדיין חולת קורונה, אז גם אני אייצג אותה בכבוד.

יועז הנדל: מכיוון שבעיתונות החרדית מתייחסים אלינו אותו דבר, אז אני מרשה לעצמי להמשיך את דברם.

קטי קטרין שטרית: יועז, לא היית במפלגה הזאת.

יועז הנדל: אני מרשה לעצמי לענות בדיוק באותה שיטה.

קטי קטרין שטרית: היית בכולן, רק בימינה הא לא היה.

יועז הנדל: חברת הכנסת שטרית, תודה רבה.

יועז הנדל: שמענו את דברייך המלומדים.

יועז הנדל: אני מודה לך.

קטי קטרין שטרית: לא, זה רעיון לא רע.

יועז הנדל: עכשיו אני רוצה לומר לכם, חבריי חברי הכנסת, אדוני היושב-ראש, מה המשימה של הדור שלנו.

יועז הנדל: מה המשימה של הדור שלנו, קטי שטרית, מאי גולן?

מאי גולן: מה המשימה?

מאי גולן: מעניין לשמוע, במיוחד ממך.

יועז הנדל: המשימה של הדור שלנו היא לשמור על מדינת ישראל.

מיכאל מלכיאלי: אתם, הממשלה, לא עושים את זה.

יועז הנדל: אנחנו קיבלנו במתנה מדור המייסדים - -

מיכאל מלכיאלי: קודם כול תשמור על העם היהודי.

יועז הנדל: - - מדינה יהודית ודמוקרטית – נס גדול, מדינה שעליה הגנו דורות של לוחמים ששירתו בצבא, הגנו על המולדת, ראו במקום הזה מימוש החזון הציוני.

מיכאל מלכיאלי: בדיוק כמו הקואליציה שלכם.

מיכאל מלכיאלי: אחלה קואליציה.

יועז הנדל: מדינה שבה יהודים, מוסלמים ונוצרים חיים הכי טוב במזרח התיכון.

קטי קטרין שטרית: יועז, כל הכבוד.

קטי קטרין שטרית: שתי דקות עברו ולא אמרת ביבי.

יועז הנדל: כן, אני אומר את זה גם לחברי הליכוד - -

קטי קטרין שטרית: שתי דקות עברו ולא אמרת ביבי.

יועז הנדל: - - וגם לחברי המשותפת: מדינה יהודית ודמוקרטית.

יועז הנדל: בלי היהודית לא תהיה דמוקרטית ובלי הדמוקרטית לא נחזיק כמדינה יהודית.

מיכאל מלכיאלי: הרסתם את היהודית כבר, חיסלתם.

יועז הנדל: במשמרת שלנו החובה - - -

מיכאל מלכיאלי: אין יהודית, חיסלתם.

מיכאל מלכיאלי: הייתה פעם יהודית, חיסלתם.

יועז הנדל: - - החובה לעשות הכול כדי לקיים את המפעל הציוני.

מיכאל מלכיאלי: חיסלתם.

יועז הנדל: לכן, מדינה שמאפשרת כניסת - -

קטי קטרין שטרית: הינה ממשלת השינוי.

יועז הנדל: - - נתיני ישות אויב ונמנעת מהעברת החוק החשוב הזה, מושיטה את צווארה לשחיטה.

מאי גולן: איך זה עם ראש ממשלה כמו מנסור?

מאי גולן: איך החוויה?

יועז הנדל: לפני שמונה חודשים, שבעה חודשים, ישבו כאן חברי אופוזיציה והצביעו נגד התפיסה הציונית.

יועז הנדל: ואל תספרו לי שיש הבדל בין החוקים ואז היה חשוב ולא היה חשוב.

יועז הנדל: 18 שנה הכנסת הזאת מתאחדת, כל סיעות הבית הציוניות מתאחדות כאשר הן רוצות להעביר חוק ציוני, כי הם מבינים עד כמה המדינה הזאת היא נס גלוי; נס דתי, נס חילוני – תקראו לזה איך שתרצו.

יועז הנדל: 18 שנה ידעו להתאחד סביב החקיקה הזאת.

יועז הנדל: ואני אומר את זה לשני הצדדים, אני אומר את זה גם לחברים בקואליציה, אני בעד ממשלת אחדות.

יועז הנדל: אבל יש כאן קו פרשת מים, ופעם אחת חצו את קו פרשת המים הזאת, הקו האדום – האופוזיציה; האופוזיציה, שמדברת גבוהה-גבוהה על ציונות, אבל ברגע האמת הצביעו נגד.

יועז הנדל: ועכשיו יש אחרים שחוצים את זה.

יועז הנדל: ואני אומר לכם שמדינת לאום יהודית לא צריכה לגמגם לגבי החוקים שמאפיינים אותה, כך נוהגים במדינות לאום אחרות בעולם.

קטי קטרין שטרית: יועז, כל הכבוד.

קטי קטרין שטרית: חמש דקות בלי להזכיר את המילה "ביבי".

קטי קטרין שטרית: כל הכבוד.

יועז הנדל: יש חוקים שנובעים מהיותה של ישראל מדינת לאום: חוק השבות, ההתיישבות, שירות צבאי – כן, שירות צבאי זה גם חלק מזה, הגנה על המולדת, חבריי החרדים – קליטת עלייה.

יועז הנדל: כל אלה הם לא חוקים גזעניים, הם חוקים שמגדירים את ישראל, חוקים שמגדירים מדינת לאום.

יועז הנדל: יש מדיניות הגירה במדינות אחרות, ויש מדיניות שמעצבת את האופי של אותן מדינות.

יועז הנדל: ומי שפועל הפוך, פועל נגד האינטרס הציוני, וזה לא משנה אם זה ש"ס או הרשימה המשותפת או מרצ.

יועז הנדל: מי שמצביע נגד חוק האזרחות פועל נגד האינטרס הציוני, ואתם פעלתם נגד, ומי שיצביע עכשיו נגד פועל נגד האינטרס הציוני, וצריך להגיד את זה.

אוריאל בוסו: - - - בלי האופוזיציה אין לכם - - -

יועז הנדל: חוק האזרחות חוקק לראשונה ב-2003, לאחר שהתברר שפלסטינים שקיבלו מעמד מכוח איחוד משפחות היו מעורבים בביצוע פיגועים במסגרת האינתיפאדה השנייה.

קריאות: - - -

יועז הנדל: לפי נתוני השב"כ, משנת 2001 עד יולי 2021 היו מעורבים בפיגועים 165 פלסטינים שקיבלו מעמד מאיחוד משפחות או ילדים שקיבלו מעמד מכוח הליך זה.

יועז הנדל: 38% מהעצורים בשומר החומות הם צאצאים של אותן משפחות שנוצרו מאיחוד המשפחות.

יועז הנדל: ולכן, על פי השב"כ יש לאיחוד הזה כוח משפיע בהתמודדות שלנו עם טרור.

יועז הנדל: ומה אתם עשיתם, חבריי מהאופוזיציה, בפעם שעברה?

יועז הנדל: הצבעתם נגד.

יועז הנדל: ולכן אני פונה מכאן לכולם, לכל חברי הקואליציה, גם לחברי מרצ, לעשות את מה שנכון.

שלמה קרעי: תגיד, אתה איתנו או נגדנו?

יועז הנדל: פרופ' רות גביזון כתבה כי צידוקו של חוק האזרחות "מעוגן בהיותו חלק מן המאמץ להמשך השימור של ישראל כמדינה שבה מממש העם היהודי את זכותו להגדרה עצמית על רקע התנאים המתקיימים באזור בזמן הזה".

קטי קטרין שטרית: יועז, יש הסכמה - - -

יועז הנדל: גם בג"ץ דחה שתי עתירות שהוגשו נגד החוק.

יועז הנדל: זכותה וחובתה של מדינת ישראל להגן על עצמה ולשמור על זהותה.

יועז הנדל: לכן אני קורא לכולכם, גם לחבריי ממרצ, להצביע בעד החוק, ושמח שחברי האופוזיציה התעשתו והחליטו שהם פועלים עכשיו בעד האינטרס הציוני ולא בעד האינטרס הפוליטי, כפי שהיה בפעם הקודמת.

יועז הנדל: ואני אומר לכם שבלי שאנחנו נצליח להסכים על המרחב המשותף שלנו, בלי שנצליח להסכים על אופייה של מדינת ישראל כמדינת לאום יהודית ודמוקרטית, מדינה שבה יש זכויות פרט לכל אזרח ישראלי, אבל מדינת לאום אחת – בלי אלה, אנחנו לא נצליח להתקדם.

יועז הנדל: אם אנחנו נייצר התנגדויות סביב הקונסנזוס שהיה פה 73 שנה, אם חברים בליכוד ובאופוזיציה ישכחו את ההסכמים, את ההסכמות שהיו פה במשך כל כך הרבה שנים, אם חברים במרצ ישכחו שהשמאל הציוני מאמין באותם ערכים - אנחנו נתקשה מאוד להתקדם.

מאי גולן: יש פה שמאל ציוני ולא ידענו?

מאי גולן: איפה השמאל הציוני, יועז?

מאי גולן: איפה הוא?

מאי גולן: דבר, איפה הוא?

מאי גולן: איפה?

יועז הנדל: ולכן, המסר הזה הוא כפול.

יועז הנדל: המסר הזה הוא כפול.

יועז הנדל: הוא גם אליכם, מאי גולן, הוא גם אליכם, והוא גם לחברי מרצ.

יועז הנדל: אתם בפעם שעברה הצבעתם נגד בזמן שחברי מרצ הצביעו בעד, אתם הצבעתם נגד.

מאי גולן: - - - לעזור לכם - - -

אוריאל בוסו: - - - החברים שלך - - -

יועז הנדל: ואני אומר לכם, אני אומר לכם, גם לך, חבר הכנסת בוסו.

יועז הנדל: תגידו, מה קרה?

אוריאל בוסו: - - -

יועז הנדל: אני מנסה להבין מה קרה לכם.

יועז הנדל: האם תוכנת פגסוס לאומית השתלטה לכם על תפיסת העולם מאז שאתם באופוזיציה?

יועז הנדל: פתאום גיליתם מחדש שיש נגב וגליל, פתאום גיליתם מחדש שיש ערים מעורבות, פתאום גיליתם מחדש שיש אינטרסים ציוניים.

יועז הנדל: פתאום אני שומע כאן חברים באופוזיציה שמדברים על זכויות וחובות.

יועז הנדל: מה זה?

יועז הנדל: אני מהבוקר נודע לי, אחרי התחקיר בכלכליסט על תוכנת הפגסוס שהשתלטה על טלפונים – לא כשרים, אגב.

קריאות: - - -

יועז הנדל: עכשיו אני מגלה שהתוכנה הזאת השתלטה גם על תפיסות עולם, ומשהו קרה לחברי הליכוד מאז שהם באופוזיציה – לא עליך, מרגי, אני מודה, על אחרים.

יועז הנדל: גילו פתאום שיש בעיות במדינת ישראל.

יועז הנדל: פתאום יש פה חברים שגילו שדירות יקרות במדינת ישראל ויש יוקר מחיה.

יועז הנדל: 12 שנה הם לא שמו לב, 14.

יועז הנדל: פתאום החברים מהאופוזיציה גילו שיש אזור כזה שנקרא נגב, שהוא מכיל את מרבית שטחה של מדינת ישראל, ובנגב, הם גילו, חברי האופוזיציה, אחרי 14 שנה, שיש בדואים.

מאי גולן: חיכינו לך שתגלה.

יועז הנדל: פתאום הם גילו – הם עכשיו גילו, תוכנת הפגסוס הלאומית חשפה להם.

יועז הנדל: פתאום הם גילו שבנגב יש בעיית משילות וריבונות.

יועז הנדל: ואז התפלאתי לשמוע שהליכוד גם גילה שיש גליל, ויש גם שם בעיית ריבונות וחוסר משילות.

יועז הנדל: והפלא ופלא, הם גילו שיש בערים המעורבות בעיית ריבונות, ושלמשטרה יש בעיות, והם לא מצליחים להשליט סדר ואכיפת חוק.

יועז הנדל: ואז, להפתעתי, הם גילו שאין מספיק שוטרים.

יועז הנדל: ולפתע הם גם גילו שב-14 השנים האחרונות, כשאתה הופך גוף לשק חבטות, ואתה לא מפקח עליו, ומשגיח עליו, ואתה לא נותן משאבים אלא כל היום עסוק בחקירות של פוליטיקאים, במקום להתעסק בהחזרת הריבונות – אז בסוף זה מתפוצץ לך בפנים.

יועז הנדל: ואת כל אלה הם גילו עכשיו.

יועז הנדל: ואני שמח.

יועז הנדל: אתם יודעים מה, מתוך שלא לשמה בא לשמה.

יועז הנדל: מתוך זה שאתם יושבים באופוזיציה, אז אני שמח שפתאום האינטרסים הלאומיים מובנים.

יועז הנדל: פתאום חברינו מהאופוזיציה מגלים שיש צרכים שהם לא קשורים רק לפוליטיקה.

יועז הנדל: ולכן, האחדות המפתיעה הזאת סביב אינטרס ציוני היא מאורע משמח, שאני רוצה לברך עליו.

יועז הנדל: אני רוצה לברך את השרה אילת שקד, שהובילה את התהליך הזה, ואת חבריי לממשלה שהובילו לתהליך הזה.

יועז הנדל: וגם אתכם, חברי האופוזיציה, כי באמת הייתי שמונה חודשים מודאג.

יועז הנדל: שמונה חודשים הייתי מודאג מהגילויים החדשים שגיליתם, מהתובנות החדשות שהבנתם, מהשותפים החדשים ברשימה המשותפת – שהפכתם להיות.

יועז הנדל: ואני שמח שעכשיו לראשונה הכנסת הזאת יכולה להעביר חוק שהוא טוב למדינת ישראל, חשוב למדינת ישראל, חוק שעוזר למדינת לאום יהודית ודמוקרטית.

יועז הנדל: החוק הזה הוא לא חוק גזעני, הוא חוק שמגדיר את מדינת ישראל.

יועז הנדל: ואני אומר לכם, ואני אומר גם לך, שגם לכם, חבריי מהמשותפת, גם לכם החוק הזה הוא טוב.

יועז הנדל: כי מדינת ישראל, אם היא לא תהיה מדינת לאום יהודית, אז היא גם לא תהיה דמוקרטית.

יועז הנדל: ואם היא לא תהיה מדינה יהודית ודמוקרטית, אז גם אתם לא תזכו ליהנות מהנס הגדול הזה.

יועז הנדל: אין מקום יותר טוב במזרח התיכון לחיות בו – למוסלמי, לנוצרי או ליהודי.

יועז הנדל: אני מציע לכולנו, לכל חברי הבית הזה, להכיר תודה על הנס הגדול הזה.

יועז הנדל: להבין עם כל הצער והכאב, גם אתם, חבריי באופוזיציה, שאתם לא בשלטון, עם כל הצער והכאב, שאין מקום יותר טוב לחיות בו.

יועז הנדל: ולכן, דגלי צפון קוריאה, וצעקות הגעוואלד, והסיפורים על קץ הדמוקרטיה, ועל: אם לשלטון לא בחרתנו, אז שאף אחד לא ייבחר, והבכי והנהי – כל אלה מקומם מותר בדמוקרטיה, אבל כל אלה הם עשן.

יועז הנדל: מדינת ישראל מחזיקה מעמד גם כשאתם לא בשלטון.

יועז הנדל: מדינת ישראל פורחת ומשגשגת גם כשאתם לא בשלטון.

יועז הנדל: מדינת ישראל יודעת להעביר חקיקה עם אינטרס ציוני גם שאתם לא בשלטון.

יועז הנדל: תודה רבה לכם.

יועז הנדל: אני חושב שזה יום חשוב שבו באופוזיציה גילו את האינטרס הציוני, ובקואליציה הבינו שהאינטרס הציוני גובר.

יועז הנדל: ביחד אנחנו נצליח.

יועז הנדל: תודה.

מיקי לוי: בבקשה לשבת.

מיקי לוי: חברי הכנסת, שקט במליאה.

מיקי לוי: בבקשה לשבת.

מיקי לוי: חברי הכנסת, בבקשה לשבת.

מיקי לוי: אנחנו הולכים להצבעה.

מיקי לוי: בבקשה לשבת.

מיקי לוי: האופוזיציה – בבקשת לשבת.

מיקי לוי: בבקשה.

מיקי לוי: חבר הכנסת פינדרוס, בבקשה.

מיקי לוי: חבר הכנסת טיבי, בבקשה.

אחמד טיבי: תודה רבה, אדוני.

אחמד טיבי: ראש הממשלה, אני מבקש שתשב.

מיקי לוי: בבקשה לשבת.

אחמד טיבי: מכובדי היושב-ראש, הרשימה המשותפת מבקשת לראות בחוק שתיארנו אותו כחוק הכי גזעני בספר החוקים של מדינת ישראל כהצעת אי-אמון בממשלה, ואני רוצה לנמק את ההצעה כמקובל.

אחמד טיבי: מדובר בחוק שפוגע בציבור הערבי במדינת ישראל.

אחמד טיבי: הוא פוגע בפלסטינים באשר הם.

איתמר בן גביר: במחבלים.

מיקי לוי: חבר הכנסת בן גביר, מספיק.

אחמד טיבי: בג"ץ העביר אותו ברוב של קול אחד רק כהוראת שעה לשנה.

איתמר בן גביר: - - -

מיקי לוי: חבר הכנסת כסיף, שב.

מיקי לוי: חבר הכנסת בן גביר, קריאה ראשונה.

איתמר בן גביר: - - - תקרא למחבל הזה.

מיקי לוי: חבר הכנסת בן גביר, החוצה.

מיקי לוי: במליאה לא קוראים "מחבל".

מיקי לוי: החוצה.

איתמר בן גביר: - - -

מיקי לוי: החוצה.

מיקי לוי: חבר הכנסת בן גביר, החוצה.

מיקי לוי: קריאות: - - -

מיקי לוי: חבר הכנסת בן גביר, החוצה.

אופיר כץ: אבל הוא אמר לו "טרוריסט".

מיקי לוי: חבר הכנסת אופיר כץ, תודה, תודה.

מיקי לוי: חבר הכנסת בן גביר, החוצה.

מיקי לוי: כשיגיע הזמן – חבר הכנסת בן גביר, החוצה.

אחמד טיבי: לא הבנת שאסור לקרוא מחבל?

אחמד טיבי: לא הבנת?

אחמד טיבי: הכללים השתנו.

מיקי לוי: חבר הכנסת טיבי, תודה.

מיקי לוי: תודה.

מיקי לוי: חבר הכנסת בן גביר, נקרא לו ברגע שיגיע תורו להצביע.

מיקי לוי: חבר הכנסת טיבי, עזוב.

מיקי לוי: באמת.

מיקי לוי: תודה.

מיקי לוי: (חבר הכנסת איתמר בן גביר יוצא מאולם המליאה.

מיקי לוי: )

אחמד טיבי: אני חוזר על המשפט האחרון.

אחמד טיבי: מדובר בחוק גזעני, אנטי-הומני, שפוגע ב-15,000 משפחות שחיות בתוך מדינת ישראל.

אחמד טיבי: כאשר הוצג, הייתי שם על הבמה, ושר הפנים אלי ישי אז אמר:

אחמד טיבי: מדובר בחוק דמוגרפי כדי למנוע את זכות השיבה.

אחמד טיבי: לא ביטחון ולא בטיח.

אחמד טיבי: אנחנו רוצים לראות בו אי-אמון.

מיקי לוי: תודה רבה.

מיקי לוי: אם כן, אנחנו ניגשים - - -

מאי גולן: - - -

מיקי לוי: חברת הכנסת גולן, את לא תדעי איך להצביע.

מיקי לוי: אני עכשיו מסביר מה מצביעים.

מיקי לוי: אנחנו עוברים להצבעה שמית, על פי בקשת האופוזיציה, וגם על האי-אמון, כולל, בחבילה אחת.

מיקי לוי: מי שמצביע בעד, זה בעד החוק ונגד האי-אמון; מי שמצביע נגד, זה נגד החוק ובעד האי-אמון.

מיקי לוי: שוב: בעד זה בעד החוק ונגד האי-אמון.

מיקי לוי: נגד זה נגד החוק ובעד האי-אמון.

מיקי לוי: מזכירת הכנסת, בבקשה לקרוא בשמות חברי הכנסת.

ירדנה מלר-הורוביץ: (קוראת בשמות חברי הכנסת) משה אבוטבול – אינו משתתף בהצבעה סמי אבו שחאדה – נגד יולי יואל אדלשטיין – אינו משתתף בהצבעה אמיר אוחנה – אינו נוכח ניר אורבך – בעד ינון אזולאי – אינו משתתף בהצבעה ישראל אייכלר – אינו משתתף בהצבעה דוד אמסלם – אינו נוכח אופיר אקוניס – אינו משתתף בהצבעה משה ארבל – אינו נוכח יעקב אשר – אינו משתתף בהצבעה זאב בנימין בגין – בעד אוריאל בוסו – אינו נוכח ענבר בזק – בעד חיים ביטון – אינו משתתף בהצבעה מיכאל מרדכי ביטון – בעד דוד ביטן – אינו משתתף בהצבעה ולדימיר בליאק – בעד מירב בן ארי – בעד רם בן ברק – בעד איתמר בן גביר –

מיקי לוי: נקרא לו לסיבוב הבא.

מיקי לוי: תמשיכי.

ירדנה מלר-הורוביץ: (קוראת בשמות חברי הכנסת) איתמר בן גביר – אינו נוכח יואב בן צור – אינו משתתף בהצבעה נפתלי בנט – בעד אלינה ברדץ' יאלוב – בעד קרן ברק – אינה נוכחת ניר ברקת – אינו משתתף בהצבעה יאיר גולן – אינו נוכח מאי גולן – אינה משתתפת בהצבעה איתן גינזבורג – בעד יואב גלנט – אינו משתתף בהצבעה גילה גמליאל – אינה משתתפת בהצבעה מאזן גנאים – אינו נוכח בנימין גנץ – אינו נוכח משה גפני – אינו נוכח סימון דוידסון – בעד אבי דיכטר – אינו נוכח גלית דיסטל אטבריאן – אינה משתתפת בהצבעה צבי האוזר – בעד צחי הנגבי – אינו משתתף בהצבעה שרן מרים השכל – בעד מיכל וולדיגר – אינה נוכחת רות וסרמן לנדה – בעד מכלוף מיקי זוהר – אינו משתתף בהצבעה אימאן ח'טיב יאסין – אינה נוכחת ווליד טאהא – אינו נוכח בועז טופורובסקי – בעד משה טור פז – בעד אחמד טיבי – נגד יוסף טייב – אינו משתתף בהצבעה אלון טל – בעד דסטה גדי יברקן – אינו נוכח מאיר יצחק הלוי – בעד אלי כהן – אינו משתתף בהצבעה מאיר כהן – בעד יום טוב חי כלפון – בעד עופר כסיף – נגד אופיר כץ – אינו משתתף בהצבעה חיים כץ – אינו נוכח ישראל כץ – אינו משתתף בהצבעה רון כץ – בעד יוראי להב הרצנו – בעד מיקי לוי – בעד אורלי לוי אבקסיס – אינה משתתפת בהצבעה יריב לוין – אינו משתתף בהצבעה נעמה לזימי – אינה נוכחת יעקב ליצמן – אינו משתתף בהצבעה גבי לסקי – אינה נוכחת יאיר לפיד – אינו נוכח לימור מגן תלם – בעד אמילי חיה מואטי – בעד פטין מולא – אינו נוכח טטיאנה מזרסקי – בעד מרב מיכאלי – אינה נוכחת יוליה מלינובסקי – בעד מיכאל מלכיאלי – אינו משתתף בהצבעה אבי מעוז – אינו משתתף בהצבעה אורי מקלב – אינו משתתף בהצבעה אבתיסאם מראענה – אינה נוכחת יעקב מרגי – אינו משתתף בהצבעה מופיד מרעי – בעד בנימין נתניהו – אינו נוכח יואב סגלוביץ' – בעד יבגני סובה – בעד אופיר סופר – אינו משתתף בהצבעה אורית מלכה סטרוק – אינה משתתפת בהצבעה עידית סילמן – בעד עלי סלאלחה – אינו נוכח בצלאל סמוטריץ' – אינו משתתף בהצבעה אוסאמה סעדי – נגד מנסור עבאס – אינו נוכח איימן עודה – נגד חוה אתי עטייה – אינה משתתפת בהצבעה יצחק פינדרוס – אינו משתתף בהצבעה שירלי פינטו קדוש – בעד

קריאה: הוא לא אמר נגד.

קריאה: פינדרוס אמר שאינו משתתף.

מיקי לוי: אוקיי.

מיקי לוי: רגע.

מיקי לוי: עוד לא הקריאה את השם הבא.

מיקי לוי: עוד לא הקריאה.

ירדנה מלר-הורוביץ: רק רגע.

ירדנה מלר-הורוביץ: מה הצבעת?

יצחק פינדרוס: אני לא משתתף.

מיקי לוי: לא משתתף.

יצחק פינדרוס: אני לא משתתף.

ירדנה מלר-הורוביץ: אז כתבתי, לא משתתף.

קריאה: לא.

קריאה: את אמרת נגד.

ירדנה מלר-הורוביץ: נכון.

ירדנה מלר-הורוביץ: לא משתתף.

ירדנה מלר-הורוביץ: אני טעיתי.

ירדנה מלר-הורוביץ: לא, לא.

ירדנה מלר-הורוביץ: זה בסדר.

ירדנה מלר-הורוביץ: הוא אמר.

ירדנה מלר-הורוביץ: אני טעיתי.

ירדנה מלר-הורוביץ: אני מתנצלת.

ירדנה מלר-הורוביץ: שירלי אמרה שהיא בעד.

מיקי לוי: בסדר.

מיקי לוי: היא לא עברה לשם הבא, לכן אפשר לוותר.

ירדנה מלר-הורוביץ: (קוראת בשמות חברי הכנסת) מאיר פרוש – אינו נוכח יסמין פרידמן – בעד אביר קארה – בעד אלכס קושניר – בעד יואב קיש – אינו משתתף בהצבעה גלעד קריב – אינו נוכח שלמה קרעי – אינו משתתף בהצבעה מירי מרים רגב – אינה משתתפת בהצבעה מיכל רוזין – אינה נוכחת שמחה רוטמן – אינו משתתף בהצבעה יעל רון בן משה – בעד שרון רופא אופיר – בעד מוסי רז – אינו נוכח אפרת רייטן מרום – בעד ג'ידא רינאוי זועבי – אינה נוכחת יפעת שאשא ביטון – בעד אלון שוסטר – בעד יובל שטייניץ – אינו משתתף בהצבעה קטי קטרין שטרית – אינה משתתפת בהצבעה אלעזר שטרן – אינו נוכח יוסף שיין – בעד עמיחי שיקלי – אינו נוכח מיכל שיר סגמן – אינה נוכחת רם שפע – בעד נירה שפק – בעד עאידה תומא סלימאן – אינה נוכחת

מיקי לוי: בבקשה לקרוא בשמות חברי הכנסת פעם נוספת.

ירדנה מלר-הורוביץ: (קוראת בשמות חברי הכנסת) אמיר אוחנה – אינו נוכח דוד אמסלם – אינו נוכח משה ארבל – אינו משתתף בהצבעה אוריאל בוסו – אינו משתתף בהצבעה

מיקי לוי: תבקשו מחבר הכנסת בן גביר להיכנס.

מיקי לוי: תכף תחזרי אליו.

מיקי לוי: להכניס בבקשה את חבר הכנסת בן גביר.

ירדנה מלר-הורוביץ: (קוראת בשמות חברי הכנסת) איתמר בן גביר – אינו נוכח קרן ברק – אינה נוכחת יאיר גולן – אינו נוכח מאזן גנאים – אינו נוכח בנימין גנץ – אינו נוכח משה גפני – אינו נוכח אבי דיכטר – אינו נוכח מיכל וולדיגר – אינה נוכחת אימאן ח'טיב יאסין – אינה נוכחת ווליד טאהא – אינו נוכח דסטה גדי יברקן – אינו משתתף בהצבעה חיים כץ – אינו נוכח גבי לסקי – אינה נוכחת יאיר לפיד – בעד פטין מולא – אינו נוכח מרב מיכאלי – אינה נוכחת אבתיסאם מראענה – אינה נוכחת בנימין נתניהו – אינו נוכח עלי סלאלחה – אינו נוכח מנסור עבאס – אינו נוכח מאיר פרוש – אינו נוכח גלעד קריב – אינו נוכח מיכל רוזין – אינה נוכחת מוסי רז – אינו נוכח ג'ידא רינאוי זועבי – אינה נוכחת אלעזר שטרן – אינו נוכח עמיחי שיקלי – אינו משתתף בהצבעה מיכל שיר סגמן – אינה נוכחת עאידה תומא סלימאן – אינה נוכחת

מיקי לוי: האם יש מי מחברי הכנסת במליאה שמזכירת הכנסת לא קראה בשמו?

מיקי לוי: חבר הכנסת בן גביר?

ירדנה מלר-הורוביץ: (קוראת בשם חבר הכנסת) איתמר בן גביר – אינו משתתף בהצבעה.

איתמר בן גביר: כשקראו לי טרוריסט אתה שתקת.

מיקי לוי: האם יש מי מחברי הכנסת במליאה שמזכירת הכנסת לא קראה בשמו ורוצה להצביע?

מיקי לוי: תמה ההצבעה.

מיקי לוי: בבקשה, לספור.

מיקי לוי: אם כך, תוצאות ההצבעה: 44 בעד, חמישה נגד.

מיקי לוי: הצעת החוק עברה, והצעת האי-אמון נדחתה.

קריאות: - - -

אחמד טיבי: בושה.

אחמד טיבי: בושה.

איימן עודה: בושה וחרפה.

אחמד טיבי: בושה וחרפה.

מיקי לוי: חבר הכנסת טיבי, תודה רבה.

מיקי לוי: חבר הכנסת טיבי.

מיקי לוי: חבר הכנסת איימן עודה, תודה.

מיקי לוי: תודה.

מיקי לוי: הבנתי אתכם.

מיקי לוי: אם כך, אנחנו עוברים להצעת - - -

קריאות: - - -

מיקי לוי: אנחנו עוברים להצבעה אלקטרונית על הצעתו של חבר הכנסת האוזר, שהוצמדה - - -

איימן עודה: - - - ממשלה של גזענים, ממשלה של - - - אתם פושעים.

איימן עודה: לא פחות.

איימן עודה: לא פחות מפושעים.

מיקי לוי: חבר הכנסת איימן עודה, קריאה ראשונה.

קריאות: - - -

קריאה: הממשלה הקודמת - - -

אחמד טיבי: הממשלה הזאת נסמכת על ערבים והיא דופקת את הערבים, פוגעת במשפחות.

אחמד טיבי: איזו בושה.

אחמד טיבי: איזו בושה.

שלמה קרעי: לך לפרלמנט הפלסטיני.

מיקי לוי: ההצעה שעברה תועבר לוועדת החוץ והביטחון.

יואב קיש: לא, לוועדת הכספים.

מיקי לוי: ועדת הכספים.

מיקי לוי: עוד הצעות?

מיקי לוי: ועדת הפנים, הוועדה למעמד האישה.

קריאה: חוץ וביטחון.

קריאה: חוץ וביטחון.

שלמה קרעי: הוועדה לביקורת המדינה.

מיקי לוי: תועבר לוועדת הכנסת לקבלת החלטה להיכן תנותב.

מיקי לוי: אם כך, אנחנו עוברים להצעת חוק האזרחות והכניסה לישראל, הצעתו של חבר הכנסת צבי האוזר, הוצמדה להצעת החוק הממשלתית.

מיקי לוי: אנחנו עוברים להצבעה אלקטרונית, נא להצביע.

מיקי לוי: בעד ההצעה להעביר את הצעת החוק לוועדה – 72

מיקי לוי: נמנעים – אין

מיקי לוי: בעד – 73, עם חבר הכנסת כץ.

מיקי לוי: אתה בעד?

קריאה: נגד.

שלמה קרעי: בושה וחרפה.

מיקי לוי: נגד – 16.

מיקי לוי: אם כך, אני קובע שהצעת החוק שהוצמדה לממשלתית, של חבר הכנסת האוזר, עברה.

מיקי לוי: אנחנו עוברים להצעה הבאה, של חבר הכנסת שמחה רוטמן, שהוצמדה – אה, זה אותו הדבר.

מיקי לוי: הצעתו של חבר הכנסת האוזר תועבר - -

יואב קיש: כספים.

יואב קיש: כנסת.

מיקי לוי: כנסת.

מיקי לוי: - - תועבר לוועדת הכנסת שתקבע לאיזו ועדה היא תנותב.

מיקי לוי: אנחנו עוברים להצעת חוק דומה.

אחמד טיבי: אני מבקש להעביר את כל ההצעות לוועדת הפנים.

מיקי לוי: אמרתי, לוועדת הכנסת.

מיקי לוי: חברת הכנסת לסקי לא הצביעה.

מיקי לוי: אוקיי, סגור.

מיקי לוי: בסדר.

מיקי לוי: הצעתו של חבר הכנסת שמחה רוטמן הוצמדה להצעה הממשלתית.

מיקי לוי: הצבעה.

יואב קיש: ישראל – לא עובד לו, תוסיף אותו, בבקשה.

מיקי לוי: אני אוסיף אותו.

מיקי לוי: בעד ההצעה להעביר את הצעת החוק לוועדה – 72

מיקי לוי: נמנעים – אין

מיקי לוי: בעד – 73, עם חבר הכנסת ישראל כץ, נגד – 32.

מיקי לוי: הצעת החוק עברה.

מיקי לוי: ועדת הפנים, ועדת הכנסת – גם זו תועבר.

מיקי לוי: אנחנו עוברים להצעה השלישית במניין.

מיקי לוי: עוברים להצעת החוק השלישית, של חבר הכנסת אבי דיכטר, שהוצמדה להצעת החוק הממשלתית.

מיקי לוי: הצבעה.

מיקי לוי: בעד ההצעה להעביר את הצעת החוק לוועדה – 73

מיקי לוי: נמנעים – אין

מיקי לוי: 74, כולל חבר הכנסת ישראל כץ, בעד, נגד – 17.

מיקי לוי: אם כך, ההצעה עברה, התקבלה, ותועבר לוועדת הכנסת לקביעת ועדה מתאימה.

מיקי לוי: תודה רבה.

מיקי לוי: אחרי ההמולה אנחנו ממשיכים בסדר-היום.

מיקי לוי: מי שרוצה לצאת להינפש, לשתות קפה, בבקשה.

מיקי לוי: בבקשה, מי שרוצה לצאת, חברי הכנסת – חברי הכנסת, בבקשה.

מיקי לוי: חברי הכנסת, מי שמבקש לשוחח, יצא לפגרה בקפה הפרסה.

מיקי לוי: [מס' מ-1475; פ/342/24; פ/1849/24; פ/2499/24; פ/2612/24; דברי הכנסת, חוב' י', ישיבה 83; נספחות.

מיקי לוי: ]

מיקי לוי: אם כך, אנחנו ממשיכים בסדר-היום – הצעת חוק ההוצאה לפועל (תיקון מס' 69) התשפ"ב–2022 לקריאה שנייה וקריאה שלישית.

מיקי לוי: יציג את הצעת החוק יושב-ראש ועדת החוקה, חוק ומשפט, חבר הכנסת קריב, בבקשה.

מיקי לוי: אני מבקש מחברי הכנסת שנמצאים במליאה, מי שרוצה לדבר, בבקשה יסור לקפה הפרסה, תודה.

מיקי לוי: שם תירגעו, תשתו קפה, מים קרים.

מיקי לוי: בבקשה, חבר הכנסת אורבך.

מיקי לוי: חברת הכנסת – סדרנים, נו.

מיקי לוי: אולי תצטלמו בקפה הפרסה?

מיקי לוי: חברי מפלגת ימינה, תודה רבה.

מיקי לוי: חבר הכנסת רוטמן, קח אותם, תשקה אותם.

מיקי לוי: חבר הכנסת רוטמן, תודה.

מיקי לוי: עוד שנייה.

מיקי לוי: תודה רבה.

מיקי לוי: שקט בבקשה.

מיקי לוי: חבר הכנסת קריב, בבקשה.

חוק ומשפט): אדוני היושב-ראש, כנסת נכבדה, אני מתכבד להביא בפני הכנסת לקריאה השנייה ולקריאה השלישית את הצעת חוק ההוצאה לפועל (תיקון מס' 69) (ביטול הגבלת רישיון נהיגה), התשפ"ב–2022.

חוק ומשפט): הצעה זו היא הצעת חוק הממזגת הצעה ממשלתית עם ארבע הצעות חוק פרטיות של חברת הכנסת נעמה לזימי, שהונחה במקור על ידי השרה מרב מיכאלי, חבר הכנסת אוסאמה סעדי וחבר הכנסת אחמד טיבי, חבר הכנסת שלמה קרעי וחבר הכנסת דסטה גדי יברקן.

חוק ומשפט): במסגרת הרפורמה המקיפה שנערכה בחוק ההוצאה לפועל ונכנסה לתוקפה בשנת 2009, נוסף לחוק פרק ו1 אשר אפשר לרשמי ההוצאה לפועל להטיל הגבלות שונות על חייבים במטרה להגביר את יכולת הגבייה מנכסיו של החייב, במקום שימוש בכלי המאסר, שהשימוש בו נאסר במסגרת אותו התיקון.

חוק ומשפט): במסגרת זו ניתנה לרשם ההוצאה לפועל גם הסמכות להגביל את החייב מלקבל, מלהחזיק או מלחדש רישיון נהיגה.

חוק ומשפט): הצעת החוק שלפני

חוק ומשפט): כם מציעה לבטל את סמכות הרשם להטיל על חייבים הגבלות הנוגעות לרישיון נהיגה.

חוק ומשפט): זאת, בשל כך שמדובר בהגבלה משמעותית על חופש התנועה של החייב ושל בני משפחתו, ועל ההתנהלות היומיומית התקינה שלהם, ומשום שישנו ספק גדול בדבר תרומתה של ההגבלה החריפה הזו לגביית החוב.

חוק ומשפט): בנוסף, מבדיקה משווה שנערכה, עלה כי כלי גבייה מסוג זה אינו קיים במרבית מדינות המערב.

חוק ומשפט): בהקשר זה, מן הראוי לציין כי לפני מעט יותר משנה חוקקה הכנסת את חוק ההוצאה לפועל (הקפאת הגבלת רישיונות נהיגה) (נגיף הקורונה החדש – הוראת שעה), שבמסגרתו נקבעה הוראת שעה שהקפיאה את הסמכות הנידונה להטיל הגבלות על רישיון הנהיגה מכוח חוק ההוצאה לפועל מיום 27 באוגוסט 2020 ועד ליום 6 ביולי 2021.

חוק ומשפט): הוראת השעה הזו נקבעה משום שעם פרוץ מגפת הקורונה הוטלו הגבלות שונות על שירותי התחבורה הציבורית אשר צמצמו באופן ממשי את יכולתם של אנשים להגיע למקום עבודתם ולצרוך שירותים חיוניים, ועל כן נדרשה באותה העת הקלה ביכולת הניידות גם של אותם אנשים שהוטלו הגבלות על החזקתם ברישיון נהיגה.

חוק ומשפט): לאחר בחינת נתוני יישום הוראת השעה, נמצא כי הקפאת הגבלת רישיון הנהיגה לא הביאה לפגיעה משמעותית בהיקפי גביית החובות ועל כן אין הצדקה להמשך השימוש בהגבלה מחמירה זו.

חוק ומשפט): חשוב לציין כי על פי הנתונים שהוצגו בדיוני הוועדה, ביטול ההגבלה, אשר ייכנס לתוקפו יממות ספורות אחרי פרסום החוק ברשומות, ביטול ההגבלה יביא לביטול אותן ההגבלות לכ-150,000 אזרחים ותושבים ישראלים.

חוק ומשפט): קשה להפריז בחשיבות השינוי שיביא חוק זה.

שלמה קרעי: קשה להמעיט, לא קשה להפריז.

שלמה קרעי: קשה להמעיט בחשיבות.

חוק ומשפט): תודה, אדוני, על התיקון הנכון, המהותי והלשוני.

חוק ומשפט): קשה להמעיט בחשיבות השינוי שיביא חוק זה, אם יאושר, לחייהם של אותם אזרחים ותושבים, וביחס לרבים מהם גם ליכולתם להתפרנס בכבוד ולעמוד בסופו של יום בתשלום חובותיהם.

חוק ומשפט): חשוב להדגיש כי הוועדה לא התעלמה ולא תתעלם גם בעתיד מן הצורך להבטיח את יכולתם של נושים לנקוט צעדים שיאפשרו להם לגבות את החוב מאת בעליו.

חוק ומשפט): עם זאת, צעדים אלו חייבים לעמוד בסטנדרטים המאפיינים מדינות מתקדמות ומתוקנות.

חוק ומשפט): קול ברור זה, המבקש לאזן בין יכולת הנושה להבטיח את תשלום החוב לבין זכויות יסודיות העומדות לבעל החוב, עולה בבירור גם ממסורת ישראל, כפי שלמדנו בפרשת משפטים שאותה קראנו אך לפני שתי שבתות.

חוק ומשפט): חבריי וחברותיי, אבקש להוסיף ולציין כי הוועדה דנה גם בהסתייגות להותיר את הגבלת רישיון הנהיגה לתביעות חוב בתיקי מזונות המתנהלים ללא מעורבות המוסד לביטוח לאומי.

חוק ומשפט): לצערי, הסתייגות זו לא התקבלה בהצבעה בוועדה והיא אינה כלולה בנוסח שאושר על ידי הוועדה ומונח לפניכם.

חוק ומשפט): בכוונתי כיו"ר ועדת החוקה לקיים עוד במושב הזה דיוני מעקב בסוגיית גביית החובות בתיקי המזונות והאופנים השונים שבהם מסייעת המדינה לנשים ואימהות שאינן זוכות לתשלומי המזונות שנפסקו להן.

חוק ומשפט): להצעת החוק החשובה הוגשו הסתייגויות ובקשות רשות דיבור.

חוק ומשפט): אני מבקש מן הכנסת לאשר את הצעת החוק בקריאה השנייה והשלישית.

חוק ומשפט): תודה רבה.

ג'ידא רינאוי-זועבי: תודה רבה, יושב-ראש ועדת חוקה, חבר הכנסת גלעד קריב.

ג'ידא רינאוי-זועבי: אנחנו נעבור עכשיו לנימוק ההסתייגויות.

ג'ידא רינאוי-זועבי: אני מקריאה תחילה את שמות חברי הכנסת המסתייגים לפי קבוצות.

ג'ידא רינאוי-זועבי: קבוצת סיעת הליכוד – חברי הכנסת בנימין נתניהו, יולי יואל אדלשטיין, ישראל כץ, מירי מרים רגב, יריב לוין, יואב גלנט, ניר ברקת - -

קריאה: - - -

ג'ידא רינאוי-זועבי: רגע, רגע, לאט-לאט.

ג'ידא רינאוי-זועבי: - - גילה גמליאל, אבי דיכטר, גלית דיסטל אטבריאן, חיים כץ, אלי כהן, צחי הנגבי, אופיר אקוניס, יובל שטייניץ, דוד אמסלם, דסטה גדי יברקן, אמיר אוחנה, אופיר כץ, חוה אתי עטייה, יואב קיש, דוד ביטן, קרן ברק, שלמה קרעי, מכלוף מיקי זוהר, אורלי לוי אבקסיס, קטי קטרין שטרית, פטין מולה ומאי גולן; קבוצת סיעת ש"ס – חברי הכנסת יעקב מרגי, יואב בן צור, מיכאל מלכיאלי, חיים ביטון, משה ארבל, ינון אזולאי, משה אבוטבול, אוריאל בוסו ויוסף טייב; קבוצת סיעת יהדות התורה – חברי הכנסת משה גפני, יעקב ליצמן, אורי מקלב, מאיר פרוש, יעקב אשר, ישראל אייכלר ויצחק פינדרוס; קבוצת סיעת הציונות הדתית – חברי הכנסת בצלאל סמוטריץ, מיכל וולדיגר, איתמר בן גביר, שמחה רוטמן, אורית מלכה סטרוק, אבי מעוז ואופיר סופר.

ג'ידא רינאוי-זועבי: כעת אנחנו מתחילים עם הסתייגות לסעיף 1, עם חברת הכנסת נעמה לזימי – אינה נוכחת.

ג'ידא רינאוי-זועבי: על כן כעת אנחנו עוברים לאחרי סעיף 1 – קבוצת יהדות התורה, קבוצת ש"ס, קבוצת הליכוד וקבוצת הציונות הדתית.

ג'ידא רינאוי-זועבי: חברת הכנסת מיכל וולדיגר.

קריאה: רגע, מהליכוד.

ג'ידא רינאוי-זועבי: רגע, רגע.

ג'ידא רינאוי-זועבי: קודם כול מקבוצת הליכוד – מאי גולן.

ג'ידא רינאוי-זועבי: בבקשה, חמש דקות.

מאי גולן: לפני שאת מתחילה, אני רק רוצה לברך אותך.

ג'ידא רינאוי-זועבי: תודה רבה.

מאי גולן: זו פעם ראשונה שאני לצידך.

מאי גולן: משמח לראות אישה יושבת על כס היושב-ראש.

ג'ידא רינאוי-זועבי: תודה רבה.

מאי גולן: אז אני רוצה לומר שבגלל שסגן היושב-ראש גינזבורג סירב לתת לי לסיים את דבריי קודם, למרות שראינו שכשהוא רצה לתת לאנשים אחרים זה היה לגיטימי לגמרי לתת עוד חצי דקה, עוד דקה, למרות שירדה לי חצי דקה מהזמן הוא לא נתן לי לסיים את דבריי, אז לצופים, אני מסיימת את הדברים שרציתי להגיד עוד קודם בחוק הקודם.

מאי גולן: אמרתי עוד קודם על הפרשה שהרעידה את המדינה, שאותו ניצב שחרש אולפנים נשמע בהקלטות מדבר במודע על ביצוע העבירה, וזה יושב באולפנים ומקריא דף מסרים וחושב שכולנו מפגיני בלפור.

מאי גולן: במדינה מתוקנת, חברים, לא מקימים ועדות קישוט והשתקה.

מאי גולן: במדינה מתוקנת, אותו ניצב תלם והגב' ציפי גז היו צריכים כבר לקום בשעה 06:00 למשמע דפיקות בדלת, מובלים לחקירת מח"ש.

מאי גולן: הרי אתם מסבירים לנו כל הזמן על חשד סביר, חשד סביר.

מאי גולן: עכשיו, אני שואלת: זה לא חשד סביר?

מאי גולן: הקלטה שהם מדברים במודע על ביצוע העבירה, זה לא חשד סביר?

מאי גולן: מה נראה לכם היו נושאי השיחה שהם מדברים ביניהם כעת, בזמן שאתם כאילו בודקים, אתם יודעים, פייק בדיקה?

מאי גולן: על הספר של בנט?

מאי גולן: על תוכנית סינגפור אולי?

מאי גולן: על כאבי הבטן של אילת או על הגזים של אורבך?

מאי גולן: מעניין אותי מאוד לדעת על מה אתם חושבים שהם דיברו שם.

מאי גולן: אבל אתם הרי גם את מח"ש דרסתם, גם את מח"ש.

מאי גולן: שמתם בובה על חוט, ושתישרף הביקורת.

מאי גולן: מי צריך ביקורת?

מאי גולן: הרי בצבא העיתונאים שאתם מספקים להם פרנסה בלי סוף, מי בכלל צריך ביקורת כשיש לכם את בית המשפט, מי זקוק לה?

מאי גולן: הרי את הילה גרסטל ודני פרידמן שחטתם כאילו מדובר באויבי העם, גמרתם אותם על שהם העזו בכלל לצייץ.

מאי גולן: עד איפה אתם חושבים שתובילו אותנו?

מאי גולן: עד לאן?

מאי גולן: אתם חושבים שנמשיך לאכול את הזוהמה שלכם עוד הרבה זמן.

מאי גולן: ואל תספרו לנו על בדיקות, כן?

מאי גולן: אנחנו יודעים טוב טוב שהמערכת הזאת, המערכת שמרגלת, לא משאירה עקבות, אז אל תחרטטו אותנו עם הבדיקות חרטא שלכם.

מאי גולן: אני רק רוצה להגיד לכם שאולי אתם חושבים שנרדמנו בשמירה, אבל יש לי חדשות בשבילכם.

מאי גולן: עליתם לנו עד לכאן, עד לכאן, אתם והנוכלים שהשתלטו כאן על הכנסת, שמעתם?

מאי גולן: לא נשב עוד בשקט, אנחנו נבוא איתכם חשבון אחד אחד, וזה לא איום, זו הבטחה.

מאי גולן: אתם עוד תצטערו על היום הזה שניסיתם לגנוב לנו את המדינה מתחת לאף, לא ניתן לכם לגנוב את המדינה.

מאי גולן: אתם לא תשנו סטטוס קוו במדינת ישראל ולא תשנו את דת ישראל באצבעות של מועצת השורא.

מאי גולן: זה לא יקרה רק בשביל הכיסאות המחוממים שלכם.

מאי גולן: נוכלים, מושחתים, צבועים ושקרנים, זה מה שאתם.

מאי גולן: הרסתם את הדמוקרטיה, הרסתם את זכויות הפרט, הרסתם את כל מה שהיה עוד יקר, דמוקרטי, טהור וטוב במדינה הזאת.

מאי גולן: אתם כולכם, שהכשרתם את השרץ, אתם והמפלגה להשחתת השלטון – איפה הג'ינג'י שרץ ממקום למקום ומגיש עתירות?

מאי גולן: איפה הוא?

מאי גולן: איפה הוא עכשיו כשהמדינה רועדת?

מאי גולן: איפה כולם?

מאי גולן: הרי זעקתם על זה שנתניהו אמר שצריך לחקור את החוקרים, זעקתם.

מאי גולן: תגידו לי איזה בן אדם שפוי, עם קצת כוח, היה עומד במה שעשיתם לו?

מאי גולן: אתם חושבים שהוא לא ידע על כל ה-Deep state הזאת שמתחבאת לכם מאחורי הקלעים?

מאי גולן: הבן שלו עובד במלצרות ואתם מאזינים לו.

מאי גולן: לאן הגעתם?

מאי גולן: איש בעל כוחות בלתי אנושיים לא היה עומד במה שאתם עושים לו, אף אחד לא היה עומד, ואתם שותקים וממלאים את הפה שלכם מים, אתם והנוכל הזה ששמתם בבוסטר באאודי כדי שהוא ירגיש כמו ראש ממשלה.

מאי גולן: אז יש לי חדשות בשבילכם: אתם לא עובדים על העם הזה, סיימתם לעבוד עליהם, הם כבר לא אוכלים את הלוקשים שלכם.

מאי גולן: כולנו יודעים שיש פה מדינה מתחת למדינה, ודמוקרטיה כבר לא נשארה פה.

מאי גולן: ואנחנו מבטיחים לכם, לא רק כאן בליכוד, אלא בכלל המחנה הלאומי.

מאי גולן: אתם תנסו להשתיק ואתם תנסו לסתום לנו את הפה ואתם תאזינו ואתם לא תיתנו לנו לדבר, ותעיפו אותנו מהמליאה ותוציאו אותנו מהוועדות ותשתיקו ותסתמו.

מאי גולן: לא יעזור.

מאי גולן: עם ישראל יודע את האמת.

מאי גולן: אנשי המחנה הלאומי יודעים מי אתם: מושחתים, מזויפים, שרוצים לעשות את השחיתות הזאת כמו מאפיה, רק בשביל להמשיך ולחמם את הכיסאות שלכם.

מאי גולן: תתביישו.

מאי גולן: ואתה, נפתלי בנט, אני אמשיך ואומר לך: תיזכר לדיראון עולם גם על הפרשה הזאת שקורית תחת האף שלך.

מאי גולן: לא ניתן לכם לעבור את זה בשתיקה.

מאי גולן: בושה וחרפה.

מאי גולן: ממשלה של מאפיה שמשתפת פעולה עם המושחתים שבמושחתים.

ג'ידא רינאוי-זועבי: תודה רבה.

ג'ידא רינאוי-זועבי: וסיימת בדיוק בזמן, איזה כיף.

יוליה מלינובסקי: רק אתם מיניתם אותם, שכחת את זה.

ג'ידא רינאוי-זועבי: תודה רבה.

ג'ידא רינאוי-זועבי: חבר הכנסת גדי יברקן, בבקשה.

ג'ידא רינאוי-זועבי: אחר כך - - -

מאי גולן: ואתם עוד מפלגת פשע.

מאי גולן: שלא נדבר על מה קורה אצלכם.

מאי גולן: שלא נדבר, מפלגת ישראל – שלא תגמרי כמו פאינה קירשנבאום.

מאי גולן: שלא תגמרי כמו פאינה.

מאי גולן: לא כדאי לך.

מאי גולן: לא כדאי לך.

מאי גולן: מפלגת פשע ביתנו.

ג'ידא רינאוי-זועבי: מאי גולן, אמרת את הדברים שלך, בבקשה.

נחמן שי: וואי, וואי, וואי.

שלמה קרעי: ג'ידא, בזכותי עכשיו החליפו את הסדר?

מאי גולן: עוד מפלגת פשע.

נחמן שי: - - - מאי גולן, וואי, וואי, וואי.

מאי גולן: לא, אתה, אתה, איש המוסר הגדול.

מאי גולן: אני אומנם לא ברמה שלך, אבל מה לעשות, אני נבחרת ציבור בדיוק כמוך, ואני זועקת זעקה של מיליונים.

מאי גולן: אתה – אפילו לא של אחד.

ג'ידא רינאוי-זועבי: חברת הכנסת מאי גולן, בבקשה.

מאי גולן: "וואי, וואי, וואי" – איזו התנשאות, איזו זלזול.

מאי גולן: מי זאת מאי גולן בשבילך?

ג'ידא רינאוי-זועבי: חבר הכנסת יברקן, בבקשה.

ג'ידא רינאוי-זועבי: בואו נקשיב.

ג'ידא רינאוי-זועבי: חמש דקות.

דסטה גדי יברקן: חבריי חברי הכנסת, גברתי היושבת-ראש, אני מאוד מתרגש מהחוק הזה, משום שזה החוק הראשון שלי, איך שנכנסתי לכנסת עוד ב-2019, בכנסת הראשונה מארבע הבחירות שהיו לנו.

דסטה גדי יברקן: ואני מאוד נרגש וגאה בעניין הזה, וגם רוצה להגיד: כל הכבוד לשותפיי, ליוזמים של החוק הזה ביחד איתי בהצעות פרטיות – חבר הכנסת קרעי, אוסאמה סעדי, חבר הכנסת אחמד טיבי, חברת הכנסת נעמה לזימי – כולנו שיזמנו.

דסטה גדי יברקן: ואז גם שר המשפטים, שהוביל את זה כהצעת חוק ממשלתית, וכמובן ועדת החוקה.

דסטה גדי יברקן: אני התרגשתי שהחוק הזה גם קיבל את התמיכה של הממשלה וזה עובר ביחד.

דסטה גדי יברקן: למה אני אומר שזה מרגש אותי?

דסטה גדי יברקן: אני בתוך עמי חי.

דסטה גדי יברקן: אני יודע שהיום רישיון נהיגה זה צורך בסיסי, בעיקר בעיקר של אנשים שידם אינה משגת לעבוד בכל עבודה, ורישיון נהיגה הוא לא רק דבר להתהלך איתו ברחוב, לנסוע בו, אלא מקום שמוביל אותך לפרנסה.

דסטה גדי יברקן: הרבה חייבים הופכים עוד יותר לעבריינים כשאין להם הרישיון הזה.

דסטה גדי יברקן: ולכן אני רוצה להגיד שזה חוק חברתי ממדרגה ראשונה, ושאין לו זכות קיום דקה אחת בעידן שבו אנחנו חיים.

דסטה גדי יברקן: זה משרת את עם ישראל, את הרוב המוחלט, מאות אלפים – עשרות אלפים בוודאי – שחייבים בנושא הזה, ואני מאוד שמח שזה מגיע להצבעה.

דסטה גדי יברקן: אני רוצה ברשותכם לגעת בעוד נושא, הנושא של עליית יהודי אתיופיה.

דסטה גדי יברקן: תראו, לפני כשתי בחירות הנושא המרכזי בשתי המפלגות הגדולות היה העלייה מאתיופיה.

דסטה גדי יברקן: ואני, כשחזרתי הביתה לליכוד, התנאי הראשון שלי היה: 400 איש, כתנאי לחזרה שלי, שיעלו לארץ ישראל.

דסטה גדי יברקן: ו-400 האיש האלה עלו, כל מי שצקצק חשב שיברקן עשה דיל ככה וזה, אבל באתי למען הציבור הזה.

דסטה גדי יברקן: אחר כך הוקמה ממשלה, ראש הממשלה נתניהו העביר החלטת ממשלה בשיתוף פעולה של כל הממשלה ועלו 2,000 איש.

דסטה גדי יברקן: עכשיו, לא רק זה שהקהילה הקטנה הזו – הפכנו אותה למשקל כל כך סגולי בבחירות, שיכריעו אותן, הבחירות בשתי המפלגות עסקו בנושא של יוצאי אתיופיה.

דסטה גדי יברקן: והינה, הוקמה הממשלה, ויש שרת קליטה מהקהילה בממשלה, הנושא הראשון שכחול לבן שמו את חברתי, שאני מאוד רוצה לסייע בכל הזדמנות, זה הנושא של העלייה.

דסטה גדי יברקן: והממשלה הזאת הגיעה, הוקמה הממשלה, כל הנושאים של יוצאי אתיופיה ירדו מסדר-היום.

דסטה גדי יברקן: תוכנית למשכנתאות לכל זוג צעיר בהלוואה בערבות בנקאית של הממשלה אחרי חמש שנים – ירדה מן הפרק.

דסטה גדי יברקן: כשאנחנו רצינו להפוך אותה לתוכנית לעשר שנים, אבל היום זוגות צעירים שיכלו לרכוש דירה מהתוכנית הזאת, התוכנית הראשונה שהממשלה עשתה זה הורידה את התוכנית למשכנתאות לזוגות צעירים יוצאי אתיופיה.

דסטה גדי יברקן: עכשיו בממשלה הנוכחית, איזו אחיזת עיניים.

דסטה גדי יברקן: איך אפשר לשחק ככה באנשים שהמשפחות שלהם נמצאות באתיופיה, וחלק מהמשפחות שלהם נמצאות פה בארץ.

דסטה גדי יברקן: מעבירים החלטה, מעבירים לציבור תקוות שווא, וגורמים בממשלה, אינני יודע אם בתיאום או לא בתיאום, פתאום יש עתירה לבית המשפט, לבג"ץ, על מנת לעצור את העלייה; פתאום הממשלה, משרד הפנים, לא ממהר לתת את תגובת המדינה; פתאום משרד הקליטה מתמהמה בנושא הזה.

דסטה גדי יברקן: אדוני שר התפוצות, העלייה לארץ ישראל מעולם לא הייתה נושא פוליטי, ואסור שזה יהיה אף פעם, ואני מקווה שגם פה לא יהיה.

נחמן שי: אבל הצבענו בעד.

נחמן שי: אנחנו מעלים אותם.

דסטה גדי יברקן: לכן עכשיו זה נעצר.

נחמן שי: בגלל הבג"ץ הזה, אבל מעלים אותם.

דסטה גדי יברקן: אני קורא כאן לכולם לזרז את העלייה.

נחמן שי: יעלו, יעלו, חבר הכנסת יברקן.

נחמן שי: אנחנו רוצים שהם יעלו.

דסטה גדי יברקן: אני מקווה מאוד, משום שיש כאן איזשהו משחק שאני לא מבין אותו.

דסטה גדי יברקן: אם המדינה רוצה להעלות אותם, למה המדינה לא נותנת עדיין תשובה לבית המשפט?

דסטה גדי יברקן: יש התמהמהות.

דסטה גדי יברקן: תראו, אני רוצה להיות הוגן, ואמרתי את זה גם בוועדות הקליטה ובכנסת ובממשלה הקודמת.

דסטה גדי יברקן: אמרתי שיש כ-8,000 איש שהממשלה, מדינת ישראל, מכירה ברשימות, בואו נעשה החלטה אחת, נביא את כולם ביחד.

דסטה גדי יברקן: אמרתי זה בממשלה הקודמת, אפילו איימתי להתפטר – אני מסיים, גברתי – איימתי להתפטר מתפקידי כסגן השר בפני ראש הממשלה נתניהו, והוא קיבל את המלצתי, מ-1,200 עלה ל-2,000.

דסטה גדי יברקן: גם עכשיו אני מאמין שהשרה עושה את המקסימום שהיא יכולה בממשלה הזאת, ואני אגבה כל החלטה בנושא הזה.

ג'ידא רינאוי-זועבי: תודה רבה.

דסטה גדי יברקן: אבל אסור, אסור להפוך את האנשים האלה לבני ערובה, את אלה שממתינים שם.

דסטה גדי יברקן: הם צריכים לעלות כי הממשלה מכירה בהם, יש החלטת ממשלה, ולהביא את כולם, להפעיל באתיופיה חוק השבות, לסגור את הסיפור הזה אחת ולתמיד.

דסטה גדי יברקן: תודה רבה.

ג'ידא רינאוי-זועבי: תודה רבה, חבר הכנסת גדי יברקן.

ג'ידא רינאוי-זועבי: אני רואה שחבר הכנסת יריב לוין נמצא, האם תרצה - - -

דסטה גדי יברקן: לא לא, רק היוזמים.

ג'ידא רינאוי-זועבי: לא.

ג'ידא רינאוי-זועבי: אז בבקשה, תעלה, חבר הכנסת משה קרעי.

שלמה קרעי: שלמה.

ג'ידא רינאוי-זועבי: שלמה, סליחה.

ג'ידא רינאוי-זועבי: איך התבלבלתי.

שלמה קרעי: גם מנסור עבאס מתבלבל תמיד.

ג'ידא רינאוי-זועבי: לא, אבל אני מחשיבה את עצמי כמישהי שכן מקפידה.

שלמה קרעי: ראית?

שלמה קרעי: צעקתי עליהם היום עוד פעם, והינה את פה בשעה מוקדמת.

ג'ידא רינאוי-זועבי: ואללה, תודה לך.

ג'ידא רינאוי-זועבי: בבקשה.

שלמה קרעי: אדוני היושב-ראש, מכובדי השר, כנסת נכבדה, אני רוצה בראשית דבריי להודות לכל השותפים, שכבר מספר כנסות הולכים איתי יחד לאורך הדרך, חלקם אפילו התחילו את זה בכנסות קודמות, אוסאמה סעדי, שבאמת יחד איתי מתקשרים למשרד הרישוי.

שלמה קרעי: בתקופת הקורונה, אגב, חבר הכנסת קריב, החוק בתקופת הקורונה שעבר היה גם כן חוק שלנו, שדאגנו להעביר את הוראת השעה הזו.

שלמה קרעי: ואני מאוד מאוד שמח על כך שאנחנו יכולים לברך הלילה על המוגמר ולהביא בשורה טובה כזאת לאזרחי ישראל.

שלמה קרעי: אז אוסאמה וגדי וכל מי שהיה שותף לפני כן; וגם לשר המשפטים, שהחליט להרים את הכפפה ולקחת את זה, להעביר את זה כחוק ממשלתי.

שלמה קרעי: אני אומנם אף פעם לא אבין מה הקטע, שצריכים להעביר חוק ממשלתי, ורק יחד איתו להעביר את הצעות החוק הפרטיות.

שלמה קרעי: מה, חסר לכם קרדיט בממשלה?

שלמה קרעי: אבל ככה זה מקובל כנראה בממשלות ישראל האחרונות.

שלמה קרעי: אני בעד לתת לחברי כנסת להעביר.

שלמה קרעי: זאת סביבת העבודה שלנו, וזה הדבר שאנחנו צריכים לעשות פה יותר מאשר הממשלה.

שלמה קרעי: אז לכל מי שהיה שותף, יישר כוח גדול.

שלמה קרעי: אגב, פרוצדורלית, אני לא בטוח בזה, אבל אני חושב שזה החוק הראשון שבעצם אני היוזם הראשון שלו, כי בכנסת הזאת אני הגשתי את החוק הראשון בעניין הזה.

שלמה קרעי: אז זה החוק הראשון שלי בכלל, כבר כנסת רביעית שהחוק הראשון שלי עובר בקריאה שנייה ושלישית.

שלמה קרעי: אני שמח שהחוק הראשון שעובר לי הוא חוק חברתי.

שלמה קרעי: יש לי גם הרבה חוקים משפטיים, הרבה סכסוכים, הרבה דברים של הסדרת רשויות ומערכת המשפט ובג"ץ, אבל החוק הראשון, היתד הראשונה שאני תוקע כאן בכנסת ישראל, זו הצעת חוק חברתית, ובעיניי זה משמח יותר מהכול.

שלמה קרעי: בהקשר לזה קראנו בפרשת השבוע, פרשת תרומה: "דבר אל בני ישראל ויִקחו לי תרומה מאת כל איש אשר יִדְּבֶנּוּ לִבו תִקחו את תרומתי.

שלמה קרעי: וזאת התרומה אשר תִקחו מאִתם זהב וכסף וּנְחֹשֶׁת".

שלמה קרעי: המצב היום של אזרחי ישראל הוא שיש כאן סוג של ממשלה שקופצת את ידיה ולא רוצה כל כך לעזור, ולא רוצה כל כך לתת לעצמאים, לא רוצה כל כך להוריד קצת מיסים כדי להקפיא את גל עליות המחירים, ולממשלה הזו אני רוצה להקריא סיפור: "מעשה במונבז המלך שבזבז אוצרותיו ואוצרות אבותיו בשני בצורת" כן, הייתה תקופה קשה, שנות בצורת, כמו היום – מגפת קורונה, ומונבז המלך החליט לחלק, לתת קצת לעניים.

שלמה קרעי: "חברו עליו אחיו ובית אביו, ואמרו לו, אבותיך גנזו והוסיפו על של אבותם" כן, המלכים הקודמים הוסיפו עוד ועוד אוצרות לבית האוצר, "ואתה מבזבזם?" אתה מבזבז את כל האוצרות שאבותיך חסכו?

שלמה קרעי: "אמר להם: אבותיי גנזו למטה, ואני גנזתי למעלה - - - אבותיי גנזו במקום שהיד שולטת בו, ואני גנזתי במקום שאין היד שולטת בו - - - אבותיי גנזו דבר שאין עושה פירות, ואני גנזתי דבר שעושה פירות - - - אבותיי גנזו ממון ואני גנזתי – נפשות - - - אבותיי גנזו לאחרים ואני גנזתי לעצמי".

שלמה קרעי: כן, מונבז המלך אומר:

שלמה קרעי: כל מי ששמר את הכסף והאוצרות לעצמו, הוא בעצם גנז את זה לאחרים, הוא בעצם רק שמר כסף, אבל אני דאגתי לנפשות, אני דאגתי לעניים, אני דאגתי לחלשים.

שלמה קרעי: אז הממשלה הזו ושר האוצר הזה, שקופץ את ידו ולא דואג לחלשים, מעלים מיסים, גורמים לגל של עליות מחירים, אני מקווה שילמדו מוסר השכל מהסיפור הזה ויבינו שיש כאן הזדמנות, שיש כאן לא רק חובה, יש כאן חובה וגם זכות לתת ולדאוג לחלשים, לתת ולדאוג לפריפריה, לתת ולדאוג לכל האוכלוסיות ולא רק לאלו שמצביעים לכם או לאלו שמוצאים חן בעיניכם.

שלמה קרעי: אני רוצה לסיים.

שלמה קרעי: יש פירוש נחמד שכתוב על "זהב וכסף וּנְחֹשֶׁת", על הדרגות של הצדקה.

שלמה קרעי: זה"ב זה ראשי תיבות – זה הנותן בריא.

שלמה קרעי: זו הדרגה הכי גבוהה, הוא נותן כשהוא בריא ואין לו שום סכנה.

שלמה קרעי: כס"ף זה – כשיש סכנה פותח.

שלמה קרעי: הוא מזהה סכנה ופותח את היד לצדקה.

שלמה קרעי: ונחוש"ת זה – נתינת חולה שאומר תנו.

שלמה קרעי: זו הדרגה הכי נמוכה של הצדקה, שבה האדם נותן רק כשיש לו מחלה, רק כשיש לו ממש צרות.

שלמה קרעי: גברתי היושבת-ראש, אל תדאגי, את כל ההסתייגויות אני מסיר, אז תני לי עוד דקה במקום כל הדקות של ההסתייגויות.

ג'ידא רינאוי-זועבי: זהו, אין שום בעיה, בבקשה.

שלמה קרעי: אז אלה הדרגות של הצדקה: זהב וכסף ונחושת.

שלמה קרעי: אני חושב, כס"ף – כשיש סכנה פותח.

שלמה קרעי: הוא מזהה סכנה כללית, זה עדיין לא הגיע אליו הביתה.

שלמה קרעי: אני חושב שעל הממשלה הזו אפשר לומר ראשי תיבות אחרים והגענו כבר לדרגה הכי נמוכה, וגם בה אתם עדיין קופצים את הידיים.

שלמה קרעי: זה"ב: זה הנותן ביבי.

שלמה קרעי: כשהוא נתן הוא נתן, פתח את האוצרות, נתן לכולם, לא זיהה שום סכנה ועזר לחלשים.

גלעד קריב: אכן, ביבי ידוע בעזרה לחלשים.

שלמה קרעי: כס"ף, זה כשמזהה סכנה פוליטית.

שלמה קרעי: הוא מזהה, מריח סכנה.

שלמה קרעי: נחוש"ת: נפתלי חושש שהממשלה תקרוס.

שלמה קרעי: הגענו למצב כזה, תראו מחר בהפגנות בכל הארץ – כולם יוצאים, יוקר המחיה, עליות מחירים.

שלמה קרעי: גם עכשיו אתם עדיין ככה.

שלמה קרעי: תורידו מיסים, תבואו קצת לקראת החלשים, תעשו משהו, ריבונו של עולם.

גלעד קריב: - - - נתניהו.

ג'ידא רינאוי-זועבי: תודה רבה, על היצירתיות הזו נתתי לך את הבונוס, אבל בואו נתקדם.

שלמה קרעי: תודה רבה, ותודה לכל העוסקים במלאכה, ומזל טוב לאזרחי ישראל.

ג'ידא רינאוי-זועבי: תודה רבה, חבר הכנסת שלמה קרעי.

ג'ידא רינאוי-זועבי: תעלה בבקשה חברת הכנסת מיכל וולדיגר.

ג'ידא רינאוי-זועבי: חמש דקות, בבקשה.

מיכל מרים וולדיגר: כבוד היושבת-ראש, אני לא יודעת אם אמרתי לך בהצלחה, אז הינה, עכשיו אני אומרת.

ג'ידא רינאוי-זועבי: תודה, תודה.

מיכל מרים וולדיגר: כבוד השרים, כנסת נכבדה, בנאום הקודם שלי, מפאת קוצר הזמן לא יכולתי לסיים כמו שצריך, אז אני אסיים בנושא ההוא של אותו חייל משוחרר עם פוסט-טראומה שאושפז בבית החולים הפסיכיאטרי כפר שאול ויחד איתו שמו פלסטיני בן 39 שהורשע בפעם ה-11, ואחת מההרשעות שלו היא על עברת אלימות מאוד קשה, ניסיון לדקור מאבטח.

מיכל מרים וולדיגר: הוא הושם באותו חדר ללא שמירה וללא אבטחה והפלסטיני אנס את החייל המשוחרר.

מיכל מרים וולדיגר: הפרקליטות והמשטרה, תוך שיתוף פעולה יפה, הגישו כתב אישום תוך עשרה ימים, אבל – התחלתי לציין את המחדלים – מחדל ראשון:

מיכל מרים וולדיגר: כל הפרשה הזאת, שהיא פרשה הזויה, איך בן אדם נאנס בתוך בית חולים פסיכיאטרי כשהוא תחת השפעה של תרופות מאוד חזקות ואין קול ואין אף אחד שמצפצף, כי הפרשה הזאת קיבלה צו איסור פרסום.

מיכל מרים וולדיגר: הזוי, פשוט הזוי.

מיכל מרים וולדיגר: לציבור אסור לדעת מה קורה במחשכים.

מיכל מרים וולדיגר: גם ככה, לשהות בבית החולים הפסיכיאטרי זה הס מלהזכיר ונמצא בסוף שרשרת המזון, אבל גם לפרסם אירועים טרגיים, נוראיים, שקורים בתוך בית החולים – לא מפרסמים.

מיכל מרים וולדיגר: למזלי, יואב איתיאל מוואלה מצא את הפרשה והגיש בקשה לבית המשפט לדעת מדוע יש צו איסור פרסום.

מיכל מרים וולדיגר: שלחו את זה לפרקליטות.

מיכל מרים וולדיגר: הפרקליטות אמרה: אופס, התבלבלנו.

מיכל מרים וולדיגר: איך השופט אישר?

מיכל מרים וולדיגר: איך הם התבלבלו?

מיכל מרים וולדיגר: השאלות אצלי, הפתרונות ממש לא.

מיכל מרים וולדיגר: מחדלים על מחדלים על מחדלים.

מיכל מרים וולדיגר: יואב איתיאל מוואלה פרסם את הדבר הזה, ואחרי שראיתי את הכתבה פניתי מיידית לשר הבריאות בבקשה לדעת אם המעשים של בית החולים – איפה בית החולים?

מיכל מרים וולדיגר: איפה המשטרה?

מיכל מרים וולדיגר: האם הם נחקרים?

מיכל מרים וולדיגר: מישהו חקר את זה?

מיכל מרים וולדיגר: איך בודקים למה זה קרה ואיך בודקים ודואגים שדברים כאלה לא יישנו שוב.

מיכל מרים וולדיגר: לצערי, עד היום, למרות שהגשתי בקשה לחקירה ממשלתית על פי סעיף 8 לחוק הממשלה, ועדת חקירה ציבורית שתבדוק את האירוע, עד הרגע הזה ממש לא קיבלתי שום מענה.

מיכל מרים וולדיגר: אם אתם חושבים שבכך זה נגמר, אתם טועים.

מיכל מרים וולדיגר: אני אעבור למקרה אחר, וזה המקרה של תקווה.

מיכל מרים וולדיגר: אני רוצה להאמין שחלק מכם שמעתם על המקרה של הצעירה בת ה-20 שהתקשרה לתחנת המשטרה כי אין לה לאן להתקשר, כי בבריאות הנפש אין מוקד שפועל 24/7, והבחורה, בחורה אובדנית כבר שנים רבות, יש לה בעיות, היו לה בעיות מורכבות, וכשהיא מתקשרת למשטרה לקבל עזרה עונה לה מוקדן בצורה חסרת אנושיות, בצורה שהיא ממש מעוררת חלחלה.

מיכל מרים וולדיגר: איך בן אדם שנותן שירות ככה עונה?

מיכל מרים וולדיגר: "תתאבדי כבר, מטומטמת, תתאבדי בשקט".

מיכל מרים וולדיגר: הבחורה, כל בחורה, גם עם הרבה חוסן נפשי, לא יכולה להתמודד עם זה.

ג'ידא רינאוי-זועבי: בוודאי, כולנו הזדעזענו.

מיכל מרים וולדיגר: אני לא הייתי יכולה להתמודד עם זה.

מיכל מרים וולדיגר: והיא, בחורה מסכנה שהגורל התאכזר אליה, התאכזר אליה שוב ושוב, מקבלת כזאת פנייה.

מיכל מרים וולדיגר: אבל אתם יודעים מה?

מיכל מרים וולדיגר: זו לא רק המשטרה, אני פונה אליכם, כבוד השרים, אליכם בקואליציה, שאתם אחראים לממשלה.

מיכל מרים וולדיגר: איפה לעזאזל הייתה מערכת בריאות הנפש?

מיכל מרים וולדיגר: מהרגע שכך ענה לה השוטר עברו שלושה שבועות עד שהבחורה הזאת מימשה את הרצון שלה להתאבד וסיימה את חייה.

מיכל מרים וולדיגר: בחורה בת 20, שאם הייתה פה מערכת בריאות הנפש כמו שצריך, אם הייתה פה מערכת רווחה כמו שצריך, מישהו היה מטפל בה.

מיכל מרים וולדיגר: איפה כל המערכות האלה, אני באמת שואלת שוב ושוב.

מיכל מרים וולדיגר: הבנתי שהיא ביקשה להתאשפז ואמרו לה: "לא, אי-אפשר להתאשפז כי את לא מסוכנת לאחרים, רק לעצמך".

מיכל מרים וולדיגר: סליחה, על פי חוק טיפול בחולי נפש, כשבן אדם רוצה להתאשפז בבריאות הנפש – משפזים אותו.

מיכל מרים וולדיגר: למה לא אשפזו אותה?

מיכל מרים וולדיגר: היא רצתה להתאשפז, היא ביקשה עזרה.

מיכל מרים וולדיגר: לא היה לה.

מיכל מרים וולדיגר: מדוע שום גורם מקצועי לא בדק את מצבה ביום אחרי שהיא הגישה את הבקשה שלה?

מיכל מרים וולדיגר: אילו אלטרנטיבות הציעו לה?

מיכל מרים וולדיגר: אוקיי, בבית חולים אי-אפשר לאשפז אותה, אז איפה כן אפשר לעזור לה?

מיכל מרים וולדיגר: חברים, איך אתם לא מזדעזעים?

מיכל מרים וולדיגר: גלעד, איך אתה לא מזדעזע?

מיכל מרים וולדיגר: צעירה בת 20 זועקת לעזרה – מהפריפריה הגיאוגרפית והחברתית של מדינת ישראל – שסבלה כל חייה, צועקת לעזרה: תנו לי עזרה.

מיכל מרים וולדיגר: המערכת לא מתייחסת אליה, ופשוט מתעלמת ממנה.

מיכל מרים וולדיגר: ואתם יודעים מה, אולי המערכת ההזויה שלנו נשמה לרווחה כשהיא מימשה את הבקשה שלה להתאבד, והיא התאבדה.

ג'ידא רינאוי-זועבי: תודה רבה.

ג'ידא רינאוי-זועבי: אם כך, אם אין עוד מנמקים, אני קוראת - - -

שלמה קרעי: אוסאמה, אתה לא עולה?

דסטה גדי יברקן: אוסאמה וטיבי.

ג'ידא רינאוי-זועבי: אוקיי.

ג'ידא רינאוי-זועבי: אז בבקשה, כבקשת דיבור.

ג'ידא רינאוי-זועבי: בבקשה, חבר הכנסת אוסאמה סעדי, חמש דקות.

אוסאמה סעדי: גברתי היושבת-ראש, כבוד השר, חבריי חברי הכנסת, זוהי בשורה ליותר מ-150,000 אזרחים, יהודים וערבים, אבל בעיקר, חברי הכנסת אחמד טיבי וסמי אבו שחאדה (אומר דברים בשפה הערבית), הרוב המכריע זה בעיקר מהחברה הערבית, מהשכבות החלשות.

אוסאמה סעדי: עכשיו אני כבר רוצה להגיד, אני יודע שיש כאלה שטוענים: אתם עוד פעם נותנים לאנשים, אדוני שר המשפטים, להתחמק מתשלום החוב – לא ולא.

אוסאמה סעדי: אני, ביחד עם חברי שלמה קרעי, בכנסת הקודמת התחלנו, עם שר המשפטים הקודם אבי ניסנקורן בתקופת הקורונה.

אוסאמה סעדי: אדוני שר המשפטים, הייתה תקופה, הייתה תקופת ניסיון.

אוסאמה סעדי: ביטול ההגבלה למשך שישה חודשים הוכיח שלא הייתה עלייה דרסטית באי-תשלום חובות.

אוסאמה סעדי: ולכן, אני מברך אותך, שר המשפטים, שיזמת והבאת הצעת חוק ממשלתית שמבטלת את הגבלת רישיון הנהיגה נגד חייבים בהוצאה לפועל וברשות האכיפה.

אוסאמה סעדי: זהו חוק חברתי.

אוסאמה סעדי: אני מברך אותך, שלמה, אם זה החוק הראשון שלך.

שלמה קרעי: זה מלא מלא.

אוסאמה סעדי: טוב שהחוק הראשון שלך הוא חוק חברתי - -

שלמה קרעי: תודה, אוסאמה.

אוסאמה סעדי: - - כי בדברים אחרים אנחנו לא מסכימים בשום דבר, אז בסדר, אבל לפחות בחוק הזה אנחנו שותפים לדרך.

אוסאמה סעדי: אני מברך את שר המשפטים ואת יו"ר ועדת החוקה חברי גלעד קריב, שבאמת ניהלת את הדיונים וקידמת את החוק הזה.

אוסאמה סעדי: (אומר דברים בשפה הערבית.

אוסאמה סעדי: ) מדובר על תקופה של חמש שנים, עשר שנים.

אוסאמה סעדי: משרד הרישוי, יודעים שהם חייבים תשובה (אומר דברים בשפה הערבית.

אוסאמה סעדי: ) אני מדבר על תקופה של חמש שנים – להעלות את זה לעשר שנים.

אוסאמה סעדי: אנחנו לא רוצים להכניס את זה לתוך החוק; אנחנו סומכים על משרד הרישוי.

אוסאמה סעדי: משרד הרישוי – היום הייתי בקשר איתם – הם יודעים שהם חייבים תשובה לוועדת החוקה, והם שוקלים את כל הדברים.

אוסאמה סעדי: אני מקווה שהתשובה תהיה חיובית.

אוסאמה סעדי: (אומר דברים בשפה הערבית.

אוסאמה סעדי: )

ג'ידא רינאוי-זועבי: תודה רבה.

אוסאמה סעדי: (אומר דברים בשפה הערבית.

אוסאמה סעדי: ).

ג'ידא רינאוי-זועבי: תודה רבה, חבר הכנסת אוסאמה סעדי.

ג'ידא רינאוי-זועבי: יעלה בבקשה חבר הכנסת ד"ר אחמד טיבי.

אחמד טיבי: (אומר דברים בשפה הערבית.

אחמד טיבי: ).

אחמד טיבי: גברתי היושבת-ראש זמילה ג'ידא רינאוי זועבי, (אומר דברים בשפה הערבית,) אוסאמה.

אחמד טיבי: חיכינו הרבה זמן לחוק הזה.

אחמד טיבי: לא, לא, הנאום הוא דו-לשוני, כמו טרודו בקנדה.

אחמד טיבי: כמו טרודו בקנדה.

אחמד טיבי: החוק הוא דו-לשוני.

אחמד טיבי: את החוק הזה, אוסאמה ואני ושלמה קרעי, אני זוכר, העברנו בתקופת הקורונה באופן זמני.

אחמד טיבי: אין חוק, אין נושא שאנחנו מקבלים כל כך הרבה פניות; אנשים במצוקה: נהג אוטובוס, נהג מונית, אנשים שחיים מהנהיגה.

אחמד טיבי: הרכב הוא מקור פרנסה, רישיון הנהיגה הוא מקור פרנסה.

סמי אבו שחאדה: (אומר דברים בשפה הערבית.

סמי אבו שחאדה: )

אחמד טיבי: (אומר דברים בשפה הערבית.

אחמד טיבי: )

אוסאמה סעדי: אל-איסרא.

אחמד טיבי: אל-איסרא וזייתוני (אומר דברים בשפה הערבית.

אחמד טיבי: ).

אחמד טיבי: חשוב לומר שהחוק עובר בתמיכה רבתי ועבר אקספרס.

אחמד טיבי: למה?

אחמד טיבי: כי יש שר משפטים שעומד מאחוריו, קוראים לו שר המשפטים גדעון סער.

גדעון סער: שוכרן.

אחמד טיבי: גם הוא, כשהוא רוצה, הוא בולדוזר.

אחמד טיבי: בנושא הזה הוא פעל כמו בולדוזר, והוא התערב אפילו – הינה חבר הכנסת גלעד קריב, יושב-ראש ועדת חוקה, שהיינו בדיונים – גם כשהוא לא היה, הוא התערב בניסוחים, מה כן להעביר, מה לא, איזו הסתייגות.

אחמד טיבי: לכן, התמיכה שלו בהצעות שלנו עזרו להעביר את החוק.

אחמד טיבי: גדי, גם אתה אחד היוזמים, כמו שלמה, כמו אוסאמה.

אחמד טיבי: מגיעה מילה טובה לגלעד קריב, חבר הכנסת, יושב-ראש ועדת החוקה, על דרך הניהול המקצועית והמתחשבת.

אחמד טיבי: בסופו של דבר יצא מתחת ידי הוועדה נוסח טוב, שעונה על כוונת המחוקק.

אחמד טיבי: (אומר דברים בשפה הערבית.

אחמד טיבי: )

סמי אבו שחאדה: (אומר דברים בשפה הערבית.

סמי אבו שחאדה: )

אחמד טיבי: (אומר דברים בשפה הערבית.

אחמד טיבי: )

ג'ידא רינאוי-זועבי: תודה רבה, חבר הכנסת אחמד טיבי.

ג'ידא רינאוי-זועבי: בבקשה, סמי אבו שחאדה, חבר הכנסת, תרצה?

ג'ידא רינאוי-זועבי: בבקשה.

ג'ידא רינאוי-זועבי: בקשת דיבור, חבר הכנסת סמי אבו שחאדה.

סמי אבו שחאדה: גברתי היושבת-ראש, חברות וחברי הכנסת, אני רוצה להצטרף לברכות על החוק החשוב הזה, כי אני חושב שהמצב הנוכחי לא רק שלא עוזר לאנשים להתמודד עם החובות שלהם, אלא הוא גם מעניש אותם, כך שהוא אפילו מונע מחלקם לנסות להתמודד עם החוק הקשה הזה, גברתי היושבת-ראש.

סמי אבו שחאדה: לכן, החוק הזה, שמחזיר את רישיונות הנהיגה לכ-150,000 אזרחים במדינה, יהודים וערבים, ומונע מהעניין הזה שיש להם חוב לפגוע להם ברישיון, מאפשר להם, פשוט נותן להם עוד כלי להתמודד עם החובות שלהם ומונע את ההענשה שלהם בכך שבנוסף לזה שהם הסתבכו בחובות, המדינה גם מענישה אותם בחיי היום-יום – החוק הזה הוא חוק חברתי מהמעלה הראשונה.

סמי אבו שחאדה: הוא חשוב מאוד ויעזור להמון אנשים.

סמי אבו שחאדה: אז אני מברך את כל היוזמים על החקיקה החשובה הזאת.

סמי אבו שחאדה: נקווה שנמשיך לעבוד ולשתף פעולה, לחוקק עוד הרבה יותר חוקים חברתיים.

סמי אבו שחאדה: תודה.

ג'ידא רינאוי-זועבי: תודה רבה, חבר הכנסת סמי אבו שחאדה.

ג'ידא רינאוי-זועבי: חבר הכנסת עופר כסיף – לא, ולכן אני רוצה לבקש את הסיכום מפי שר המשפטים גדעון סער, בבקשה.

גדעון סער: גברתי היושבת-ראש, כנסת נכבדה, זה לא דבר שגור שבא שר לכנסת ומבקש ליטול סמכות שנמצאת בידי רשות שכפופה לו.

גדעון סער: גם רשות האכיפה והגבייה לא הייתה בדעה שצריך לעשות את זה.

גדעון סער: אבל עשיתי בדיקה, והבדיקה הייתה על שני צירים: 1.

גדעון סער: מה האפקטיביות של הכלי הזה?

גדעון סער: בלשון המעטה אני יכול לומר שלא הוכח שיש לו בכלל אפקטיביות מבחינת הנושים, מבחינת בעלי החוב.

גדעון סער: 2.

גדעון סער: מה קורה בעולם המערבי?

גדעון סער: כמעט אף מדינה – כי מצאנו שבאוסטרליה זה קיים ־ לא נהוגה בה היום סנקציה כזאת.

גדעון סער: היום, זו באמת תהיה בשורה גדולה ל-180,000 איש, כי היום רישיון נהיגה זה חופש התנועה של האדם.

גדעון סער: הרבה מאוד פעמים זו גם היכולת שלו להתפרנס בכבוד.

גדעון סער: זה גם מסיר תקלות, כי היום הרבה מאוד פעמים אנשים נוהגים בלי רישיון, בלי ביטוח, וגם אין אכיפה.

גדעון סער: הסנקציה הזאת נכנסה, בשעתו, כאשר בוטל – לא יאומן שזה היה נהוג – אבל היה מאסר חלף חוב אזרחי.

אוסאמה סעדי: פקודת מאסר.

גדעון סער: נכון, פקודת מאסר.

גדעון סער: ואז ניסו למצוא כל מיני סנקציות שחלקן רלוונטיות, אבל זו בוודאי שלא רלוונטית.

גדעון סער: לכן אני שמח שעוד שעה קלה אנחנו נהיה בין המדינות המתוקנות בעולם, שלא ניתן בהן לשלול מאדם רישיון נהיגה בשל חוב אזרחי.

גדעון סער: אני רוצה להודות, קודם כול, ליושב-ראש ועדת החוקה, חוק ומשפט, חבר הכנסת גלעד קריב, על קידום מהיר, יעיל, אבל גם יסודי, כדרכו, של הצעת החוק הזאת.

גדעון סער: אני רוצה להודות גם לכל אחד מהמציעים הפרטיים שהצטרפו להצעה הממשלתית.

גדעון סער: לחברי הכנסת אחמד טיבי ואוסאמה סעדי, לחבר הכנסת גדי יברקן, לחבר הכנסת שלמה קרעי, לחברת הכנסת נעמה לזימי.

גדעון סער: ובאמת טוב להתאחד על דבר נכון.

גדעון סער: אני מתכוון בקרוב מאוד להביא לכנסת צעד נוסף, שהוא משמעותי באותו הקשר: הפחתה משמעותית מאוד של ריבית הפיגורים בהוצאה לפועל.

גדעון סער: היום ריבית הפיגורים היא מאוד מאוד גבוהה והיא לא מתמרצת תשלום של החוב, אלא הרבה פעמים מהווה גורם שמייאש את החייב מהיכולת שלו לשלם את החוב.

נחמן שי: כשהוא רוצה לשלם, אז פתאום אומרים לו - - -

גדעון סער: התיקון הזה מחייב תיקון בשני חוקים נפרדים: חוק פסיקת ריבית והצמדה שהוא באחריות שר האוצר, וחוק ההוצאה לפועל שהוא בסמכותי.

גדעון סער: אנחנו עובדים מאוד קשה כדי לנסות להביא במקביל את שני החוקים האלה, כי זה דרמטי למבנה החובות של הרבה מאוד אנשים - -

שלמה קרעי: גם שכר טרחת עורכי הדין.

גדעון סער: - - ולא רק בהוצאה לפועל.

גדעון סער: אני יודע שיש עוד הצעות.

גדעון סער: אנחנו נחפש מהם המקומות שניתן ונכון להקל.

גדעון סער: ובכל זה אנחנו לא פוגעים בנושים.

גדעון סער: אנחנו עושים צדק, ואנחנו דווקא מקילים.

גדעון סער: כאשר הדבר הוא לא צודק והוא לא מעודד להחזיר את החוב, אנחנו גם עושים דבר שהוא לא רק לטובת החייב אלא הוא גם לטובת הנושא.

גדעון סער: אני קורא לכל המליאה באמת לאשר בקריאה השנייה והשלישית את הצעת החוק.

ג'ידא רינאוי-זועבי: תודה רבה לשר המשפטים גדעון סער.

ג'ידא רינאוי-זועבי: כעת אנחנו עוברים לשלב ההצבעות.

ג'ידא רינאוי-זועבי: נתייחס תחילה להסתייגויות.

אחמד טיבי: אנחנו מורידים את כל ההסתייגויות.

ג'ידא רינאוי-זועבי: אוקיי.

ג'ידא רינאוי-זועבי: חבר הכנסת קרעי; חברת הכנסת לזימי – אינה נוכחת; קבוצת יהדות התורה וקבוצת ש"ס לא נוכחים, ולכן ההסתייגויות שלהם ירדו; חברת הכנסת וולדיגר גם היא אינה נוכחת, מהציונות הדתית.

ג'ידא רינאוי-זועבי: אם ככה, משהוסרו כל ההסתייגויות, נצביע כעת על החוק בקריאה השנייה – חוק ההוצאה לפועל (תיקון מס' 69), התשפ"ב–2022, בקריאה שנייה ושלישית.

ג'ידא רינאוי-זועבי: מי בעד? מי נגד?

ג'ידא רינאוי-זועבי: בעד סעיפים 1–4 – 11

ג'ידא רינאוי-זועבי: נמנעים – אין

ג'ידא רינאוי-זועבי: אם כן, החוק התקבל בקריאה שנייה: 11 בעד, אפס נגד ואין נמנעים.

ג'ידא רינאוי-זועבי: כעת אנחנו עוברים לקריאה שלישית.

ג'ידא רינאוי-זועבי: הצבעה, בבקשה.

ג'ידא רינאוי-זועבי: בעד החוק – 11

ג'ידא רינאוי-זועבי: נמנעים – אין

ג'ידא רינאוי-זועבי: כעת תוצאות קריאה שלישית: בעד – 11, נגד – אפס, אין נמנעים.

ג'ידא רינאוי-זועבי: על כן, החוק התקבל בקריאה שנייה ושלישית, ונכנס לספר החוקים של מדינת ישראל.

ג'ידא רינאוי-זועבי: [רשומות (הצעות חוק, חוב' מ/1478).

ג'ידא רינאוי-זועבי: ]

ג'ידא רינאוי-זועבי: כעת אנחנו עוברים להצעת חוק הפרות תעבורה מינהליות, התשפ"ב–2021, לקריאה ראשונה.

ג'ידא רינאוי-זועבי: יציג את הצעת החוק שר המשפטים גדעון סער.

ג'ידא רינאוי-זועבי: בבקשה.

גדעון סער: גברתי היושבת-ראש, כנסת נכבדה, הצעת החוק המוצעת היא חלק ממהלך רחב של דה-פליליזציה שאני מבקש לקדם בתפקידי ועליו הכרזתי כבר ביום כניסתי לתפקיד, כלומר, העבירה של חלק ניכר מהמשפט הפלילי לעבירות מינהליות.

גדעון סער: הצעת החוק הזו נועדה להפוך עבירות תעבורה מסוג ברירת משפט לעבירות הפרות תעבורה מינהליות, שיטופלו במישור המינהלי, באופן שיהלום את מידת חומרתן, במטרה להפחית את העומס הגדול שקיים כיום במערכת אכיפת דיני התעבורה בכללותה, ובאופן ספציפי בבתי המשפט לתעבורה – שהם בתי משפט פליליים לכל דבר ועניין – ובכך לתרום גם לאפקטיביות וליעילות של האכיפה.

גדעון סער: אחד האתגרים המשמעותיים שעימם אנחנו מתמודדים כיום הוא העומס הכבד שיש על בתי המשפט.

גדעון סער: ההצעה הזאת מהווה צעד חשוב וחיוני בהתמודדות עם העומס הזה.

גדעון סער: הצעת החוק מבוססת על המלצות דוח הצוות הבין-משרדי לבחינת סמכות הדיון בעבירות תעבורה מסוג ברירת משפט, בראשות שני נשיאי בתי משפט השלום.

גדעון סער: נקודת המוצא שלה נשענת על שני אדנים מרכזיים שעליהם עמד דוח הצוות.

גדעון סער: ראשית, כיום, עבירות מסוג ברירות משפט נאכפות בדרך של הטלת קנס לפי פקודת התעבורה וחוק סדר הדין הפלילי.

גדעון סער: העבירות הללו אינן מחייבות התייצבות בפני שופט וקיום הליך פלילי מלא בבית משפט, על כל הכרוך בכך, אך אדם שמגיש בקשה להישפט נידון בהליך פלילי מלא.

גדעון סער: כאמור, הגדרת עבירות אלה כהפרות תעבורה שיטופלו במישור המינהלי, תהלום את מידת חומרתן ולא תסטה מהעיקרון שלפיו עבירות פליליות שמורות להתנהגויות חמורות במיוחד.

גדעון סער: יצוין שגם במדינות מערביות נוספות התקבלה הכרעה עקרונית שלפיה בשל אופיין, עבירות תעבורה מסוימות, ראוי שיטופלו במישור המינהלי ולא במישור הפלילי.

גדעון סער: שנית, רכיב חשוב במניעת תאונות דרכים הוא אכיפה של עבירות תעבורה, המתבצעת בעיקר על ידי משטרת ישראל, וכפועל יוצא מכך גם העמדה לדין של המפירים את דיני התעבורה.

גדעון סער: בשנת 2018 ניתנו בישראל כ-1,200,000 דוחות תעבורה – למעלה ממיליון מהם דוחות ברירת משפט – ונפתחו כ-140,000 הליכים פליליים בבתי המשפט לתעבורה.

גדעון סער: תראו על אילו מספרים אנחנו מדברים.

גדעון סער: עומס זה, אם לא נשנה כיוון, צפוי להתגבר בעתיד עם ההתפתחויות הטכנולוגיות והרחבת השימוש באמצעי אכיפה אוטומטיים.

גדעון סער: לפיכך, הקמת בית דין לתעבורה נועדה להקל על העומס על ידי הסטת חלק נכבד מהתיקים לבירור במסלול יעיל יותר.

גדעון סער: הצעת החוק מציעה להפוך עבירות תעבורה מסוג ברירת משפט להפרות תעבורה מינהליות, שיטופלו בהליך אכיפה מינהלי מלא כברירת מחדל.

גדעון סער: לצד ברירת מחדל זו, מוצעות הוראות שנועדו לתת מענה למקרים שבהם נתגלתה חומרה מיוחדת, המצדיקה ניהול הליך פלילי.

גדעון סער: מנגנון זה נועד לתת ביטוי לייחודים של מעשים אלו, שמצד אחד אינם מצויים בליבת ההליך הפלילי, ומצד שני מבטאים התנהגויות מסכנות חיים, שיש הצדקה לאסור אותן.

גדעון סער: יובהר כי לא יחול שינוי במנגנון רישום הנקודות בעקבות הקביעה שבוצעה הפרה.

גדעון סער: כמהלך משלים מוצע להקים בית דין מינהלי לתעבורה תחת משרד המשפטים, שידון בעררים המוגשים על הליכים אלה כערכאה ראשונה.

גדעון סער: בית דין לתעבורה יקיים ביקורת שיפוטית מינהלית; ידון בדן יחיד ויתנהל בעיקר באמצעים טכנולוגיים, באמצעות ממשק דיגיטלי מתקדם ועל בסיס מסמכים כתובים.

גדעון סער: באופן הזה תהיה הקלה משמעותית על המתדיינים בבית הדין, הם לא יצטרכו להפסיד ימי עבודה רבים, ויוכלו להעביר את כל המסמכים והתכתובות בדרך שמתאימה לעולם שאנחנו חיים בו היום – ויופחת העומס הכבד שיש היום בבתי הדין.

גדעון סער: לבסוף, מוצע להקים מרשם תעבורה מינהלי שינוהל על ידי המשטרה, ויחליף את הרישום הפלילי הקיים בגין עבירות תעבורה מסוג ברירת משפט.

גדעון סער: אני חושב שהמהלך הזה הוא מהלך חשוב מאוד, ואני מאוד מקווה שהכנסת, אחרי הקריאה הראשונה – בוועדת החוקה, אני מניח – תוכל לקדם במהירות את הדבר הזה ולתרום תרומה משמעותית להפחתת העומס במערכת המשפט ולהקלה על אזרחי המדינה.

גדעון סער: אני מבקש את תמיכת הכנסת בקריאה הראשונה בהצעת החוק.

ג'ידא רינאוי-זועבי: תודה רבה לכבוד השר גדעון סער.

ג'ידא רינאוי-זועבי: כעת אנחנו עוברים לרשימת הדוברים.

ג'ידא רינאוי-זועבי: חבר הכנסת דסטה גדי יברקן – אינו נוכח; חבר הכנסת אלי כהן – אינו נוכח; חבר הכנסת אחמד טיבי – אינו נוכח; חבר הכנסת - - -

שלמה קרעי: לא צריך להקריא, אין פה אף אחד.

קריאה: מי שנוכח זה שלמה קרעי.

ג'ידא רינאוי-זועבי: ולכן אנחנו עוברים ב-forward לחבר הכנסת שלמה קרעי.

ג'ידא רינאוי-זועבי: בבקשה.

שלמה קרעי: תעברו הלאה, אני אדבר בחוק הבא, בהמשך.

ג'ידא רינאוי-זועבי: אתה מוותר?

ג'ידא רינאוי-זועבי: כן?

ג'ידא רינאוי-זועבי: אז בעצם אנחנו עוברים - - -

גדעון סער: רגע היסטורי.

שלמה קרעי: לא סתם הכניסו את החוק הזה של ההוצאה לפועל היום בתחילת הערב.

ג'ידא רינאוי-זועבי: אם כך, אנחנו עוברים לשלב ההצבעה בקריאה ראשונה על חוק הפרות תעבורה - - -

שלמה קרעי: אני לא חייב לדבר בכלל, אמרתי שאני - - -

ג'ידא רינאוי-זועבי: חבר הכנסת שלמה קרעי, אני מקריאה את החוק.

ג'ידא רינאוי-זועבי: חוק הפרות תעבורה מינהליות, התשפ"ב–2021, בקריאה ראשונה.

ג'ידא רינאוי-זועבי: אנחנו עוברים להצבעה, בבקשה.

ג'ידא רינאוי-זועבי: בעד ההצעה להעביר את הצעת החוק לוועדה – 3

ג'ידא רינאוי-זועבי: נמנעים – אין

ג'ידא רינאוי-זועבי: אם כן, תוצאות ההצבעה: שלושה בעד, אפס מתנגדים ואפס נמנעים.

ג'ידא רינאוי-זועבי: על כן, אנחנו מאשרים את ההצעה.

ג'ידא רינאוי-זועבי: הצעת חוק הפרות תעבורה מינהליות, התשפ"ב–2021, עברה בקריאה ראשונה, והיא יועבר לוועדת?

גדעון סער: לדעתי ועדת החוקה.

ג'ידא רינאוי-זועבי: אז אנחנו מעבירים את זה לוועדת הכנסת ושם ייקבע לאיזו ועדה הצעת החוק עוברת.

ג'ידא רינאוי-זועבי: [רשומות (הצעות חוק, חוב' מ/1458).

ג'ידא רינאוי-זועבי: ]

ג'ידא רינאוי-זועבי: אנחנו עוברים כעת להצעת חוק הכניסה לישראל (תיקון מס' 33) (נטילת אמצעי זיהוי ביומטריים מזרים והפקת נתוני זיהוי ביומטריים), התשפ"ב–2021, לקריאה ראשונה.

ג'ידא רינאוי-זועבי: יציג את הצעת החוק השר נחמן שי.

ג'ידא רינאוי-זועבי: בבקשה.

נחמן שי: תודה, גברתי היושבת-ראש.

נחמן שי: חברי הכנסת, כנסת נכבדה, בשערי ישראל נכנסים מדי שנה מיליוני זרים.

נחמן שי: אומנם בתקופת הקורונה חלה ירידה משמעותית במספרים, אך אנחנו מצפים שהם יחזרו לקדמותם ואף יגדלו.

נחמן שי: כניסת זרים מסייעת להגשמת האינטרסים הכלכליים של המדינה, ליחסי החוץ ולעידוד התיירות.

נחמן שי: מצב זה מחייב להתאים את תהליכי העבודה ומתן טיפול מהיר ויעיל במעברי הגבול, תוך מניעת הגעתם של זרים המבקשים לשהות ולעבוד בה באופן בלתי חוקי ולהשתקע בה, או למטרות של פעילות עבריינית או פעילות טרור.

נחמן שי: למדינת ישראל אין מידע רק על אודות זרים הנכנסים אליה והשוהים בה, בשונה מהמידע המצוי כעניין שבשגרה לגבי אזרחי ישראל ותושביה.

נחמן שי: כתוצאה מכך מתמודדות רשויות המדינה השונות הבאות עימם במגע במסגרת מילוי תפקידיהן, כגון רשות האוכלוסין, משטרת ישראל, רשויות הביטחון וגופים ציבוריים שונים, עם הקושי הפנימי בזיהוי אמין, מדויק ומהיר של זרים בהיבטים חיוניים שונים, ובהם חוקיות שהייתם בישראל, איתור מסמכים מזויפים, עבודה בלתי חוקית, השתקעות והגירה בלתי חוקית, פעילות עבריינית ופעילות גורמי טרור.

נחמן שי: מטרת התיקון המוצע לחוק היא קביעת הסדר אשר יאפשר זיהוי ואימות זהות של זרים באמצעות שימוש באמצעים ביומטריים שיינטלו מהם ובנתונים ביומטריים שיופקו מהאמצעים כאמור, ובכלל זה להסדיר את הפעולות הנלוות לכך – ניהול מאגר מידע, הנפקת תעודות ביומטריות וכדומה.

נחמן שי: בנוסף, תיקון זה יאפשר להתחיל בתוכנית e-visa – הגשת בקשה לוויזה עוד לפני ההגעה לארץ.

נחמן שי: הבדיקה תיעשה מראש ולא במעבר הגבול, פעולה שתחסוך זמן במעבר ודרכה יהיה ניתן לדעת מראש אם קיים אישור כניסה.

נחמן שי: הצעת חוק זו הינה פרי עבודה רבת-שנים שנעשתה בשיתוף פעולה של כל משרדי הממשלה הנוגעים בדבר על מנת להביא להליך אמין ומדויק של זיהוי זרים בישראל.

נחמן שי: עד כאן, גברתי.

ג'ידא רינאוי-זועבי: תודה רבה, השר נחמן שי.

ג'ידא רינאוי-זועבי: כעת אני מבקשת מחבר הכנסת שלמה קרעי, בבקשה.

ג'ידא רינאוי-זועבי: מכלל אלו שנרשמו ברשימת הדוברים, הוא חבר הכנסת היחיד.

שלמה קרעי: רק כדי שלא יחשבו האזרחים שחוקים עוברים פה ככה באישון לילה, בלי שאף אחד ידבר.

ג'ידא רינאוי-זועבי: לא אישון לילה ולא ניצני בוקר.

שלמה קרעי: גברתי היושבת-ראש - - -

קריאה: - - -

שלמה קרעי: גברתי, לא, אני התחייבתי לא לעשות פיליבסטר, לכן אזרחי ישראל זכו - -

ג'ידא רינאוי-זועבי: ועל כן אנחנו מודים לך.

שלמה קרעי: - - בפרס הזה של ביטול הסנקציה של הגבלת רישיון נהיגה – אחרת זה לא היה.

שלמה קרעי: אם לא שמתם לב, קיבלתם עדכון לסדר-היום שהחוק של הגבלת רישיון נהיגה נכנס ועבר.

שלמה קרעי: הוא אושר בקריאה שנייה ושלישית.

שלמה קרעי: זה לא היה מתוכנן, זה נכנס הודות למחויבות שלי לא לעשות פיליבסטר.

שלמה קרעי: אני מוכן להשקיע ככה לטובת אזרחי ישראל.

שלמה קרעי: אגב, קיבלתי כמה פניות מאזרחים שאמרו לי: איך אמרת שזה החוק הראשון שלך?

שלמה קרעי: הרי כבר העברת כמה חוקים.

שלמה קרעי: העברנו את הארכת הפטור מאלה שמכרו דירה ראשונה – קנו דירה שנייה ועוד לא מכרו את הדירה הראשונה, ובתקופת הקורונה נתקעו עם הדירה כי מחירי הדיור ירדו, והארכנו להם את תקופת הפטור; מובטלים מתחת לגיל 28 עם ילד, העלינו להם את דמי האבטלה – כל מיני חוקים שעברו באמת, חוקים שלי, אבל הם אף פעם לא עברו קומפלט בקריאה ראשונה, שנייה ושלישית, אלא נכנסו כסניף בתוך הצעת חוק אחרת, וזה באמת החוק הראשון שעבר באופן מלא.

שלמה קרעי: אני שוב רוצה - - -

נחמן שי: מזל טוב.

שלמה קרעי: תודה רבה.

שלמה קרעי: אני רוצה לומר גם, אני לא שמעתי אם אוסאמה סעדי נכנס לפרטים, אבל אנחנו בהידברות מול משרד הרישוי – מול אפי רוזן, מנהל רשות הרישוי – שכרגע מי שנשלל לו הרישיון לפחות מחמש שנים, מקבל מיידית – כבר ממחר בבוקר, הוא יכול להתחיל לנהוג, מקבל את הרישיון שלו.

שלמה קרעי: מי שזה למעלה מחמש שנים צריך לעשות מבחנים מחדש.

שלמה קרעי: אנחנו בהידברות מול רשות הרישוי של להגדיל את התקופה הזאת – במקום חמש יהיה שבע או שמונה שנים, בפרט שבשנתיים האחרונות הייתה תקופת הקורונה, וזה היה מין תקופה כזאת של עצירה בזמן מהבחינה הזו.

שלמה קרעי: אני מקווה שבשורות טובות יותר יהיו בהמשך, דרך רשות הרישוי.

שלמה קרעי: אז שוב, אני שמח על הצעת החוק שעברה, זה השלמה של מה שדיברתי עליו קודם.

שלמה קרעי: אנחנו כאן – אני מתעכב כאן הערב, רק לידיעתכן, רכזות הסיעה – בגלל החוק האחרון שנמצא על סדר-היום, חוק מאוד חשוב מאוד, של הטבות לעוטף עזה, אבל אני אשאיר את הדיבור עליו כשנגיע לחוק.

שלמה קרעי: תודה.

ג'ידא רינאוי-זועבי: תודה רבה, חבר הכנסת שלמה קרעי.

ג'ידא רינאוי-זועבי: מכיוון שתמה בעצם רשימת הדוברים הנוכחים כאן, אנחנו עוברים להצבעה.

ג'ידא רינאוי-זועבי: מי בעד?

ג'ידא רינאוי-זועבי: מי נגד?

ג'ידא רינאוי-זועבי: על הצעת החוק.

ג'ידא רינאוי-זועבי: בעד ההצעה להעביר את הצעת החוק לוועדה – 3

ג'ידא רינאוי-זועבי: נמנעים – אין

ג'ידא רינאוי-זועבי: אם כן, תוצאות ההצבעה: שלושה בעד, אין מתנגדים ואין גם נמנעים, ועל כן הצעת חוק הכניסה לישראל (תיקון מס' 33) (נטילת אמצעי זיהוי ביומטריים מזרים והפקת נתוני זיהוי ביומטריים), התשפ"ב–2021, עברה בקריאה ראשונה, ותועבר לוועדת הפנים.

שלמה קרעי: גברתי היושבת-ראש, את לא מצביעה במכוון?

ג'ידא רינאוי-זועבי: לא, אני פשוט מקוזזת.

ג'ידא רינאוי-זועבי: [רשומות (הצעות חוק, חוב' מ/1431).

ג'ידא רינאוי-זועבי: ]

ג'ידא רינאוי-זועבי: כעת אנחנו עוברים – כל הכבוד על הערנות גם, יפה מאוד – להצעת חוק העונשין (תיקון מס' 141) (ענישה לפי חוקי עזר), התשפ"א–2021, לקריאה ראשונה.

ג'ידא רינאוי-זועבי: יציג את הצעת החוק השר נחמן שי.

נחמן שי: אדוני היושבת-ראש, כנסת נכבדה, חברות וחברי הכנסת הבודדים שנשארו באמצע הלילה, הצעת חוק העונשין (תיקון מס' 141) (ענישה לפי חוקי עזר), התשפ"א–2021, של הממשלה, שגיבש שר המשפטים, מבקשת לתקן את סעיף 2(ב) לחוק העונשין, התשל"ז–1977, ולקבוע כי בחוקי עזר של רשויות מקומיות אינם נדרשים לאישור ועדה של הכנסת.

נחמן שי: סעיף 2 לחוק העונשין מסדיר את הסמכות לקבוע עבירות פליליות ועונשים בחקיקת משנה.

נחמן שי: סעיף 2(א) מגביל את הענישה לשישה חודשי מאסר או קנס שניתן להטיל בשל עבירה שעונשה הוא קנס שלא נקבע לו סכום.

נחמן שי: סעיף 2(ב) קובע כי תקנות שבהן נקבעים עבירות ועונשים טעונות אישור ועדה של הכנסת.

נחמן שי: בהצעה זו מוצע לקבוע כי חוקי עזר הנחקקים על ידי רשויות מקומיות, ובכלל זה עיריות, מועצות מקומיות ואיגודי ערים, בהתאם לסמכותן לפי חוק, אינם טעונים אישור ועדה של הכנסת.

נחמן שי: תכליתו של סעיף 2(ב) לחוק העונשין הוא להבטיח קיומו של פיקוח פרלמנטרי על קביעת עבירות ועונשים בידי הרשות המבצעת בתקנות.

נחמן שי: קביעת עבירה פלילית שעונש בצידה היא צעד מרחיק לכת של השלטון, לכן המחוקק בחר שלא לאפשר התקנת תקנות שבהן עבירות ועונשים ללא קיום דיון ציבורי בנושא.

נחמן שי: הדיון בכנסת מאפשר לחברי הכנסת, שהם נבחרי הציבור, לאשר את הנורמה הפלילית, בהתבסס על דיון מעמיק שבו מושמעות עמדותיהם של כלל הגורמים הרלוונטיים.

נחמן שי: יחד עם זאת, בשל המאפיינים המיוחדים של הרשויות המקומיות, טעמים אלה אינם תקפים באותה מידה בכל הנוגע להסדרים הנקבעים על ידן בחוקי העזר.

נחמן שי: אומנם חוקי העזר הם תקנות – כלומר, הוראות שניתנו מכוח חוק והן בנות פועל תחיקתי – אבל הפרשנות שנהגה למעלה משני עשורים, מאז נחקק סעיף 2(ב), היא כי האמור בו אינו חל על חוקי העזר המותקנים על ידי הרשויות המקומיות, מכיוון שהעברות הנקבעות בחוקי העזר מותקנות על ידי מועצת הרשות המקומית, המהווה גוף דמוקרטי נבחר.

נחמן שי: לפיכך, החשש שעמד בבסיס הרציונל שהנחה את חקיקתו של סעיף 2(ב), היינו, החשש כי עבירות ועונשים יותקנו בתקנות בלא שנבחרי הציבור יקיימו בעניינן דיון ציבורי, אינו תקף באותה מידה בהקשר של חקיקת חוקי עזר, שעה שאלה מותקנים בידי גופים דמוקרטיים נבחרים.

נחמן שי: בפסק דין שניתן לאחרונה, רע"פ 2696/17 שור נגד מדינת ישראל, ב-17 ביוני 2021, קבע בית המשפט העליון כי הפרשנות הנכונה היא כי סעיף 2(ב) לחוק העונשין חל על חוקי עזר.

נחמן שי: בית המשפט קבע כי ככל שהמדינה סבורה כי יש להחריג את חוקי העזר מתחילתו של סעיף 2(ב), הדבר צריך להיעשות בחקיקה מפורשת, מכוח דוקטרינת הבטלות היחסית.

נחמן שי: בית המשפט העליון אפשר תקופת מעבר בת תשעה חודשים מיום מתן פסק הדין אשר אחריה פרשנות המדינה שלפיה חוקי עזר אינם טעונים אישור של הכנסת לפי סעיף 2(ב) לחוק כפי שהיא באה לידי ביטוי בפרקטיקה הנוהגת משך שנים רבות, לא תתקבל.

נחמן שי: לפיכך, מוצע לעגן באופן מפורש את הפרשנות שנהגה בפועל זה שנים ולגבור - - -

שלמה קרעי: מתי פסק הדין הזה ניתן?

נחמן שי: ב-17 ביוני 2021.

נחמן שי: הוא אמר, בית המשפט העליון, כי הפרשנות הנכונה היא כי סעיף 2(ב) לחוק העונשין חל על חוקי עזר.

נחמן שי: 2021 – לפני חצי שנה.

שלמה קרעי: שמונה חודשים.

נחמן שי: חצי שנה.

נחמן שי: לפיכך, מוצע לעגן באופן מפורש את הפרשנות שנהגה בפועל זה שנים ולקבוע בסעיף 2(ב) לחוק העונשין כי הוא אינו חל על חוקי עזר של רשויות מקומיות.

נחמן שי: בנוסף, מוצע להבהיר כי חוקי עזר שהותקנו ללא אישור ועדה של הכנסת לאורך השנים, מאז נכנס לתוקף סעיף 2(ב), הותקנו כדין.

נחמן שי: בית המשפט קבע כי פרשנותה של המדינה תיוותר בתוקף לתשעה חודשים נוספים מיום פסק הדין, ובכך נתן שהות למדינה להשלים את תיקון החקיקה, שאף הוצג בפני בית המשפט במהלך הדיונים.

נחמן שי: אולם, לא נקבע במפורש מה יהיה דין חוקי העזר שהותקנו בעבר לאחר חלוף תשעה חודשים.

נחמן שי: מצב זה עשוי ליצור היעדר בהירות מספקת לגבי תוקפם של חוקי עזר שהותקנו ללא אישור ועדה.

נחמן שי: כדי להסיר ספק בנוגע למשמעות פסק הדין, מוצע לקבוע מפורשות כי חוקי עזר אלה יעמדו בתוקפם ללא אישור ועדה של הכנסת.

נחמן שי: יודגש כי הבהרה כאמור של תוקף חוקי העזר נעשית בנסיבות חריגות ביותר ויוצאות דופן.

נחמן שי: סעיף 3 לחוק העונשין, המבטא עקרון יסוד בדין הפלילי, קובע כי "אין עונשין למפרע".

נחמן שי: בענייננו, אין מדובר בקביעת עבירות באופן רטרואקטיבי אלא רק באשרור של עבירות שהותקנו על יסוד הפרשנות הנוהגת במהלך תקופה שבה בית המשפט העליון העריך את תוקפה של פרשנות זו.

נחמן שי: אולם עדיין מדובר בסטייה מסוימת ומצומצמת מהעיקרון.

נחמן שי: סטייה זו מוצדקת נוכח מארג נסיבות ייחודי וחד-פעמי, אשר מצדיק אישורם בדיעבד של חוקי העזר שהותקנו ונאכפו.

נחמן שי: נסיבות אלה נעוצות בכך שהמדינה במהלך עשרות שנים סברה כי חוקי עזר אינם טעונים אישור ועדה של הכנסת לאור אופיים המיוחד.

נחמן שי: פרקטיקה ארוכות שנים זו אושרה גם על ידי הכנסת, שהיא הגוף האמון על פיקוח על עבודת הממשלה.

נחמן שי: בית המשפט ציין כי פרשנות המדינה היא "פרשנות אפשרית ואשר התקבלה בתום לב" – ציטוט.

נחמן שי: בנוסף, רוב-רובם של חוקי העזר הנאכפים על ידי הרשויות המקומיות עברו אישור פרלמנטרי באמצעות צווי עבירות קנס המותקנים על ידי שר הפנים ואשר נדרש לגביהם אישור ועדת החוקה, חוק ומשפט של הכנסת.

נחמן שי: לפיכך, הממשלה תומכת בהצעת החוק, ומבקשת כי הליך החקיקה יקודם במהירות נוכח סד הזמנים שהוקצב לכך בהחלטת בית המשפט.

שלמה קרעי: באיזו ערכאה זה היה?

נחמן שי: זה מאותו דיון, כנראה.

נחמן שי: כשבאו לבית המשפט אז בית המשפט האיץ בהם.

שלמה קרעי: איזה בית משפט?

שלמה קרעי: עליון?

נחמן שי: עליון.

נחמן שי: אני רואה פה, כן, כן, קבע בית המשפט העליון.

נחמן שי: זה היה שור נגד מדינת ישראל, ב-17 ביוני 2021.

נחמן שי: עוד שאלות, חברים, חברות?

ג'ידא רינאוי-זועבי: תודה רבה לשר נחמן שי.

נחמן שי: תודה.

ג'ידא רינאוי-זועבי: כעת נעבור לרשימת הדוברים.

ג'ידא רינאוי-זועבי: חבר הכנסת יריב לוין תרצה?

ג'ידא רינאוי-זועבי: חבר הכנסת שלמה קרעי, בבקשה.

קריאה: שלמה, פעם אחת תוותר, פעם אחת.

שלמה קרעי: ויתרתי קודם.

ג'ידא רינאוי-זועבי: הוא ויתר.

ג'ידא רינאוי-זועבי: פעם אחת.

שלמה קרעי: ממש לגופו של עניין, הקשבתי בקשב רב לשר, גברתי היושבת-ראש, מכובדי השר, חבריי חברי הכנסת, ונראה לי כאילו ממש, יש כאן ממש התערבות של בית המשפט בהתנהלות שלנו כאן בכנסת.

שלמה קרעי: בעצם בית המשפט קבע לנו היום לשבת כאן באמצע הלילה ולהעביר חוק, כי בית המשפט לא מקבל את הפרשנות של המדינה לזה שחוקי העזר לא טעונים אישור ועדה בכנסת.

שלמה קרעי: מה קורה כאן?

שלמה קרעי: אנחנו כאן בכנסת צריכים ללכת בכל שאלה, בכל דיון שאנחנו עושים כאן, בכל חוק, ובית המשפט בעצם מכתיב לנו את החוקים שאנחנו מחוקקים כאן?

שלמה קרעי: הוא דורש מאתנו לחוקק חוקים כי הוא לא מסכים לפרשנות שלנו?

שלמה קרעי: זו בעיניי שערורייה שיש התערבות כל כך משמעותית בסדרי הדיון כאן, בחוקים שהכנסת מחוקקת.

שלמה קרעי: אני יודע, הרי, שהקואליציה הזאת – הרי יאיר לפיד אמר את זה בזמנו, הוא אמר: אני לא מבין בכל דבר, אני לא מבין, אני שם סביבי יועצים, יועצים משפטיים, והם בסוף יחליטו.

שלמה קרעי: כשאנחנו לא יודעים מה להחליט, נשאיר את זה לבג"ץ; נשאיר את זה לבית המשפט העליון; נלך ליועץ המשפטי לממשלה וניתן לו את כל הסמכויות להחליט מי יהיה כאן ראש ממשלה, אילו דברים מותרים לנו, מה המדיניות של הממשלה שהיא טובה, איזו מדיניות לא טובה בעיני היועץ המשפטי או בעיני בג"ץ.

שלמה קרעי: אם רוצים להרוס בתי מחבלים – וזו מדיניות ההרתעה של ממשלת ישראל – אז בג"ץ יכול להגיד להם: לא, ממשלת ישראל, מדיניות ההרתעה שלכם לא מעניינת אותי.

שלמה קרעי: זה עוד איזה עוד נדבך ביחסי הגומלין האלו שבין הרשויות, שבין הרשות המחוקקת לבין הרשות השופטת, שבעיניי זה דבר שאנחנו לא צריכים לקבל אותו.

שלמה קרעי: לא צריכים לקבל שבאה מערכת המשפט ואומרת לנו: תחוקקו חוק, כי הפרשנות שאתם נותנים לחוק שאתם חוקקתם – הרי מי חוקק את החוק?

שלמה קרעי: את אותו סעיף 2(ב) או 3(א), או מה שלא אמרת, אדוני השר – מי חוקק את החוק הזה?

שלמה קרעי: הכנסת חוקקה את החוק.

שלמה קרעי: הכנסת הבינה את החוק שהיא חוקקה כך שחוקי העזר לא כלולים בחוק הזה.

שלמה קרעי: אז מאיפה מגיע אותו בית משפט ואומר: מה שאתם חוקקתם – לא הבנתם נכון את מה שאתם חוקקתם?

שלמה קרעי: זה הרי דבר שלא מתקבל על הדעת.

שלמה קרעי: אני לא מצליח להבין למה תמיד ידנו על התחתונה כאן, למה תמיד הכנסת צריכה להיות האסקופה הנדרסת בין שלוש הרשויות, שמה שאומרים לה היא צריכה לבצע, מה שאומרים לה היא צריכה לשנות.

שלמה קרעי: בעיניי זה דבר שהוא לא בסדר, הוא לא דמוקרטי, ולכן אני ממליץ לחבריי להצביע נגד.

שלמה קרעי: אני מקוזז, לכן אני לא אצביע, אבל אני ממליץ לכם להצביע נגד.

ג'ידא רינאוי-זועבי: תודה רבה חבר הכנסת קרעי.

ג'ידא רינאוי-זועבי: כעת אנחנו עוברים להצבעה על הצעת חוק העונשין (תיקון מס' 141) (ענישה לפי חוקי עזר), התשפ"א–2021, בקריאה ראשונה.

ג'ידא רינאוי-זועבי: בבקשה.

ג'ידא רינאוי-זועבי: בעד ההצעה להעביר את הצעת החוק לוועדה – 6

ג'ידא רינאוי-זועבי: נמנעים – אין

ג'ידא רינאוי-זועבי: התשפ"א–2021, לוועדת החוקה, חוק ומשפט נתקבלה.

ג'ידא רינאוי-זועבי: אם כן, תוצאות ההצבעה: בעד – שישה, נגד – אפס, ואין אף נמנע.

ג'ידא רינאוי-זועבי: על כן, הצעת החוק העונשין (תיקון מס' 141) (ענישה לפי חוקי עזר), התשפ"א–2021 אושרה בקריאה ראשונה ותועבר לוועדת החוקה.

ג'ידא רינאוי-זועבי: [רשומות (הצעות חוק, חוב' מ/1468).

ג'ידא רינאוי-זועבי: ]

ג'ידא רינאוי-זועבי: כעת אנחנו עוברים להצעת חוק הבאה – הצעת חוק לתיקון פקודת מס הכנסה (מס' 259), התשפ"ב-2022 לקריאה שנייה ושלישית.

ג'ידא רינאוי-זועבי: יציג את הצעת החוק יושב-ראש ועדת הכספים אלכס קושניר, בבקשה.

שלמה קרעי: אלכס, על כל דקה שאתה מוריד, גם אני מוריד דקה.

אלכס קושניר: איזו דקה אתה רוצה שאני אוריד?

ג'ידא רינאוי-זועבי: על כל הדקות שאתה העלית.

אלכס קושניר: גברתי היושבת-ראש, חבריי חברי הכנסת, אני ממש מתרגש להציג את החוק הזה, כי בשנה שעברה, בשנת 2021, כולנו התגאינו לראות את הספורטאים שלנו עולים על הפודיום ומעליהם דגל כחול-לבן בשירת התקווה, כולנו באמת התרגשנו יחד איתם, ואז הם הגיעו לארץ, והיו צריכים לקבל את הפרס הכספי והתברר – כפי שכולנו ידענו, אבל כל פעם הופתענו, אחרי כל זכייה כזאץ – שעל הפרס הזה יש מס.

אלכס קושניר: אנחנו הבטחנו אז שאנחנו נבטל את המס הזה ונפתור את האלופים שלנו מהמס, והינה, אנחנו מקיימים את זה היום.

אלכס קושניר: אני גם מאוד מאוד שמח שלהצעה הממשלתית הצטרפו חברי כנסת נוספים, שהגישו הצעות מאוד דומות, ואני רוצה לברך אותם: חברי לסיעה יוסי שיין, שהגיש את החוק, וסימון דוידסון וכמובן חבר הכנסת יריב לוין ואופיר כץ.

אלכס קושניר: תמימות דעים מלאה בוועדת הכספים.

אלכס קושניר: הצבענו יחד על החקיקה הזאת, ובעצם בסך הכול אמרנו תודה אמיתית לספורטאים, שמייצגים אותנו בכבוד כל כך גדול; משקיעים כל כך הרבה; את כל החיים שלהם.

אלכס קושניר: המשפחה שלהם משקיעה יחד איתם – הכול כדי להביא כבוד למדינת ישראל.

אלכס קושניר: ראינו את ארטיום דולגופיאט, את לינוי אשרם, את אבישג סמברג, את נסטסיה גורבנקו, עומדים על הפודיום תחת הדגל - - -

יוסף טייב: את כל הספורטאים - - -

ועדת הכספים): רגע.

ועדת הכספים): אני אגיע, יוסי.

יוסף טייב: סליחה.

ג'ידא רינאוי-זועבי: לאט-לאט, לאט-לאט.

ועדת הכספים): אין לך סבלנות בכלל, לא בישיבות סיעה וגם לא במליאה.

יוסף טייב: לא.

יוסף טייב: אוי ואבוי.

יוסף טייב: אוי ואבוי.

ועדת הכספים): וכמובן, האלופים הפראלימפיים שלנו – יהב, מארק, מורן ועמי – הבאתם לנו גאווה גדולה, והינה, אנחנו מחזירים לכם את זה במה שאנחנו יכולים.

ועדת הכספים): במהלך דיונים בוועדת הכספים הצלחנו ביחד להרחיב את התחרויות הנוספות.

ועדת הכספים): הרחבנו את זה גם לאליפויות העולם וגם לאליפויות אירופה וגם לענפים הנוספים, לבקשת חברי הכנסת בוועדה – אופיר, יוסי, דוד ויריב.

ועדת הכספים): הרחבנו את זה גם עבור ענפים שאינם אולימפיים, שנמצאים תחת חסותה של אגודת איל"ת.

ועדת הכספים): לכן אין לי אלא פשוט לברך את כל היוזמים, לברך את כל מי שהשתתף בוועדה, לברך את שר האוצר אביגדור ליברמן על זה שדחף את זה בממשלה.

ועדת הכספים): תודה רבה.

ועדת הכספים): אני כמובן מבקש להצביע בעד החקיקה הזאת.

ועדת הכספים): תודה רבה.

ג'ידא רינאוי-זועבי: תודה רבה, חבר הכנסת אלכס קושניר.

ג'ידא רינאוי-זועבי: מכיוון שאין הסתייגויות על הצעת חוק זו, אני רוצה לבקש ממי שביקש רשות דיבור – חבר הכנסת אופיר כץ, בבקשה.

ג'ידא רינאוי-זועבי: חמש דקות.

אופיר כץ: תודה רבה, גברתי היושבת-ראש.

אופיר כץ: ברכות.

אופיר כץ: בהצלחה.

ג'ידא רינאוי-זועבי: תודה, תודה.

אופיר כץ: אדוני השר, חבריי חברי נכנסת, לפני כחצי שנה ישבנו כולנו נרגשים מול הטלוויזיה באולימפיאדה, צופים ומחכים לראות את הספורטאיות והספורטאים שלנו בתחרות שאליה הם מתכוננים רוב חייהם.

אופיר כץ: אחד אחרי השני הם עלו ונתנו את ליבם במטרה לייצג את ישראל בצורה הטובה ביותר.

אופיר כץ: ראו על פניהם איך כל קושי, כל אתגר, כל מכשול שעמד בדרך, הביא אותם לרגע הזה שאליו הם חיכו והתאמנו כל כך קשה.

אופיר כץ: ואחרי כל העבודה הקשה הזו, ראינו אותם קוטפים הישגים, מדליה אחרי מדליה, זכיות וניצחונות.

אופיר כץ: וכולנו עצרנו נשימה אל מול מפגן הלאומיות המרהיב הזה.

אופיר כץ: אין ישראלי שליבו לא התמלא גאווה כשראה את דגל ישראל מתנופף ואת ההמנון מושמע.

אופיר כץ: גם אני ישבתי, כמו רבים מבתי ישראל, והתגאיתי מאוד.

אופיר כץ: כולנו מכירים את התחושה הזאת.

אופיר כץ: כשאנחנו רואים את הזכייה, יש כאלה שעם דמעות, ומי שלא עם דמעות, אז הוא עם חיוך גדול, חיוך גדול על פניו, כי באמת באמת זה מהאירועים המרגשים והמשמחים שעושים טוב בליבו של כל אזרח ישראלי.

אופיר כץ: אך עם כל החגיגות, נתקלתי בכתבה שפורסמה ביום הזכייה, יום למוחרת.

אופיר כץ: הסכום שהספורטאים יצטרכו להחזיר למדינה – זו הייתה הכותרת.

אופיר כץ: קראתי ולא האמנתי.

אופיר כץ: איך אנחנו כמדינה לוקחים אלו שעובדים כל כך קשה כל חייהם בשביל לייצג אותנו בכבוד?

אופיר כץ: שתבינו, מדובר פה על מס שבין 35% ל-50% על מענק הזכייה שלהם.

אופיר כץ: מענק שמגיע להם.

אופיר כץ: מענק שהם זכו בו בדם, יזע ודמעות.

אופיר כץ: באיזו זכות המדינה תבוא ותגבה מהם מס על דבר כזה?

אופיר כץ: הספורטאים האלו כמעט ולא מושקעים על ידי המדינה.

אופיר כץ: את ההוצאות הכספיות, ההסעות, הליווי, העלויות, סופגים ההורים שלהם או בני משפחותיהם.

אופיר כץ: לכן הגשתי הצעת חוק שקובעת פטור מוחלט ממס ספורטאים אולימפיים.

אופיר כץ: לשמחתי – ופה אני אתקן אותך, אדוני היושב-ראש, לא הגשנו הצעת חוק דומה; יריב עוד הגיש את זה בכנסת הקודמת, והצעת החוק הממשלתית באה אחרי ההצעה שלנו.

אופיר כץ: אז לשמחתי, הגישה אחריי גם הממשלה את הצעת החוק גם על הפָּרָאלִימְפִּיִּים, ועל כן הסכימה לקדם את הנושא.

אופיר כץ: בוועדת הכספים, כשדנו על החוק, הצלחתי יחד עם חבריי להביא לשינוי ולהוסיף גם אלופי עולם, אלופי אירופה ואת זוכי תחרויות העולם בהתאחדות איל"ת אשר פנו אליי וביקשו לכלול אותם.

אופיר כץ: כמו כן, ביקשתי לכלול גם את זוכי 2021, כי בנוסח זה היה 1 בינואר, כמו לינוי אשרם, ארטיום דולגופיאט ונוספים, שהסבו לנו גאווה גדולה.

אופיר כץ: היום אנחנו מעבירים פה חוק חשוב ומשמעותי שישנה את המצב האבסורדי שהיינו בו עד היום.

אופיר כץ: אנחנו מוכרחים לדאוג לספורטאיות ולספורטאים שלנו ולעודד אותם להמשיך ולהצטיין בתחומם.

אופיר כץ: וזהו צעד חשוב לספורט הישראלי, למורל הלאומי ולערכי המדינה.

אופיר כץ: לסיום, אני רוצה להודות לחברי חבר הכנסת יריב לוין, לחברי הכנסת שהצטרפו – חברי הכנסת שיין, דוידסון – ולסיום, ליושב-ראש ועדת הכספים אלכס קושניר, שבאמת ניהלנו דיונים ענייניים לא אחת.

אופיר כץ: כולנו פתאום התמקצענו בכל ענף, לאיזה תחום הוא שייך.

אופיר כץ: ואני מודה לך גם שקיבלת את ההערות שלנו ואת הבקשות שלנו, ובעצם כל מי שרצינו נכלל בתוך החוק הזה.

אופיר כץ: ותודה על הליווי, ושעשית את זה.

אופיר כץ: גם בצורה המהירה גמרנו עם זה, כי כולנו, קואליציה ואופוזיציה, הבנו שזו מטרה חשובה לנו, לספורטאים שלנו, לגאווה שלנו, לדגל שלנו ולהמנון שלנו.

אופיר כץ: תודה רבה.

ג'ידא רינאוי-זועבי: תודה רבה, חבר הכנסת אופיר כץ.

ג'ידא רינאוי-זועבי: כעת חבר כנסת יוסי שיין, בבקשה.

ג'ידא רינאוי-זועבי: יוסי, יוסף, מה שתחליט.

אלכס קושניר: אופיר - - -

אופיר כץ: - - - מה היית רוצה שאני אגיד לו?

אופיר כץ: תודה, ליברמן?

אלכס קושניר: לא.

אלכס קושניר: תגיד לו: תודה, ליברמן.

יוסף טייב: אנחנו פה בשעה מאוחרת בלילה.

יוסף טייב: נשארנו באמת לציין – גברתי היושבת-ראש וחבריי היקרים, חברי הכנסת – את החוק הזה לתיקון פקודת המס, שבא באמת לתקן עיוות בתוך המערכת המתגמלת ומפצה ומעניקה מענקים לספורטאים שעושים חיל בעולם, גם במשחקים אולימפיים וגם במשחקים של אליפות עולם, והרחבנו אותו עם הזמן.

יוסף טייב: לא ניכנס כאן לרשומון מי הציג מה; אפשר לבדוק את זה.

יוסף טייב: כשניגשתי להגיש את החוק הזה, אחר כך הצטרפו – אפשר לבדוק את זה.

יוסף טייב: לא נריב על הדברים האלה, כי כולנו שמחים שאנחנו פה ביחד, חבריי מהאופוזיציה ומהקואליציה, שהבינו את המשמעות של לפטור את הספורטאים מהמס שהוטל עליהם.

יוסף טייב: ואני רוצה להודות לידידי ולחברי אביגדור ליברמן, שמייד כשדיברתי איתו לקח ואמר: נעשה את זה גם כהצעת חוק ממשלתית; ולחברי קושניר, חבר הכנסת קושניר, שהוביל אותנו בוועדת הכספים ביחד.

יוסף טייב: ואני שמח שגם חבריי מהאופוזיציה הופיעו בוועדת הכספים.

יוסף טייב: ואפשר גם להיות בעוד ועדות.

יוסף טייב: אנחנו ממליצים.

יוסף טייב: זו בהחלט עבודה טובה, שכולנו רוצים לעשות טוב.

יוסף טייב: ופה אנחנו באמת מברכים, בראש ובראשונה, זה לא עניין שאנחנו – כל אחד התגנדר, וזה מצוין, אלא באמת את הספורטאים הנפלאים שלנו, שלא רק שהם בעלי הישגים יוצאי דופן בעולם, וזוכים ומביאים גאווה לכולנו, אלא הם באמת גם מראים לכולם ולנוער ולדור הצעיר איזו דוגמה ומופת באמת של עוצמה, של גיבורים בעלי שם עולמי.

יוסף טייב: היינו רוצים שכל הילדים שלנו יעשו ספורט, כפי שסימון דוידסון, חברי היקר, עומד בראש ועדת המשנה של הספורט, ואנחנו כולם מסייעים בידיו, כי זה בהחלט משובב את הרוח, מחזק את הגוף, ובהחלט נותן חוסן גדול לכולנו.

יוסף טייב: אז אני מברך את חבריי.

יוסף טייב: נברך אתכם קודם, חבריי באופוזיציה, כאקט של good will, כמו שאומרים חבריי בקואליציה וכל האחרים.

יוסף טייב: זה ערב חשוב.

יוסף טייב: ובעיקר אני מברך את כל הספורטאים הנהדרים שלנו, שבהחלט יביאו לנו כבוד וימשיכו לעשות חיל, והם ראויים לכל אותם פרסים בלי שייקחו להם מיסים.

יוסף טייב: אז פרסים בלי מיסים, זוהי הכותרת להערב.

יוסף טייב: פרסים בלי מיסים.

ג'ידא רינאוי-זועבי: אפילו יצא לך סלוגן יפה.

יוסף טייב: תודה רבה.

ג'ידא רינאוי-זועבי: תודה רבה, חבר הכנסת יוסי שיין.

ג'ידא רינאוי-זועבי: חבר הכנסת סיימון דוידסון, בבקשה.

סימון דוידסון: סיימון - - - זה סימון.

ג'ידא רינאוי-זועבי: סימון.

ג'ידא רינאוי-זועבי: בבקשה, חמש דקות.

סימון דוידסון: גברתי היושבת-ראש, חבריי חברי הכנסת הרבים במשכן, שנשארו כל כך מאוחר ונשארו בשביל ספורט, אז קודם כול, זה מרגש אותי שבכנסת ישראל דנים בנושא הספורט הישראלי.

סימון דוידסון: כאחד שכל חייו היה במערכת של הספורט הישראלי – כמאמן הרבה שנים, מאמן נבחרת בישראל בשחייה, יו"ר איגוד השחייה, חבר הוועד האולימפי – אני יודע, מבין וחי את המצוקה הקשה של משפחה שמגדלת ספורטאים.

סימון דוידסון: אתם לא יודעים כמה זה קשה, כמה זה יקר במדינת ישראל לגדל ספורטאי.

סימון דוידסון: אני אתן לכם מספרים, שתבינו: היום, כשאתה הורה לספורטאי צעיר, לפני שהוא מתחיל לקבל תמיכות מהמדינה – כי את התמיכות מקבלים רק בגיל בוגר, לא בגיל צעיר – מדובר על בין 20,000 ל-30,000 שקלים בשנה הוצאות על ספורטאי, אם זה אתלט, אם זה שחיין.

סימון דוידסון: גם ענף הכדורגל כבר לא זול כל כך.

סימון דוידסון: וכשהספורטאים האלה מגיעים לפסגה – ואני מדבר על ספורטאי שזוכה באליפות אירופה או אליפות עולם, וכמובן במשחקים האולימפיים – עד היום באה המדינה ואומרת: הכסף שאתה מקבל מאיתנו, התמיכה – חלק אתה מחזיר חזרה למדינה.

סימון דוידסון: אבל זה לא כמו בן אדם שעובד יום-יום ויש לו בעצם משכורת רגילה; מדובר על קריירה של לפעמים 15 שנים, 20 שנים.

סימון דוידסון: קריירה מגיל חמש, ולפעמים מגיעים להישגים הכי גבוהים בגיל 25.

סימון דוידסון: תחשבו כמה שנים שהמשפחה מוציאה מכיסה ומשלמת עבור ההסעות, עבור האימונים, עבור התלבושות או עבור המתקן או עבור המשקפת וכן הלאה וכן הלאה וכן הלאה.

סימון דוידסון: מדובר על הרבה מאוד כסף.

סימון דוידסון: הנושא הזה נפסק, והוא נפסק היום.

סימון דוידסון: המדינה באה ואומרת: אנחנו מעריכים אתכם.

סימון דוידסון: אנחנו מעריכים קודם כול את ההורים ואת המשפחות, שהשקיעו כל כך הרבה כסף בספורטאי או בספורטאית.

סימון דוידסון: אנחנו לא לוקחים לכם את הכסף עכשיו.

סימון דוידסון: הכסף שלכם, הספורטאים.

סימון דוידסון: זכיתם במדליות, אנחנו מוחאים לכם כפיים, אנחנו מחבקים אתכם ואנחנו נותנים לכם את הכסף במלואו.

סימון דוידסון: זה דבר כל כך חשוב לספורט הישראלי.

סימון דוידסון: אני יושב שם קודם בכיסא ואני מקבל עשרות הודעות מספורטאים שזכו באליפויות עולם, באליפויות אירופה.

סימון דוידסון: יש עוד דבר שלא דיברנו עליו – אותם הספורטאים שהם לא בענפים האולימפיים, שהם בארגון אילת, שזה קיקבוקס, ג'ו ג'יטסו, סקי מים וכדומה.

סימון דוידסון: אותם ספורטאים, עד עכשיו בכלל לא ספרנו אותם, אבל עדיין הם זוכים באליפויות עולם, זוכים באליפויות אירופה, וגם להם לקחנו את הכסף.

סימון דוידסון: אז גם להם עכשיו לא ניקח את הכסף.

סימון דוידסון: כל ספורטאי שנותן את נשמתו למען הספורט יום-יום שעה-שעה במשך שנים, שזוכה במדליות, פטור מתשלום מס.

סימון דוידסון: אני רוצה לומר לכל ההורים, שחלק מהם אולי צופים בנו היום ואולי מחר: אנחנו יודעים כמה זה קשה, אנחנו יודעים כמה זה יקר.

סימון דוידסון: אנחנו יודעים כמה היום במדינת ישראל הספורט הוא לעשירים בלבד.

סימון דוידסון: אבל הדבר הזה גם כן ייפסק.

סימון דוידסון: יושבים פה אנשים שאוהבים ספורט.

סימון דוידסון: יושב פה יושב-ראש ועדת הכספים, אלכס קושניר, שאני משגע אותו בנושא הזה, ואני מקווה שהוא ישגע גם את הפטרון הגדול, את שר האוצר ליברמן, כדי להכניס את היד לכיס ולתת יותר לספורט.

סימון דוידסון: כי במדינת ישראל רק 0.18% מתקציב המדינה הולך לתקציב הספורט.

סימון דוידסון: 0.18%.

סימון דוידסון: זה אחד המספרים הנמוכים בעולם.

סימון דוידסון: הגיע הזמן שמדינת ישראל תבוא ותגיד שהספורט הוא המראה של החברה הישראלית, או חלק מהמראה של החברה הישראלית.

סימון דוידסון: בואו נשקיע יותר בספורט כדי שהילדים שלנו יוכלו להיות במסגרות הכי חינוכיות.

סימון דוידסון: אז אני רוצה להגיד תודה מעומק הלב לשר האוצר, שתמך בחוק הזה; ליושב-ראש ועדת כספים, שעשה את זה במהרה, במקצועיות ועם חשיבות רבה, חבר הכנסת אלכס קושניר; לחבר הכנסת יריב לוין, לחבר הכנסת אופיר כץ ולחבר הכנסת פרופ' יוסי שיין, שכולנו תמכנו בחוק הזה, הוא חשוב.

סימון דוידסון: אנחנו אומרים תודה לספורט הישראלי, תודה לספורטאים, והכי חשוב – תודה להורים שגידלו את הספורטאים בשביל מדינת ישראל.

סימון דוידסון: תודה רבה.

ג'ידא רינאוי-זועבי: תודה רבה, חבר הכנסת סימון דוידסון.

ג'ידא רינאוי-זועבי: כעת לחבר הכנסת שלמה קרעי, בבקשה.

נירה שפק: שלמה, אנחנו מסדרים לך טיסה ללונדון.

נירה שפק: תלך להייד פארק ושם תדבר.

אביר קארה: תקבל מדליה פטורה ממס.

שלמה קרעי: נירה, בעזרת השם, כשבקרוב תהיי באופוזיציה, תראי כמה זה כמעט הכלי היחיד שיש לנו כדי להציג את מרכולתנו וכדי לפקח ולבקר.

ג'ידא רינאוי-זועבי: בבקשה.

נירה שפק: למה אתה אומר?

נירה שפק: תראה, אני בקואליציה ואני מרשה לך חופשי לדבר.

נירה שפק: דבר.

נירה שפק: אופיר, רוצה גם?

סימון דוידסון: גם בספורט אתה נגד?

שלמה קרעי: רגע.

שלמה קרעי: קודם כול, גברתי היושבת-ראש, מכובדי השר, חבריי חברי הכנסת, קודם כול, אני בהחלט מברך.

שלמה קרעי: מגיע למי שעובד קשה ומתאמץ ומייצג את מדינת ישראל לקבל את מלוא ההכרה, ויישר כוח לכל העוסקים במלאכה.

שלמה קרעי: לא הייתי עולה על החוק הזה, כי לא הייתי כל כך שותף.

שלמה קרעי: הייתי בוועדת הכספים, הייתי בעד, אבל פחות עסקתי בו.

שלמה קרעי: אבל, אלכס, כששמעתי את כל אלה שעולים כאן – איך קראת לליברמן , סימון?

שלמה קרעי: "הפטרון הגדול".

שלמה קרעי: תודה מקרב לב לשר האוצר ליברמן.

שלמה קרעי: אז זה כבר הציק לי קצת, כי נכון, מה שמגיע לספורטאים מגיע לספורטאים, אבל יש כאלו שטועמים את נחת זרועו של שר האוצר ליברמן בדברים אחרים שלי ולציבור שאני מייצג, למסורתיים, לדתיים, לחרד"לים, לחרדים, לחילונים שאוהבים את התורה ואת המסורת, מאוד מאוד כואב על איך ששר האוצר מתנהל מול לומדי התורה.

שלמה קרעי: אני רוצה להקריא לכם – ככה, פתחתי בשנייה אחת, לא הכנתי את זה מראש – אני רוצה להקריא לכם מתוך הרמב"ם, בספר מדע, בהלכות תלמוד תורה, פרק ו', הלכה י'.

שלמה קרעי: תראו מה הוא אומר על לומדי תורה: "תלמידי חכמים" – כשמדברים על פטור ממיסים – "אינם יוצאין בעצמן לעשות עם כל הקהל בבניין וחפירה של מדינה וכיוצא בהן, כדי שלא יתבזו בפני עמי הארץ.

שלמה קרעי: ואין גובין מהן לבניין החומה ותיקון השערים ושכר השומרים וכיוצא בהן ולא לתשורת המלך.

שלמה קרעי: ואין מחייבים אותן ליתן המס, בין מס שהוא קצוב על בני העיר בין מס שהוא קצוב על כל איש ואיש".

שלמה קרעי: וכו' וכו' וכו'.

שלמה קרעי: תראו איך הרמב"ם, שאין מישהו שלא מכיר בגדולתו – באמת, אחד ממשה עד משה לא קם כמשה ואיכשהו היה מכבד תלמידי חכמים, ומה הוא פוסק?

שלמה קרעי: הוא אומר שתלמידי חכמים פטורים ממס.

שלמה קרעי: גם ספורטאים פטורים ממס, ותלמידי חכמים צריכים להיות פטורים ממס לפי הרמב"ם.

אלכס קושניר: שילכו לעבוד, לפחות שיגיעו לדרגת המס.

שלמה קרעי: אתה לא הקשבת למה שקראתי, אז בוא אני אקריא לך עוד פעם: "תלמידי חכמים אינם יוצאין בעצמן לעשות עם כל הקהל בבניין וחפירה" – הם לא הולכים לעבוד עם כולם.

שלמה קרעי: הם תלמידי חכמים.

שלמה קרעי: הם יושבים, לומדים את התורה, ממשיכים את השושלת, ממשיכים את המסורת, שומרים על הגחלת.

שלמה קרעי: אחרת בזכות מה אנחנו כאן?

שלמה קרעי: מה שמר אותנו לאורך כל שנות הגלות?

שלמה קרעי: ותלמידי החכמים האלו, שר האוצר ליברמן בסוג של – באמת, עם הארץ כזה.

שלמה קרעי: כמו שכתוב על רבי עקיבא, להבדיל אלף אלפי הבדלות, שלפני שנהיה תלמיד חכם היה אומר: מי ייתן לי תלמיד חכם ואנשכנו כחמור.

שלמה קרעי: למה חמור?

שלמה קרעי: כי חמור, כשהוא נושך, הוא שובר עצמות.

שלמה קרעי: עד כדי כך הייתה שנאה של עמי הארץ לתלמידי חכמים.

שלמה קרעי: זה לא דבר חדש, זה לא דבר שליברמן המציא אותו.

שלמה קרעי: אבל כשבאים ומדברים על פטור ממס, ומצד שני הולכים ופוגעים ומנסים לבטל סבסוד לילדים במעונות היום שלהם, מצד שלישי, מבטלים תקציבים לתמרוץ ופיתוח ללימודי ליבה, שאתם רוצים שהם ילמדו – 84 מיליון שקלים שהיו בבסיס התקציב, ושי פירון, מהמפלגה שלכם, ביטל אותם מבסיס התקציב, ומאז הם נכנסים ככספים קואליציוניים, שנה אחר שנה.

שלמה קרעי: 84 מיליון שקלים לאותם 78,000 תלמידים במוכר שאינו רשמי.

שלמה קרעי: לא ברשתות של ש"ס וגימ"ל – מוכר שאינו רשמי שביטלתם.

שלמה קרעי: נתתם אפס בתקציב.

שלמה קרעי: בבקשה, נירה.

נירה שפק: אני מוטרדת.

נירה שפק: אמרת "תלמידי חכמים".

נירה שפק: יש לי שאלה – יש גם תלמידות חכמים או תלמידות חכמות בתורה?

שלמה קרעי: קודם כול, בוודאי שכן.

שלמה קרעי: ברוריה, אשתו של רבי מאיר בעל הנס, הייתה תלמידה חכמה.

שלמה קרעי: יש הרבה סיפורי עליה, שהיא הייתה למדנית גדולה, יותר טובה מהרבה מאוד תלמידים אחרים.

נירה שפק: כל פעם שתגיד "תלמידי חכמים", תגיד גם "תלמידות חכמות".

שלמה קרעי: לא.

שלמה קרעי: בעברית לא צריך לומר את זה.

שלמה קרעי: זה שמרב מיכאלי הורגת את השפה העברית וכל דבר היא אומרת בלשון זכר ובלשון נקבה, זה רק פיגוע בשפה העברית.

שלמה קרעי: השפה העברית, הלשון הסתמית שכוללת גם גברים וגם נשים היא לשון זכר.

שלמה קרעי: זאת השפה העברית שלנו.

ג'ידא רינאוי-זועבי: וכעת הזמן תם.

שלמה קרעי: אתם רוצים להמציא שפה חדשה?

שלמה קרעי: אתם מוזמנים להמציא.

שלמה קרעי: בכל מקרה, תודה רבה לכם.

ג'ידא רינאוי-זועבי: תודה רבה, חבר הכנסת שלמה קרעי.

ג'ידא רינאוי-זועבי: כעת, אנחנו עוברים לשלב ההצבעה על הצעת חוק לתיקון פקודת מס הכנסה (מס' 259), התשפ"ב–2022, בקריאה שנייה ובקריאה שלישית.

ג'ידא רינאוי-זועבי: בבקשה.

ג'ידא רינאוי-זועבי: בעד סעיפים 1–2 – 8

ג'ידא רינאוי-זועבי: נמנעים – אין

ג'ידא רינאוי-זועבי: אם כן, תוצאות ההצבעה: שמונה בעד, אין מתנגדים ואין נמנעים.

ג'ידא רינאוי-זועבי: לפיכך, הצעת החוק עברה בקריאה שנייה.

ג'ידא רינאוי-זועבי: כעת אנחנו עוברים להצבעה בקריאה שלישית על הצעת חוק לתיקון פקודת מס הכנסה (מס' 259), התשפ"ב–2022.

ג'ידא רינאוי-זועבי: בבקשה, קריאה שלישית.

ג'ידא רינאוי-זועבי: בעד החוק – 8

ג'ידא רינאוי-זועבי: נמנעים – אין

ג'ידא רינאוי-זועבי: אם כן, תוצאות ההצבעה: בעד –שמונה, נגד – אין, נמנעים – אין.

ג'ידא רינאוי-זועבי: על כן, החוק עבר בקריאה שלישית, וייכנס לספר החוקים של מדינת ישראל.

ג'ידא רינאוי-זועבי: [מס' מ/1498; דברי הכנסת, חוב' ט"ז, ישיבה 101; נספחות.

ג'ידא רינאוי-זועבי: ]

ג'ידא רינאוי-זועבי: אם כך, אנחנו עוברים להצעת חוק האחרונה בסדר-היום – הצעת חוק סיוע לשדרות וליישובי הנגב המערבי (הוראת שעה) (תיקון מס' 7), התשפ"ב–2022, לקריאה שנייה ובקריאה שלישית.

ג'ידא רינאוי-זועבי: יציג את הצעת החוק יושב-ראש ועדת הכספים אלכס קושניר.

ג'ידא רינאוי-זועבי: בבקשה.

ועדת הכספים): גברתי היושבת-ראש, אדוני השר, חבריי חברי הכנסת, אני רוצה להקריא לכם ציטוט.

ועדת הכספים): שלמה קרעי, תגיד לי אם אתה יודע מי אמר את זה: "כל המשים על ליבו שיעסוק בתורה ולא יעשה מלאכה ויתפרנס מן הצדקה, הרי זה חילל את השם וביזה את התורה וכיבה מאור הדת וגרם רעה לעצמו ונטל חייו מן העולם הבא.

ועדת הכספים): לפי שאסור ליהנות בדברי תורה בעולם הזה".

ועדת הכספים): מי אמר את זה?

שלמה קרעי: הרמב"ם.

ועדת הכספים): תודה רבה.

שלמה קרעי: תלמידי חכמים עוסקים במלאכות קודש.

שלמה קרעי: הם עוסקים כסופרי סת"ם, והם מורים, והם מלמדים, והם דיינים, והם רבנים.

ועדת הכספים): שלמה, אתה יודע שגם רמב"ם וגם רש"י, ועוד הרבה מאוד רבנים מאוד גדולים גם עבדו במשרה מלאה – גם למדו תורה, והם לא היו פחות חכמים מהרבה כאלה.

ועדת הכספים): לכן, אתה יודע, כל אחד והדעה שלו.

שלמה קרעי: אתם לא מאפשרים להם.

ועדת הכספים): אני טוען שבן אדם צריך לדעת, אם הוא יכול ויש לו כוח במותניים, ברגליים ובידיים, צריך לפרנס את עצמו.

ועדת הכספים): ותאמין לי שאם הציבור החרדי – הגברים החרדים היו משתתפים בשוק התעסוקה כפי שהציבור הכללי משתתף, זה היה מביא תוספת לתקציב המדינה של עוד לפחות 20 מיליארד שקל, ואז הרבה מאוד בעיות שאנחנו מנסים לפתור פה לא היו צצות.

שלמה קרעי: לא חסרות מלאכות – משגיחי כשרות - - -

ג'ידא רינאוי-זועבי: חבר הכנסת שלמה קרעי, יהיו לך עוד חמש דקות לדיון, אז תשמור את ההערות שלך בבקשה להמשך.

ועדת הכספים): גברתי היושבת-ראש, אדוני השר, חבריי חברי הכנסת, אני גאה להציג כאן בעצם את הארכת הוראת השעה לחוק הטבות מס לעוטף עזה ושדרות, נגב מערבי ושדרות.

ועדת הכספים): אני לא ארבה במילים.

ועדת הכספים): לא צריך לשכנע אף אחד עד כמה הדבר הזה צודק וחשוב.

ועדת הכספים): רק הפעם אנחנו עושים את זה לארבע שנים.

ועדת הכספים): אני רוצה להגיד תודה ולברך את חברתי חברת הכנסת נירה שפק, שדחפה לזה, נלחמה על זה, הוציאה לכולם את המיץ עד שהדבר הזה בסופו של דבר קרה.

ועדת הכספים): אני מאוד שמח לעמוד כאן להציג את החוק הזה.

ועדת הכספים): יש פה שני תושבי עוטף עזה – נירה שפק ושלמה קרעי.

ועדת הכספים): אני מקווה, שלמה, שכשתברך על החוק הזה לא תביא איזה "אבל" בדרך, כי באמת, גם בחוק הקודם לא היה צריך, אבל גם הפעם לא.

ועדת הכספים): אני חושב שיש כאן קונסנזוס.

ועדת הכספים): האנשים האלה הם המגן האמיתי האנושי של מדינת ישראל בדרום, וכולנו חייבים להם, ולכן אני בטוח שכל חבריי וחברותיי חברות הכנסת וחברי הכנסת יצביעו בעד החוק הזה, בלי "אבל" ובלי "אולי".

ועדת הכספים): פשוט יצביעו, וניתן להם הטבת מס לארבע שנים.

ועדת הכספים): ניתן להם ודאות וניתן להם אפשרות להמשיך ולפתח את האזור היפה והמדהים הזה.

ועדת הכספים): תודה רבה.

ועדת הכספים): תצביעו בעד.

ג'ידא רינאוי-זועבי: תודה רבה, חבר הכנסת אלכס קושניר.

ג'ידא רינאוי-זועבי: מכיוון שאין הסתייגויות להצעת חוק זו, אנחנו עוברים לבקשות לרשות דיבור.

ג'ידא רינאוי-זועבי: בבקשה, חבר הכנסת שלמה קרעי.

סימון דוידסון: שלמה, אשתך התקשרה - - -

קריאות: - - -

שלמה קרעי: חבר הכנסת דוידסון, אנחנו הגענו לכאן בשליחות, בשליחות קודש.

שלמה קרעי: בשליחות של הציבור – לעשות, לשרת.

שלמה קרעי: יש גם משפחה, נכון, אבל יום שני בערב זה יום שמוקדש כל-כולו עד הבוקר למען הציבור.

שלמה קרעי: היום הצלחנו להעביר חוק, ולכן חתכנו קצת מהדיבורים, אבל בדרך כלל זה לא קורה.

שלמה קרעי: גברתי היושבת-ראש, מכובדי השר, חבריי חברי הכנסת, באמת, החוק הזה שעובר עכשיו זה חוק טוב לחתום איתו את סדר-היום –חוק שמחזק את התושבים הנחושים, אלה שעשויים ללא חת, אלה שהילדים שלהם – הילדים שלנו – נבהלים, שומעים אזעקה, שומעים איזה קול נפץ ורצים מייד לממ"ד ופוחדים.

שלמה קרעי: וחיים בתקופה – אומנם ברוך השם בתקופה האחרונה אין את זה, כי יש סידור כזה בתוך הממשלה של האחים ששומרים ודואגים.

שלמה קרעי: בעצם, כשהאחים שלהם בממשלה, הם לא מפגיזים אותנו, כנראה, אבל לא – בלי "אבל".

שלמה קרעי: אני מברך, ורק ציינתי עובדה.

שלמה קרעי: כי באמת בתקופה האחרונה יש ממש שקט אצלנו בעוטף.

קריאה: - - -

שלמה קרעי: לעניין הזה היא בינתיים טובה.

שלמה קרעי: לטווח הרחוק זאת השאלה.

שלמה קרעי: החוק הזה הוא חוק טוב.

שלמה קרעי: מגיע יישר כוח ליושב-ראש ועדת הכספים, שהיה נחוש והוביל אותו, והביא אותו לידי סיום בהקדם האפשרי.

שלמה קרעי: אומנם אנחנו באיחור קל, יש כאלו תושבים בעוטף עזה שבמשכורת חודש ינואר שלהם לא קיבלו את הטבת המס, וקיבלנו כבר הרבה פניות.

שלמה קרעי: אני בטוח שגם חברת הכנסת שפק, שהובילה את החוק הזה גם כן בכל הכוח, גם היא קיבלה פניות כאלה.

שלמה קרעי: אבל מס הכנסה זה מס שנתי ולא חודשי, ולכן הם יקבלו את ההחזר.

שלמה קרעי: האמת שזה לא משנה כל כך, כי החוק הוא רטרואקטיבי – הוא מתחיל מתחילת השנה, ולכן במשכורת של חודש פברואר הם יקבלו את ההחזר בגין אותו מס שנגבה מהם בחודש ינואר.

שלמה קרעי: זה לא מספיק.

שלמה קרעי: יש עוד הרבה מה לעשות לטובת תושבי עוטף עזה.

שלמה קרעי: יש עדיין תושבים, כמו תושבי אשקלון וכמו תושבי העוטף של העוטף, בין 7 ל-15 ק"מ, שעדיין צריכים את העזרה שלנו, שצריך לבוא ולפעול לקראתם כדי לתת להם הטבות כלשהן.

שלמה קרעי: יש נושא המיגון, שהוא עדיין לא מושלם.

שלמה קרעי: עדיין יש עשרות אלפי בתים באשקלון ועוד מאות או אלפי בתים במועצות האזוריות שמסביב לעוטף, עדיין יש שם בתים לא ממוגנים, וגם על זה אנחנו מדברים.

שלמה קרעי: אני בטוח שאלכס, שהראה עד היום שכשיש נושא שחשוב לו, בסוף אפשר לברך על המוגמר – אני בטוח שגם אשקלון וגם החלק השני של שדות נגב ומרחבים, שער הנגב, העוטף של העוטף, חוף אשקלון, יגיעו גם הם לידי פתרון, ונוכל לבוא ולבשר בשורות טובות.

שלמה קרעי: ולא רק הארכות הוראת שעה, לא רק דברים שהתחלנו בממשלה שלנו, אלא גם תחדשו.

שלמה קרעי: תבואו ותגידו: הינה, אתם לא עשיתם.

שלמה קרעי: אתם לא נתתם לאשקלון – הינה, אנחנו נותנים, ואני אברך ואני לא אגיד שום דבר.

שלמה קרעי: אני אשתוק ואני אגיד לך: אתה צודק.

שלמה קרעי: אבל תעשו את זה.

שלמה קרעי: תביאו חוקים נוספים שיסייעו לאותם אלו שבאמת בסבבי לחימה מאוד מאוד קשה להם, בין שזה בעניין המיגון ובין שזה בעניין שלפעמים כאלה שמחליטים שאנחנו לא רוצים שיעשו את זה, שכבר הם לא יכולים, שכבד עליהם לשבת שם, לשמוע "צבע אדום", להיכנס לחדר מדרגות, להיכנס לממ"ד.

שלמה קרעי: ילדים בוכים, ילדים מרטיבים בלילה – זה לא פשוט.

שלמה קרעי: משפחות מתמודדות עם זה, עם הקושי הזה.

שלמה קרעי: ולמרות זאת, בעוטף עזה היום, אני חושב שלא תמצאו מגרש אחד לרפואה, כי יש שם תושבים נחושים, תושבים שאכפת להם ממדינת ישראל.

שלמה קרעי: הם גאים להיות כיפת הברזל של מדינת ישראל בגוף ובנפש.

שלמה קרעי: יושבים ויודעים, שאם לא הם יישבו שם ואם הם יעזבו את המקום, אז פשוט הגבול יתקרב עוד יותר פנימה לתוך מרכז הארץ, ואת זה לא מוכנים בשום פנים ואופן.

ג'ידא רינאוי-זועבי: תודה רבה, חבר הכנסת שלמה קרעי.

ג'ידא רינאוי-זועבי: חבר הכנסת ינון אזולאי.

ג'ידא רינאוי-זועבי: אני יוצאת מתוך הנחה שאם חבר הכנסת יריב לוין ירצה לדבר – אז בבקשה, חבר הכנסת יריב לוין, בבקשה.

יריב לוין: תודה רבה, גברתי היושבת-ראש.

יריב לוין: כבוד השר, חברות וחברי הכנסת, ראשית, אני ודאי רוצה לברך על כך שאנו מגיעים, אכן, לאישור החוק הזה בקריאה שנייה ושלישית – הארכה של הוראת שעה של הסדר שאנחנו עשינו בממשלות הקודמות.

יריב לוין: אני חושב שהוא גם הוכיח את עצמו, משום שהוא באמת הביא לתנופה ולפיתוח של ההתיישבות גם בעיר שדרות וגם ביישובי עוטף עזה, גם בתקופות הטובות יותר, ובעיקר ודווקא בתקופות הקשות יותר.

יריב לוין: אני בהחלט שמח, חברת הכנסת שפק וגם חבר הכנסת קושניר, על המאמץ שעשיתם להביא לכך שהחוק הזה יוארך, ושהארכת הוראת השעה גם תהיה לפרק זמן ארוך יותר.

יריב לוין: אני חושב שזה חשוב.

יריב לוין: זה נותן ודאות, זה נותן יציבות.

יריב לוין: במובן הזה אני חושב שנעשה כאן בהחלט דבר חשוב ומבורך.

יריב לוין: אני לא יכול להימנע מלהתחבר לדברים שאמר כאן חברי חבר הנכנסת שלמה קרעי בעניינה של העיר אשקלון.

יריב לוין: את החוק הזה היה צריך לאשר, וטוב שאנחנו עושים את זה, אבל העוול שנעשה לאשקלון ולתושביה הוא עוול זועק לשמיים.

יריב לוין: הוא באמת אבסורד.

יריב לוין: אני יכול לומר שבעניין הזה אני משתדל להיות לא רק להיות נאה דורש אלא להיות גם נאה מקיים, משום שזוכר היטב חברי חבר הכנסת קושניר, שכאשר אני כיהנתי כיושב-ראש הכנסת והוא הגיע אליי בתחילת הקדנציה עם החוק שנועד להסדיר את ההטבות שמגיעות לתושבי אשקלון, ואמר לי: זה הדבר הכי חשוב זה צריך להיות הדבר הראשונה שמובא לשולחנה של הכנסת.

יריב לוין: אני קיבלתי את עמדתו בלי ויכוח ובלי היסוס, והחוק הזה גם היה החוק הראשון בקדנציה הזאת, שעבר בקריאה טרומית.

יריב לוין: אני אומר לחבר הכנסת קושניר, באמת, אני לא מסוגל להתחרות בחברנו חבר הכנסת אמסלם ביכולת שלו לעשות קציצות.

יריב לוין: בזה הוא כנראה באמת יותר טוב מכולנו כאן, ואני מברך אותו על הזכייה שלו בתוכנית "מאסטר שף".

יריב לוין: אני יכול להעיד שהוא באמת עם יכולות נדירות בתחום הזה.

ג'ידא רינאוי-זועבי: שאף אחד עוד לא טעם פה.

ג'ידא רינאוי-זועבי: אנחנו עדיין מחכים.

יריב לוין: אני זכיתי.

ינון אזולאי: יש כאלה שהרגישו מה זה להיות קציצה של דודי.

ג'ידא רינאוי-זועבי: יש כאלה שעדיין מחכים לעוד הצעות.

יריב לוין: אני יכול לומר לך גברתי, שזה שילוב מדהים לא רק של הטעם אלא גם של המגוון שהוא מסוגל לעשות והמהירות שבה הוא עושה את זה.

יריב לוין: הצירוף של כל הדברים האלה ביחד זה באמת דבר מדהים.

יריב לוין: אבל חבר הכנסת קושניר, אני באמת אומר, אני חושב שזה בסך הכול ערב שאנחנו מעבירים דברים טובים ודברים בהסכמה רחבה.

יריב לוין: אני חושב שאתה צריך להשלים את המלאכה הזאת.

יריב לוין: עבר יותר מדי זמן.

יריב לוין: לא יכול להיות שמה שהיה כל כך דחוף וכל כך חשוב, חודשים על חודשים על חודשים – צריך להגיד את האמת – תקוע אתם יודעים איפה: בוועדת הכספים.

יריב לוין: אני חושב שיש לך היכולת ואני משוכנע שגם הרצון, ואנחנו ודאי עומדים כאן לרשותך ונכונים לסייע לך כדי לקדם את העניין הזה, אבל אשקלון לא יכולה לחכות יותר.

יריב לוין: ותושבי אשקלון לא יכולים ולא צריכים לחכות יותר, ואם ידענו לעשות כאן את מה שצריך בנושא של שדרות ועוטף עזה, אנחנו צריכים לעשות את מה שצריך עבור אשקלון.

יריב לוין: ואני שוב אומר, אני לרשותך בכל סיוע אפשרי בעניין הזה, ואני מאוד מאוד מקווה שהדבר הזה יקרה, ובקרוב.

יריב לוין: בהחלט רוצה לסיים בעוד אמירה אחת: אני חושב שכולנו, ואני מניח שגם סביב העניין הזה יכולים להתאחד, צריכים לשלוח ברכה נאמנה לראשי הרשויות גם בשדרות וגם בעוטף עזה.

יריב לוין: אני חושב שהמנהיגות שלהם, הדרך שבה הם מובילים את הדברים והתוצאות שבסופו של דבר אנחנו רואים בשטח, ראויים לכל הערכה.

יריב לוין: במקום שיש תושבים חזקים, כמו שאמר חברי חבר הכנסת קרעי, ויש גם מנהיגות מקומית טובה ורצינית, ויש ממשלה וכנסת שיודעות לתת את התמיכה, אני חושב שרואים גם הישגים ותוצאות, ואני ודאי מברך על כך.

יריב לוין: תודה.

ג'ידא רינאוי-זועבי: תודה רבה לחבר הכנסת יריב לוין.

ג'ידא רינאוי-זועבי: נעבור כעת לחבר הכנסת ינון אזולאי.

ג'ידא רינאוי-זועבי: בבקשה.

ינון אזולאי: תודה רבה, גברתי היושבת-ראש.

ינון אזולאי: כבוד השר, חבריי חברי הכנסת, אני רוצה להתחבר לסוף דבריך, יריב, על אשקלון.

ינון אזולאי: אני חייב להגיד לך שאלכס בוועדה לא עושה איפה ואיפה.

ינון אזולאי: זה לא החוק היחיד שתקוע שם, אז הוא לא עושה את זה איפה ואיפה.

ינון אזולאי: כשיש לו היכולת, אני מאמין שהוא יעשה את זה.

ינון אזולאי: הוא מחכה למומנטום, אתה יודע, לזמן נכון.

ינון אזולאי: הוא יעשה את זה בזמן הנכון.

ינון אזולאי: אני מקווה רק שזה יקרה מוקדם.

ינון אזולאי: אבל מילה טובה, אלכס, על הזריזות שהחוק הזה – באמת השתדלנו בוועדה בראשותך לעבור.

ינון אזולאי: נירה, גם לך מילה טובה על החוק.

ינון אזולאי: אני חושב שהייתה תמימות דעים איך אנחנו מעבירים אותו כמה שיותר מהר ללא הסתייגויות, למרות שאני חשבתי שהיה לעשות אותו כהוראת קבע ולא כהוראת שעה, לאחר שנים רבות שהוא כל פעם היה בהוראת שעה.

ינון אזולאי: היה כדאי לעשות אותו בהוראת קבע, אבל ביקשתם ואמרתם שכדאי לא לעכב את זה, ולכן - - -

נירה שפק: אנחנו מוכנים להוראת קבע.

ינון אזולאי: אדרבה ואדרבה.

ינון אזולאי: נשמח שזה יגיע כהוראת קבע.

ינון אזולאי: גם ביקשנו שם, חשבתי שגם מי שנמצא פחות משנה, שנכנס באמצע שנה, כן לתת לו את זה, כי זה זמן שהוא עוד בוחן את עצמו, אבל בכל אופן עשינו הכול על מנת שזה לא יתעכב.

ינון אזולאי: שלמה, שהיה שותף גם כתושב בעוטף עזה, אנחנו יודעים את החשיבות.

ינון אזולאי: אני רק יודע שחלק מהטילים מגיעים לכיוון אשדוד, וכתושב העיר אשדוד אני רואה את הפחד, את החרדה, רואה את הילדים העוברים.

ינון אזולאי: אני יודע כמה חשוב לגור במקומות האלה כאשדוד, שלא סופגת כל יום ולא נמצאת תחת איום, אפשר להגיד, כל יום, אבל כשנמצאים בעוטף עזה, אז צריך להגיד לאותם תושבים תודה רבה.

ינון אזולאי: תודה רבה שהם נמצאים במקומות האלה, תודה רבה שהם שומרים על המדינה, תודה רבה שהם נמצאים בשבילנו, בשביל ילדינו, בשביל דור העתיד, כי אילולא הם, בכל יום היינו מתרחקים מעוד מקום, והארץ שלנו הייתה נעשית יותר קטנה.

ינון אזולאי: כשנמצאים על הגדרות, כשנמצאים במקומות האלה – הם בעצם נמצאים שם במקומנו, בשבילנו, למעננו, ותודה רבה להם.

ינון אזולאי: תודה רבה, ואנחנו נהיה פה בשביל לעזור ולנצח כל אויב מסביב, לעזור בשביל להגן על המדינה שלנו, על המדינה הטובה שלנו.

ינון אזולאי: יש לנו אזרחים טובים, יש לנו אנשים באמת טובים, אנשים שאוהבים לעשות רק טוב בעם ישראל.

ינון אזולאי: יחד עם זאת, אנחנו רואים שיש שיתוף פעולה טוב כשרוצים לעשות.

ינון אזולאי: הגיע הזמן שבכנסת הזאת נעשה עוד דברים טובים למען עם ישראל.

ינון אזולאי: אנחנו נמצאים בימים לא קלים – לא קלים מבחינת יוקר המחיה; לא קלים מבחינת מתים – שלצערנו לא קרה דבר כזה מאז פרוץ המגפה; לא קלים כשהמדינה הדמוקרטית שלנו נמצאת במצב קשה.

ינון אזולאי: הדברים האלה – אם אנחנו לא נאחד כוחות, נאבד את המדינה שכולנו מאמינים בה.

ינון אזולאי: אם לא נהיה מאוחדים דווקא בימים האלה, אנחנו עלולים כולנו להגיע למחלה יותר קשה, למצב של עוני יותר מחפיר, למצב שאנשים יפחדו להסתובב ברחובות, כשהם כבר היום מפחדים להשתמש בטלפונים, להשתמש בכל מיני מכשירים אחרים למיניהם, באינטרנט והכול.

ינון אזולאי: הגיע הזמן שנאחד כוחות לפחות בדברים האלה, למען עם ישראל, שידעו שגם בכנסת יש דברים שאפשר לעשות ביחד.

ינון אזולאי: זו אחת ההוכחות שאנחנו יכולים לעבוד ביחד למען אותם אזרחים טובים ששלחו את כולנו, כל אחד מהמקום שהוא שלח אותו, אבל אנחנו יכולים להוכיח להם את זה.

ינון אזולאי: הערב, אין כמו לסיים את היום הזה בכזאת בשורה לתושבי עוטף עזה.

ינון אזולאי: שיהיה להם בהצלחה, שיהיה לכולנו בהצלחה.

ינון אזולאי: מגיע לכם בזכות ולא בחסד.

ינון אזולאי: תודה רבה.

ג'ידא רינאוי-זועבי: תודה רבה, חבר הכנסת ינון אזולאי.

ג'ידא רינאוי-זועבי: אחרונת הדוברים – חברת הכנסת נירה שפק, בבקשה.

נירה שפק: וואו, זה סוף כזה שהוא באמת כיף ליום.

נירה שפק: ברמה האישית, זה גם החוק הראשון שאני מביאה שמגיע לכל התהליך הזה, שיהיה ממש פרי טוב באיכות שלו.

נירה שפק: היום הוא באמת יום חשוב לתושבי שדרות והנגב המערבי.

נירה שפק: כל אותן משפחות שחיות בטווח – אלה מילים כאלה קשות ומכובסות – של 7 ק"מ מגבול רצועת עזה, יישובים שמוגדרים תחת איום תמידי כבר 20 שנה.

נירה שפק: תחשבו שיש ילדים שנקראים "דור הקסאמים", ילדים שעכשיו חלקם מסיימים צבא, שזו המציאות שהם מכירים.

נירה שפק: ההטבה הזאת היא לא המענה השלם למה שצריך כדי ליצור את הפתרון הנכון, אבל לאותן משפחות, אנשים ונשים, אותם חלוצים שאוהבים את החיים ואוהבים את החיים בעוטף, זו הטבה מחויבת.

נירה שפק: כאחת שחיה את המציאות באזור, בקיבוצי, קיבוץ כפר עזה, אני גאה בחבריי, שכניי, שותפיי לדרך, שותפותיי, שאוהבים את הארץ, על העוצמה והאמונה, האהבה למדינה ולאזור הנפלא שלנו.

נירה שפק: החוק הזה הוא אחת מאמירות התודה.

נירה שפק: החוק קובע שאתם זכאים במשך ארבע השנים הבאות לזיכוי ממס בשיעור של 20%.

נירה שפק: ההחלטה הזאת מאפשרת שימוש בהטבה כדי לחזק את החוסן, הביטחון הכלכלי והיציבות.

נירה שפק: אני מודה לשר האוצר על התמיכה וההובלה וההירתמות המיידית; ליושב-ראש ועדת הכספים אלכס קושניר, על קידום מהיר בוועדה.

נירה שפק: אני שמחה שההחלטה הזאת נתמכת לאורך כל הדרך על ידי קואליציה ואופוזיציה.

נירה שפק: לתושבים ולתושבות אני אומרת שהחוק יוחל רטרו, מינואר, ולא יהיה פער תקציבי, והלוואי שנוכל להביא תקציבים נוספים לחיזוק ולפיתוח חינוך ותרבות ורווחה.

שלמה קרעי: רק אל תהרגי את העברית.

שלמה קרעי: "תושבים" מספיק.

שלמה קרעי: זה כולל גם תושבות.

נירה שפק: למה אתה מפריע לי באמצע?

נירה שפק: אתה יודע שעכשיו מסריטים, ועכשיו אומרים: אוה, הינה קרעי נכנס לה לסרטון.

אלכס קושניר: אפשר לחתוך את זה גם.

נירה שפק: תחתכו.

נירה שפק: קרעי, אני עונה לך, למה שאמרת.

קריאה: - - -

נירה שפק: קודם כול, הוא שותף לאזור.

נירה שפק: אנחנו פועלים ביחד, אין כאן קואליציה–אופוזיציה.

נירה שפק: אבל אני אומרת שתם ולא נשלם.

נירה שפק: אני אמשיך לטפל בכל הנושאים הביטחוניים והרווחתים והחינוכיים, וכל מה שקשור בכל המעגל השלם לעוטף.

נירה שפק: כמו שכבר דיברנו, אני יודעת שאתה תהיה שותף שלי לדבר הזה, כמו עוד הרבה אחרים כאן, והלוואי שניצור מציאות כזאת שנצטרך לעסוק בזה רק במובנים האזרחיים ולא הביטחוניים יותר.

נירה שפק: תודה.

ג'ידא רינאוי-זועבי: תודה רבה, חברת הכנסת נירה שפק.

ג'ידא רינאוי-זועבי: יסכם את הדיון יושב-ראש ועדת הכספים חבר הכנסת אלכס קושניר, בבקשה.

ועדת הכספים): האמת היא שאני אומנם לא הרבה זמן בכנסת, קצת יותר משנתיים, ואני לא זוכר כזו אווירה במליאה, שבאמת אפשר לנהל דיאלוג אמיתי בטונים רגועים.

ועדת הכספים): ואני אנצל את זה, ואני רוצה לפנות ליריב לוין ולספר לך את המצב, איך שהוא באמת נראה, ואולי גם תושבי אשקלון צופים.

ועדת הכספים): אני מאוד מאוד רוצה להעביר את החוק הזה.

ועדת הכספים): אני חושב שהוא חוק צודק ונכון, ולתושבי אשקלון מגיע לקבל הטבות מס.

ועדת הכספים): אך יחד עם זה, ואני דיברתי על זה כבר, החקיקה היא מאוד מאוד מורכבת, כי בעצם גם יישובים נוספים באזור יכולים או עלולים להיכנס לתוך ההטבה הזאת, והמשמעויות הן משמעויות אדירות.

ועדת הכספים): אז יש כל מיני מחלוקות וויכוחים, גם משפטים וגם מקצועיים, ואני אומר לכם שאין שבוע שאני לא מנסה לטפל ולפתור את זה.

ועדת הכספים): אבל יחד עם זה, בחרתי לקדם נושא שהוא חשוב לא פחות, וזה מיגון, מיגון העיר אשקלון.

ועדת הכספים): אני רוצה להגיד לכם שאנחנו בשבועות הקרובים ממש הולכים להביא החלטת ממשלה מאוד מאוד חשובה, מהפכנית, עבור תושבי העיר אשקלון, וניתן להם את המיגון שכל כך מגיע להם, ונתחיל מהשכבות החלשות.

ועדת הכספים): נתחיל מאלה שידם אינה משגת, שגם ככה גרים בתנאים מאוד מאוד קשים, אותן אימהות עם ילדים קטנים שצריכות לרדת ארבע קומות למטה בחצי דקה, ואותם נכים ואותם קשישים שבעצם נמצאים ללא מיגון.

ועדת הכספים): הדבר היחיד שנשאר להם לעשות – אחד מהם אמר לי: הדבר היחיד שאני עושה כשאני שומע "צבע אדום" – אני פשוט מתחיל להתפלל.

ועדת הכספים): זאת הדרך היחידה שיש לו איכשהו להגן על עצמו.

ועדת הכספים): לכן, כשהייתי צריך לבחור מבחינת סדר עדיפויות מה קודם, אז כן, אני בחרתי קודם כול לקדם את הנושא של המיגון, ואני עובד מאוד מאוד צמוד בנושא הזה עם שר האוצר אביגדור ליברמן, ובקרוב מאוד אנחנו נביא את החלטת הממשלה הזו, שהיא באמת החלטת ממשלה מהפכנית, ותושבי אשקלון יזכו למיגון.

ועדת הכספים): וגם הנושא של הטבות מס נמצא על הפרק.

ועדת הכספים): נמשיך לטפל בו, נמשיך להוביל את זה, כי אני חושב שמגיע לתושבי אשקלון לקבל את זה.

ועדת הכספים): אז זאת התשובה שלי לדברים שאמרת.

ועדת הכספים): אני שמח שהצגת את זה איך שהצגת, ואני מאוד מקווה גם שאתה מקבל את התשובה, ולא רק אתה, אלא בעיקר ובראש ובראשונה תושבי אשקלון, ושוב, אני חושב שמה שאנחנו עושים כאן עבור תושבי הנגב המערבי ותושבי שדרות זה צודק, זה נכון, ואני מאוד מאוד שמח שאנחנו ככה חותמים את סדר-היום הזה.

ועדת הכספים): תודה רבה.

ג'ידא רינאוי-זועבי: תודה רבה, חבר הכנסת אלכס קושניר.

ג'ידא רינאוי-זועבי: כעת אנחנו עוברים לשלב ההצבעה.

ג'ידא רינאוי-זועבי: אנחנו נצביע - - -

קריאה: שמית?

ג'ידא רינאוי-זועבי: נצביע על חוק סיוע לשדרות וליישובי הנגב המערבי (הוראת שעה) (תיקון מס' 7), התשפ"ב–2022, בקריאה שנייה.

ג'ידא רינאוי-זועבי: בבקשה.

ג'ידא רינאוי-זועבי: בעד סעיף 1 – 7

ג'ידא רינאוי-זועבי: נמנעים – אין

ג'ידא רינאוי-זועבי: אם כן, תוצאות ההצבעה בקריאה השנייה: בעד – שבעה, נגד – אפס, אין נמנעים.

ג'ידא רינאוי-זועבי: כעת אנחנו עוברים להצבעה על הצעת החוק בקריאה שלישית.

ג'ידא רינאוי-זועבי: מי בעד?

ג'ידא רינאוי-זועבי: מי נגד?

ג'ידא רינאוי-זועבי: בעד החוק – 7

ג'ידא רינאוי-זועבי: נמנעים – אין

ג'ידא רינאוי-זועבי: אם כן, שבעה בעד, אפס נגד ואפס נמנעים, ועל כן החוק עבר בקריאה שלישית – חוק סיוע לשדרות וליישובי הנגב המערבי (הוראת שעה) (תיקון מס' 7), התשפ"ב–2022 – והוא נכנס לספר החוקים של מדינת ישראל.

ג'ידא רינאוי-זועבי: בכך תם סדר-היום.

ג'ידא רינאוי-זועבי: הישיבה הבאה תתקיים היום, יום שלישי, ז' באדר א' התשפ"ב, 8 בפברואר 2022, בשעה 16:00.

ג'ידא רינאוי-זועבי: ישיבה זו נעולה.